
Pratarmė 


Niekas negali viltis vienu glaustu tomeliu aprėpti visą judaizmo 
vaizdą ir išsamiai perteikti jo sudėtingumą bei įvairovę. Rašyda- 
mas šią knygą, turėjau kuklesnį tikslą. Jau senokai mane lydėjo 
jausmas, jog reikalinga bendro pobūdžio knyga apie judaizmą, 
knyga, kuri nebūtų nei elementarus įvadas, nei populiari istorija, 
nei apologija. Šitokių knygų iš tiesų netrūksta. Neatrodė tinkama 
ir detaliai aptarinėti žydų teisę, teologiją ar religinių nuostatų lai- 
kymąsi. Ši knyga skiriama skaitytojui ar tyrinėtojui, turinčiam 
šiokių tokių pamatinių Žinių - ne apie judaizmą konkrečiai, bet 
apskritai apie religiją ir istoriją. Tad pamėginau aiškiai ir tolygiai 
išdėstyti, kokiais pagrindais judaizmas paremtas ir kaip jis kito, 
ypač per pastarąjį šimtmetį ar daugiau. 

Ši knyga - tai vaisius daugelio metų, skirtų dėstymui ir mąs- 
tymui apie judaizmą. Savaip prie jos prisidėjo daugelis mokinių, 
taip pat mano paties mokytojai bei kolegos. Būtų neteisinga iš 
šios daugybės išskirti ir paminėti kuriuos nors vardus. Tačiau 
norėčiau pažymėti, kaip labai esu skolingas Ignazui Maybaumui, 
prie kurio kojų sėdėjau ištisus dvidešimt metų. Nuojaunumės jis 
išmokė mane vertinti kai kurias tvarias judaizmo ypatybes ir su- 
vokti, kaip praeitis padeda praskaidrinti dabarties esmę; jis man 
ypač padėjo atskleisti, kokią reikšmę šių dienų judaizmui suprasti 


turi XIX amžiaus Vokietija. Vienu metu mudu tarėmės bendrai 

rašyti veikalą apie žydų teologiją, - deja, toji knyga taip ir nebuvo 
parašyta, bet galbūt jos dalis pateko į šį tomelį. 

Apmąstymus apie problemas, nūnai iškylančias judaizmui, 
man padėjo sutelkti daiktan kvietimas dalyvauti įvairių tikybų 
atstovų pasitarime, vykusiame 1977 m. Šv. Jurgio namuose, Wind- 
soro pilyje; esu dėkingas šio susitikimo rengėjams ir dalyviams ` 
už suteiktą progą pasiaiškinti savo mintis. 1979 m. pakviestas 
skaityti paskaitų ciklą kaip Littmano garbės narys Oxfordo Heb- 
raistikos pouniversitetinių studijų centre, gavau progą patyrinė- 
ti tradicijos sampratą judaizme, tapusią pagrindine šios knygos 
tema. Man tai buvo vertinga patirtis, ypač esu dėkingas Edwardui 
Shillsui už tuo metu duotus naudingus patarimus, kaip studijuoti 
tradiciją. 

Du geri draugai, Isaacas Levy ir Jonathanas Weberis, patvir- 
tino savo draugystę, sutikdami perskaityti šios knygos mašinraštį. 
Esu jiems abiems didžiai dėkingas už padrąsinančius atsiliepi- 
mus ir įžvalgią bei konstruktyvią kritiką. Tais atžvilgiais, kuriais 
aš nepasirėmiau jų siūlymais - dėl vietos stokos ar dėl įgimto už- 


sispyrimo, - knyga nėra tokia gera, kokia galėjo būti. 


Nicholas de Lange 
Cambridge 
1985 m. liepa 


Įvadas: Kas yra judaizmas? 


"Judaizmo" terminas paprastai vartojamas keliomis skirtingomis 
prasmėmis. Viena įprasčiausių - tai nurodyti religijai, vienai iš 
didžiųjų pasaulio religijų, greta krikščionybės bei islamo priklau- 
sančiai vadinamajai “monoteistinių religijų šeimai”. 

Ši vartosena kelia tam tikrų problemų, kurias netrukus pa- 
nagrinėsim, bet pravartu bus pradėti nurodant kai kurias jos pozi- 
tyvias ypatybes. 

Pirmiausia, šitaip vartojamas judaizmo terminas teisingai 
nurodo svarbią istorinę realiją. Judaizmas, krikščionybė ir islamas 
iš tiesų sudaro vieną religijų grupę. Visos jos radosi toje pačioje 
pasaulio dalyje, Vidurio Rytuose. (Visos jos, kiekviena savaip, 
garbingą vietą skiria Jeruzalės miestui kaip gyvam šios aplinkybės 
liudytojui.) Iš čia jos plito, apskritai kalbant, panašiomis krypti- 
mis. Konkrečiai judaizmui šis istorinis aspektas yra itin svarbus. 
Po krikščionybės ir islamo atsiradimo judaizmas retai kada plito 
-ir niekuomet neklestėjo - anapus pasaulio, kurį būtų galima pa- 
vadinti krikščioniškuoju-musulmoniškuoju, ribų. Judaizmas, 
krikščionybė ir islamas vystėsi sąveikaudami, kiekviena šių reli- 
gijų svarbiais požiūriais veikė likusiųjų raidą. Tad istorine pras- 
me šeimos metafora čia pakankamai dera. 

Apie šeimos santykį tarp šių trijų religijų prasminga kalbė- 


ti ir teologiškai. Pamatinės jų visų tiesos yra jei ir ne visiškai ta- 

pačios, tai bentjau įstabiai panašios. Jos visos prasideda tikėjimu 
į vieną, unikalų Dievą: kaip tik tai turime galvoje, vartodami ter- 
miną “monoteistinės religijos". Šis Dievas yra tobulas ir bekūnis, 
jis - pasaulio ir žmonijos Kūrėjas, egzistuojąs už šio pasaulio ir kar- 
tujame veikiąs. Jis teisingas, bet atjaučiantis, neabejingas savo kū- 
riniams ir jų gerovei, jis skelbia savo valią Žmonijai tiesioginiu 
apreiškimu, reikalauja dorybės ir už ją apdovanoja, o už blogus 
darbus - baudžia. Ir elgesio, kurio Dievas reikalauja iš žmogaus, 
kodeksas iš tikrųjų net detaliai panašus visose trijose religijose. 
Gal kaip tik dėl šio šeimos santykio tarp jos trijų narių tęsėsi nuola- 
tinis ir neretai priešiškas vidinis ginčas, prisidėjęs prie to, kad la- 
biau išryškėjo elementai, kurie jas skiria, o ne jungia. Tačiau net 
paviršutiniškai palyginus šias tris religijas ir kitas stambiąsias pa- 
saulio religijas, išsyk aiškėja, kad judaizmo, krikščionybės ir isla- 
mo bendri atramos taškai yra ne atsitiktiniai ar išoriniai, bet esmi- 
niai, fundamentalūs ir unikalūs. 

Kokią vietą judaizmas iš tiesų užima “/monoteistų šeimoje“ - 
įdomus ir ginčytinas klausimas. Judaizmas neretai apibūdinamas 
kaip kitų dviejų religijų tėvas, ir čia susiduriame su pirmu svar- 
biu “judaizmo” termino dviprasmiškumu. Ir krikščionybė, ir is- 
lamas yra religijos, turinčios neabejotiną pradžią laike, nors abi 
pripažįsta savo reikšmingą “priešistorę”. Todėl terminai "ikikrikš- 
čioniškasis“ ir "ikiislamiškasis" turi atpažįstamą reikšmę ir iš tiesų 
abu plačiai vartojami. Tačiau judaizmas neturi akivaizdžios pra- 
džios momento, ir terminas "ikižydiškasis" nevartojamas. Judaizmas 
ir krikščionybė remiasi bendru senovinių šventųjų raštų korpusu 
(iš teisybės, tie raštai sudaro vieną svarbiausių jų bendro pagrin- 
do sričių): Žydai juos vadina Biblija, o krikščionims jie tesudaro 
dalį Biblijos - “Senąjį Testamentą“. Judaizmas formavosi pako- 


pomis, ir žydai, nors pripažindami vėlesnius darinius, yra linkę 

Biblijos religiją tapatinti su judaizmu, kuris egzistuoja nuo anų 
laikų ligi šių dienų. Bet krikščionys, Senąjį Testamentą laikyda- 
mi svarbiu savo religijos šaltiniu, vis dėlto linkę traktuoti jį kaip 
"ikikrikščionišką" ir konkrečiai labiau kaip “žydišką" dokumentą. 
Todėl krikščionių vartojamas terminas “judaizmas” dažnai nuro- 
do biblinę krikščionybės “priešistorę” arba tą žydų religiją, kuri 
buvo Kristaus laikais. Kaip tik šia prasme judaizmas apibūdina- 
mas kaip religija, pagimdžiusi krikščionybę. Panašiai ir islamo 
atveju: kaip krikščionybė teigia esanti naujas apreiškimas, pra- 
nokęs ankstesnįjį judaizmą, taip ir islamas pateikia save kaip naują 
apreiškimą, pranokstantį tiek judaizmą, tiek krikščionybę. 

Šitie dalykai priklauso trijų religijų tarpusavio polemikai, ir 
kiekvienos jų reiškiamos pretenzijos turi tam tikrą istorinį patei- 
sinimą. Tačiau privalu pabrėžti, jog toks požiūris į šių trijų religi- 
jų santykį neturi jokios ar beveik jokios reikšmės jų individualiam 
pobūdžiui arjų tarpusavio santykiams šiandien. Galbūt realistiš- 
kiau būtų regėti šį trejetą kaip brolius ar seseris, o ne kaip tėvą ir 
vaikus, arba kaip tris to paties medžio šakas, o ne dvi šakas, au- 
gančias iš to paties žydiškojo kamieno. Bet ir tokie įvaizdžiai yra 
nepakankami bei deramai neperteikia šių religijų santykių sudė- 
tingumo. Šioje knygoje mums rūpės pažvelgti į judaizmą, egzis- 
tuojantį šiandien, o ne į krikščioniškosios polemikos judaizmą, 
kuris, reikia pripažinti, bet kuriuo atveju tėra teologinė abstrakcija, 
tik susiliečianti su viena ar kita istorine žydų religijos apraiška, 
tačiau su ja nesutampanti. 

Apžvelgus kai kurias judaizmo kaip vienos iš monoteistinių 
religijų sampratos teigiamybes, dera atkreipti dėmesį į kai kuriuos 
jos trūkumus. Reikia pripažinti, kad žvelgiant iš žydų požiūrio 
taško, tie trūkumai vra realūs ir rimti. Visus prieštaravimus būtų 


galima apibendrinti daugmaž taip: daug kam atrodo, kad judaiz- 

mas neteisingai vaizduojamas esąs tos pačios rūšies dalykas kaip 
ir krikščionybė ar islamas, ir keblumų ypač kelia religijos sąvoka. 
Žydai dažnai apibūdina judaizmą kaip “ne tiek religiją, kiek gy- 
venimo būdą", ir šis pasakymas atskleidžia giliai slypintį netik- 
rumą dėljudaizmo apibrėžimo kaip religijos. Šį daugelio patiria- 
mą netikrumą, kuris iš pirmo žvilgsnio gali pasirodyti paradoksa- 
lus, verta patyrinėti atidžiau. 

Galima nesuklystant pasakyti, kad žodžio "religija" vartoji- 
mas, kaijuo pirmiausia išreiškiama įsitikinimų sistema, yra atsira- 
dęs iš krikščioniško požiūrio į pačią krikščionybę. Lyginamoji re- 
ligijotyra - tai akademinė disciplina, išrutuliota kriščioniškuose 
teologijos fakultetuose, ir ji linkusi visiškai skirtingus reiškinius 
brukti į krikščioniško kirpimo tramdomuosius marškinius. Prob- 
lema nėra ta, kad kitos “religijos” gal ne kažin ką, o gal išvis nieko 
neturi pasakyti tais klausimais, kurie krikščionybei yra gyvybinės 
reikšmės, - bet ta, kad jos gali netgi nesuvokti savęs kaip religijos 
būtent ta prasme, kuria krikščionybė suvokia save kaip religiją. 
Krikščionybės, krikščioniškojo apsibrėžimo šerdį sudaro tikėjimo 
išpažinimas, rinkinys jį išreiškiančių teiginių, kuriems krikščionis 
privalo pritarti. Tiesą sakant, tai nėra vienintelis būdas matyti 
krikščionybę, ir neabejotinai galimas, tarkime, istorinis ar sociolo- 
ginis požiūris. Bet pačioje krikščionybės istorijoje tikėjimui kaip 
krikščioniškosios tapatybės kriterijui būdavo skiriama lemiama 
reikšmė. Įtikinamai įrodyta, kad krikščionių tikėjimo išpažinimai 
atsirasdavo kaip autentiško priklausymo krikščionybei testai, o 
didieji krikščionijos skilimai, kad ir kokios būtų buvusios jų giles- 
nės socialinės, kultūrinės ar politinės priežastys, dažniausiai bū- 
davo įvardijami kaip teologiniai nesutarimai. Iš tiesų galima sakyti, 
kad teologijai krikščionybėje priklauso kertinė vieta, ir šis ypatu- 


mas daro krikščionybę unikalią tarp pasaulio "religijų". 

Čia nėra reikalo gilintis į tai, kaip visa ši situacija veikia religi- 
jų studijas apskritai, bet, be abejo, būtina susimąstyti apie jos imp- 
likacijas judaizmo tyrimui. O pirmučiausia reikia pažymėti, kad 
ir pats “religijos” terminas judaizmui buvo svetimas iki palyginti 
nesenų laikų, kai dialogas su krikščionybe privertė žydus jį pripa- 
žinti ir imti vartoti. Tiesą sakant, hebrajų kalba nė neturi tikslaus 
žodžio “religija” atitikmens. Moderniojoje hebrajų kalboje žodis 
dat imtas iš bėdos vartoti “religijai” versti, bet šis žodis iš tiesų 
priklauso ne tikėjimo, o teisės pasauliui. Kitas, akivaizdesnis, pre- 
tendentas į žodžio “religija” atitikmenis būtų žodis emuna, tačiau 
emuna, viena iš svarbiausių žydų religinio žodyno sąvokų, iš tiesų 
reiškia “kliovimąsi”: greičiau pasitikėjimą kuo, o ne tikėjimą į kažką. 

Galima būtų pridurti, kad netgi žodis “judaizmas” žydų reli- 
gijos prasme yra palyginti neseniai atsiradęs žydų žodyne. Kaip 
ir nemaža dalis anglų kalboje vartojamos žydų religijos termini- 
jos (prisiminkime tokius žodžius kaip pentateuch ("penkiaknygė"), 
prophet ("pranašas"), phylactery (' filakterija"), proselyte ("prozeli- 
tas, atsivertėlis”) ir netgi “Biblija” bei “sinagoga '), šis žodis yra 
graikų kilmės; tai abstraktusis daiktavardis, padarytas iš žodžio, 
reiškiančio “žydą”. Savo pirmine vartosena jis nenurodo tikybos, 
o greičiau apytikriai reiškia “žydišką tapatybę“. Hebrajų kalba 
ilgą laiką neturėjo jokio atitikmens įprastinei krikščioniškajai “ju- 
daizmo“ reikšmei. Abstraktus daiktavardis jahadut reiškė žydų 
tapatybę, buvimą žydu, kol moderniaisiais laikais jam nebuvo 
suteikta įprastinė judaizmo reikšmė, tuo metu priimta tarp žydų, 
kalbančių angliškai bei kitomis vakarų kalbomis. 

Žodžio “judaizmas” istorija verčia mus atsigręžti į reiškinį, 
kuris nepaprastai svarbus judaizmui suprasti. Būti žydu pirmu- 
čiausia reiškia priklausyti grupei, žydų tautai, o religiniai įsiti- 


kinimai tam tikra prasme yra antraeilis dalykas šios bendros 

priklausomybės atžvilgiu. Kontrastas su krikščionybe čia tiesiog 
akivaizdus. Krikščionis taip pat priklauso bendrai visumai, krikš- 
čionių Bažnyčiai, bet Bažnyčia apibrėžiama kaip krikščionių ti- 
kinčiųjų visuma, o krikščionis savo ruožtu apibrėžiamas pagal 
savo įsitikinimus. Žydo dvasinėje sandaroje religinis tikėjimas yra 
tik vienas ingredientas, ir, negana to, tai gali būti ir ne pats svar- 
biausias ingredientas. Iš tikrųjų pasaulyje esama daugelio žmonių, 
kurie laiko save visais atžvilgiais lojaliais žydais ir kurie iš viso 
neigtų turį kokią nors religiją. Nesvarbu, kaip keista tai gali atro- 
dyti krikščioniui, apie religijas pratusiam mąstyti teologiškai, teo- 
logijos vaidmuo judaizme visuomet buvo aiškiai šalutinis, ir kai 
kurie iškilūs žydai tiek praeityje, tiek šiandien žiūri į ją didžiai 
įtariai. Jau vien tai judaizmą daro visiškai kitokiu dalyku, paly- 
ginti su krikščionybe. 

Jei neįmanoma be nepageidautinų praradimų redukuoti juda- 
izmą į įsitikinimų sistemą, tai yra kitas religijų tyrimo metodas, 
kuris galėtų duoti geresnių rezultatų. Tai sociologinis metodas, 
ne tiek kreipiąs dėmesį į įsitikinimų formulavimus, kiek stebintis 
galimus reiškinius, kaip antai dievogarbos apeigas ir ritualus. Šio 
metodo stiprybė ta, kad jį galima taikyti bet kuriai visuomenei, 
nesvarbu, ar ji laiko save religine bendruomene ar ne, ir netgi jei ji 
tiesiai neišdėsto savo teologinių idėjų. Tokiu būdu, pavyzdžiui, 
galime tyrinėti graikų ar romėnų “religiją”, o remdamiesi reiškinių 
stebėjimu, galime daryti išvadas apie visuomenės pamatinius re- 
liginius įsitikinimus. Judaizmo atveju medžiagos apstu - tai insti- 
tucijos, viešas ir privatus Dievo garbinimas, ritualinių reikalavimų 
laikymasis ir t.t. Maža to, šią medžiagą daugelis žydų pripažintų 
esant judaizmui Žymiai esmingesnę nei religiniai įsitikinimai ar 
teologinės doktrinos. 


Vis dėlto, kad ir koks vertingas būtų sociologinis metodas, 

vargu arjis iš tiesų gali mums padėti suprasti, kas yra judaizmas, 
juolab adekvačiai jį apibūdinti ar išanalizuoti. Taip yra dėl dviejų 
svarbiausių priežasčių. Pirma - tai masto problema. Sociologinis 
metodas geriausiai tinka mažai ir aiškiai lokalizuotai bendruome- 
nei. Jei pamėginsime pritaikyti jį žydams visame pasaulyje, gyve- 
nantiems labai skirtingomis sąlygomis ir dažniausiai nesudaran- 
tiems aiškiai apribotų grupių, bet išsibarsčiusiems tarp gyvento- 
jų nežydų daugumos, tai pirmiausia susidursime su milžiniškais 
sunkumais rinkdami ir lygindami savo medžiagą, o galų gale net 
imsime nebesuprasti, ar studijuojame vieną fenomeną, ar kone 
begalinę įvairovę skirtingų “judaizmų". Judaizmas (ypač religi- 
nių normų laikymosi požiūriu) įvairiose vietose reiškiasi skirtin- 
gomis formomis, - tai neginčijama ir visų pripažinta tiesa; tačiau 
vyrauja ir stiprus įsitikinimas, jog egzistuoja vienas reiškinys, va- 
dinamas “judaizmu”, neprilyginamas viso pasaulio žydų religi- 
nės praktikos bendram vardikliui. 

Antra problema, gal net dar sunkiau įveikiama, yra tai, kad 
sunku nuspręsti, kokius reiškinius tyrinėti. Greta dievogarbos ir 
su tuo susijusios veiklos, kuri pagal bet kurį apibrėžimą priskir- 
tina “religinei” veiklai, esama daugybės kitų žydų gyvenimo as- 
pektų, kurių statusas gali būti įvairiai interpretuojamas. Dauge- 
liui žydų jų žydiškos tapatybės išraiška yra jų valgomas maistas 
ir net dėvimi drabužiai. Kaipgi stebėtojui atsirinkti savo tyrimo 
darbui relevantiškus elementus, kad to darbo rezultatai neskam- 
bėtų, švelniai tariant, keistai? Juk kai susiduriama su tokia turtinga 
medžiaga, tam tikra atranka neišvengiama. Ir vėl gresia pavojus, 
kad mums kils pagunda perimti iš krikščionybės išvestus apib- 
rėžimus ir judaizme ieškoti pažįstamų krikščionių religijos ele- 
mentų arba jiems artimų atitikmenų. Tai gali suklaidinti. Norėtųsi, 
pavyzdžiui, sinagogą matyti kaip žydišką bažnyčios ekvivalentą, 

o rabiną - kaip krikščionių kunigo ar pastoriaus atitikmenį. Bet 
tradicinis sinagogos bei rabino vaidmuo apima kai kuriuos svar- 
bius elementus, kurie nėra iš tiesų religiniai krikščioniškąja šio 
žodžio prasme. Ir priešingai, tradicinis judaizmas turi institucijų, 
tokių kaip pirtis ar skerdykla, kurios tikriausiai priskirtinos prie 
religinių, net jei ir neturi akivaizdžių krikščioniškų atitikmenų. 
Judaizmo tyrinėtojas nežydas, ypač jei jis pratęs mąstyti krikš- 
čionybės sąvokomis, turi nuolatos sergėtis, kad nepasiduotų savo 
išankstinėms nuostatoms. 

Tad ar judaizmas iš viso yra religija? O gal religija tiesiog 
sudaro vieną iš judaizmo dėmenų? Nė į vieną šių klausimų nėra 
aiškaus atsakymo; mažų mažiausiai judaizmas verčia suabejoti 
konvencionaliu mūsų religijos supratimu. Kai kurie žydai, ypač 
Izraelyje, šiandien pavadintų save "religingais" arba “pasaulietiš- 
kais“ žydais; bet šie “pasaulietiški"“ žydai dalyvauja iš pažiūros 
religinėje veikloje, tuo tarpu "religingiems" žydams gali būti sun- 
ku tiksliai nusakyti, kas jų gyvenime yra religiniai dalykai, arba 
jie netgi gali tvirtinti, esą viskas, ką jie daro, yra religiška. Toles- 
niuose šios knygos skyriuose žodžius “religija” ir “religinis” var- 
tosime taip, kaip juos paprastai vartoja teologai bei sociologai, ir 
pamatysime, kad didelę dalį judaizmo sudaro religinio pobūdžio 
dalykai įprasta šio žodžio prasme. Mes turime suvokti teologinį 
ir sociologinį judaizmo matmenį, bet privalome būti atsargūs ir 
neprimesti jam svetimų kategorijų. Dėl šios priežasties mūsų pa- 
grindinis metodas nebus nei teologinis, nei sociologinis, bet isto- 
rinis. Šitoks traktavimas išauga iš paties judaizmo ir remiasi kate- 
gorijomis, artimomis žydų mąstymui. 

Istorinis metodas - tai ne tas pat, kas tiriamojo objekto istorija. 
Ši knyga nėrajudaizmo istorija. Jos objektas yra judaizmas, egzis- 


tuojantis šiandien. Tačiau viena iš kertinių prielaidų, kuriomis 

paremta ši knyga, yra ta, jog judaizmą visiškai galima suprasti 
tik žvelgiant į jį istoriškai; kitaip sakant, tik suprasdami, kaip ju- 
daizmas tapo tuo, kas jis yra, mes geriausiai galime suprasti, kas 
tai yra. Kitaip tariant, todėl, kad judaizmas (kaip sako ir patsai 
pavadinimas) turi būti apibrėžiamas siejant su žydų tauta, o tauta 
apibrėžiama istoriškai, kaip grupė žmonių, jungiamų bendros is- 
torijos. 

Šį aiškiai suvoktą faktą atspindi vienas iš nedaugelio šiuo- 
laikinių mėginimų glaustai apibrėžti judaizmą. Tai apibrėžimas, 
kuriuo prasideda Principų Deklaracija, 1937 m. priimta (Reformuotų- 
jų) Amerikos Rabinų Centrinės Konferencijos, vykusios Columbe, 
Ohio valstijoje (ir vėliau žinoma kaip Columbo platforma): “Judaiz- 
mas yra žydų tautos istorinė religinė patirtis“. Kaip ir kiekvienas 
trumpas apibrėžimas, tai tėra tik pradžia, reikalinga tolesnio aiš- 
kinimo (ypač sąmoningai miglota formuluotė "istorinė religinė 
patirtis“). Bet šis apibrėžimas turi tą pranašumą, kad išvengia 
anksčiau minėtų pavojų ir nurodo esminį faktą, kad judaizmo 
apybraižų reikia ieškoti ne idėjose ar įsitikinimuose, o istorijoje. 
Tuo nenorima pasakyti, kad judaizmas neturi idėjų ar įsitikini- 
mų - tatai būtų visiškai neteisinga, - bet norima parodyti, jog isto- 
rinė patirtis jame yra pirmaeilės svarbos dalykas, o idėjos ir įsiti- 
kinimai tam tikra prasme plaukia iš tos patirties. 

Kitaip negu kiti metodai, istorinis metodas geba tiek deramai 
aprėpti visą žydų raiškos įvairovę, tiek perteikti esminį judaizmo 
vieningumą. Toji įvairovė yra istorinės patirties pasekmė, o visos 
skirtingos srovės ir visi sąjūdžiai, kad ir kokie jie būtų novatoriški, 
ziliai suvokia savo šaknimis siekią praėjusių kartų judaizmą. 

Istorinis metodas nesikerta su teologiniu ar sociologiniu 
metodu, bet siekia juos papildyti ir praturtinti, pateikdamas trūks- 


tamas esmines įžvalgas. Kalbant teologiškai, istorinis metodas 


19 


ypač tinka judaizmui studijuoti, nes žydų teologija pasižymi 
stipria istorine refleksija, ir, tiesą sakant, jai įprasta pagrindimo 
ieškoti istoriniuose apmąstymuose. Sociologiniu požiūriu žydų 
visuomenė yra iš esmės tradiciška. Istorinis metodas įgalina su- 
vokti visą tradicijos vertę. Toliau ir pasigilinsime į skirtingas tra- 
dicijas, įsiliejančias į nūdienį judaizmą, vildamiesi, jog galop 
mums pavyks jį perprasti giliau, negu tuo atveju, jei nūdienį ju- 
daizmą studijuotume izoliuotą nuo praeities. 

Laikydamiesi anksčiau minėtų prioritetų tvarkos, tyrinėjimą 
pradėsime pačia žydų tauta, jos tapatybe ir istorija, o vėliau imsi- 


mės jos idėjų, įsitikinimų ir religinės praktikos. 


1. Tauta ir jos tikyba 


Tu išsirinkai mus iš visų tautų, mylėjai mus ir puoselėjai. Tu paky- 
lėjai mus viršum visų tautų, per savo įsakymus mus atskyrei ir 
prie savęs priartinai, mūsų Karaliau, kad tau tarmautume, ištarda- 
mas viršum mūsų savo didingą ir šventą Vardą. 


Iš šventinių pamaldų 


Praėjus savaitei po gimimo, vyriškos lyties žydų kūdikiai 
apipjaustomi; ta pačia proga vaikas gauna vardą. Apipjaustymas - 
tai nedidelė chirurginė operacija, kurios metu pašalinamas apyvar- 
pio kraštelis, bet žydams tai reiškia kur kas daugiau: tai regimas 
sandoros tarp Dievo ir Izraelio tautos simbolis. Todėl hebrajiškai tai 
vadinama brit milah, “Apipjaustymo sandora", dažnai sutumpina- 
ma tiesiog į brit, “sandorą”. 

Apipjaustymo metu kalbamose maldose prisimenama san- 
dora, kurią su Dievu sudarė Abraomas, apipjaustęs savaitės su- 
laukusį savo sūnų Izaoką, ir biblinis priesakas apipjaustyti visus 
berniukus. Abraomas vadinamas “mūsų tėvu”, o biblinėje sando- 


ros formulėje ryškus genealoginės kilmės įvaizdis: 


Padarysiu tave vaisingą be galo,- iš tavęs padarysiu tautas, iš tavęs 
kils karaliai. Palaikysiu savo sandorą tarp savęs ir tavęs, ir tavo 
palikuonių po tavęs per jų kartas kaip amžiną sandorą, kad būčiau 
Dievas tavo ir tavo palikuonių po tavęs. Aš duosiu tau ir tavo pa- 
likuonims po tavęs Kraštą, kuriame gyveni kaip ateivis, visą 

Kanaano kraštą kaip amžiną nuosavybę. Aš būsiu jų Dievas. 
Dievas kalbėjo Abraomui: O tu savo ruožtu laikysies mano 


sandoros, tu ir tavo palikuonys po tavęs per savo kartas. 


Taigi ši sandora, kurią simbolizuoja apipjaustymas, - tai ne- 
nykstamas ryšys tarp Dievo ir Abraomo palikuonių. Bet kilmė čia 
neturi būti suprantama genetine prasme, kaip įsitikiname tru- 
putį vėliau, iš nurodymų Pesach (Velykų) aukojimui, kuris prime- 


na apie Mozės vadovaujamų žydų Išėjimą iš Egipto: 


Visa Izraelio bendrija turi jį švęsti. Jeigu pas tave gyvenantis atei- 
vis nori švęsti Perėjimo avinėlį Viešpačiui, visi jo vyriškiai turi būti 
apipjaustyti. Tada jam bus leista jį švęsti, ir jis pats bus kaip čiabu- 
vis krašte. Bet kas nebus apipjaustytas, jo nevalgys. Toks pat įstaty- 


mas bus čiabuviui ir ateiviui, gyvenančiam tarp jūsų. 


Hebrajų kalbos žodis “ateivis”, ger, yra tas pats žodis kuris 
dabar vartojamas prozelitui pavadinti, o vyriškos lyties prozeli- 
tams vis dar atliekamos apipjaustymo apeigos. Kaip ir žydai iš 
prigimties, šia proga jie gauna hebrajišką vardą. Tačiau gimę žy- 
dais turi tėvo vardą (pavyzdžiui, “Miriam, duktė Juozapo“ arba 
“Jokūbas, sūnus Rubeno”), o prozelitai gauna tėvavardį “sūnus/ 
duktė Abraomo, mūsų tėvo“. Šitaip pabrėžiama, jog jie įžengia į 
Abraomo sandorą. 

Pesach auka, kaip ir kitos gyvulių aukos, žydų jau nebeauko- 
jama, bet kasmet valgoma Velykų vakarienė, primenanti Išėjimą 
iš Egipto; iš tiesų tai iki šiol bene populiariausia žydų apeiga. 
Vyraujanti pesach tema - išsivadavimas iš priespaudos ir nelais- 
vės, tačiau mums primenama, jog būtent Išėjimo iš Egipto metu 
Izraelis tapo tauta; šį procesą patvirtino didysis susirinkimas prie 
Sinajaus kalno, o vainikavo žydų įžengimas į pažadėtąją žemę 


po Mozės mirties. Pesach, kartu su Šavuot ir Sukot (Sekminių ir 

Padangčių) šventėmis, - tai tolydžio pasikartojantis šventimas tų 
įvykių, kurie sulydė Izraelį į tautą, atsidavusią tarnauti Dievui, 
sudariusiam su Abraomu sandorą. 

Šios tautos vardas - Izraelis, - tai vardas, suteiktas Abraomo 
vaikaičiui Jokūbui tą naktį, kai šis susigrūmė su bevardžiu vyru 
prie Jaboko upės. Vėlesnioji tradicija interpretuoja šį susidūrimą 
kaip simbolizuojantį kovą tarp Izraelio tautos ir kitų pasaulio 
tautų, nuolatinį žydų istorijos požymį. Šis susidūrimas baigiasi 
Izraelio palaiminimu. Tačiau bibliniame pasakojime Jokūbas in- 
terpretuoja šį įvykį kaip susitikimą su Dievu, ir žydų komentato- 
riai didžiulę reikšmę skyrė Izraelio vardo paskutiniam nariui el, 
kuris yra vienas iš Dievo vardų. Tarytum visa Izraelio tauta pa- 
ženklinta Dievo vardu kaip specialia žyme. 

Izraelio vardu žydų tauta vadinama Biblijoje, toks jos vardas 
išliko hebrajų kalboje bei kitose kalbose, kur tik stipri Biblijos įta- 
ka. Kiti vardai, paplitę įvairiose kalbose, yra taip pat atėję iš Bib- 
lijos, - tai “hebrajai” ir “žydai”. Abraomas vadinamas hebraju, o 
pranašas Jona, paklaustas, kaip vadinasi jo šalis ir tauta, atsako: 
“Aš hebrajas"; Esteros knygoje Mordekajus vadinamas žydu. “Heb- 
rajų“ vardas taip pat neprarado svarbos: juo vadinama ir kalba, 
kurią žydai dažnai vadina “šventąja kalba“, Biblijos bei liturgijos 
kalba, taip pat šiuolaikinės Izraelio valstybės kalba. Žodis “žydas” 
yra kilęs iš “Judėjos”, pavadinimo tos senovės teritorijos, kurios 
sostinė buvo Jeruzalė ir į kurią žydai senovės laikais žvelgė kaip 
į savo tėvynę. Tad visi šie trys vardai turtingi istorinių ir emocinių 
konotacijų, tačiau su Izraelio vardu siejamas ypatingas šventu- 
mas. 

Izraelio tautos istorija ilga ir sudėtinga: tik nedaugelis pa- 
saulio tautų šiandien turi tokią ilgą rašytinę istoriją. Būtų neįma- 
noma čia ją adekvačiai apibendrinti; mes galime tik apžvelgti kai 

kuriuos jos svarbiausius ypatumus, kad suteiktume tolesniems 
knygos skyriams esmingiausius chronologinius rėmus. Rizikuo- 
jant dalyką pernelyg supaprastinti, šią istoriją patogu dalyti į tris 
laikotarpius, - senovės, Viduramžių ir modernųjį. Šį skyrimą į tris 
dalis lemia du epochiniai įvykiai, keitę žydų gyvenimo pagrindi- 
nes aplinkybes: pirmasis - tai krikščionybės ir kiek vėliau islamo 
iškilimas bei įsigalėjimas, o antrasis - šios hegemonijos nykimas. 
Nė vieno iš šių pokyčių negalima datuoti kokiu nors momentu, o 
antrasis, bent jau islamo atveju, iš tiesų, nėra pasibaigęs dar ir 
šiandien. Bet šių pasikeitimų pasekmės pakankamai aiškios, ir 
jos turi fundamentalią reikšmę žydų istorijos supratimui. 

Pirmu laikotarpiu, kuris baigėsi, kai IV-V a. kaip politinė jėga 
įsitvirtino krikščionybė, o VII-VIII a. - ir islamas, buvo padėti juda- 
izmo pagrindai ir parašyta jo klasikinė literatūra - Biblija ir Tal- 
mudas. Laikotarpį galima toliau skirstyti dar į tris dalis, kurias pa- 
vadinsime bibliniu, graikiškuoju ir talmudiškuoju laikotarpiu. 

Biblinis periodas, kitaip sakant, laikotarpis, aprašytas Bibli- 
joje, apima pačias žydų tautos užuomazgas, kai jie dar buvo Vidurio 
Rytų klajokliai, jų įsikūrimą Izraelio žemėje ir monarchijos įsiga- 
lėjimą; vėliau šiaurinę Izraelio karalystę sugriauna asirai, 0 pieti- 
nę Judėjos karalystę - babiloniečiai; įsigalėjus persams, Jeruzalė 
atstatoma. Kiekvienam, kas susipažinęs su Biblija, ši istorija pa- 
kankamai gerai žinoma, o iškiliausi bei įsidėmėtiniausi jos bruožai 
šie: X a. pr. m. e. Jeruzalėje pastatoma Šventykla, kurioje sutelkiama 
izraelitų dievogarba ir su kuria siejama jų nacionalinė tapatybė; 
netekties jausmas, smelkiantis tautą po šios Šventyklos sugrio- 
vimo 587 m. pr. m. e.; lemiamas lūžis Babilono tremtyje ir nacio- 
nalinių vilčių atgijimas persų restauracijos metu bei Šventyklos 
atstatymas. Tremties ir sugrįžimo iš jos patirtis paliks žydų kolek- 


tyvinėje sąmonėje nedylantį įspaudą ir padės žydams optimis- 

tiškai pakelti dar ne vieną katastrofą, sykiu duodama pradžią 
sudėtingai atsajumo ir susvetimėjimo filosofijai. Ši patirtis taip 
pat dramatiškai praplėtė žydų akiratį, kartu paveikdama ir Dievo 
sampratą: nors jo namai ir toliau lieka Jeruzalė, jis viešpatauja 
visoms tautoms ir netgi Persijos karalių Kirą gali vadinti “savo pa- 
teptuoju”. 

Graikiškasis periodas trunka maždaug nuo Aleksandro 
Didžiojo Makedoniečio Persijos nukariavimo (331 m. pr. m. e.) iki 
antrosios Šventyklos sugriovimo 70 m. e. metais. Šiuo laikotar- 
piu žydų pasaulio ribos iš tiesų žymiai prasiplėtė: jam besibai- 
giant, žydų bendruomenių būta visuose Vidurio Rytuose bei Ro- 
mos imperijos rytinėje dalyje, o vakaruose - net Ispanijoje. Šis iš- 
sibarstymas (iki šiol vadinamas savo graikišku pavadinimu -dias- 
pora) iki šių dienų lieka žydų gyvenimo tikrovė. Susidūrimas su 
graikų kultūra pagimdė skaudžius konfliktus, bet iš šio sąlyčio 
radosi ir ryški graikų-žydų kultūra, siekusi išlaikyti kas geriausia 
graikų ir žydų mąstyme. Vėlesniosios šio laikotarpio dalies juda- 
izmui būdingi nepaprastai įvairūs daugiau ar mažiau radikalūs 
sąjūdžiai, tarp jų - fariziejizmas ir krikščionybės užuomazga. 

Talmudiškuoju laikotarpiu žydų pasaulį pasidalijo graikų 
įpėdinės, Partų, vėliau - Sasanidų imperijos Rytuose, ir Romos im- 
perija Vakaruose. Izraelio žemę (romėnų vadintą Palestina) valdė 
romėnai, o klestinčios Babilonijos bendruomenės atsidūrė rytinėje 
imperijoje. Judaizmas vystėsi abiejuose centruose, vadovaujamas 
rabinų, ankstesniojo laikotarpio kunigų ir rašto mokovų įpėdinių. 
Rabinai kodifikavo žydų teisę, nuo biblinių laikų žymiai pakitu- 
sią, O savo ginčus bei nutarimus įamžino talmudinėje literatūroje. 
Rabinų judaizmui buvo lemta išlaikyti dominuojančią įtaką dau- 
gumai žydų per visus Viduramžius. 

Senovės laikotarpiu žydai, būdami išblaškyti, patyrė pries- 

paudos, persekiojimų ir triuškinančių karų tarpsnius, tačiau ap- 
skritai jie turėjo gyvenimo sąlygas, kurias būtų galima pavadinti 
normaliomis. Daugelyje vietų jiems buvo suteiktos ypatingos pri- 
vilegijos, leidusios išsaugoti savo ypatingus papročius ir gyvenimo 
būdą, net jei tie papročiai kirsdavosi su vyraujančiais įstatymais 
ir kultūra. Bemaž visur sudarydami mažumą, žydai atkakliai lai- 
kėsi savo tapatybės ir pasirodė gebą puikiai prisitaikyti. Šių jų 
savybių vėlesniu laikotarpiu laukė negailestingi išbandymai, są- 
lygos, kuriomis jie gyveno, iš esmės pakito. Nuo pat krikščionybės 
atsiradimo tarp žydų ir krikščionių įsiliepsnojo ideologinis kon- 
fliktas, kuris sykiu buvo ir varžymasis dėl sielų ir dėl valdžios 
bei įtakos. Nuo to momento, kai IV a. pradžioje krikščionybė buvo 
pripažinta Romos imperijos oficialiąja religija, o V a. krikščiony- 
bės įtaka konsolidavosi, atvirų galimybių ratas žydams ėmė vis 
labiau ir labiau mažėti. Jų ekonominis ir socialinis gyvenimas bu- 
vo apribotas, jiems nebūdavo leidžiama atvertinėti naujų žmonių 
į savo tikybą, jiems pradėta taikyti sistema, dabar vadinama apart- 
heidu: atimta teisė dalyvauti politinėje valdžioje ir užkirstas kelias 
į daugumos kultūros bei švietimo įstaigas, jų kontaktai su krikš- 
čionimis būdavo ribojami, o galop jie buvo priversti gyventi 
atskiruose miestų kvartaluose ir net dėvėti išskiriančius dra- 
bužius. Dažnai žydus fiziškai užpuldavo krikščionių minios, juos 
užgriūdavo negailestingi ir nepamatuoti įsakai, kuriais, be kita 
ko, jie būdavo išvaromi iš krikščionių miestų bei valstybių. Šio- 
mis sąlygomis žydams beliko kliautis vien savo išgalėmis, ir įsta- 
bu tai, kaip jie gebėjo išlikti ir išlaikyti savo gyvenseną bei kultūrą. 

Tuotarpu musulmonams arabams VII a. nukariavus Vidurio 
Rytus ir Šiaurės Afriką, čia taip pat įsivyravo panašios, nors gal ir 
ne tokios slegiančios sąlygos. Nors diskriminuojantys nuostatai 


dažnai visu griežtumu netaikyti, niekuomet neišnykdavo pavojus, 

kad politika pasikeis; neapsieita be žudynių ir religinių perse- 
kiojimų. Nepaisant šių sunkumų, žydai turėjo galimybių pratur- 
tėti iš islamo kultūros ir netgi įdėti į ją savo indėlį. Tačiau apskritai 
Viduramžius dera laikyti labiau judaizmo tąsos ir konsolidacijos, 
o ne atsinaujinimo ar kūrybinės plėtros laikotarpiu. 

Viduramžių periodą, kaip ir senovės laikotarpį, galima skirs- 
tyti į dar tris dalis. Pirma dažnai vadinama gaonų laikotarpiu, tu- 
rint galvoje geonim, Vidurinių Rytų Talmudo akademijų vadovų, 
autoritetą (geonim - tai žodžio gaon daugiskaita). Jie vadovavo 
Talmudo mokymų tobulinimui ir skleidimui po kitas žydų pasau- 
lio dalis. Daugiausiai geonim nusipelnė žydų teisei, - čia jų kodi- 
fikacijos ir responsa (atsakymai į konkrečius klausimus) padėjo 
pamatus vėlesniam darbui. Jie taip pat rūpinosi liturgijos ir Bibli- 
jos hebrajiškojo teksto standartizavimu. 

Gaonų laikotarpis baigėsi XI a.,sumenkus gaonų akademi- 
joms ir žydų pasaulio svorio centrui pasislinkus toliau į vakarus, į 
Šiaurės Afriką bei Ispaniją, ir mažesniu mastu - į Šiaurės Vakarų 
Europą. Tolesniu laikotarpiu neregėtai suklestėjo žydų filosofija, 
Biblijos komentavimas ir hebrajiška poezija, tiek sakralinė, tiek 
pasaulietinė. Šio periodo didieji vardai - tokie kaip filosofas Mozė 
Maimonidas, poetai filosofai Saliamonas Ibn Gabirolis bei Judas 
ha Levi, komentatoriai Raši, Abraomas Ibn Ezra bei Dovydas Kim- 
hi ir poetai Samuelis ha Nagidas, Mozė Ibn Ezra bei Imanuelis 
Romietis - tai tik masyvaus kultūrinio aisbergo viršūnėlė. Šis lai- 
kotarpis buvo ir žydų misticizmo klasikinis laikotarpis: stambiau- 
sias jo veikalas Zoharas atsirado Ispanijoje XIII a. pabaigoje. Šio pe- 
riodo kultūrinį turtingumą taip pat primena didieji hebrajiški 
iliustruoti rankraščiai, įeinantys į Viduramžių Europos lobyną. 

1492 metų žydų išvarymas iš Ispanijos, sutapęs su faktu, kad 


krikščionys vėl visiškai užvaldė šalį, žymi vienos eros pabaigą. 

Po ilgos persekiojimų ir išvarymų virtinės Ispanija liko paskuti- 
nis krikščioniškas kraštas, kuriame dar buvo daug žydų. Daugelis 
išvarytųjų iš Ispanijos rado saugų prieglobstį Osmanų imperijoje, 
kur iškilo tokie centrai kaip Konstantinopolis ir Salonikai. Ispani- 
jos žydų bendruomenės įsikūrė ir kitose Viduržemio baseino daly- 
se, o galop ir Hamburge, Amsterdame bei Londone ir Naujajame 
Pasaulyje. Ispanijos kilmės žydai žinomi kaip sefardim, iš Sefarad, 
hebrajiško Ispanijos pavadinimo. Šiuo terminu jie skiriami nuo 
aškenazim, Vokietijos kilmės žydų. Išvaryti iš Prancūzijos ir Vidurio 
Europos šalių, aškenaziai buvo stumiami į rytus, kol pasiekė Len- 
kiją; ten jie buvo mielai priimti, o vėliau, XVI ir XVII a., prisidėjo 
prie šios šalies klestinčio gyvenimo ir kultūros pakilimo. Laikui 
bėgant, ypač po 1648 m. kazokų sukilimą lydėjusių išpuolių, pra- 
sidėjo migravimas atgal į Vakarus, ir minios jidiš kalba kalbančių 
žydų vėl pasiekė Pareinę, iš kur buvo kilę jų protėviai. Šie įvairūs 
perversmai transformavo žydų pasaulį ir atitinkamai pakeitė Žy- 
dų kultūros veidą. Viena vertus, ėmė reikštis tendencija trauktis 
nuo “realaus pasaulio“ į ezoterines spekuliacijas ir ieškoti ne- 
delsiamo išganymo. XVI a. mažame Safedo miestelyje, Galilėjos 
kalnuose, atsirado stipri misticizmo mokykla, ir netrukus jos įtaka 
pasklido svetur. Rytų Europoje XVIII a. pabaigoje charizminis 
chasidiškojo atgimimo įkarštis sutraukė milžinišką sekėjų bangą. 
Bet būta ir priešingos tendencijos, tam tikro akiračio plėtimosi, 
kurį lėmė sąlytis su kitomis kultūromis, ypač su Europos Rene- 
sanso humanizmu. Spaudos plitimas, kurį pagreitino gyventojų 
migravimas, padėjo žydų kultūrai sklisti plačiau ir skatino moks- 
linę veiklą; čia labiausiai išsiskyrė Italija, kur žydų neaplenkė pa- 
kili Renesanso dvasia, o nuojos nedaug atsiliko Vidurio Europa bei 
Osmanų imperija. Stulbinančio kultūros suklestėjimo sulaukė ir 


Amsterdamas, kur nemaža slaptų žydų, kurių protėviai Portugali- 

joje buvo prievarta atversti į krikščionybę, grįžo prie tėvų tikėji- 
mo. Čia bei dar keliose kitose Vakarų šalyse istorijos eiga pasisuko, 
ir buvo žengti pirmieji žingsniai žydų emancipacijos link, emanci- 
pacijos, pakėlusios juos iš pavergties ir atskirtumo. 
Moderniosios epochos pradžią priimta sieti su 1789-ųjų 
Prancūzų revoliucija, tačiau įsidėmėtina, jog žydams ši revoliuci- 
ja reiškė tik pradžią. Net Prancūzijoje praėjo nemaža laiko, koljie 
išsikovojo visišką pilietinę lygybę, o daugelyje svarbių žydų pa- 
saulio dalių, tarp jų ir tankiausiai gyvenamuose regionuose, šis 
procesas truko žymiai ilgiau. Rusijai, pavyzdžiui, teko laukti ligi 
1917-ųjų vasario revoliucijos, ir net šiandien dar esama arabų ša- 
lių, kur Žydai tik iš bėdos toleruojami arba visiškai išskiriami. 
Modernųjį laikotarpį, kaip ir kitus, galima suskirstyti į tris 
dalis. Pirmu ir ilgiausiu laikotarpiu, trukusiu nuo Prancūzų revo- 
liucijos iki Rusijos revoliucijos, daugelyje Europos šalių buvo pa- 
siekta politinė emancipacija. Religiniu ir intelektualiniu lygme- 
niu tai buvo periodas, kurio metu radikaliai permąstytos tradicinės 
idėjos, labai pakilo kūrybingumas ir atsinaujino gyvybingumas. 
Tai buvo haskala (švietimo) sąjūdžio epocha; Europos žydai šio są- 
jūdžio metu laipsniškai susipažino su naujomis Europos kultūros 
tendencijomis. Šį laikotarpį žymėjo ir religinės reformos: tradicinį 
tikėjimą ir jo praktiką pritaikant modermiam mąstymo ir gyve- 
nimo būdui, išsirutuliojo nauji judėjimai, kuriuos dabar vadiname 
ortodoksija, reformuotuoju ir konservatyviuoju judaizmu. Tuo 
pat metu dažnai skausmingas emancipacijos procesas bei kaip 
pasipriešinimas jai atsiradęs antisemitizmas davė postūmį atsi- 
rasti kitoms naujoms srovėms, būtent įvairioms žydiško socializmo 
ir nacionalizmo apraiškoms, ypač stiprioms Vidurio ir Rytų Euro- 
poje. Santykinį Viduramžių laikotarpio vieningumą paskandino 
konfliktuojančių frakcijų sąmyšis, primenąs prieš devyniolika 

amžių buvusį graikiškąjį periodą. O visa tai vainikavo didžiausias 
masinis gyventojų kraustymasis, kokį kada nors regėjo žydų pa- 
saulis, - jis buvo sukeltas daugiausia ekonominių sunkumų ir nuk- 
reiptas labiausia į Jungtines Amerikos Valstijas. Nustatyta, jog nuo 
1881 m. (kai smurto protrūkiai Rusijoje dar sustiprino emigracijos 
bangą) iki 1914 m. (kai prasidėjęs Pirmasis pasaulinis karas laiki- 
nai sustabdė gyventojų kraustymąsi) Europą paliko daugiau kaip 
du milijonai žydų - gerokai per ketvirtadalį visų pasaulio žydų. 
"Amerika su savo religine ir politine laisve bei ekonominėmis gali- 
mybėmis sparčiai virto svarbiausiu žydų pasaulio centru. 

1917 metai keliais atžvilgiais buvo žydams lemtingas posū- 
kis. Rusijoje, šalyje su didžiausiu žydų gyventojų skaičiumi pasau- 
lyje, Vasario revoliucija vienu mostu nušlavė visus įstatyminius 
ribojimus, kurie darė žydų gyvenimą tokį nenormalų ir sunkų. Ji 
buvo sutikta su euforišku entuziazmu, ir net kai po aštuonių mė- 
nesių bolševikai užgrobė valdžią, iš pradžių nebuvo įžvelgta jokio 
pavojaus. Tačiau su šiuo perversmu prasidėjo negailestingas 
puolimas prieš religiją: buvo naikinamos bendruomeninės struk- 
tūros, uždaromos mokyklos bei sinagogos, suiminėjami ir tremia- 
mi rabinai, konfiskuojami ritualiniai daiktai bei religinės knygos. 
Žydų religijos praktikavimas bemaž uždraustas ir išstumtas į 
pogrindį. Visiškai kitokį posūkį lėmė Britanijos karinė interven- 
cija į Palestiną, lydima Balfouro deklaracijos, paskelbtos 1917 m. 
lapkričio 2 d. Deklaracijoje buvo žadama, kad britų vyriausybė 
rems Žydų Tautos Namų kūrimą Palestinoje; pirmąsyk šis sionis- 
tinio judėjimo tikslas iškilo nebe kaip fantastinė vizija, o kaip re- 
alistiška galimybė. Po sunkių kovų jis buvo galiausiai pasiektas, 
-1948 m. gegužės 14 d. paskelbta nepriklausoma Izraelio valsty- 
bė. Taip pat 1917 m., amerikiečiams įsiterpus į karą Europoje, 


Amerikos žydai prisiėmė atsakomybę už savo brolių europiečių 

likimą. Imta planuoti, kaip garantuoti pilietines teises žydams 
tose šalyse, kur jos vis dar buvo jiems užgintos; ir iš tikrųjų - šios 
teisės galiausiai įtrauktos į Versalio taikos sutartį. Nuo šio momen- 
to Amerikos žydai vaidins vadovaujantį vaidmenį žydų likime. 
Taigi 1917-1948 m. laikotarpis atnešė Žiaurius išmėginimus Rusi- 
jos žydams, sparčią (nepaisant nuolatinių sunkumų) sionistinio 
judėjimo pažangą ir brandos metą, o Amerikos žydams - vis didė- 
jančią reikšmę pasaulio žydų gyvenime. Bet šiuo laikotarpiu Vokie- 
tijoje laipsniškai įsigalėjo politinis judėjimas, užsibrėžęs galutiniu 
sprendimu užbaigti vadinamąjį “žydų” klausimą, ir Europos žy- 
dus ištiko košmariškas kančios kelias, kuriame daugiau kaip pusė 
jų buvo žvėriškai nužudyti, o daugeliui likusiųjų teko ieškoti prieg- 
lobsčio užjūriuose. Nacių ir jų kolaborantų rankomis įvykdytas 
šešių milijonų žydų sunaikinimas - tai smūgis, nuo kurio žydų 
tauta iki šiol neatsigavo nei fiziškai, nei psichologiškai; iš tiesų 
sunku įsivaizduoti, kad būtų įmanoma nuo jo visiškai atsigauti. 
Šiaip ar taip, nacių įvykdyto holokausto košmaras dar daugelį 
kartų nesiliaus persekiojęs kolektyvinę žydų tautos atmintį. 

Laikotarpis nuo 1948 m. - tai Izraelio valstybės periodas, val- 
stybės, tapusios priebėga persekiojimų aukoms ir gyvu simboliu, 
įkūnijančiu nacionalinį atgimimą ir viltį visiems pasaulio žydams. 
Šiuo laikotarpiu emigravo daugelis Šiaurės Afrikos ir Azijos žydų, 
palyginti nepaliestų holokausto, o Europoje buvo skausmingai 
mėginama atsikurti ant suniokotos praeities griuvėsių. Jungtinės 
Amerikos Valstijos dabar jau galutinai įsivyravo žydų pasaulyje: 
joms tenka 44 procentai pasaulio žydų gyventojų, tuo tarpu Izrae- 
lis sudaro tik 25 “o, Sovietų Sąjunga - 13 “o, o Prancūzijoje, Didžio- 
joje Britanijoje, Kanadoje, Argentinoje, Brazilijoje ir Pietų Afrikoje 
gyvena dar mažesnės, nors irgi žymios žydų grupės. 


Kaip tik tokius faktus ir reikia turėti galvoje, šiandien studi- 

juojant judaizmą. Apytikriai nustatyta (daugelyje šalių neįma- 
noma patikimai patikslinti statistinių duomenų), jog pasaulyje 
dabar gyvena apie 13 ar 14 mln. žydų, o 1939 m. apytikriai buvo 
priskaičiuojama beveik 17 milijonų. 95 “o jų gyvena devyniose ką 
tik paminėtose šalyse, ir įdomu pastebėti, kad daugiau kaip 50 “o 
gyvena angliškai kalbančiuose kraštuose. Negana to, išskyrus IZ- 
raelį, kur vyrauja gyventojai žydai, visur kitur jie sudaro tik nežy- 
mią mažumą: net Jungtinėse Valstijose jų tėra 2, 5 “o visų gyven- 
tojų. Žinoma, kaip visados, ir dabar esama telkinių: pavyzdžiui, 
New Yorko mieste žydų esama 16 procentų visų gyventojų. Bet 
ir tai tėra nedidelė mažuma, o ir New Yorkas - tai visiškai išim- 
tinis atvejis. Prieš holokaustą vaizdas buvo visiškai kitoks. Rytų 
Europoje, ypač Lenkijoje, būta didžiulių žydų santalkų, kai ku- 
riuose miesteliuose žydai net sudarė daugumą. Kitas svarbus 
poslinkis tas, kad žydai visur daugiausia gyvena mieste (vėl iš- 
skyrus Izraelį), ir urbanizacijos tendencija vis dar nesiliauja. Taip 
pat įsidėmėtinas faktas, kad per pastarąjį šimtmetį įvykus masi- 
niams gyventojų judėjimams, žydai visur dažniausiai yra imig- 
rantai arba imigrantų vaikai bei anūkai. Tik labai nedaugelyje 
vietų dauguma žydų turi senas ir tvirtas šaknis. Visos šios aplin- 
kybės turi reikšmės žydų pažiūroms ir nuostatoms, o tam tikru 
mastu ir jų religiniams įsitikinimams bei religinei praktikai. Jie 
yra maža tauta, pasižyminti stipriu savos reikšmės bei lemties 
jausmų; tai išblaškyta tauta, tvirtai suvokianti savo vienybę; tai 
miestiečių tauta, kurios religijoje vis dar ryškūs kaimiškos pra- 
eities pėdsakai; tai sena tauta, kurios šaknys paprastai esti ne ten, 
kurjų šiuo metu gyvenama. 

Kai Žodis “tauta” taikomas žydams, jo tiksli reikšmė neretai 
kelia ir keldavo maišatį bei nesusipratimus. Žymiai lengviau su- 


prasti, kas žydai nėra, negu kas jie yra. Jie nėra rasė moderniąja, 

biologine šio žodžio prasme: nėra tokių genetinių bruožų, kurie 
būtų būdingi visiems žydams ir tik jiems; vargu ar galima tikėtis, 
kad tokių būtų, nes visuomet buvo įmanoma nežydams tapti 
žydais. Jie nėra religinė bendruomenė ta prasme, kaip, pavyz- 
džiui, krikščionys: žydų vienybės samprata apima ir žmones, 
kurie laikosi įvairiausių religinių įsitikinimų arba neturi jokios 
religijos. Jie nesudaro politinio vieneto: žydai gyvena įvairiose 
politinėse sistemose kaip lojalūs daugelio įvairių valstybių pilie- 
čiai, nejusdami, kad jų žydiška tapatybė savaime kirstųsi su jų pi- 
lietybe. Nėra jie nė paprasta tautinė ar etninė mažuma. Visos šios 
etiketės jiems taikytos, bet nė viena neatitinka tikrovės, nors gal 
visose esama krislo tiesos. Kai kuriuose kraštuose Žydai iš tiesų 
turi vienokių ar kitokių etninės mažumos požymių, kartais jie iš 
tiesų išreiškia savo tapatybę politinėmis priemonėmis, iš tiesų daž- 
nai suvokia save kaip religinę grupę ir iš tiesų pripažįsta žydų ta- 
patybėje esant paveldimumo elementą: būtent, žydų tėvų vaikas 
laikomas žydu nuo pat to momento, kai jis ar ji gimsta. Bet nė vie- 
na šių etikečių nėra pakankama žydų egzistencijai apibrėžti. 
Tad ar žydai yra unikalus reiškinys? Peršasi kai kurios para- 
lelės: pavyzdžiui, armėnai yra išblaškyta tauta, išlaikanti stiprų 
tapatybės jausmą, kad ir kur būtų; ši tapatybė tėvų perduodama 
vaikams ir glaudžiai susijusi su tik jiems būdinga religija. Panašūs 
pastebėjimai gali tikti taip pat ir kitoms tautoms, tokioms kaip 
velsiečiai ir škotai, baskai ir airiai. Tai vis tautos tokia prasme, kuri 
ne visiškai sutampa su šiuolaikine “tautybės /pilietybės" prasme, 
t.y. tapatybe, kuri gali būti apibrėžta vien politiniais terminais, ir 
visoms joms žinomas diasporos fenomenas. Viena aplinkybė ge- 
rokai skiria jas nuo žydų - jos visos turi praeityje žymiai ilgesnę 
ir nuoseklesnę gyvenimo tam tikroje vietoje istoriją, vietoje, su 


kuria jos ypač siejamos. Izraelio žemėje visuomet būta žydų, bet 

čia jų gyvendavo palyginti mažai, ir, nesvarbu kokį stiprų ryšį 
žydai visur jaustų su Pažadėtąja žeme, nuo pat vėlyvosios Anti- 
kos ligi šio amžiaus pradžios svarbiausi žydų istorijos įvykiai vyko 
kitur. Tačiau šios paralelės įtaigios; jos patvirtina, kad rakto į žydų 
tapatybę dera ieškoti ne kuriant kokius abstrakčius apibrėžimus, 
bet gilinantis į istoriją. Tai, kas daro žydus tauta, galiausiai yra 
bendros praeities jausmas, jausmas bendros istorinės patirties, 
kuri vienija žmones skirtingose pasaulio dalyse, netgi jeigu ji nėra 
palietusi asmeniškai jų ar jų protėvių. 

Taigi būti žydu reiškia pripažinti ryšį su šia istorine patirtimi. 
Atsivertimas į judaizmą dažnai suvokiamas religine prasme, bet 
religija - tai tik vienas žydiškos tapatybės aspektas. Negalima tapti 
žydu pritariant tam tikrai religinių įsitikinimų visumai; nesiliau- 
jama būti žydu nė prarandant savąjį tikėjimą. (Juk nekalbame 
apie “atsimetusį žydą.) Todėl atsivertėliai paprastai vadinami ne 
atsivertėliais, o prozelitais, graikišku terminu, iš pradžių reiškusiu 
“imigrantą”. Tapti žydu iš esmės reiškia įsijungti į tautą. 

Žydų istorinė patirtis turi svarbių padarinių žydų savivo- 
kai, taip pat ir jų religiniams įsitikinimams, nes šiuos įsitikini- 
mus formuoja istorinė patirtis. Žydai niekuomet nebuvo didelė 
tauta. Atvirkščiai, net Biblijoje kelis kartus išreikšta mintis, esą 
Dievas pasirinkęs Izraelio tautą kaip tik dėl to, kad ji buvusi maža. 
Tiesa, Dievas pažadėjo Abraomui greta kitų dalykų ir pagausinti 
jo palikuonis "nelygu Žvaigždes danguje ir smilteles ant jūros 
kranto”, ir šis pažadas, atrodo, buvo iš dalies įvykdytas vergijos 
Egipte laikotarpiu, kai izraelitai išaugo iš mažo, septyniasdešim- 
ties narių klano į didžiulę tautą, kurioje suaugusių vyrų skaičius 
siekė 600 tūkstančių. Tačiau šį išaugimą, apžvelgiamą Pesach apei- 
gose, dera suprasti viso biblinio pasakojimo ir vėlesnės istorinės 


patirties kontekste, o jame Izraelio tauta pasirodo kaip mažytė ir 

pažeidžiama tautelė, visuomet priklausanti nuo didesnių ir ga- 
lingesnių nacijų malonės. 

Tai, kad ši maža, išblaškyta, bejėgė tauta išliko nuo žilos se- 
novės iki šių dienų, nors nuolat puldinėjama ir persekiojama, gali 
pasirodyti kone stebuklas. Po nacizmo laikotarpio genocido net 
kelta mintis, jog išlikimas turėtų būti laikomas religiniu impera- 
tyvu. Tačiau apmąstymai išlikimo tema nesiliovė bentjau nuo Ba- 
bilono tremties laikų, ir tradicinis konsensas šiuo klausimu tas, 
jog tautos išlikimas ar žūtis yra Dievo, o ne žmogaus rankose. 


Kaip sakoma Pesach rituale, minint Išėjimo iš Egipto pamokas, 


Pažadas, duotas mūsų protėviams, galioja ir mums: nes ne vienas 
žmogus puolė mus, norėdamas sunaikinti mus, bet kiekvienoje 
kartoje žmonės puola mus, siekdami sunaikinti mus, bet Tasai, ku- 


ris šventas, teesie jis palaimintas, išgelbsti mus nuo jų valios. 


Šimtamete įtampa tarp universalumo ir partikuliarumo ju- 
daizme reiškiasi konfliktas tarp to, kas pažadėta, ir to, ką teigia 
realybė. Žydų universalizmas visą pasaulį regi kaip Dievo viešpa- 
tiją: Žydai yra Dievo išrinktieji, turį perteikti žinią visai žmonijai. 
Žydų partikuliarizmas regi sandorą su Izraeliu kaip savaime 
tobulą; visuotinis Dievo kaip visos Žmonijos tėvo bei valdovo 
vaidmuo neneigiamas, bet jis nelabai svarbus žydui, kuriam skir- 
toji užduotis yra savo gyvenimu pateisinti šią sandorą. Praktiš- 
kai šios dvi skirtingos tendencijos gan lengvai sugyveno viena 
greta kitos, tačiau ekstremaliomis sąlygomis toji įtampa gali 
skaudžiai pasireikšti. Savo tikėjimui ištikimas žydas, studijuo- 
damas savo senuosius raštus, vargiai galėjo nepajusti šiokio tokio 
nekantrumo, matydamas, kaip beviltiškai verčiami niekais die- 
viškieji pažadai. Šiame kontekste nesunkiai suprantamas mesi- 
jinių sąjūdžių atsiradimas su nedelsiant ateisiančio atpirkimo 


lūkesčiais. 


Su mesianizmu glaudžiai susijusi tremties idėja. Kaip įsitiki- 
nome, pasklidimo būklė ilgus metus buvo būdinga žydų tautos 
gyvenimui; iš tiesų diasporos pradžios reikia ieškoti bent ne vėliau 
kaip Babilono tremties laikais po pirmosios Šventyklos sugriovi- 
mo. Žydų sąmonėje pasklidimas ir tremtis visuomet buvo artimai 
susijusios sąvokos: įprastinis hebrajų kalbos “diasporos” atitik- 
muo, gola arba galut, iš tikrųjų reiškia “tremtį”. Taigi diaspora yra 
ne tik pasklidimas, tai - atitolimas nuo tėvynės, Izraelio žemės, 
kuri kartu yra sandoros Pažadėtoji žemė. Vienu kritiniu laikotar- 
piu sionistinį judėjimą draskė pagunda užsibrėžti tikslą įkurti 
žydų tautos namus bet kurioje teritorijoje, kokią tik pavyktų rasti, 
užuot atkakliai siekus regis nepasiekiamo Izraelio. Tačiau dau- 
guma reikalavo nenusileisti ir laikytis Izraelio žemės kaip žydų 
tautos istorinės tėvynės, su kuria ją siejo jausmai. Bet net sėkmin- 
gai atkurta žydų valdžia Izraelyje nesunaikino diasporos idėjos, 
- greičiau ją netgi sustiprino. 

Žydų tautos vienybė - tai dar viena stipri idėja, neišnykusi 
per visus istorijos vingius. Be abejo, skirtinguose kraštuose gyve- 
ną žydai turi realių kultūrinių ir pasaulėžiūros skirtumų, esama 
jų ir tarp toje pačioje šalyje gyvenančių žydų, lygiai kaip tokių skir- 
tumų būta visais laikais nuo pat senovės. Tačiau visos Izraelio 
tautos vienybė - tai ne pamaldi viltis ir ne siektinas tikslas: tatai 
greičiau išeities taškas, aksioma, kuri priimama kaip tikras daik- 
tas ir iš kurios plaukia kitos idėjos bei pozityvūs veiksmai. Ir da- 
bar, net moderniaisiais laikais, vis dar galioja sena tiesa, jog “visi 
Izraelio vaikai vienas už kitą atsakingi“. Žydų liturgijoje nuolat 
atsikartoja Izraelio tautos vienybės ir lemties temos, artimai su- 
sijusios su paties Dievo prigimtimi: “Tu esi vienas, ir tavo vardas 
vienas, o kokia gi kita tauta pasaulyje yra tokia viena tauta kaip 


tavo Izraelis?" 

Į Dievą kreipiamasi kaip į Abraomo, Izaoko ir Jokūbo Die- 
vą, - Dievą, kuris myli Izraelį, jį išsirinko, globoja ir gelbsti. Taigi 
Izraelio tautos idėja yra ne vien istorinė, bet ir teologinė sąvoka, 
glaudžiai susijusi su Izraelio tikėjimu, t.y. tikėjimu Dievo meile 
bei galybe ir kartu tikėjimu visos žmonijos galutine skirtimi, kurio- 


je Izraelio tautai priklauso ypatingas vaidmuo. 


2. Tora ir tradicija 


Mozė gavo Torą nuo Sinajaus kalno ir perdavė ją Jozuei, Jozuė - 
išminčiams, išminčiai - pranašams, 0 pranašai perdavė ją Didžiojo 
Susirinkimo nariams. Jie sakė tris dalykus: spręsdamas būk skru- 
pulingas; išugdyk daugelį mokytinių; aptverk Torą tvora. Simeo- 
nas Teisusis buvo vienas iš tų, kurie išliko iš Didžiojo Susirinkimo. 
Jis sakydavo: ant trijų dalykų pasaulis laikosi - ant Toros, dievo- 
garbos ir gerų darbų... 

... Rabanas Jochananas ben Zakajus perėmė iš Hilelio ir Šamajaus. 
Jis sakydavo: jei daug Toros išmokai, neprisiskirk nuopelno sau, 
nes tam ir esi sutvertas. Rabanas Jochananas ben Zakajus turėjo 
penkis mokytinius: Rabi Eliezerą ben Hyrkaną, Rabi Jozuę ben 
Chananiją, Rabi Jozę Kunigą, Rabi Simeoną ben Natanielį ir Rabi 
Eleazarą ben.Arachą... 


Tėvų posakiai 


Šiuo gerai žinomu rabiniškuoju tekstu, kurį galima rasti 
išspausdintą daugelyje maldaknygių, patvirtinamas rabinų ju- 
daizmo autentiškumas, pateikiant jį kaip nepertraukiamą tra- 
diciją, besidriekiančią nuo pat apreiškimo ant Sinajaus kalno. Bib- 
linių figūrų vardai sugretinami su vardais legendinių, miglose 
skendinčių personažų iš graikiškojo laikotarpio, Rašto mokovų 
bei fariziejų epochos, kol ši tradicijos gija susiaurėja į vieną asmenį, 
Rabaną Jochananą ben Zakajų, pergyvenusį romėnų Jeruzalės už- 


kariavimą ir, kaip manoma, padėjusį rabinų judaizmo pamatus. 

Nuo šio taško tradicija vėlei išsiplečia, apimdama visus anksty- 
vuosius rabinus. 

Judaizmas yra iš pagrindų tradicinė religija: kiekviena kar- 
ta, ieškodama gairių savo elgesiui, instinktyviai gręžiasi praeitin 
ir itin nenorom atsisako perimtųjų vertybių bei elgesio modelių. 
Taip pat tai religija, kurioje gyvybiškai svarbų vaidmenį visuomet 
vaidino pati tradicijos idėja. Kiekvienu išmėginimų ar krizės mo- 
mentu ginčai telkiasi apie klausimą, kokia vieta priskirtina tradi- 
cijai. Žinoma, tradicija svarbi ir kitoms religijoms, bet judaizme 
esama dviejų veiksnių, kurie jai teikia ypač iškilią vietą. Vienas 
jų - tai tikėjimo formuluočių stoka, o kitas - centrinio religinio au- 
toriteto nebuvimas. Susidūręs su naujomis idėjomis ar pasikei- 
tusiomis aplinkybėmis, žydas instinktyviai kreipiasi į praeities 
nusistovėjusias normas, nes jis neturi nei tikėjimo kanono, nei 
žmogaus autoriteto, į kurį galėtų kreiptis. 

Dėl šių priežasčių tradicijos doktrina per šimtmečius buvo 
viena iš kertinių judaizmo atramų, ir jos reikšmingumas nė kiek 
nesumenko dėl to, kad ji buvo palikta neapibrėžta ar nesuformu- 
luota. Judaizmas nėra linkęs tiksliai formuluoti doktrinų, ir tatai 
reikėtų laikyti greičiau ne trūkumu, o stiprybės šaltiniu. Apib- 
rėžtumo stoka leidžia reikštis tokiam lankstumui ir kūrybiniam 
dinamizmui, koks daug sunkiau pasiekiamas religijoms, kurių 
paveldėtos formuluotės stabdo prisitaikymo prie kintančių porei- 
kių procesą. 

Tradicijos sąvokos esmė yra ko nors perdavimas (tokią reikš- 
mę turi hebrajų kalbos žodžio masoret šaknis). Į tą patį procesą 
galima pažvelgti ir kitaip, t.y. kaip į perėmimą, perimtąją tradiciją, 
ir tam hebrajų kalba, kitaip negu daugelis kitų, turi atskirą Žodį 
kabala). Tradicija nėra vien procesas, ji gali būti ir dalykas: mo- 


kymas ar mokymų, rašytinių ar nerašytinių, visuma, mokymas, 

perduodamas iš kartos į kartą ir laikomas tam tikra prasme nor- 
matyviu. Bendriausia prasme žydų tradicijos turinys vra išties 
labai platus, jis apima įstatymus ir teiginius, kuriuos, kaip ma- 
noma, žodžiais apreiškė Dievas, drauge su šių apreikštųjų žodžių 
interpretacijomis ir komentarais; jis apima taip pat mitus, legen- 
das ir istorinius pasakojimus; etinius bei metafizinius mokymus; 
dievogarbos formas; taip pat religinės praktikos elementus bei 
nuostatų laikymąsi, sudarančius ištisą gyvenimo būdą. 

Žodis, kuris dažniausiai vartojamas nurodyti žydų religi- 
nės tradicijos turiniui, yra “Tora”. “Toros” pamatinė reikšmė yra 
“mokymas” arba “nurodymai”, ir dažniausiai šis žodis vartoja- 
mas specifiška autoritetinigo ar dieviško mokymo reikšme. Taip 
šis žodis vartojamas Biblijoje ir liturgijoje, - “Tora” ten dažnai 
vadinama “Viešpaties Tora“. Bet iš tikrųjų žodis “Tora” turi labai 
platų reikšmių spektrą. Siauriausiąja prasme tai specialus terminas, 
žymintis pačius autoritetingiausius iš šventųjų raštų, “Penkias Mozės 
knygas“, arba Penkiaknygę. Būtent šia reikšme jis vartojamas 
liturgijoje dažnai pasitaikančioje frazėje “Kaip parašyta Toroje...“. 
Pergamento ritinys su Penkiaknyge, skaitomas sinagogoje, vadi- 
namas Sefer Tora, arba “Toros knyga“. Plačiausia prasme žodis 
“Tora” apima visą žydų religinį mokymą ir dar daugelį gretimų 
dalykų. Kaip teigia vienas senas posakis, “net kasdienis moky- 
tojų pokalbis yra Tora, ir jį reikia studijuoti“. O tarp šių dviejų 
kraštutinumų esama dar daugelio skirtingų reikšmių. Šis žodis, 
pavyzdžiui, gali reikšti visą hebrajų Bibliją. Jis gali reikšti stu- 
dijavimą arba konkretų studijų objektą, arba mokymą, arba tam 
tikrą mokymų rinkinį. 

“Tora” ir “tradicija” praktiškai gali būti vartojamos nurody- 
ti tai pačiai mokymų visumai; tačiau tarp šių žodžių esama svar- 


baus reikšmės niuansų skirtumo. Kai vartojamas žodis “Tora”, 

dominuoja apreiškimo idėja: aptariamieji mokymai pretenduoja 
į autoritetingumą, kadangi juos apreiškęs Dievas. Vartojant žodį 
“tradicija”, vyrauja tęstinumo idėja: aptariamųjų mokymų auto- 
ritetingumas paremtas tuo, kad jie buvo perduodami ir perimami 
iš kartos į kartą. Šios dvi idėjos nebūtinai savaime kertasi: galiu 
tikėti kuo nors arba daryti ką nors todėl, kad mano protėviai tuo 
tikėjo ar tą darė, ir kartu todėl, kad manau tai kylant iš dieviškojo 
apreiškimo. Bet kokiu konkrečiu atveju aš galiu manyti, jog tai - 
žmonių tradicija, nekylanti tiesiogiai iš dieviškojo apreiškimo, 
arba galiu manyti, kad svarbu kaip tik tai, jog šios tiesos ar šis el- 
gesys kyla iš dieviškojo apreiškimo, nepriklausomai nuo savo 
tradiciškumo. Tai nėra vien akademinė perskyra. Apreiškimo ir 
tradicijos statusas, jų konkuruojantis autoritetingumas dažnai 
sukeldavo nesutarimus. Iš tiesų nenutrūkstantis ginčas dėl būtent 
šių klausimų nuo senų senovės sudarė pačią žydų teologinės ref- 
leksijos ir kontroversijų šerdį; šis ginčas nesiliauja ligi šiol. 

Viena iš žymiausių padalų, egzistavusių tarp žydų senovės 
laikais, fariziejų ir sadukiejų atsiskyrimas, aiškiai atsirado vien dėl 
nesutarimų tradicijos prigimties ir autoritetingumo klausimu. Fa- 
riziejai palaikė ir gerbė kai kurias elgesio taisykles, neužrašytas 
Mozės įstatymuose; jie vadino jas “protėvių tradicija“ arba ”išmin- 
čių tradicija“. Dėl šių tradicinių mokymų jie suėjo į konfliktą su 
kitomis grupėmis ir būtent su sadukiejais, mokiusiais, jog tik rašy- 
tiniai įstatymai laikytini autoritetingais, o taisyklių, ateinančių iš 
“protėvių tradicijos“, nebūtina paisyti. Nuo šiolei žodis “tradicija” 
įžengia į žydų teologinį diskursą ir tampa nelyginant vertės matu 
tikėjimui ir praktikai. 

Talmudiškojo periodo rabinai, paveldėję daugelį fariziejų 
įsitikinimų, tradiciją padarė išties labai svarbia savo teologijos 


dalimi, nors tradicijos teorija niekur ir nėra detaliai išplėtota. Visos 

rabinų teologijos kertinis akmuo yra apreiškimo ant Sinajaus kal- 
no sąvoka; Sinajaus kalne buvusi apreikšta ne tik Tora (Penkių 
Mozės knygų reikšme), bet greta jos ir dar daugelis mokymų, 
perduodamų sakytine tradicija. Pasak vieno vėlyvo komentaro, 
Dievas apreiškė Mozei visą Bibliją, Talmudą, Midrašą ir net tuos 
atsakymus, kurie bet kuriuo metu ateityje bus duodami į rimtai 
studijuojančio klausimus. Tradicinių mokymų tikslumą garantuo- 
jair nenukrypstama perdavimo grandinė, atsekama iki Sinajaus. 
Patys rabinai didžiai pabrėždavo, kaip svarbu mokytojui atidžiai 
perteikti mokymus savo mokiniui, ir jie taip pat vertino sakytinę 
tradiciją bentjau ne mažiau negu rašytinę, jei tik ne dar kiek dau- 
giau. Rašytinis įstatymas, sakytinė tradicija, seniai įsitvirtinęs 
paprotys, proto argumentas ir net balsų dauguma priimami 
sprendimai - tai vis elementai formulių ir lygčių komplekse, kuris 
visas kolektyviai buvo vadinamas Tora ir laikomas kilusiu iš ap- 
reiškimo Sinajuje. O patys rabinai virto šios turtingos ir nuolat 
augančios tradicijos sergėtojais. 

Gaonų laikotarpiu Rytuose, Irake ir Persijoje, atsirado kele- 
tas kitamaniškų žydų religinių sąjūdžių, iš kurių didžiausia sėk- 
mė lydėjo karaizmą. Tuo metu rabinų sakytinės tradicijos jau buvo 
kodifikuotos ir užrašytos Talmude bei kituose apibendrinamuo- 
siuose darbuose, o islamo politinis triumfas palengvino rabinų 
judaizmo plitimą iš Irako po visą žydų pasaulį. Karaitai suabejo- 
jo būtent rabiniškąja tradicijos doktrina bei Talmudo autoritetu. 
Karaizmas reikalavo grįžti prie Biblijos autoriteto, o esant reikalui 
ji turėtų būti interpretuojama vadovaujantis atskiro skaitytojo ne- 
priklausoma sprendimo galia; kliovimasis Talmudu bei rabiniš- 
kąja Biblijos interpretacijos tradicija buvo smerkiamas arba pa- 
juokiamas. Tačiau su laiku karaizmas pats pradėjo stipriai rištis 


prie savo būdingų tradicijų; tiesą sakant, nemenku mastu imtos 

pripažinti netgi rabiniškosios tradicijos, jei tik jos neprieštaravo 
Šventajam Raštui. Būta net mėginimų sudaryti karaitinę “tradici- 
jos grandinę“, prasidedančią Moze, kuri galėtų būti priešinama 
rabiniškajai tradicijos grandinei. Tačiau karaitų mąstymui svar- 
besnis negu tradicija buvo bendruomenės sutarimas. Šis sutari- 
mas, arba bendra nuomonė, arabiškai vadinamas idžma, vaidina 
svarbų vaidmenį ir islame; ankstyvosiose islamo pakopose taip 
pat esama įtampos tarp idžma ir tradicijos, ir šiai įtampai nesunku 
įžvelgti atitikmenų žydų religinėje mintyje. 

Islamo įtaka vpač pastebima religinėje filosofijoje. Po daug 
žadančių ankstyvų užmojų graikų valdymo laikotarpiu žydų fi- 
losofinė mintis patyrė nuosmukį, ir jai nebuvo lemta atsigauti iki 
pat Xa., kai saujelė žydų mąstytojų, sekdami savo kolegų musul- 
monų pėdomis ėmė telktis protą religijos tarnystei. Būtent dabar 
sistemingai išdėstoma žydų tikyba. Šiame procese tradicijos dok- 
trina turėjo būti išgryninta ir patikslinta. Pirmoji iš šių sistemin- 
gų ekspozicijų - tai gaono Saadijos (882-942) Tikėjimas ir pažinimas; 
jos autorius vadovavo rabinų akademijai Suroje, Irake. Kaip ir to 
meto musulmonų mąstytojus, Saadiją pirmiausia domina proto 
ir apreiškimo santykis, bet, dėstydamas savo apmąstymus, jis ne- 
gali aplenkti ir tradicijos vaidmens. Kaip mes ką nors sužinome? 
Visi filosofai sutiktų, kad pažinimas gali ateiti iš stebėjimo ar jusli- 
nio suvokimo, iš intuityvių sprendimų arba iš loginių išvadų, arba, 
pagaliau, ir jungiant bet kuriuos iš šių pažinimo būdų. Tačiau žy- 
dai, tvirtina Saadija, taip pat kaip ir musulmonai bei krikščionys, 
turi ir ketvirtą pažinimo šaltinį -autentišką tradiciją. Tai, kas čia jo 
turima omenyje, nemažu mastu yra apreiškimas, įkūnytas Rašte, 
drauge su šventojo teksto tradicine interpretacija. Tačiau tradiciją 
jis talpina į platesnį kontekstą, įrodinėdamas, esą be kliovimosi 


tradicija būtų neįmanomi daugelis visuotinai priimtų Žmonių 

gyvenimo aspektų. Prekyba, pavyzdžiui, turi remtis pranešimais, 
kurių teisingumo negalima patvirtinti asmens patirtimi ar logika. 
Įstatymas ir tvarka remiasi mūsų tikėjimu, jog potvarkiai galiau- 
siai kyla iš valdovo, net jei jokių kitų priemonių patikrinti mes ne- 
turime. Ir galų gale be tradicijos niekas negalėtų nustatyti savo 
tėvų ar senelių nuosavybės; iš tiesų negalėtum net būti tikras dėl 
to, kas buvo tavo tėvai. “Rezultatas būtų tas, - daro išvadą jis, - 
kad Žmonių reikalai visuomet būtų abejotini.“ 

Saadijos darbas žymi svarbų žingsnį į priekį: tradicijos teorija 
pagrindžiama racionaliai ir įsijungiama į bendrą tradicijos patiki- 
mumo ir jos pavojų teoriją. Tradicija, Saadijos požiūriu, yra viena 
iš trijų atramų, kuriomis, greta apreiškimo ir proto, remiasi judaiz- 
mas. Šių atramų santykis sudėtingas. Apreiškimas - Rašto pavidalu 
- yra interpretuotinas tolesnės tradicijos šviesoje. Protas - tai ne- 
įkainojamas įrankis, vartotinas norint suprasti tiek Raštą, tiek tradi- 
ciją, ir jį pasitelkus, galima išspręsti bet kokį regimą konfliktą tarp 
Rašto ir tradicijos. Bet proto niekuomet negalima vartoti aiškiam 
Rašto ar tradicijos mokymo neigimui pateisinti, nors jis gali ir 
signalizuoti apie tai, jog būtina perkeltinė interpretacija. Taigi, 
nors Saadija visomis jėgomis stengiasi teigti tiek proto, tiek Rašto au- 
toritetą, galima sakyti, jog tradicijai jis priskiria lemiamą reikšmę. 

Saadijos Tikėjimą ir pažinimą galima laikyti atramos tašku 
visai tolesnei žydų religinei filosofijai. Daug jo idėjų buvo priimtos 
nekvestionuojant, o pagrindinę apreiškimo ir proto santykio prob- 
lemą (drauge ir implikuojamą tradicijos problemą) būtinai aptari- 
nėjo iš eilės kiekvienas filosofas. Natūralu, kad buvo pabrėžiami 
skirtingi aspektai, tačiau visų šių diskusijų pamatas liko tas pats, 
ir per ištisus šimtmečius ne kažin kiek tepakito specifiškai tradici- 
jos patikimumą remiantys teiginiai. Apskritai visą Viduramžių 


epochą vyravo nepaprastos pagarbos senovei nuostata, trukdžiusi 

diegti bet kokias naujoves ar vykdyti tiek religinius, tiek moksli- 
nius nepriklausomus tyrimus. Tad nenuostabu, jog ir žydų mąsty- 
tojams buvo būdinga šitokia intelektinė nuostata. Jei kai kurie 
mąstytojai ir pripažindavo, kad įmanoma pažanga ir kad vėlesni 
autoritetai, pavyzdžiui, kartais žino daugiau užankstesniuosius, 
tai dažniausiai jie čia pat pasitelkdavo palyginimą su nykštuku, 
sėdinčiu milžinui ant pečių: nykštukas regi toliau už milžiną, bet 
tik dėl to, kad yra pasilypėjęs ant milžino. 

Šioji nuostata atkakliai laikėsi dar ilgai po to, kai aplinkinėje 
Europos intelektinėje kultūroje tikėjimas pažanga pradėjo išstumti 
pagarbą praeities aukso amžiui. Iš pradžių tik vienas kitas žydų 
mąstytojas drįso perimti idėjas apie pažangą ir pritaikyti jas judaiz- 
mui. Ryškiausias šios mažumos atstovas buvo Abrahamas Geige- 
ris (1810-1874), kurį galima traktuoti kaip vieną iš reformuotojo 
judaizmo pradininkų. Laiške, kurį jis parašė, būdamas dvidešim- 
ties metų, Geigeris skundėsi, esą “daugumas rabinų visą jiems 
patikėtą autoritetą panaudoja beatodairiškai stengdamiesi išsau- 
goti visa, kas tik jiems perduota iš tradicijos“. Rezultatas, jo nuo- 
mone, buvo religinė stagnacija. Negalima sakyti, jog Geigeris būtų 
laikęs save tradicijos priešininku. Atvirkščiai, savo knygoje Juda- 
izmas ir jo istorija jis aprašo tradiciją lyrine, bemaž mistine gaida: 

Tradicija yra besivystanti jėga, kuri nenutrūkstamai veikia judaiz- 

me kaip koks neregimas veiksnys, kaip tam tikra taurinanti esmė, 

niekados nepasiekianti visiškos išraiškos, bet nesiliaujanti veikti, 
transformuoti ir kurti. Tradicija - tai gyvybę įkvepianti judaizmo 
siela, ji yra apreiškimo duktė ir jam lygiavertė... Tradicija, kaip ir 
apreiškimas - tai dvasinė energija, kuri nesiliauja dirbusi savo 
darbą, aukštesnė galybė, kylanti ne iš žmogaus, bet emanuojanti 
iš Dievo Dvasios, jėga, kuri veikia bendruomenėje, renkasi sau 
tarnus, reiškiasi vis tyresniais ir brandesniais vaisiais ir šitaip pati 


palaiko savo gyvastį ir egzistenciją. 


45 


Žinoma, ši entuziastinga pagiriamoji kalba tradicijai yra ten- 
dencinga. Ji skaitytina neatsiejamai nuo jos konteksto, t.y., deba- 
tų tarp modernistų ir tradicionalistų. Tradicionalistų supratimu, 
apreiškimas yra tai, kas kartą visiems laikams buvo apreikšta Si- 
najaus kalne ir įamžinta rašytinėje Toroje, o tradicija reiškianti 
sakytinę Torą, įkūnytą Talmude ir kitose rabinų kompiliacijose. 
Štai kaip griežtai tradicionalistinį požiūrį dėsto vienas iš žymiau- 


sių jo gynėjų, Solomonas Geigeris: 


Vienintelis žmogus, kurį galima laikyti tikro tikėjimo žydu, yra 
tas, kuris tiki, jog dieviškojo įstatymo knyga, Tora, drauge su viso- 
mis interpretacijomis bei aiškinimais, randamais Talmude, paties 
Dievo buvo duota Mozei ant Sinajaus kalno, kad būtų perduota 
žydams ir kadjiejos amžinai laikytųsi. Sakytinį ir rašytinį įstatymą, 
kuris jam buvo apreikštas, Mozė perdavė savo įpėdiniui Jozuei, 
Jozuė - vadinamiesiems zekenim (vyresniesiems), šie - pranašams, 
o pranašai - Didžiojo Susirinkimo nąriams. Šios sakytinės dieviš- 
kosios tradicijos yra visiškai tos pačios, kurios surinktos Talmude 
ir kurioms mums įsakyta paklusti. 


Geigerio ir kitų rabinų modernistų požiūriu nei apreiškimas, 
nei tradicija nesą vieną kartą visiems laikams nustatytas dalykas. 
Biblija, Talmudas, įvairūs komentarai ir įstatymų kodeksai - visa 
tai šimtametės grandinės grandys, bet jos neapima viso apreiški- 
mo nei visos tradicijos, ir ne visa jose yra esminga ir privaloma. Ju- 
daizmas laipsniškai tapo tuo, kas jis yra, įrodinėjo jie, jis Visuomet 
galėjo kisti ir vystytis. Kitimo procese kai kurie senesnieji elemen- 
tai atgyvena, o jei juos užsispyrus stengiamasi išlaikyti, jie tampa 
kliūtimi tikram religingumui. 

XIX amžiuje ginčų objektas iš pradžių buvo Talmudas, bet 
neilgai trukus, neatsiliekant nuo krikščioniškųjų tyrinėtojų, pradė- 


ta kvestionuoti ir biblinė tradicija. Atėjus laikui, ir visa judaizmo 

tradicija buvo imta atidžiai peržiūrinėti, tiek tikybos, tiek prakti- 
kos dalykai pradėti dideliu mastu atnaujinti, siekiant judaizmą 
padaryti patrauklesnį žydams ir geriau pritaikytą moderniai gy- 
vensenai bei mąstysenai. Konfliktas tarp tradicionalistų ir moder- 
nistų nesutaikomai tęsėsi, ir tarp abiejų kraštutinumų atsirado 
ištisas požiūrių spektras. Debatų ir polemikos įkarštyje visos dalyvių 
grupuotės nuolatos griebdavosi tradicijos sąvokos savo požiū- 
riams pagrįsti. Žodis “tradicija” vartotas daugybe skirtingų reikš- 
mių, visuomet su teigiamomis konotacijomis. Modernistai dažnai 
tvirtindavo, esą jie gaivina senesnius tradicijos elementus, kurie 
buvę pamiršti, o laikui bėgant net radikalesnieji reformuotojai su- 
sikūrė savas tradicijas, prie kurių didžiai prisirišo. 

Tad šiuolaikinis judaizmas yra iš esmės pažymėtas tradicijos 
sąvokos, drauge jį dalija gilūs nuomonių skirtumai, kai sprendžia- 
mas klausimas, kas gi sudaro autentišką tradiciją bei koks autori- 
tetas priskirtinas tradicijai. Svarbiausias šiuolaikinio judaizmo 
sroves galima labai apytikriai suklasifikuoti į tris grupes: tradicinį, 
modernistinį ir pasaulietinį judaizmą. 

Tradicionalizmui (kuris kartais klaidinamai krikštijamas “ul- 
traortodoksija“) būdingas mėginimas neįsileisti į judaizmą naujų 
įtakų ir kiek įmanomaišlaikyti tas vertybes bei religinės praktikos 
elementus, kurie vyravo vėlyvųjų Viduramžių laikotarpiu. Didžiau- 
sias dėmesys kreipiamas į praktiką ir į Talmudo bei didžiųjų teisės 
kodeksų, tokių kaip Šulchan Aruch, studijavimą. Tradicija reikš- 
minga greičiau ne kaip autoritetas savaime, o kaip kanalas, užtik- 
rinantis autentišką dieviškojo apreiškimo perdavimą. Tradiciona- 
listai neretai apibūdina save kaip "ištikimuosius Torai“ ta prasme, 
kad jie esą tikrieji Dievo duotųjų įsakymų sergėtojai. Tradicio- 
nalizmas vra linkęs su didžiu įtarumu sutikti bet kokį pažinimą 


ar tikėjimą, atsiradusius aiškiai anapus tradicijos ribų, ir šitoks 

įtarus požiūris gali būti nukreiptas į tokius nuo seno pripažintus 
elementus kaip Viduramžių žydų filosofija. Nereikia nė pridurti, 
jog modernios filosofijos bei politinės idėjos tradicionalistams yra 
ypač įtartinos. 

Iš modernistinių sąjūdžių konservatyviausia yra ortodoksija. 
Ortodoksija mėgina derinti tradicinį judaizmą su moderniom va- 
karietiškom idėjom ir gyvensena, tačiau niekada dėl pastarųjų 
neaukodama nieko, kas iš tiesų svarbu pirmajam. Siekiama ne 
reformuoti tradicinį judaizmą, o priversti jį prabilti šių dienų žy- 
dams suprantama ir patrauklia kalba. Nors tylomis atsisakyta 
daugelio viduramžiškam žydų gyvenimui būdingų išorinių deta- 
lių, ortodoksija stengiasi skrupulingai išsaugoti tai, kas laikoma 
esminių tradicinių religijos nuostatų laikymusi, kur dera, pritaiky- 
dama jas prie modernaus gyvenimo sąlygų. Kitaip negu tradicio- 
nalizmas (su kuriuo ji išlaikė glaudžius ryšius), ortodoksija ne- 
reikalauja iš savo šalininkų nusigręžti nuo šiuolaikinio pasaulio, 
bet skatina juos tvirtai laikytis tradicinio judaizmo mokymų pasi- 
keitusiomis sąlygomis ir sykiu taikyti judaizmui tai, ko pozityvaus 
galima išmokti iš moderniosios epochos mokslinės bei techninės 
pažangos. Ortodoksija linkusi plačiau negu tradicionalizmas žvelgti 
į žydų tradiciją; vadovaudamasi sava iškilia tyrinėjimų bei racio- 
nalizmo tradicija, ji stengiasi užgniaužti tuos elementus, kuriuos 
galima palaikyti mistiniais, pietistiniais ar prietaringais, o ska- 
tinti scholastinį bei filosofinį elementą. 

Kitas modernizmo kraštutinumas - tai reformuotasis judaiz- 
mas (kitaip dar žinomas kaip liberalusis arba progresyvusis ju- 
daizmas). Kaip sako pats pavadinimas, ši judaizmo atmaina siekia 
taip reformuoti judaizmą, kad priderintų jį prie modernaus gyve- 
nimo būdo bei mąstysenos. Vienas iš keleto šaltinių, kuriais remia- 


masi šią reformą įgyvendinant, yra žydų tradicija, ir daugeliu 

atžvilgių tai iš tiesų pagrindinis reformistinių įsitikinimų bei prak- 
tikos šaltinis, tačiau tradicijai nepriskiriama didelio ar išvis jokio 
tikro autoriteto. Pasak 1937 metų Columbo platformos, 


reformuotasis judaizmas pripažįsta religijoje pažangos principus 
ir sąmoningai taiko šį principą ne tik kultūriniam bei socialiniam, 
bet ir dvasiniam gyvenimui. Judaizmas priima visą tiesą, nesvarbu, 
ar ji būtų užrašyta Rašto puslapiuose, ar iššifruota iš gamtos met- 
raščių. Nors naujieji mokslo atradimai ir išstumia senesnes moksli- 
nes pažiūras, kuriomis paremta mūsų šventoji raštija, bet jie neprieš- 
tarauja esminei religijos dvasiai, - religijos, kuri reiškiasi žmogaus 


valios, širdies ir proto pašventimu Dievo ir žmonijos tarnystei. 


Istorinis Žmogaus pažinimo pažangos suvokimas siejamas 


su progresyvaus apreiškimo idėja: 


Apreiškimas yra nenutrūkstamas procesas, neapribotas kuria nors 
viena grupe ar viena epocha. Ir vis dėlto Izraelio tauta savo pranašų 
ir išminčių asmenyje yra pasiekusi unikalios religinių tiesų 
įžvalgos. Tora, tiek rašytinė, tiek sakytinė, įamžina Izraelio nuola- 
tos augantį Dievo ir moralinio įstatymo įsisąmoninimą. Ji išlaiko 
žydų gyvenimo istorinius precedentus, sankcijas bei normas ir 
siekia sulydyti visa tai į gėrio bei šventumo pavyzdžius. Būdami is- 
torinių procesų produktai, kai kurie jos įstatymai praranda savo 
saistomąją galią nykstant toms sąlygoms, kurios yra juos pagim- 
džiusios. Bet kaip amžinųjų dvasinių idealų lobynas, Tora lieka dina- 
miškas Izraelio gyvenimo šaltinis. Kiekvienam amžiui tenka parei- 
ga, nenukrypstant nuo judaizmo genijaus, pritaikyti Toros mokymus 
prie savo pagrindinių poreikių. 

Konservatyvusis judaizmas (tai amerikietiškas reiškinys, iš- 
augęs pusiau iš ortodoksijos, pusiau iš XIX a. reformuotojo judaiz- 
mo) jungia ortodoksijos ir reformuotojo judaizmo idealus, pripa- 
žindamas pažangos principą ir drauge teikdamas didžiulę reikšmę 


tradicijai. Tokiu būdujis atliepia plačiai jaučiamam poreikiui rasti 

vidurio kelią tarp ortodoksijos ir reformuotojo judaizmo kraštu- 
tinumų. Kai 1913 m. Amerikos konservatyvusis judėjimas buvo 
įkurtas, jis skelbėsi esąs “kongregacijų sąjunga tradiciniam juda- 
izmui puoselėti”; implikuojama, kad jis labiau atsidavęs tradici- 
jai negu reformistinis sąjūdis, o jei lyginsime su ortodoksija, tai, 
spręsdamas šiuolaikines problemas, jis labiau gręžiasi į tradiciją, 
o ne į dogmą. Konservatizmui suformuluoti tradicijos doktriną 
pavyko ne ką geriau negu kitiems sąjūdžiams, o praktiškai jis, 
užuot ėjęs savo keliu, neretai leidžiasi prieštarauti kitiems dviems 
judėjimams. 

Jei gali pasirodyti sunkoka teoriškai suvokti skirtumus tarp 
šių trijų pagrindinių modernizmo srovių, galbūt jie bus aiškiau 
matyti pateikus konkretų pavyzdį. Vieną iš akivaizdžiausių skir- 
tumų sudaro tai, koks vaidmuo bendruomenės pamaldose tenka 
moterims. Tradicinis rabinų judaizmas neleisdavo moterims daly- 
vauti pamaldose sinagogoje kitaip, kaip tik stebėtojomis, ir net 
šis jų vaidmuo būdavo griežtai ribojamas: moterys sėdėdavo ats- 
kirai nuo vyrų, dažnai paslėptos už širmos ar užuolaidos, o kartais 
užsidariusios joms vienoms skirtoje pamaldų salėje. Tradiciona- 
listų, taip pat ir ortodoksų sinagogose šis atskyrimas išlaikomas, 
nors pastarosiose fizinis barjeras (vadinamas mehitsa) sumažintas 
iki minimumo arba iš viso panaikintas. Ortodoksinėse sinagogose 
moterys negali būti įskaičiuojamos į dešimties kvorumą, minjan, 
būtiną bendruomenės pamaldoms, negali jos būti nė kviečiamos 
skaityti Torą ar vadovauti bendruomenės maldai. Reformuotame 
judaizme, priešingai, visi formalūs skirtumai tarp lyčių panaikinti. 
Vyrai ir moterys sėdi sinagogoje kartu, moterys gali atlikti visas 
funkcijas, kurias atlieka vyrai, taip pat ir atlikinėti apeigas kaip 
rabinės. Visiškai autonomiškos konservatyviosios sinagogos 


nemažai įvairuoja tarp šių dviejų kraštutinumų, bet apskritai čia 

linkstama suteikti moterims daugiau, o ne mažiau teisių. Klau- 
simas, ar moterys gali būti skiriamos rabinėmis buvo karštai dis- 
kutuojamas septintame ir aštuntame dešimtmetyje, ir galiausiai 
nutarta, jog moterys gali tapti rabinėmis. Įdomu tai, kad šiuose 
debatuose daugiausia ginčytasi dėl tradicinės žydų teisės. Matyt, 
siekta rasti tokį sprendimą, kad prisitaikymas prie modernaus 
gyvenimo reikmių skandalingai nesikirstų su tradicija, juodu ant 
balto surašyta teisės kodeksuose. Šitoks kompromiso tarp tra- 
dicijos ir modernumo ieškojimas yra būdingas konservatyviojo 
judaizmo bruožas, apibūdinantis šį sąjūdį kaip pačia savo esme 
pragmatišką bei siekiantį išvengti kraštutinesnių sąjūdžių dog- 
matizmo. 

“Pasaulietinio judaizmo“ vardu vadinamas nūdienos fe- 
nomenas, kai žydai tapatinasi su judaizmu, bet atmeta jo religinį 
matmenį. Ši tendencija, šaknimis siekianti XIX a. Rusiją, tapo nu- 
sistovėjusiu šiuolaikinio žydų pasaulio bruožu. Kitaip negu mūsų 
aptartosios srovės, jis nesukūrė vientisos ideologijos ir neturi jokio 
institucinio pamato (nors dažnai pasireiškia įvairiomis kultūrinė- 
mis bei politinėmis asociacijomis). Todėl jį gana nelengva aprašyti 
ar aptarti abstrakčiai. Bet vis dėlto atrodo, kad daugelis žmonių, 
apibūdinančių save kaip pasaulietinius žydus, dažnai būna stipriai 
prisirišę prie tradicinių judaizmo bruožų, tarp jų ir to, kas papras- 
tai laikoma religiniais ritualais (žinoma, atmetus jų religinę pras- 
mę). Akivaizdus pavyzdys yra tai, kad nereliginguose Izraelio 
kibucuose švenčiamas šabas ir,žydų šventės, kurioms suteikiama 
gamtinė interpretacija, padedanti išsaugoti nemažą dalį tradicinės 
specifikos. 

Tai, kad šiuolaikiniam judaizmui neduoda ramybės tradici- 
jos sąvoka, be kitų priežasčių galima paaiškinti ir netekties jausmu. 


Nušlavęs nuo žemės paviršiaus senuosius tradicinio gyvenimo 

centrus Rytų Europoje ir ištrėmęs daugelį Europos žydų į ne- 
pažįstamą kitų kraštų aplinką, nacizmo holokaustas yra tik iš 
dalies atsakingas už šį bemaž apčiuopiamą dramatiškai nutrūks- 
tančios praeities jausmą. Šis jausmas sietinas su praeito šimtmečio 
pabaigos didžiosiomis migracijomis ir dar senesniais socialiniais 
ir kultūriniais pokyčiais, kurie Vakarų Europoje jau buvo pakeitę 
žydų gyvenimą ir mąstymą. Pasakojama, kad Hermannas Cohe- 
nas (1842-1918), vokiečių filosofas, įkūręs Marburgo neokantizmo 
mokyklą, sykį į gyvenimo pabaigą parodė vienam svečiui savo na- 
muose knygų spintą, pilną senosios rabinų judaizmo klasikos, ir 
su ašaromis akyse pasakė: “Mano tėvo sforim". Anglų kalba nej- 
manoma perteikti to jaudinamo atspalvio, kurį jidiš kalbos žodis 
sforim turėjo senyvo vokiečių išminčiaus lūpose. Pažodžiui tai 
reiškia tiesiog “knygos”, bet kažin kaip šis žodis geba prikelti at- 
minty ištisą prarastą pasaulį. Lygiai tą pačią beviltišką nostalgiją 
savo eilėraštyje išreiškia H. N. Bialikas (1873-1934), sionistų laiky- 
tas didžiuoju nacionaliniu žydų tautos poetu; eilėraštis vadinasi 


“Priešais knygų spintą“ (čia taip pat pavartotas žodis sforim): 


Būkit pasveikintos, senosios knygos, 

Priimkite mano bučinius, miegančiosios dulkėse. 

Iš klajonių po svetimas salas mano siela grįžta 

Ir lyg karvelis, parskridęs namo, mieganti, pavargusi 
Sustoja ant savo vaikystės lizdo slenksčio. 

Ar dar atpažįstat savo seną sūnų pražuvėlį, 

Kuris tik prie jūsų glaudėsi, atsižadėjęs gyvenimo? 
Iš visų plačiojo Dievo pasaulio džiaugsmų 

Mano jaunatviška siela tik jus vienas regėjo: 

Mano sodas vasaros dienų kaitroje, 


Priegalvis mano galvai žiemos vakarais. 


1 
N 


Visą savo protą jūsų puslapiams aš patikėjau 
Ir jūsų skiltyse audžiau švenčiausias svajas. 


Ar dar menat mane?.. 


Vienas moderniojo derinio tarp raiškos pliuralizmo ir pri- 
sirišimo prie tradicijos padarinys išryškino pačios žydų tradici- 
jos įvairovę. Kiekviena judaizmo srovė buvo linkusi įsikibti tų 
tradicijos elementų, kurie jai atrodė patraukliausi ir svarbiausi, 
atmesdama kitus arba traktuodama juos kaip antraeilius dalykus. 
Žydų tradicija dabar iškyla kaip nebe vienalytė visuma, o greičiau 
kaip tarpusavy persipinančių gijų darinys. Tolesniuose šios kny- 
gos skyriuose pamėginsime išpainioti kai kurias iš šių gijų ir pa- 
tyrinėti jas skyrium; tačiau nevalia pamiršti, jog tikrovėje šios 
įvairios tradicijos viena nuo kitos priklauso ir visados viena kitą 


veikė bei maitino. 


3. Dievogarbos tradicija 


Todėl mūsų pareiga tau dėkoti, tave liaupsinti, tave šlovinti, lai- 
minti, šventu laikyti tavo vardą, jį garbinti ir jam reikšti dėkingu- 
mą. Laimingi esame! Kokia puiki dalia mums teko! Kokia maloni 
mūsų lemtis! Koks gražus mums atitekęs palikimas! Laimingi mes, 
kurie ankstų rytą ir vėlų vakarą, dusyk per dieną, skelbiame: 
KLAUSYK, O IZRAELI, VIEŠPATS YRA MŪSŲ DIEVAS, VIEŠ- 
PATS YRA VIENAS! 


Iš rytinių pamaldų 


Dievo garbinimas hebrajų kalba vadinamas avoda, ir tai reiš- 
kia “tarnavimas”. Pagrindinė idėja, kuri šiuo žodžiu perteikiama, 
- tai “Kūrėjo tarnystė“, apimanti visą skalę veiklos rūšių, kurias 
galima pavadinti religinėmis, - kaip antai Toros studijavimą, įsa- 
kymų laikymąsi ir dorą gyvenimą. Dievogarba tarp šios religi- 
nės veiklos rūšių užima ypatingą vietą, o senovės rabinai ją vadina 
"širdies tarnyste“. Kaip ir kitos tarnavimo rūšys, tai reiškia ne 
šiaip pareigos vykdymą, bet dėkingumo, atsidavimo ir ištikimy- 
bės nusiteikimą. Ši tarnystė einama mielu noru ir teikia pilnatvės 
jausmą bei džiaugsmą. 

Kūrėjo tarnystės sąvoką galima suprasti taip, jog tikrąjį garbi- 
nimą esą sudaro vien adoracija ir padėkos reiškimas. Šie elementai 
iš tiesų visada buvo svarbi žydų dievogarbos dalis, bet jau Biblijoje 


galima rasti nemaža pagalbos ir malonės prašymo maldų, kurios 

eina greta liaupsinamųjų giesmių bei padėkos psalmių, ir galima 
sakyti, jog šios prašymų maldos atliepia gilų žmogaus poreikį. Ra- 
binai visuomet tvirtino, kad reikia melstis dėl savo reikmių, ir 
žydų dievogarbą iš tiesų sudaro liaupsių ir prašymų mišinys drau- 
ge su atgailos raudomis bei daugeliu kitų pamaldumo formų, ku- 
rios visos išreiškia daugialypius saitus, siejančius žmogų su Dievu. 

Tarnavimo sąvoka gali taip pat sukelti mintį, jog tarp priva- 
lėjimo ir nuoširdumo esama tam tikros įtampos: jeigu malda pri- 
valoma, tai kaip ji gali būti nuoširdi, ypač jei nustatomas privalo- 
mas maldų laikas, forma, turinys ir net jas lydintys gestai? Viena 
vertus, tokia malda gali lengvai nuslysti į tuščią formalizmą; antra 
vertus, kur tokioje sistemoje dar rasti vietos džiaugsmui ir nuo- 
širdžiam jausmui? Rabinai dėl šių problemų daug ginčijosi, o kai 
kurie įspėjo, kad malda neturėtų virsti nustatyta užduotimi. Ta- 
čiau per ilgą laiką maldos vis dėlto tapo nustatytos, fiksuotas pa- 
sidarė irjų turinys, ir tekstas, ir išoriniai bruožai - laikas, vieta bei 
kūno padėtis. Vis dėlto problema toli gražu nėra išspręsta. Rabi- 
nai mokė, jog maldą, kaip ir kitas religines priedermes, turi lydėti 
kavana, “intencija”, kurią jie suprato kaip “savo proto nukreipimą 
į veiksmų ir žodžių tikslą. Sakoma, jog ir pamaldūs senovės žmo- 
nės valandą medituodavo, valandą melsdavosi, o paskui dar va- 
landą medituodavo. Kavana galima traktuoti kaip priešnuodį, 
mažinantį maldos mechaniškumo pavojų. Vienas Viduramžių 
rašytojas, Bahija Ibn Pakuda, yra palyginęs maldą be kavana su 
kūnu be sielos, o chasidizmo pradininkas Baal Šem Tovas mokė, 
esą prieš pradedant melstis reikia sau pasakyti, kad nuo galingo 
susitelkimo maldų metu turi būti pasirengęs numirti. 

Panaši problema yra viešos ir privačios maldos klausimas. 
Aišku, kad viešų pamaldų metu daug sunkiau asmeniškai susi- 


telkti maldai bei pasiekti jos spontaniškumą, vis dėlto religinė 

bendruomenė natūraliai jaučia poreikį išreikšti savo kolektyvinę 
tapatybę viešai garbindama Dievą. Šiandien žydų dievogarba pir- 
miausia siejama su sinagoga, nors reikia pabrėžti, kad melstis su 
bendruomene nėra iš esmės būtina, o, be to, bendruomenės pa- 
maldos gali vykti beveik bet kur, ne tik tam tikslui skirtame pastate. 
Sinagoga iš pradžių buvo susirinkimų namai, pirmiausia skirti 
studijavimui ir mokymui. Kur ir kada ji virto tipišku žydų dievo- 
garbos locus - nežinia. Esama įtikinamų aiškinimų, jog tai įvyko 
po Jeruzalės Šventyklos sugriovimo, nors būtų nerealistiška įsi- 
vaizduoti, kad vos Šventykla buvo sugriauta, ją tučtuojau pakeitė 
sinagoga kaip viešo Dievo garbinimo centras. Šventykla, kurioje 
Dievo garbinimui vadovauja savo funkciją paveldintys kunigai 
ir kurioje svarbus aukojimo elementas, - tai iš tikrųjų visiškai kito- 
kia institucija negu sinagoga, kurioje didžiausias dėmesys skiria- 
mas Toros skaitymui bei studijavimui. Matyt, sinagogos evoliucija 
į maldos namus prasidėjo daug seniau, nei buvo sugriauta Šven- 
tykla (juk pagaliau daug žydų gyveno tokiu atstumu nuo Jeruzalės, 
kad ją pasiekti išties nebūdavo patogu), o šis procesas vėlesnėse 
kartose pagreitėjo, ypač Jeruzalėje. Pirminę sinagogos kaip stu- 
dijavimo ir mokymo vietos paskirtį vis dar liudija jos baldai, ku- 
riuos sudaro iš esmės savotiška knygų spinta (vadinama "šventąja 
arka“ ,aron hakodeš) su Toros ritinėliais ir skaitymo pultas. O Toros 
skaitymas užima svarbiausią vietą didžiosiose sinagogos pamal- 
dose. “Amžinoji lempa”, deganti priešais arką, ir prieš ją kabanti 
užuolaida aškenazių sinagogoje iš tiesų primena biblinę švento- 
vę, bet įdomu tai, kad sinagogos interjere bei puošyboje paprastai 
sąmoningai vengiama pernelyg atvirų aliuzijų į Šventyklą. (Si- 
nagogoje visiškai nėra altoriaus, smilkalų bei senovės kunigus 
primenančių patarnautojų, tapusių tokiais būdingais krikščionių 
bažnyčios bruožais.) 

Taip pat būtina pažymėti, kad greta sinagogos namai irgi 
yra svarbi žydų Dievo garbinimo vieta; čia garbinimo apeigos tel- 
kiasi prie stalo, kur šeima švenčia šabą ir šventes su ritualais, pavel- 
dėtais nuo neatmenamų amžių. Jei kur ir išlaikoma šventyklos 
bei altoriaus simbolika, tai kaip tik čia. Svarbiausieji momentai 
žydo gyvenime tradiciškai švenčiami ne sinagogoje, o namie, tai 
apipjaustymas ir vestuvės, ir su šiais džiaugsmingais įvykiais sie- 
jamos puotos yra kvazireliginė priedermė, lydima atitinkamų lai- 
minimų. Žmogui mirus, gedėtojai savaitę sėdi namie ant žemų 
kėdučių, o bendruomenės nariai renkasi jų guosti, kalbėti nusta- 
tytų maldų ir atskirai melstis už mirusiojo sielą. 

Daugelyje pasaulio miestų šiandien stūkso grandioziški sina- 
gogų pastatai, o pamaldos juose vyksta atitinkamai iškilmingai 
ir formalizuotai. Daugumas šių sinagogų buvo pastatytos antroje 
XIX a. pusėje arba šio amžiaus pradžioje, augančio klestėjimo ir 
pasitikėjimo savimi laikotarpiu, tačiau šiais statiniais tęsiama gar- 
bi tradicija. Senosios Aleksandrijos sinagoga amžininkų aprašyta 
kaip vienas iš pasaulio stebuklų: jos būta tokios didelės, kad besi- 
meldžiančiųjų gausybė negirdėdavo, kaip maldos vedėjas skaito 
laiminimus, ir padėjėjas turėdavo, modamas vėliavėle, parodyti 
jiems, kada atsakyti “Amen”. Kasinėjimų metu atidengta įspūdin- 
gų senovės sinagogų liekanų, taip pat dar yra išlikusių gana įsta- 
bių viduramžinių sinagogų pastatų, ypač Ispanijoje, Italijoje ir 
Lenkijoje. Tačiau reikia pasakyti, kad dauguma senesniųjų sinago- 
gų buvo kur kas kuklesnės ir kad judaizmas turi labai stiprią “žemo- 
sios bažnyčios“ tradiciją, pasižyminčią intymumu ir neformalumų; 
ši tradicija dar gyva ir šiandien, o aiškiausias jos pavyzdys - tai 
štibl, mažas maldos kambarys, kadaise toks tipingas Rytų Euro- 
pos liaudiškajam judaizmui. 


Tiek sinagogoje, tiek namuose žydų dievogarbos ritmui 

būdingas stiprus laiko tėkmės jausmas. Pagrindinis vienetas - tai 
diena; tariama, kad ji prasideda vakare. Meldžiamasi reguliariai 
vakare, rytą ir po pietų, maldos kaitaliojamos pagal dienos metą. 
Pamaldų ašis yra laiminimų seka, rabinų vadinamaitefila (“malda”), 
o šiais laikais paprastai žinoma kaip amida ( "stovėjimas", nes ji 
kalbama stovint). Vakare ir rytą taip pat kalbama šema: ši trijų 
ištraukų iš Toros grupė pradedama žodžiais “Klausyk, o Izraeli, 
Viešpats yra mūsų Dievas, Viešpats yra Vienas!”, kuriuos imta 
laikyti pagrindiniu žydų tikėjimo patvirtinimu. Ištisos žydų kar- 
tos stengėsi numirti su šiais žodžiais lūpose; dvi iš trijų ištraukų 
perrašomos į vadinamąją mezuza, mažytį pergamento ritinėlį, ku- 
ris, paprastai įdėtas į ornamentuotą dėžutę, žydų namuose tvirti- 
namas prie durų staktos, ir šios ištraukos taip pat figūruoja tarp 
Toros ištraukų, esančių filakterijose, arba tefilin, - mažose dėžu- 
tėse, dėvimose per šiokiadienių rytmetines maldas ant kaktos bei 
ant žasto viršutinės dalies, greta širdies. 

Savaitė atveda į šabą, šventą poilsio dieną, kuri turi savas 
ypatingas maldas. Sinagogoje šabą ypač išskiria skaitymas iš To- 
ros ritinio bei ištrauka iš pranašų per rytines pamaldas ir papil- 
domos pamaldos, einančios iškart po to. Šabo popietę skaitoma 
trumpesnė ištrauka iš Toros ritinio, taip pat daroma pirmadienio 
ir ketvirtadienio rytą. Namuose atliekamos apeigos šabui pas- 
veikinti ir yra paprotys giedoti giesmes prie stalo. Padėkos malda 
prieš ir po valgio šabo dieną ir per įvairias šventes turi specialią 
formą. Šabo šventumas reikalauja, kad ši diena būtų formaliai 
atskirta nuo prieš ir po jos einančių dienų: ji inauguruojama už- 
degant žvakes ar aliejines lempas, o šabo pabaiga palydima cere- 
monija, vadinama havdala (“perskyra”), į ją įtraukiama žvakių 
liepsnos, vynas ir kvapieji prieskoniai. 


Mėnesį sudaro dvidešimt devynios arba trisdešimt mėnulio 

mėnesio dienų. Idealiai ilgieji ir trumpieji mėnesiai turėtų keisti 
vienas kitą, bet kartkartėmis daromos pataisos, kad tam tikros 
šventės nesutaptų su tam tikromis savaitės dienomis. Bibliniais 
laikais diena, kai stoja jaunas mėnuo, taip pat buvo šventė; dabar 
ją Žymi tik nedideli pakeitimai liturgijoje, o prieš tai einantį šabą 
apie ją paskelbiama. 

Metus sudaro dvylika arba trylika mėnesių, - papildomas 
įterpiamas kas dveji ar treji metai, vadovaujantis IV m. e. a. nusta- 
tytu taisyklingu ciklu. Šitoks pataisymas užtikrina tai, kad Pesach 
visuomet būtų pavasarį. Metų laikų kaitą Žymi nedideli pakeiti- 
mai nuolatinėse maldose, tačiau platesne prasme metų kaip visu- 
mos ritmą nustato didžiųjų švenčių ciklas. Metai turi dvi ašis: vie- 
ną - rudenį, kitą - vasarą, pagal senąsias derliaus šventes, kurias 
švenčiant Šventyklos laikotarpiu būdavo keliaujama į Jeruzalę. 

Prieš Padangtes (Sukot, arba Palapinių šventę), savaitę trun- 
kančią rudens šventę, būna rimtos nuotaikos kupinos Atgailos 
Dienos, kurias pradeda Naujieji Metai (Roš Hašana) ir užbaigia 
didysis Permaldavimo Dienos pasninkas (Jom Kipur). Visos drau- 
ge šios šventės sudaro šventinį laikotarpį, trunkantį truputį ilgiau 
kaip tris savaites; į jį veda atgailos maldų mėnuo, o vainikuoja 
džiaugsmo protrūkis per Simchat Tora, Padėkos už Įstatymą šventę, 
kuri pažymi metinio Toros skaitinių ciklo pabaigą. Vasaros šven- 
tes sudaro Pesach savaitė ir Sekminės, arba Savaitės (Šavuot). Sep- 
tynios jas skiriančios savaitės, vadinamos “Omero skaičiavimu", 
senovėje tikriausiai buvo džiaugsmingų iškilmių laikotarpis, bet 
pamažu jam tapo būdinga prislopinto liūdesio nuotaika. Be šių 
dviejų didžiųjų švenčių laikotarpių, yra ir mažesnių minimų die- 
nų, kaip antai viduržiemy aštuonias dienas trunkanti Hanuka arba 
Purim - ankstyvą pavasarį. 

Dabartinės žydų dievogarbos formos yra nuėjusios labai ilgą 

raidos kelią, prasidėjusį žiloje senovėje. Biblijoje formalusis Dievo 
garbinimas sutelktas į aukojimo kultą Šventykloje, o kai Šventykla 
galutinai sugriaunama, visai šiai sudėtingai ritualų struktūrai atei- 
na galas. Nepaisant to, biblinio laikotarpio viešoji dievogarba yra 
palikusi daugybę pėdsakų sinagogos apeigose, - turimas galvoje 
ne tik bibliniais laikais įvestas Toros skaitymas. Žydų dievogar- 
boje iki šiol svarbią vietą užima psalmės, o kai kurios iš jų buvo 
sukurtos tam tikroms Šventyklos apeigoms; į liturgiją įjungta ir 
kitų biblinių maldų. Negana to, kaip jau įsitikinome, šema yra su- 
daryta iš Biblijos ištraukų, o pasak rabinų, ji buvo kalbama per 
šventyklos apeigas. Nors patys aukojimai ir liovėsi, daugelio au- 
kojimų bibliniai nuostatai vis dar skaitomi per tradicines sinago- 
gos pamaldas - ar tarp maldų, ar kaip specialūs Toros skaitiniai, 
skirti švenčių dienoms, oamida, kalbama rytą ir po pietų, taip pat 
ir papildoma šabo bei švenčių amida, laikoma tam tikru regulia- 
rių Šventyklos aukojimų atitikmeniu. Ryškiausiai Šventyklos 
ritualas įsiveržia į sinagogos apeigas peravoda, “[Vyriausiojo Ku- 
nigo] apeigas”: tai iškilmingai atkartojamos apeigos, skirtos Per- 
maldavimo Dienai, švenčiausiajai Šventyklos metų dienai; šios 
apeigos įterpiamos į papildomas šiai dienai skirtas pamaldas. 
Pačią šiokiadienių amida formą su jos devyniolika laimini- 
mų standartizavo rabinai. (Iš pradžių šie laiminimai buvo kitaip 
suskirstyti, ir jų iš viso susidarydavo aštuoniolika; iš tikrųjų ši 
malda vis dar neretai vadinama “ Aštuoniolika"). Rabinų literatū- 
roje esama daugybės diskusijų dėl tikslių šių laiminimų detalių 
ir jų sakymo laiko bei būdo. Literatūroje taip pat išliko daugybė 
asmeninių rabinų maldų, kai kurios iš jų irgi buvo įjungtos į litur- 
giją; rabinai taip pat nustatė po valgio kalbamų padėkos maldų 
ir daugelio laiminimų, kalbamų įvairiomis kitomis progomis, for- 


mą. Taigi reguliarios maldos nemažu mastu išreiškia, ką rabinai 

tikėjo apie Dievo prigimtį, jo santykį su pasauliu ir žydų prieder- 
mes bei lūkesčius. Įtrauktos į liturgiją, šios idėjos galingai veikė ir 
formavo vėlesnių žydų kartų tikėjimą ir Viduramžiais, ir iki pat 
moderniųjų laikų. 

Vis dėlto pats liturgijos kodifikavimo procesas skendi neži- 
nomybėje, o seniausios pilnos maldaknygės datuojamos gaonų 
laikotarpiu. Ankstyviausiojį tradiciškai priskiriama gaonui Amra- 
mui iš IX a., o dar šimtmečiu vėliau Saadija sudarė kitą svarbų rinki- 
nį. Tuo tarpu maldynus pradėta įvairinti hebrajiškais liturginiais 
eilėraščiais (pijutim), kurie buvo kuriami be perstojo per visus Vi- 
duramžius. Šiuo laikotarpiu išsirutuliojo įvairios liturginės apei- 
gos. Kadangi pagrindinės maldos buvo nepaprastai senos, tai 
apeigos labiausiai skirdavosi jose vartojamais pijutim. Galima iš- 
skirti dvi svarbiausias raidos kryptis: viena jų atsirado iš Palesti- 
nos praktikos, o kita kilo iš Babilono. Pirmoji kryptis davė pradžią 
įvairioms krikščioniškosios Europos žydų apeigoms, o svarbiau- 
sia - aškenazių apeigoms, o antroji per Šiaurės Afriką išplito į 
musulmoniškąją Ispaniją ir išaugo į sefardų apeigas, kurios po 
1492-ųjų išvarymo iš Ispanijos sugrįžo atgal į Vidurio Rytus bei 
nukeliavo į kitas pasaulio dalis. Viduramžiais klestėjo įvairios vie- 
tinės apeigų atmainos, bet spaudos išradimas paskatino standar- 
tizuoti maldaknyges ir daugelį tų vietinių variantų pašalinti. 

XVI a. kabalistinis centras Safede, ypač siejamas su Izaoko 
Lurijos, “Šventojo Liūto“ (1534-1572), vardu, praturtino liturgiją 
mistinio pobūdžio giesmėmis ir meditacijomis, ir “Liūto ritualas“ 
(Nusa Ari) buvo priimtas visur, kur tik turėjo įtakos lurijinė kabala. 
Šitaip iš esmės sefardiška liturgija pradėta vartoti net aškenazių 
kraštuose ir ypač tarp chasidų. Kabalistai ir chasidai itin didelę 
reikšmę skyrė maldai, ypač asmeniškai, kontempliatyviai ir net 


ekstaziškai; ji esanti svarbi priemonė, padedanti individui siekti 

susiliejimo su Dievu. Chasidai karštai pasipriešino tendencijai 
laikyti maldą nustatytu laiku beveik mechaniškai atliekama prie- 
vole. Jie skatino besimeldžiantįjį atsiduoti maldai visu kūnu ir siela. 
Jie pabrėžė muzikos ir šokio svarbą ir nesivaržydami skolinda- 
vosi melodijas iš pašalinių šaltinių. Chasidai taip pat nesilaikė 


"uy 


maldai nustatytų valandų: pasak vieno mokytojo, “žmonės turi 

sielas, o ne laikrodžius!“ Tuo metu jų naujovės negailestingai 
smerktos, tačiau nuosaikesne forma jų įtaka plačiai pasklido. 
Žydų dievogarbos reforma sudarė svarbią XIX a. modernisti- 
nių sąjūdžių dalį, ir šio laikotarpio religiniai konfliktai dažniausiai 
būdavo susitelkę į šį klausimą. Tiesą sakant, sąjūdžio už liturgi- 
jos reformą šaknis galima atrasti italų Renesanse. Begalinės sina- 
gogų pamaldos, išsipūtusios nuo nesuskaičiuojamųpijutim, rytie- 
tiškas tradicinių giesmių atspalvis ir tai, kad nebuvo naudojama 
instrumentinė muzika, - visi šie dalykai estetiškai nebepatenkino 
žydų, susipažinusių su krikščioniškomis dievogarbos formomis. 
Atsiliepiant į šias nuotaikas, buvo atsisakyta kai kurių pijutim, 
pradėta kurti liturginė muzika to meto būdinga maniera, o Mantu- 
jos sinagogoje įrengti vargonai. Buvo manoma, jog hebrajų kalba, 
vartojama maldai, kliudo dalyviams visiškai įsijungti į garbinimą, 
tad 1522 m. Feraroje išspausdintas pirmasis liturgijos vertimas į 
ispanų kalbą. Šios nedidelės reformos turėjo maža įtakos padėčiai 
kitose šalyse, kur visuomeninės sąlygos buvo kitokios. Vis dėlto, 
laikui bėgant, dėl panašių sumetimų imtasi analogiškų priemonių 
Vokietijoje, Olandijoje ir kitose Vakarų bei Vidurio Europos vieto- 
se. XVIII a. tiek privačiai, tiek prižiūrint vyresnybei buvo verčiama 
liturgija, 0 1796 m. Amsterdame atidaryta nauja sinagoga, kurio- 
je iš pamaldų išmesta daugelis pijutim, o pamokslai pradėti sakyti 
olandų kalba. XIX a. pradžioje Vokietijoje įvairius užmojus ap- 


vainikavo pirmas reikšmingas rezultatas - Hamburgo šventovės 

atidarymas 1818 metais. Pamaldos naujojoje šventovėje turėjo būti 
laikomos pagal “prakilnų ir gerai sutvarkytą ritualą“, su choro 
giesmėmis, lydimomis vargonų, ir su pamokslu vokiečių kalba. 
Po kelerių metų panašios reformos pirmąsyk įgyvendinamos 
Jungtinėse Valstijose, Charlestone, Pietų Karolinos valstijoje (tuo 
metu viename iš svarbiausių žydų centrų Šiaurės Amerikoje). 
Londone reformuota kongregacija buvo įsteigta 1840 m.; kitais 
metais ji išspausdino maldaknygę, o 1842 m. atidarė savo pirmą 
sinagogą. 

Liturgijos reforma paprastai siejama su radikalesniaisiais 
modernistiniais sąjūdžiais, tokiais kaip reformuotasis judaizmas 
Amerikoje arba reformistinis sąjūdis Didžiojoje Britanijoje, ar dar 
radikalesnis jų liberalusis judėjimas, kurio pirmoji sinagoga įkurta 
1910 m. Arčiau tikrovės tačiau būtų laikyti liturgijos reformą vi- 
soms modernistinėms srovėms bendru bruožu ir drauge pripažin- 
ti, kad ji toli gražu nesiplėtojo sparčiai, nuosekliai ir nesutikdama 
netgi reformistų sparno pasipriešinimo. Jei kur ir vyko pokyčių, 
tai ne iš karto, padrikokai, ir bemaž visuomet, net reformuotose 
sinagogose, prieš juos stodavo konservatyvioji opozicija. (Prozi- 
ninkas Israelis Zangwillas XIX a. pabaigoje Londono reformuotąją 
sinagogą apibūdino kaip darinį, kuris “penkiasdešimt metų stovė- 
jo nejudėdamas ir grožėjosi savo praeitimi.) Nelengva ir bendrais 
bruožais apibūdinti tiek reformos šalininkus, tiek jos priešininkus: 
kartais permainų iniciatyva rasdavosi iš viršaus, iš intelektualinių 
vadovų pusės, ir susidurdavo su konservatyvesnių bendruo- 
menių priešiškumu; kartais reformų reikalavimai, sklindantys iš 
kongregacijų, būdavo rabinato blokuojami ir vilkinami. Maža to, 
nors žvelgiant retrospektyviai, reforma paprastai suvokiama kaip 
nuoseklių ir aiškiai apibrėžtų pasiūlymų “paketas”, iš tikroji api- 


ma glėbį įvairių nesusijusių elementų, kurie iškyla dėl skirtingų 

priežasčių (socialinių ar kultūrinių, estetinių ar teologinių) ir 
sulaukia įvairiausių atbalsių. Per ilgą raidos laikotarpį išryškėjo, 
viena vertus, nemažo masto sutarimas visame modernistiniame 
judaizmo sąjūdyje apskritai, ir kita vertus, - daugybė konfliktų ir 
nepritarimo. 

Labiausiai buvo sutariama dėl vieno dalyko - dėl būtinumo 
siekti, kad viešosios pamaldos pasižymėtų deramu orumu ir iškil- 
mingumu. Tradicinės sinagogos pamaldų laisvą ir dažnai nesu- 
valdomą vyksmą dažnai mėgstama iliustruoti smerkiančiomis 
pastabomis, kurias savo dienoraštyje užrašė Samuelis Pepys, 1663 
m. apsilankęs Londono sefardų sinagogoje. Pepys pataikė į Sim- 
chat Tora iškilmes, o per šią šventę iš tradicijos leidžiama gana 
triukšmingai elgtis ir siausti. Vis dėlto negalima paneigti ir fakto, 
kad moderniu vakarietišku estetiniu požiūriu net ir normalioms 
pamaldoms būdavo galima daug ką prikišti. Jų atmosferą galima 
įvertinti pagal šiandienines tradicionalistų pamaldas. Formalaus 
ceremonialo būta kuo mažiausia. Pamaldos neprasidėdavo tuoj 
pat, atėjus skelbtajam laikui, bet įsibėgėdavo dažniausiai laips- 
niškai, maldininkai rinkdavosi po truputį, šurmulingai įsitaisy- 
davo, sveikindami draugus, neretai įsitraukdami į gyvą pokalbį 
ar net karštą ginčą (kuriam kartais suteikdavo dingstį pamaldų 
metu prasidedąs garbingų vietų pardavinėjimas daugiausiai 
pasiūlantiems). Sinagoga lengvai galėjo pasirodyti labiau prime- 
nanti biržą negu maldos namus. Kad tai sena problema, įsitikiname 
iš tradiciniuose elgesio kodeksuose kartojamų raginimų laikytis 
rimties ir atidžiai klausytis, ypač Toros skaitinių metu. XIX a. pra- 
džioje, pasigirstant vis atviresnio pasipiktinimo balsams, daugelyje 
Vakarų Europos sinagogų galiausiai imtasi priemonių šiai padė- 
čiai ištaisyti. Buvo sudaromi komitetai rūpintis deramo elgesio 


skatinimu, kai kurie papročiai (tokie kaip garbingų vietų parda- 

vinėjimas) uždrausti ir po truputį išsikristalizavo oresnė ir so- 
lidesnė Dievo garbinimo forma. Vokietijoje per visą XIX amžių 
įvairiose vietose buvo leidžiami “Sinagogos tvarkos nuostatai“, 
skirti reguliuoti pamaldų eigą ir turinį: dažniausiai juose būdavo 
pabrėžiama, kad pamaldos turi prasidėti skelbtu laiku, kad patar- 
nautojai ir maldininkai privalo būti švariai ir padoriai apsirengę, 
kad besimeldžiantieji turi sėdėti savo vietose ir susilaikyti netriukš- 
mavę ar kaip kitaip netrukdę pamaldų rimties, kad tėvai privalo 
pasirūpinti geru vaikų elgesiu, o mažų vaikų į sinagogą nesivestų. 
Vienoje ar kitoje vietoje, taip pat ortodoksaliose ir reformuotose 
sinagogose šių nuostatų detalės skyrėsi, tačiau visur siekta pana- 
šaus poveikio: sukurti dievogarbos formą, pasižyminčią orumu 
ir rimtimi ta prasme, kaip šiuos žodžius suprato vidurinės klasės 
žydai vakariečiai, pažįstami su krikščionių Dievo garbinimo pap- 
ročiais. 

Tuo pat metu dėmesys atkreiptas ir į sinagogos muziką. Tra- 
dicines pamaldas vesdavo kantorius (chazan), kuris remdavosi 
tam tikrais tradiciniais giedojimo pavyzdžiais, bet savo muzikinį 
interpretavimą galėdavo gana laisvai varijuoti. Tradiciniai kodek- 
sai tvirtina, esą kantoriaus moralinis charakteris ir išsimokslini- 
mas svarbesni užjo muzikinius gabumus, tačiau iš to, kaip rabinai 
smerkia vieną ar kitą pernelyg teatrališką atlikimą, aiškėja, jog 
kai kuriems kantoriams labiau rūpėjo muzikinis atliekamų maldų 
perteikimas negu jų religinis turinys. Kiti kritikai skundžiasi, esą 
kantoriai nepakankamai muzikalūs. XIX a. ėmė rastis vis daugiau 
kantorių, turinčių muzikinį išsilavinimą, sinagogoje tapo juntama 
bažnyčios ir operos įtaka. Pradėta steigti kantorių mokyklas, rinkti 
ir tyrinėti žydų muzikines tradicijas, o keli garsūs kantoriai arba 
suteikė tradicinei medžiagai modernesnes formas, arba kūrė naują 


sinagogos muziką šiuolaikine muzikine kalba. Be kita ko, dėl šios 

veiklos pakilo kantorių muzikinis lygis ir imta itin gerbti kai ku- 
riuos paskirus kantorius bei gėrėtis jų darbu, o vienas kitas per įra- 
šus įgijo sekėjų visame pasaulyje. Daug visų denominacijų moder- 
nistinių sinagogų samdo kantorius, ir paprastai manoma, kad jų 
dalyvavimas prisideda prie pamaldų paveikumo ir kokybės. Kita 
vertus, būta ir tendencijos išvis panaikinti kantoriaus vaidmenį, 
o pamaldas vesti patikėti skaitovui - profesionalui (rabinui ar pa- 
tarnautojui) arba tai progai paskirtam bendruomenės nariui. Re- 
formuotose bendruomenėse, kurios samdo kantorių, pastarojo 
vaidmuo greta skaitovo tėra antraeilis. Ankstyvieji reformistai 
pabrėžė tarties aiškumo svarbą skaitant maldas, ir, siekdami šio 
tikslo, jie dažniausiai pakeisdavo tradicinį monotonišką giedojimą 
paprastu skaitymu: reformuotosios sinagogos praktikoje šis pa- 
protys išliko. 

Kita svarbi permaina sinagogoje buvo chorinės muzikos įve- 
dimas. Daugumas ortodoksaliųjų sinagogų, kur moterys ir vyrai 
atskirti, o apeigas atlieka išimtinai vyrai, laikydavosi bendro orto- 
doksinio garbinimo stiliaus, pasirinko vyrų chorą, kuriame gali 
būti arba nebūti berniukų balsų. Tačiau dabar mišrūs chorai tapo 
būdingu reformuotųyjų ir konservatyviųjų sinagogų bruožu ir nėra 
visiškai negirdėtas daiktas ortodoksaliosiose. Bet nemaža sinagogų 
teikia pirmenybę bendruomeniniam giedojimui (nuo seno įpras- 
tam rytietiškose ir chasidų sinagogose), o ne virtuoziškam kanto- 
riaus ar choro atlikimui, kuris savaime linkęs dominuoti pamaldo- 
se ir anaiptol neskatina bendruomenės aktyviai jungtis į giesmę. 

Daugiau kontroversijų negu choro įvedimas, sukėlė vargonų 
klausimas. Jų priešininkai teigė, esą tai - krikščionių papročio bež- 
džioniavimas, o žydas vargonininkas, grodamas per šabą, nusi- 
žengtų šabo poilsio priedermei. Paveikta Hamburgo šventovės 


(kur vargonavo krikščionis), Reformuotoji izraelitų draugija Char- 

lestone, Pietų Karolinos valstijoje, 1841 m. įsirengė vargonus; po 
penkerių metų disputas apie tai pateko į valstijos Klaidų ir apelia- 
cijų teismą. Galop vargonai sugaudė visose Amerikos reformuoto- 
siose sinagogose, taip pat daugelyje konservatyviųjų sinagogų. 
Didžiojoje Britanijoje vargonai pirmąsyk atsirado 1859 m. Londono 
reformuotojoje sinagogoje. Prancūzijoje bei Italijoje jie įsileisti netgi 
į ortodoksų sinagogas, jais grojama bent jau per sutuoktuves ir 
kitas šiokiadienių pamaldas. 

Nors Talmude parašyta, kad maldas galima kalbėti bet kuria 
kalba, tradicinis judaizmas sinagogoje nenukrypstamai ir ištiki- 
mai laikėsi hebrajų kalbos, išskyrus keletą maldų, paprastai kalbamų 
aramėjiškai, senąja žmonių kalba. Verčiant liturgiją ir pateikiant 
paralelinį vertimą maldaknygėse, - o XIX a. taip daryta vis daž- 
niau, - buvo siekiama padėti besimeldžiantiesiems sekti pamaldų 
eigą ir suprasti maldas; iš pradžių neketinta vartoti pamaldoms 
vertimo, juo labiau nemanyta, kad jis turėtų išstumti hebrajų kalbą. 
Dėl pasiūlymo į pamaldas įsileisti maldas bei giesmes vietos kalba 
karštai ginčijosi vokiečių reformuotojai. 1845 m. Frankfurte įvyku- 
sioje rabinų konferencijoje nedidele balsų persvara buvo priimta 
rezoliucija, skelbianti, jog hebrajų kalbos vartojimas viešose pa- 
maldose nėra būtinas, o tuojau po to vienbalsiai priimtas nutari- 
mas kurį laiką jos neatsisakyti iš pagarbos vyresniosios kartos 
jausmams. Būtent šis atsargus žingsnis reformos link ir paskatino 
atsimesti Zachariją Frankelį, vieną iš konservatyviosios moder- 
nizmo srovės pradininkų; jis atkakliai laikėsi nuomonės, jog he- 
brajų kalba esanti nepamainoma žydų gyvenimo dalis. Galiausiai 
maldos vietos kalba buvo įvestos daugelyje reformuotųjų sina- 
gogų, bet kadangi abiejose stovyklose tebevirė aistros, pokyčiai 
dažniausiai būdavo įvedami atsargiai. Dar 1896 m. Londono re- 


formuotosios sinagogos dvasininkų siūlymas išplėsti labai jau 


67 


kuklią anglų kalbos vartojimo pamaldose dalį buvo atmestas. 
Amerikoje priešiškumo būta mažiau, ir hebrajų kalbos vartojimas 
kiek galima sumažintas, daugelyje reformuotųjų sinagogų jos iš 
viso atsisakyta (nors XX a. čia hebrajų kalba gerokai atsigavo). 
Net konservatyviosios sinagogos dabar jau paprastai turi maldų 
ar skaitinių vietos kalba. Nors ortodoksų bendruomenės apskritai 
liko ištikimos hebrajų kalbai, jos dažnai leidžia kai kurias maldas 
(pvz., maldą už vyriausybę) kalbėti vietos kalba. Tendenciją iš- 
laikyti hebrajų kalbą arją sugrąžinti, priešingą tai krypčiai, kuria 
juda Bažnyčia, labai sustiprino aplinkybė, kad hebrajų kalba buvo 
atgaivinta kaip šnekamoji kalba Izraelyje. Iš tiesų nemaža aškena- 
zių bendruomenių atsisakė savo tradicinio tarimo ir perėmė se- 
fardiška tradicija paremtą Izraelio tarimą. 

Tačiau, nors įvedant į dievogarbą vietos kalbą neapsieita be 
griežtos opozicijos, kitas vokiečių reformuotojų reikalavimas - 
vietos kalba sakyti pamokslus - buvo sutiktas daug palankiau. Pa- 
mokslai, tiesą sakant, nebuvo būdingi tradicinei Vokietijos žydų 
dievogarbai, bet kitose žydų pasaulio vietose tai buvo gana pap- 
litęs dalykas. Senovėje dažnai būdavo aiškinami Šventojo Rašto 
skaitiniai; XVII a. Amsterdame pamokslai sakyti ispanų kalba, o 
Italijoje be jų neapsieidavo jokios sinagogos pamaldos. Netrukus 
pamokslas vokiečių kalba tapo modernistinių pamaldų Vokieti- 
joje kulminacija ne tik reformuotosiose šventovėse, bet ir ortodok- 
saliosiose sinagogose, kur jas karštai skatino ortodoksų vadovas 
S. R. Hirschas. Pamokslas laikytas svarbia priemone, padedančia 
padaryti pamaldas įdomesnes ir patrauklesnes, o kartu skleisti ra- 
binų modernistų idėjas. Londone pamokslus anglų kalba pradėta 
sakyti XIX a. pradžioje, o to paties amžiaus antroje pusėje pamoks- 
lavimas tapo svarbia naujojo stiliaus Anglijos žydų dvasininkų veik- 
los sritimi. Jį skatino aškenazių vyriausiasis rabinas N. M. Adleris; 


68 


jis, pats būdamas įtaigus pamokslininkas, 1855 m. inspiravo žydų 
koledžo įsteigimą. Tai buvo moderni rabinų seminarija, kaip vieną 
svarbiausių uždavinių kėlusi pamokslininkų rengimą. Amerikoje 
pamokslas taip pat tapo ryškiu pamaldų bruožu ir susikūrė stipri 
žydų pamokslininkų tradicija. 

Tie žmonės, kurie geidė padaryti sinagogos pamaldas pa- 
trauklesnes žydams vakariečiams, greta kitų dalykų pageida- 
vo jas sutrumpinti. Tradicinėje sinagogoje didžiosios pamaldos, 
t.y. šabo ir švenčių dienų rytinės pamaldos, atrodė trunkančios 
visą amžinybę, jos prasidėdavo ankstų rytą ir užsitęsdavo gero- 
kai po vidurnakčio. 1840 m. tarp Londono reformuotosios sina- 
gogos steigėjų teiktų siūlymų buvo ir siūlymas sutrumpinti šabo 
rytines pamaldas tiek, kad jos truktų ne ilgiau kaip dvi su puse 
valandos. Reformuotojai manė, kad pamaldų ilgis yra kliūtis nuo- 
širdžiam pamaldumui ir viena iš pagrindinių priežasčių, dėl ku- 
rios šitaip nesilaikoma deramo elgesio, o tatai juos nepaprastai 
piktino. Kita vertus, susirūpinę, kad maldos ir skaitiniai būtų 
skaitomi iškilniai, entuziastingai siekdami praturtinti muzikinę 
pamaldų pusę, reformuotojai galėjo savo pastangomis tik dar 
pailginti pamaldų trukmę. 

Tarp akivaizdžiai atmestinų elementų atsidūrė daugelis vi- 
duramžiškų pijutim. Jau nemaža žymių gaonų nepritarė tam, kad 
jos būtų įtrauktos į pamaldas, ir per visus Viduramžius šios gies- 
mės buvo kritikuojamos. Pavyzdžiui, Maimonidas, kalbėdamas 
formuluotėmis, gerokai primenančiomis nūdienių reformuotojų 
kalbą, jas apibūdina kaip “pagrindinę priežastį, dėl ko masėms 
stinga pamaldaus nusiteikimo ir plinta lengvabūdiškumas, skati- 
nantis maldos metu leistis į šnekas“; be to, jis nusiskundžia, esą kai 
kurios iš jų priklausančios poetų, o ne mokslininkų plunksnai. 


Tiek šių liturgijos poetinių puošmenų stilius, tiek mintys dažniau- 

siai esti miglotos, jų didaktinis turinys pasenęs, ypač toks jis atrodo 
vėlįvedus pamokslą. Jų vis dažniau buvo išsižadama reformuoto- 
siose liturgijose, o galiausiai ir konservatyviosiose bei daugelyje 
ortodoksaliųjų liturgijų. Kiti elementai taip pat piršosi būti išme- 
tami dėl to, kad jie esą pasenę, arba dėl to, kad juose nereikalin- 
gai kartojamasi. Tačiau turint galvoje amžiaus dvasią, kaijau buvo 
atvertos durys liturgijos peržiūrėjimui, neišvengiamai kilo klausi- 
mas, kaip teologiškai pagrįsti kai kurias tradicines maldas (ypač 
todėl, kad išvertus maldaknygę, tų maldų reikšmė paprastam 
besimeldžiančiam pasidarė aiškesnė). Šį susirūpinimą į pirmą 
vietą iškėlė amerikietis rabinas Samuelis Adleris, 1860 m. papra- 
šytas patarimo pirmosios reformuotosios šventovės Čikagoje 
įkūrėjo: 
Pirmas ir pats svarbiausias Žingsnis, kurį turėtų žengti tokia ben- 
druomenė, - tai išvaduoti savo pamaldas nuo stulbinančių melų, 
nebeminėti jose tų dalykų bei troškimų, kurių mes nesiryžtume iš- 
tarti, jei tą reikėtų padaryti suprantamu būdu. Tai raudos dėl 
priespaudos ir persekiojimų, - prašymai atkurti aukojimo kultą, 
sugrąžinti į Palestiną, viltis sulaukti realaus asmens - Mesijo ir 
malda dėl kūno prisikėlimo. Antras žingsnis būtų atsikratyti pom- 
pastikos bei perdėjimo, ir trečias - padaryti pamaldas aiškias, sup- 


rantamas, pamokomas ir įkvepiančias. 


Adlerio konkrečiai nurodomos išmestinos temos yra tos, dėl 
kurių, kaip visuotinai sutariama, to meto žydai mažiausiai jautėsi 
galį išties nuoširdžiai melstis. Bet ar tai buvo pakankama priežas- 
tis pašalinti jas iš liturgijos? Daug rabinų ir liturgijos reformuoto- 
jų manėją esant pakankamą: pirmučiausia buvo rūpinamasi, kad 
besimeldžiantis žmogus suprastų, dėl ko jis meldžiasi, ir darytų 
tai dorai ir iš širdies. Kiti prieštaravo tokiam doktrininiam maldų 


taisymui - ar dėl ištikimybės tradicijai, ar būgštaudami, jog sykį 

atvėrus duris tokiems pakeitimams, atliekamiems iš raidiškumo 
ir racionalumo pozicijų, reikalavimams peržiūrėti panašius daly- 
kus nebus galo. Todėl teologinė maldų reforma buvo vykdoma 
paskirais žingsneliais ir padrikokai. Reformuotosios sinagogos 
iškirpdavo kai kurias ginčytinas vietas, o kitas palikdavo, arba pa- 
likdavojas hebrajų kalba, o vertime parafrazuodavo priimtinesne 
forma. Peržiūrėtuose maldaknygės leidimuose, kurie per visą XIX 
amžių liete liejosi iš spaudos, bendra tendencija buvo tokia, kad 
reformuotojų maldaknygėse papiktinančios maldos būdavo išmes- 
tos arba perfrazuotos, o ortodoksų - paliktos, gal labai nežymiai 
pataisytos. Amerikos konservatyviosiose maldaknygėse buvo 
priimtas peržiūrėjimo principas, bet taikomas labai atsargiai, kur 
įmanoma kliaujantis poetine interpretacija, vaizduote paremtu 
vertimu ar papildomomis pastabomis. 

Nereikia manyti, kad maldaknygės būdavo peržiūrimos vien 
trumpinant ir iškarpant, nors, žinoma, pagrindinė kryptis buvo 
kaip tik tokia. Sutrumpinus pamaldas atsirado galimybė pratur- 
tinti jas naujais liturginiais kūriniais. Net ortodoksų maldaknygės 
turi šiek tiek naujų maldų, nors papildymų jose labai nedaug. Tuo 
tarpu reformuotosiose ir konservatyviosiose maldaknygėse gau- 
siai įtraukta naujos medžiagos - tiek paimtos iš kitų šaltinių, tiek 
specialiai tam tikslui sukurtos. Radikalesniųjų sąjūdžių - Ameri- 
kos reformuotojų bei britų liberaliojo judaizmo - maldaknygėse 
senos ir naujos maldos sulietos draugėn bemaž lygiomis dalimis. 
Šios maldaknygės kartu su neseniai peržiūrėta konservatyvesnio 
britų reformuotojų sąjūdžio maldaknyge taip pat siūlo naujovę - 
alternatyvias pamaldas, kurios turėtų dievogarbą paįvairinti ir 
padaryti ją įdomesnę. 

Kaip minėta, reformuotojai labiausiai norėjo sutrumpinti ša- 


bo ir švenčių rytines pamaldas. Vakarines pamaldas, priešingai, 

siekta ilginti. Tradicinės vakarinės pamaldos labai trumpos, laiko- 
mos saulei leidžiantis, jose dalyvauja daugiausia vyrai, o paskui jie 
išsiskirsto po namus ir drauge su šeimomis sėda prie šventinio sta- 
lo. 1866 m. žymus amerikiečių reformuotojas Isaacas M. Wise'as 
iš Cincinačio pradėjo laikyti vėlesnes, ilgesnes penktadienio pa- 
maldas su pamokslu. Wise'ą neramino reformuotojų tendencija 
pamokslą sakyti sekmadienį per rytines pamaldas, nes šabo rytą 
labai sumažėjo ateinančių. Penktadienį po vakarienės laikomos 
vakarinės pamaldos turėjo didelį pasisekimą: galop jas perėmė 
daugumas reformuotųjų bei konservatyviųjų ir net nemaža orto- 
doksinių sinagogų. Kita plačiai aškenazių pripažinta naujovė yra 
pamaldos mirusiems paminėti, įterptos į Permaldavimo Dienos 
apeigas ir į visas tris šventes. Toks mirusiųjų paminėjimas buvo 
žinomas ir tradiciniam judaizmui, bet paprastai jis būdavo labai 
trumpas, o kai kuriuose ritualuose vykdavo tik Permaldavimo Die- 
ną arba iš viso nevykdavo. Moderniosios memorialinės pamaldos 
yra sudėtingesnės, jos tapo ryškia šventinių bei Permaldavimo 
Dienos pamaldų dalimi ir pritraukia į sinagogą daugybę žmonių. 

Daug daugiau kontroversijų sukėlė pasiūlymas panaikinti 
antros šventės dienos šventimą, kuris buvo įsteigtas rabinų, o ne 
bibliniais laikais. 1840 m. įkurta Londono reformuotoji bendruo- 
menė panaikino antrąją šventės dieną, ir tai buvo viena pirmųjų 
jos reformų. 1868 m. britų vyriausiasis rabinas atsisakė sekti paro- 
dytuoju pavyzdžiu, ir nors jo atsisakymas neužbaigė ginčų šiuo 
klausimu, juo iki šiol remiasi ortodoksija. Amerikoje antroji diena 
buvo panaikinta reformuotojų sąjūdžio, bet išlaikyta konserva- 
tyviųjų ir ortodoksinių sinagogų. Izraelyje antrosios dienos nie- 
kada nešvęsta, išskyrus Naujuosius Metus; būta pastangų sugrą- 
žinti antrąją Naujųjų Metų dieną ir kai kuriose diasporos ben- 


druomenėse. 

Apibendrinant galima pasakyti, kad visų šių reformų bend- 
ras rezultatas buvo didingesnės ir drauge organizuotesnės pa- 
maldos. Nublanko išoriniai skirtumai tarp sinagogos ir bažnyčios, 
o kai kurjų galir visai neliko; tik čia esama vieno ryškaus skirtumo 
- tai hebrajų kalbos vartojimas, kuris vis daugiau grįžta net į radi- 
kalesnes bendruomenes; kitas skirtumas - tai vyrų ir moterų atsky- 
rimas ortodoksų ir kai kuriose konservatyviosiose sinagogose, 
taip pat tas ypatumas, kad dėvima skrybėlė ar bent šlikė, ir talit, 
arba maldų šalis. Tam tikra prasme sinagoga “suprofesionalėjo“, 
didžiosios sinagogos samdo tam tikrą skaičių tarnautojų bei muzi- 
kantų, dirbančių antraeilėmis ar net ir pirmaeilėmis pareigomis, 
o kai kurie bendruomenės nariai reguliariai prižiūri pamaldų eigą 
ar gieda chore. Permainos atnešė pranašumų ir trūkumų. Viena 
vertus, pamaldos tapo estetiškai paveikesnės, lengviau sekamos 
ir suprantamos, apskritai prieinamesnės platesnei žydų audito- 
rijai, O ypač moterims (kurios dabar bent jau reformuotose ben- 
druomenėse gali dalyvauti lygiais pagrindais su vyrais). Kita 
vertus, pamaldos turi polinkį darytis labiau nutolusios ir net teat- 
rališkos, o besimeldžiantieji veikiau skatinami būti žiūrovais, o ne 
aktyviais dalyviais. Tradicinių pamaldų įkarštis ir šiluma buvo 
paaukoti dėl oraus elgesio ir dailumo. Tačiau pastaraisiais metais 
jau kilo reakcija prieš šitokį perdėtą formalumą. Nykstant miesto 
centro sinagogoms, o vietoj jų kuriantis priemiesčių bendruome- 
nėms ir įjas liejantis naujiems nariams, išaugusiems tradicinės 
dievogarbos dirvoje, modernistinis pamaldų formalumas šiek tiek 
atslūgo, suaktyvėjo bendruomenės dalyvavimas, pradėti grąžinti 
įvairūs tradiciniai ritualai ir ėmė reikštis tam tikra aistringesnio 
chasidiškojo kulto įtaka. Šie nauji pokyčiai skirtingai paveikė skir- 
tingų tipų bendruomenes, tačiau bendra tendencija sutapo: re- 


formuotojų dievogarbos forma priartėjo prie konservatyviosios, 

o riba, skirianti ortodoksinę nuo tradicionalistinės, apsitrynė (kai 
kurios ortodoksaliosios bendruomenės netgi mieliau renkasi “tra- 
dicionalistinę“ denominaciją). Šie naujausi reiškiniai išryškina jau 
minėtą faktą, kad liturginė reforma - tai ne vientisas, nuoseklus 
naujovių paketas, o greičiau sąmonės nuostata: atvirumas per- 
mainoms ir jautrumas išorės įtakoms bei bendruomenės porei- 


kiams ir pageidavimams. 


4. Biblijos tradicija 


Palaimintas esi, Viešpatie mūsų Dieve, amžinasis Karaliau, kuris 
davei mums tikrąją Torą ir pasėjai tarp mūsų amžinąjį gyvenimą. 
Palaimintas esi, Viešpatie, Toros Davėjau. 


Laiminimas po Toros skaitymo 


Didžiųjų sinagogos pamaldų centras yra Toros skaitymas. 
Pagarbiai atskleidžiamas ranka rašytas pergamento ritinys su 
Penkiomis Mozės knygomis ir perskaitoma skirtoji dalis, o po jos 
eina haftara, skaitinys iš pranašų knygų. Garbingi bendruomenės 
nariai pagerbiami kvietimu dalyvauti šioje ceremonijoje; iki šių 
dienų žydų vaikas per savo bar micva iškilmę būtent dalyvauda- 
mas viešame skaityme pažymi religinę pilnametystę. Tai įspūdingas 
ir didžiai mėgstamas ritualas, palydimas atitinkamais laiminimais 
ir gestais, o kai ritinys pakeliamas aukštyn ir parodomas bend- 
ruomenės nariams, šie atsako žodžiais “Tai yra Tora, kurią Mozė 
atnešė Izraelio vaikams”. 

Per metus Tora perskaitoma nuo pradžios ligi galo, o kiek- 
vienas šabas gauna vardą pagal skirtąjį skaitinį. Rudenį, per Sim- 

chat Tora, arba “Džiaugsmo dėl Toros“ šventę, ciklas pasibaigia 
ir tuoj vėl prasideda iš pradžių. Ši populiari šventė užbaigia šven- 
čių laikotarpį, kurio vyraujanti nuotaika yra iškilminga ir rimta; 
galbūt kaip atsipalaidavimas po šitokios rimties per Simchat Tora 


pratrūksta nevaržomas džiūgavimas. Ritiniai su procesija nešio- 

jami aplink sinagogą, iš pradžių išlaikant kažką panašaus į orumą, 
bet paskui vis labiau ir labiau džiūgaujant jie perdavinėjami iš ran- 
kų į rankas, šokama ir dainuojama, o vaikai mojuoja specialiai tam 
pagamintomis vėliavėlėmis. Kai kuriose vietovėse vis dar išlai- 
komas paprotys išeiti su šia procesija iš sinagogos laukan ir į gat- 
ves. Vasaros pradžios šventė Šavuot, santūresnė nei Simchat Tora, at- 
mena tą momentą, kai Tora buvo duota: skirtasis Toros skaitinys 
vaizduoja apreiškimą ant Sinajaus kalno ir Dešimties Įsakymų 
davimą. 

Be šių viešų iškilmių, Biblija nuolat lydi visus žydų gyveni- 
mo ir mąstymo aspektus. Jos pagrindu sudaryta diduma liturgijos 
teksto, ji teikia medžiagos pamokslams bei prakalboms. Ji sudaro 
religinio švietimo ir religinės teisės pamatą, taip pat ji skaitoma 
kaip nacionalinis epas ir kaip moralės bei teologijos mokymų šal- 
tinis. Nė kiek neperdėsime sakydami, jog tai labiausiai brangina- 
mas žydų tautos palikimas, o nesuskaičiuojamai daugybei žydų 
per ištisus šimtmečius ji reiškė dar daugiau: būtent, lemiamą Die- 
vo valios apreiškimą visai žmonijai. 

Hebrajiškai Biblija vadinama Tanach, o tai vra akronimas, 
sudarytas iš jos trijų dalių pavadinimų: Tora (“Mokymas”), Neviim 
(“Pranašai”) ir Ketuvim (“Raštai”). Šis skirstymas į tris dalis, kitoks 
negu įprastinis krikščioniškasis, yra labai senas; manoma, jog jis 
atspindi etapus, kuriais tekstas buvo kodifikuojamas. Jis vis dar 
veikia pačių dalių traktavimąir jų naudojimą. Pirma dalis, Tora, 
laikoma pačia sakrališkiausia ir autoritetingiausia: sinagogoje ji 
skaitoma nenutrūkstama skaitinių seka iš tekstų, ranka perrašy- 
tų ant specialiai paruoštų pergamento ritinių. Skaitinius iš Prana- 
šų sudarotik atrinktos ištraukos, skaitomos iš spausdinto teksto, 
o Raštų knygos, be kelių išimčių, viešai neskaitomos. 


Toks hebrajiškos Biblijos tekstas, koks šiandien pateikiamas 

spausdintuose leidimuose, yra įstabiai vientisas. Toks vientisu- 
mas buvo pasiektas redagavimo procesu, prasidėjusiu prieš daug 
šimtmečių ir X a. iš esmės jau užbaigtu. Tie redaktoriai žinomi 
kaip masoretai, nuo hebrajų kalbos žodžio masora, siejamu su žo- 
džiu masoret "tradicija". Taigi vadinamasis masoretų tekstas - tai 
tradicinis tekstas, tradicijos sukurtas ir tradicinio vartojimo paš- 
ventintas. Šiuolaikiniai moksliniai tyrimai padėjo atskleisti daugy- 
bę teksto variantų egzistavusių senovėje, kol masoretinis procesas 
dar nebuvo sukūręs visuotinai priimtos hebrajiškos redakcijos. 
Šie atradimai labai padeda suprasti ankstyvąją teksto istoriją ir 
sunkių vietų prasmę. Bet jei kalbėsime apie religinę Biblijos var- 
toseną, tai sakydami pamokslus ir viešai skaitydami Raštą žydai 
ištikimai laikosi masoretų teksto. 

Biblija vis dar skaitoma ir dėstoma originalo - hebrajų - kalba; 
šis prisirišimas prie hebrajiškos Biblijos, be abejonės, yra vienas 
iš veiksnių, skatinančių žydus išlaikyti hebrajų kalbą kaip maldos 
ir Biblijos studijavimo kalbą. Bet žydai niekada nevengė naudotis 
ir Biblijos knygų vertimais. Seniausias vertimas - tai graikų Sep- 
tuaginta, susiformavusi per ilgą laiką, pradedant III a. pr. m. e. Grai- 
kų-romėnų laikotarpiu šį vertimą žydai plačiai vartojo, o vėliau 
paliko. Šiandien turime ją išlikusią tik todėl, kad ji buvo perimta 
gyvos krikščioniškosios tradicijos, tos pačios tradicijos, kuriai tu- 
rime būti dėkingi už daugelio kitų žydų veikalų graikų kalba iš- 
saugojimą, kaip antai už gausius istoriko Juozapo Flavijaus bei 
filosofo Filono raštus arba už įvairiopus raštus, paprastai vadi- 
namus apokrifais ir pseudoepigrafais. Vertimas į aramėjų kalbą, 
vadinamas Targum, kai kuriais atžvilgiais greičiau parafrazė ar 
perpasakojimas negu vertimas, mokslinguosiuose sluoksniuose 
buvo ir toliau perrašinėjamas bei studijuojamas, net kai aramėjų 


kalba jau seniai buvo išnykusi kaip gyvoji kalba, išskyrus tik 

saujelę žydų. Aramėjų vertimas vis dar spausdinamas tradici- 
niuose hebrajiškos Biblijos leidimuose. Tiksli Targumo parengimo 
data nėra žinoma, o tiesą sakant, tam tikra prasme jis nė neturi 
vienos aiškios datos, nes Targumas iš tiesų ir pats yra tradicija: eg- 
zistuoja keletas skirtingų jo tekstų, ir jie tėra rašytinės liekanos iš 
turtingos žodinės Biblijos vertimo bei aiškinimo tradicijos, kuri 
plėtojosi ištisus amžius. Vėliau, kai iškildavo poreikis, Biblija bū- 
davo verčiama į daugelį kitų kalbų. Tačiau nors visuomenei, kurios 
gimtoji kalba nėra hebrajų, vertimai teikia didžiulę naudą, nė 
vienas išjų niekada neišstūmė hebrajiško teksto iš jam garbingai 
priklausančios autentiško sakralinio teksto vietos. Čia neabejoti- 
nai išsiskiria žydų ir krikščioniškosios tradicijos keliai, nors jas ir 
vienija bendras prisirišimas prie biblinių raštų. 

Kad neiškristų iš gyvos religinės tradicijos, kiekvienas sakra- 
linis tekstas reikalingas nuolatinio interpretavimo bei aiškinimo. 
Ne išimtis ir hebrajiškoji Biblija. Jau pačioje Biblijoje esama tokio 
interpretavimo pėdsakų, o tam tikra prasme vos ne visa tolesnė žydų 
tyrinėjimo tradicija gali būti suvokiama kaip sakralinio teksto ko- 
mentaras, kuriame kiekviena karta turi įveikti tai, ką perima, ir 
įprasminti, kad jos paveldas prabiltų esamoms sąlygoms. 

Senovės rabinai savo jėgas dažniausiai skirdavo biblinių mo- 
kymų studijavimui ir praktiniam taikymui. Ši veikla turėjo įvairias 
formas, bet labiausiai ištobulintas buvo biblinės teisės studijavi- 
mas irjos derinimas su teise, kylančia iš kitų šaltinių, kaip antai iš 
įsigalėjusio papročio bei teismų sprendimų. Turint omenyje teolo- 
ginę aksiomą, jog Dievo valia tobulai apreikšta Sinajuje, buvo jun- 
tamas stiprus poreikis atrasti patvirtinančius biblinius tekstus, ku- 
rie paremtų praktiką bei sprendimus, nesvarbu, iš kokio šaltinio 
jie kiltų. Rabino lavinimas įdiegia enciklopedinį biblinio teksto pa- 


žinimą ir argumentavimo metodus, skirtus nustatyti vėlesnės 

praktikos biblinį teisėtumą. Iš šių pratybų atsirado hermeneuti- 
nių principų, arba leistinų argumentavimo formų, sąrašai. Viename 
tokiame sąraše, priskiriamame vienam II a. rabinui, išvardijamos 
ne mažiau kaip trisdešimt dvi skirtingos argumentavimo formos, 
kurias galima pasitelkti biblinėms taisyklėms praplėsti arba pa- 
tikslinti. Talmudiškosios literatūros didžiąją dalį sudaro užrašytos 
rabinų diskusijos dėl įstatymų bei jų praktinio taikymo, ir svarbiau- 
sias rūpimas dalykas yra surasti kiekvienam sprendimui biblinį 
pamatą. 

Greta Talmudą sudarančių raštų senovės rabinai paliko 
mums ištisą aiškinimų ir apmąstymų biblinėmis temomis lobyną, 
kuris kaip visuma vadinamas Midraš. Kitaip nei Talmudas, kuriame 
medžiaga sutvarkyta pagal aptariamąjį dalyką, Midrašas patei- 
kiamas per patį Biblijos tekstą. Kai kurie jo veikalai - tai nuosek- 
lus vienos kurios Biblijos knygos komentaras, kiti apima homili- 
jas, nagrinėjančias viešam skaitymui atrinktus tekstus, skirtus 
įvairiems šabams bei šventėms. Bet kuriuo atveju bendras rezul- 
tatas panašus: Midrašas - tai ne nuoseklus ir darnus vieno au- 
toriaus komentaras, bet kompendiumas, sudarytas iš aiškinimų, 
kurių vieni priskiriami įvardytiems rabinams, o kiti - anonimiški. 
Štai čia vėl aiškiai regime tradiciją veikiant kaip vadovaujančią 
idėją. Kiekvienas įvardytas autoritetas rabinų raštuose - tai gran- 
dis tradicijos grandinėje, ir svarbiausia tiksliai pacituoti kokį nors 
teiginį jo autoriaus vardu; iš tiesų kartais galima rasti vieną po 
kito du ar daugiau rabinų cituojant posakį savo mokytojo vardu. 
Tačiau galiausiai svarbi yra pati tradicija, o ne atskiri ją suformavę 
protai, ir todėl kitaip, negu būdinga to paties laikotarpio krikš- 
čionių patristikai, rabinų literatūroje mes nerandame komentarų 
bei traktatų, kurie būtų išimtinai vieno mokytojo darbas, pateikia- 


mas jo vardu. Vėlesnėje tradicijoje būta mėginimų identifikuoti 

svarbiausius rabinų kompiliacijų autorius ar paskiausius redak- 
torius, lygiai taip pat, kaip patys rabinai stengėsi identifikuoti 
Biblijos knygų autorius. Šie mėginimai sudaro neatskiriamą dalį 
pastangų suvokti ir kodifikuoti tradicijos istoriją kaip tradiciją; 
nė nenorima susieti šių veikalų su numanomojo autoriaus biog- 
rafija, ypatingu jo genijumi ar jo istorine situacija. 

Midrašinė literatūra taip pat ir kita prasme yra tradicinė lite- 
ratūra. Jos kūriniai buvo parašyti per ilgą laiko tarpsnį, kuris pra- 
sidėjo tikriausiai II m. e. amžiuje ir tęsėsi bent jau iki XII amžiaus. 
Per šį ilgą laiką veikalų forma ir turinys liko stebėtinai pastovus 
- tokiu mastu, jog mokslininkai nesutaria dėl kai kurių tekstų data- 
vimo. Kai kurie darbai tokie panašūs, kad atrodo esą beveik, bet ne 
visiškai, tas pats darbas. Ir net visiškai skirtingi kūriniai dažnokai 
pakartoja vienas iš kito paimtas ilgas atkarpas. Aiškiai galima 
numanyti, jog atsitiko štai kas: ankstyvuosiuose Midrašo kūri- 
niuose kompiliuota tradicinė medžiaga, tai jokia prasme nebuvo 
tikrai nauji kūriniai. Analogiški procesai lietė ir Talmudą bei Targu- 
mą: tai, kas išliko rašytiniu pavidalu, yra sustingęs momentas is- 
torijoje, ir be jokios abejonės daug didesnė dalis pražuvo amžiams. 

Gerokai anksčiau, nei pasibaigė kūrybiškasis Midrašo laiko- 
tarpis, atsirado naujas Biblijos interpretavimo metodas. Kaip ir 
daugelį kitų dalykų žydų mokslo tradicijoje, šią naują užuomaz- 
gą reikia sieti su Saadijos vardu: jis ne tik išvertė Bibliją į arabų 
kalbą, bet ir parašė kai kurioms knygoms komentarus. Midrašo 
kūriniai didele dalimi yra homiletinio pobūdžio ir neretai gerokai 
nutolsta nuo tiesioginės Šventojo Rašto teksto prasmės, o štai Sa- 
adija, rimtai domėjęsis hebrajų gramatika ir filosofija, ima taikyti 
kur kas griežtesnį ir moksliškesnį metodą. Jo darbai padėjo pama- 
tus biblinio komentaro tradicijai, kuri davė nenykstamos vertės 


žydų tyrinėjimų. Žydų komentatoriai svariai veikė lotyniškuosius 

krikščionių Biblijos tyrinėtojus, ir net šiandien jų nuveikto darbo 
negali apeiti modernieji Biblijos kritikai. 

Žinomiausias Viduramžių epochos žydų komentatorius yra 
Raši (1040-1105), į kurio akademiją Trua mieste, Šampanėje, iš visų 
kraštų plaukė studentai. Komentuodamas Bibliją, Raši laisvai ope- 
ruoja Midrašo medžiaga, bet metodas čia visiškai kitoks. Paprastu 
stiliumi jis iš eilės komentuoja kiekvieną eilutę, dėmesį sutelk- 
damas į miglotų ir sunkių vietų aiškinimą, o ne išskaitinėja tekstui 
svetimas idėjas. Raši darbai nepaprastai išpopuliarėjo, iš dalies 
dėl to, kad juos buvo galima naudoti vaikams mokyti. Raši komen- 
tarai buvo gausiai perrašinėjami ir studijuojami, o atėjus laikui, jie 
tapo vienu iš pirmųjų spausdintų hebrajiškų veikalų; jiems pa- 
tiems buvo gausiai rašomi komentarai (tiksliau superkomentarai), 
juos dažnai galima rasti išspausdintus hebrajiškoje Biblijoje greta 
paties biblinio teksto. 

Kitas žymus komentatorius yra ispanų mokslininkas Abrao- 
mas Ibn Ezra (1092-1167). Ibn Ezros komentarai niekuomet netapo 
tokie populiarūs kaip Raši, ir nenuostabu, nes tai kur kas sunkiau 
paskaitomas veikalas. Paprastą hebrajų kalbą, kuria rašo Raši, gali 
suprasti kiekvienas, kuris daugiau ar mažiau moka šią kalbą; 
autoriaus tikslas - supažindinti skaitytoją su tradicine tam tikro 
teksto interpretacija; tuo tarpu Ibn Ezra - tikslus ir nemenkų pas- 
tangų reikalaujantis autorius, jį domina filologija ir filosofija, jis 
retai kada praleidžia progą leistis į plačius apmąstymus apie kokią 
nors neįprastą gramatinę formą ar filosofinę idėją. Raši tenkinasi 
atkurdamas Midrašo interpretacijas, o Ibn Ezra daug nedvejo- 
damas atmeta tradicinę interpretaciją, jei tik ji kertasi su jo paties 
moksliniu tam tikro teksto supratimu. Kartais jis net leidžia sau pa- 
žerti miglotai formuluotų komentarų, kurie kaip diena nuo nakties 


skiriasi nuo tradicinės Biblijos prigimties sampratos. Pavyzdžiui, 

jis aiškiai skeptiškai žvelgia į idėją, kad visą Torą parašęs Mozė, 
tai jis pirmas iš kritikų iškelia mintį, jog Izaijo knyga turėjo dau- 
giau negu vieną autorių. Jo komentarai - tai vienas iš subtiliausių 
Viduramžių žydų mokslo paminklų, tiek savo bendru metodu, tiek 
atskiromis įžvalgomis nuspėjantys gerokai modernesnes biblinės 
kritikos raidos pakopas. 

Arabų įtakos skatinamas hebrajų gramatikos mokslo augi- 
mas paveikė ne tik Biblijos tyrinėjimus, bet ir poeziją. Sinagogos 
poezijos tėvynė yra bizantiškoji Palestina; nors ankstyvieji poetai 
neperėmė formaliųjų biblinės poezijos ypatumų, juos aiškiai traukė 
Biblijos kalba ir idėjos. Patsai Ibn Ezra kritikavo tradicinę poeziją 
už kalbos miglotumą ir gramatinius netikslumus, o ispaniška- 
arabiška žydų kultūra, kuriai jis priklausė, sukūrė naują hebrajų 
poezijos stilių. Šis vartojo arabiškus metrus ir žanrus, bet jam buvo 
būdinga ir grynesnė hebrajų poetinė raiška ir stulbinantis šios 
kalbos bei visų jos turtų išmanymas. Visa geriausia Viduramžių 
hebrajų poezija liudija tai, kad jos kūrėjai puikiai išmanė Biblijos 
kalbą bei idėjas ir kliovėsi, kad jų poezijos klausytojai, norėdami 
visiškai įvertinti jos subtilybes, pasitelks panašų išmanymą. Žy- 
miausi poetai yra pasižymėję ir kaip įvairių sričių mokslininkai, 
o mokslininkai paprastai mėgindavo plunksną, rašydami poeziją. 
Šitaip poezija ir tyrinėjimai vieni kitus nuolat maitino, o jų sąly- 
čio teritorija buvo hebrajiškoji Biblija. 

Biblinis Viduramžių žydų kultūros pamatas regimas ne tik 
poezijoje, jis reiškiasi kiekvienu gyvenimo ir minties aspektu, 
pradedant labiausiai pakylėtomis sritimis ir baigiant paprasta 
kasdienybe. Švietimas nebuvo kokio nors kultūrinio ar religinio 
elito prioritetas, bet laikytas esminiu reikalavimu visiems (bent 
jau vyriškos lyties asmenims, nes pagal vyraujančią viduramžiš- 


ką nuostatą manyta, jog mokyti moteris esąs tuščias darbas). “Paimk 

į širdį šiuos žodžius, kuriuos tau šiandien įsakau. Įdiek juos savo 
vaikams. Kartok juos, kai esi namie ir kai keliauji, kai guliesi ir 
kai keliesi." Šis biblinis priesakas, dusyk per dieną kartojamas 
maldoje, laikytas griežtu įpareigojimu mokyti vaikus Toros (pla- 
čiausiąja prasme). Kadangi per visą Viduramžių epochą žydams 
buvo uždaryti kitų mokymo centrų vartai (viena išimtis - ir tai tik 
iš dalies - buvo medicinos mokyklos), natūralu, kad jų pačių mo- 
kyklų bei akademijų programos nuspalvindavo visą kultūrą. Šių 
programų pagrindinės dvi atramos buvo Biblija ir Talmudas: Bib- 
lija (su Raši komentarais) dėstoma vaikams, o Talmudas - suaugu- 
siems. Žvelgiant bendresniu požiūriu, vyravo Biblija, nes jos įtaką 
sutvirtindavo reguliarūs vieši skaitymai sinagogoje. 

Aplinkos kultūra, net ir įsibrovusi į sau pakankamą žydų 
mokslo pasaulį, dažnai jį paveikdavo taip, kad tik paryškindavo 
Biblijos vaidmenį. Vieną aiškų pavyzdį galima rasti religiniuose 
disputuose, į kuriuos judaizmo ir krikščionybės atstovai būdavo 
kviečiami viešai susiremti dėl konkuruojančių savo religijų pre- 
tenzijų. Biblija čia, atrodytų, teikė savaime suprantamą bendrą 
pradinį tašką, ginčai dažnai susitelkdavo į biblinių tekstų inter- 
pretavimą, kitas temas bemaž palikdami nuošaly. Tačiau ne ma- 
žiau svarbią sritį sudarė filosofų veikla, nes filosofai nuolat tęsė 
dialogą su kitų monoteistinių tikybų mąstytojais. Žydų filosofų 
raštuose racionalūs argumentai persipina su biblinių tekstų ap- 
tarinėjimu. Pavyzdžiui, Mozės Maimonido Vadovą dvejojantiems, 
pripažįstamą žydų Viduramžių filosofijos šedevru, galima skai- 
tyti kaip savotišką filosofinį sunkiausių Biblijos vietų komentarą. 

Biblija neužleido savo fundamentalios vietos žydų kultūroje, 
kel tęsėsi žydų Viduramžiai, t. y. kol politinė emancipacija pra- 
laužė žydus nuo nežydų skiriančius švietimo ir socialinius bar- 


jerus ir atvėrė platiems žydų sluoksniams kelią į pasaulietinės 

studijas bei išorės pasaulio mąstyseną. Ir net tada permainų pro- 
cesas daugeliui žmonių tebebuvo laipsniškas, nes asimiliacija 
didesniuose ir labiau tradiciniuose žydų gyventojų telkiniuose 
vyko iš lėto, taip pat dėl to, kad bendrojoje kultūroje, į kurią buvo 
absorbuojami žydai, tebevyravo krikščioniškoji biblinė tradicija. 
Likimo ironija lėmė, jog ne kas kitas, o žydas, Baruchas Spinoza 
(1632-1677), tapo vienu iš pradininkų racionalaus švietimo, pa- 
kirtusio Biblijos autoritetą Europos kultūroje. Spinoza perėmė 
tradicinio požiūrio, kad Toros autorystė priklauso Mozei, kritikos 
liniją, slapčia pradėtą Abraomo Ibn Ezros, ir pastarojo iškeltus 
kritikuotinus momentus išplėtojo kaip nuodugnios tradicinio 
požiūrio kritikos dalį. Jis pateikia netgi pačios Biblijos paliudi- 
jimus, kad ji buvusi sukurta daug vėliau negu Mozės laikais, ir at- 
virai suabejoja teksto tradicijos grynumu ir tikslumu. Žvelgiant 
iš laiko perspektyvos Spinozą galima laikyti vienu iš moderniojo 
Biblijos kritikos mokslo pradininkų. Bet, kritikuodamas tradicinį 
judaizmą, jis nuveikė daug daugiau. Jo griežtai racionalioje siste- 
moje nėra vietos apreiškimui ta prasme, kaip jis tradiciškai sup- 
rantamas, ir jis gali laikyti Bibliją Dievo žodžiu tik tokiu mastu, kiek 
joje esama universalios žmogiškos religijos, kurią galima suprasti 
nepriklausomai, remiantis proto galia. Tokioje sistemoje vargiai 
tebuvo įmanomas filosofijos ir religinės tradicijos kompromisas, 
kurio siekė visi Viduramžių mąstytojai. 

Spinozos mintys turėjo maža tiesioginės įtakos žydams (1656 
m. jis buvo išvarytas iš Amsterdamo portugališkosios žydų ben- 
druomenės), bet jam buvo lemta neregėtai paveikti Vakarų Europos 
idėjas apskritai. Politikos lygmeny Spinoza propagavo liberalią 
valstybę, toleruojančią minties laisvę. Šiai idėjai pamažu įsitvirti- 
nant, žydų intelektualų pradėta įsileisti į debatus tarp Vakarų mąsty- 


tojų, kurie vis labiau poliarizavosi tarp antireliginio racionalizmo 

ir religinės reakcijos. Natūralu, kad šioje įtemptoje situacijoje da- 
lyvaujantiems žydams slypėjo rimti pavojai. Viena vertus, jiems 
galėjo būti tik į naudą liberalesnis intelektualinis klimatas, taip 
pat teikęs viltį, jog Bažnyčia bus atskirta nuo valstybės, o tatai iš- 
vaduotų žydų bendruomenes nuo krikščionybės viešpatavimo 
jiems primestų rimtų ribojimų. Tačiau, kita vertus, būdami reli- 
gingi Žydai, jie negalėjo visiškai nuoširdžiai šlietis prie iš esmės 
antireliginio sąjūdžio. 

Moses Mendelssohnas (1729-1786) buvo pirmas žymus žydų 
mąstytojas, iškilęs šiuo naujuoju suartėjimo laikotarpiu, ir jo po- 
žiūris į Bibliją svarbus tiek savaime, tiek vertinant jo įtaką sekė- 
jams. Mendelssohno būta įsitikinusio racionalisto, ir jo santykis 
su religija apskritai nėra taip jau tolimas nuo Spinozos požiūrio. 
Bet Spinozos racionalizmas jį atitolino nuo judaizmo, o štai Men- 
delssohnas tvirtai identifikavosi su žydų tauta ir pripažino amži- 
nai saistančią žydų įstatymo galią. Savo įtakingiausioje ir labiausiai 
prisimenamoje knygoje Jeruzalė Mendelssohnas susieja judaizmą 
su proto religija ir nurodo fundamentalų skirtumą tarp judaizmo 
ir krikščionybės: 

Nepripažįstu jokių amžinų temų, išskyrus tas, kurios ne tik suvo- 

kiamos Žmogaus intelektu, bet ir įrodomos bei patvirtinamos žmo- 

gaus galiomis [...]. Šį požiūrį laikau esminiu žydų religijos aspek- 
tu ir manau,jog šis mokymas sudaro vieną iš būdingiausių skirtu- 
mų tarp judaizmo ir krikščionybės. Apibendrinsiu tai vienu saki- 
niu: manau, kad judaizmas nežino jokios apreikštos religijos ta pras- 
me, kuria šį terminą supranta krikščionys. Izraelitai turi dieviškus 
įstatymus: įstatymus, įsakymus, nuostatus, elgesio taisykles, moky- 
mą apie Dievo valią ir apie tai, ką jie turi daryti, norėdami pasiek- 
ti laikinąją bei amžinąją laimę. Mozė stebuklingu ir antgamtišku 
būdu atskleidė jiems šiuos įstatymus ir priesakus, bet ne dogmas, 
juolab ne tiesas ir ne savaime akivaizdžius teiginius. O šiuos Vieš- 

pats atskleidžia mums, lygiai kaip ir kitiems žmonėms visais lai- 

kais, per gamtą ir įvykius, bet niekuomet ne sakomu ar užrašytu 

žodžiu. 

Taigi Meldelssohno požiūriu judaizmas nereiškia jokių pre- 
tenzijų į kokią nors išskirtinę religinę tiesą: priešingai, jis palaiko 
ir saugo universalias proto religijos vertybes. Bet biblinius įstaty- 
mus, kuriems Spinoza skyrė vien politinę funkciją, besiribojančią 
vien savivaldžios žydų valstybės egzistavimu, Mendelssohnas 
laiko Dievo apreikštais ir turinčiais amžiną vertę. Šitaip jis mėgino 
atskirti tuos du pasaulius, kuriuose gyveno, ir panaikinti jų konf- 
liktą. Šio kompromiso būta ne itin sėkmingo: per visą XIX a. Vaka- 
rų žydų mąstytojai būdavo linkę skirstytis į dvi priešingas sto- 
vyklas - tų, kurie tikėjo Biblijos dievišku autoritetu ir tradiciniu 
vientisumu, ir tų, kurie rinkosi tikėjimą protu, pažanga ir visuoti- 
nėmis vertybėmis. Tačiau savo meto kontekste šis kompromisas 
pasirodo kaip įstabus pionieriškas žingsnis, - apskritai Mendels- 
sohnas laikomas moderniosios žydų religinės minties pradininku. 
Šiandien šiek tiek primirštas jo kaip populiaraus Biblijos komenta- 
vimo pradininko vaidmuo. Mendelssohnas išleido vokiškąjį Bib- 
lijos vertimą (hebrajiškais rašmenimis) su komentarais, kuriuos 
parašė grupė mokslininkų, siekusių žydų egzegetinės tradicijos 
vartingiausias įžvalgas padaryti prieinamas tų laikų skaitytojams. 
Šis komentaras, Biur, buvo parašytas hebrajiškai, - toks pasirinki- 
mas pasirodė esąs klaidingas, nes vykstant socialinei integracijai, 
kurios labui Mendelssohnas ir triūsė, žydai vakariečiai netrukus 
atsisakė hebrajų kalbos, visose srityse pereidami prie vietinių 
šomi įvairiomis kitomis kalbomis ir tapo svarbia priemone skleisti 
tradicinės žydų egzegezės žinioms, sujungtoms su moderniais 


komentarais, paremtais įvairiausiais šaltiniais. 

Moderniųjų biblijos kritikų revoliucinės teorijos žydams kėlė 
tokį pat nerimą kaip ir krikščionims. Ypač skirtingų dokumenti- 
nių šaltinių ieškojimas pačioje Toroje ir kai kurių kitų Biblijos dalių 
perdatavimas (pvz., labai vėlyva data, kada sukurtos kai kurios 
psalmės, tradiciškai priskiriamos karaliui Dovydui), grasino pa- 
kirsti tradicinę rabiniškąją sampratą apie Biblijos knygų vien- 
tisumą ir autorystę. Dėl Biblijos kritikos vyko įnirtingi mūšiai, 
kuriuose žydų mokslininkai pasidalijo į grupes, ne visiškai sutam- 
pančias su besiformuojančiomis religinės minties mokyklomis, 
kaip kad būtų buvę galima tikėtis. Kai kurie žymiausieji gimstančio 
ortodoksijos sąjūdžio atstovai netruko suvokti moderniosios Bib- 
lijos kritikos galimybes ir ne mažiau entuziastingai negu pirmieji 
reformuotojai siūlė teksto taisymus. Tačiau ortodoksų ir reformuo- 
tojų rabinams einant į vis atviresnę konfrontaciją, iš ortodoksų 
pusės vis aiškiau pasigirsdavo balsų, dogmatiškai neigiančių mo- 
dernius Biblijos kritikos metodus. Šią naująją nuostatą geriausiai 
apibendrina vieši klausimai, 1853 m. Samsono Raphaelio Hirscho, 
Frankfurto prie Maino rabino, svarbiausio Reformos oponento, 
pateikti naujo stiliaus rabinų seminarijos Breslaujoje steigėjams. 
Tiesą sakant, Hirschas tvirtai tikėjo būtinumu išvesti judaizmą 
už geto sienų ir naudotis moderniais švietimo bei mokslo metodais, 
o Zacharias Frankelis, pakviestas vadovauti naujajai seminarijai, 
buvo labiau tradicinis modernistas. Tačiau kaip naujosios orto- 
doksijos atstovas, Hirschas, matyt, pajuto pareigą šia proga pasi- 


sakyti griežtai. Savo klausimus jis pradėjo taip: 


Kokią prasmę pristatomoje seminarijoje turės apreiškimas? Orto- 
doksinio judaizmo požiūriu tai tiesioginis vienintelio asmeniško 
Dievo - žodis, o “Dievas kalbėjo Mozei“ yra paprastas antgamtiš- 
kas faktas, lygiai kaip vienas žmogus prabyla į kitą. Ar seminarijos 
vadovai pripažįsta šią ortodoksišką tikėjimo tiesą? 

Ką pristatomoje seminarijoje reikš Biblija? Ortodoksinis judaizmas 
tiki dieviškuoju Biblijos autentiškumu ir nežino jokių įvairių Pen- 
kiaknygės autorių, nežino nei Pseudo-Izaijo, nei Makabiejų meto 
giesmių, pateikiamų Dovydo vardu, nei Saliamono Pamokslininko 
iš Antrosios Šventyklos laikų ir taip toliau. Ką seminarijos vadovai 
sako apie Biblijos autentiškumą? 


+ 


bus tuo, kad jis iki šiol nesiliauja veikęs ortodoksinį judaizmą. 
Kitos modernistinio judaizmo srovės, tiek radikalieji reformuoto- 
jai, tiek konservatyvesnė pozicija, kurios vienas pradininkų buvo 
Frankelis, noriai priėmė moderniojo mokslo keliamas sąlygas, net 
ir priešindamiesi labiau kraštutinėms jo kryptims, tuo tarpu orto- 
doksija visuomet laikėsi nusistatymo atmesti biblinę kritiką ir tai 
pateikdavo kaip fundamentalų tikėjimo klausimą. Tatai nesu- 
trukdė iškilti kai kuriems itin puikiems ortodoksiškiems Biblijos 
tyrinėtojams, nors jųjų mokslinė veikla dažniausiai pasižymėdavo 
atsargumu ir būdavo labai konservatyvi. Bet tokia ortodoksijos 
nuostata pavertė šį kitais atžvilgiais modernistinį sąjūdį antimo- 
dernistinio tradicionalizmo jėgų sąjungininku (iš tiesų pastaruoju 
metu ortodoksijos terminas dažnai taikomas visiems fundamen- 
talistiniams elementams judaizme, nedarant jokių skirtumų) ir 
drauge atkirto jį nuo konservatyviosios srovės, su kuria kitais at- 
žvilgiais jis turi daug bendra. Tai vienas iš retų pavyzdžių, rodan- 
čių iš esmės teologinį judaizmo pasidalijimą. 

Tiems žydams, kurie atmeta fundamentalistinę nuostatą, lieka 
neišspręsta problema, kaip įprasminti apreiškimo sąvoką ir bibli- 
nę tradiciją pasaulėžvalgai, kuri iš esmės skiriasi nuo tos, kurioje 
rutuliojosi tradicinės idėjos. Modernieji Biblijos kritikai sutaria, 
kad bibliniai raštai buvo sukurti per ilgą laiką ir kad jų autoriai gy- 


veno įvairiose vietose ir skirtingomis socialinėmis bei politinėmis 

sąlygomis. Biblijos puslapiai įkūnija daug skirtingų religinių po- 
žiūrių. Netgi Tora, “Penkios Mozės knygos”, kurios fundamenta- 
listų įsitikinimu buvo visos sykiu apreikštos Sinajuje, laikomos 
sudėtiniu kūriniu, kuriame gali būti susekamos kelios skirtingos 
gijos. Dabar vartojamas hebrajiškas tekstas yra palyginti vėlyvas 
darinys, smulkmenomis neatitinkantis seniausių mūsų turimų 
rankraščių ir galbūt gerokai besiskiriantis nuo pirminės teksto for- 
mos. Nenuostabu, kad Biblinė kritika metė negailestingą iššūkį 
šiuolaikiniam judaizmui. Tačiau jo rezultatai nėra vien negatyvūs. 
Tekstologinės ir lingvistinės studijos atskleidė nepaprastai įdomių 
dalykų, susijusių su ankstyvosiomis teksto formomis ir jo pirmine 
reikšme, o literatūriniai ir istoriniai tyrimai labai praturtino mūsų 
supratimą apie tuos procesus, kuriais judaizmas vystėsi nuo pačių 
savo užuomazgų iki pakopos, pasiektos besibaigiant bibliniam 
periodui. Tačiau lieka klausimas, kaip suderinti naująsias įžvalgas 
su pačia savo esme tradicine religine tradicija. 

Ši problema nėra neįveikiama. Sykį perpratus ir priėmus 
pačią tradicijos idėją, netgi susidūrimas tarp fundamentalistų ir 
Biblijos kritikų gali pasirodyti judaizmo atžvilgiu periferinis. Kaip 
jau matėme, kiekviena karta skaitė Bibliją ir įją reagavo, veikiama 
savo pažinimo ir savo reikmių. Čia turima galvoje ne tik rašytinis 
Biblijos tekstas, bet tai, kaip jį suprasdavo ir interpretuodavo pra- 
eities kartos. 

Ir kiekvienas naujas atbalsis, kiekviena nauja interpretacija 
potencialiai gali tapti tradicijos dalimi. Šitaip suprasta Biblija nėra 
nei fundamentalistų Biblija - nekintama ir neklystanti, nei kritikų 
Biblija - žmogiška ir skendinti žiloje senovėje. Tai gyva tradicija, 
kurioje sau deramą vietą gali atrasti ir modernusis mokslas. 

Šis sprendimas, kurį galima tvirtai paremti senesniąja žydų 


tradicija, pirmą kartą buvo suformuluotas trečiajame dešimtme- 

tyje Franzo Rosenzweigo, drauge su Martinu Buberiu išvertusio 
hebrajiškąją Bibliją į vokiečių kalbą. Per tą laiką šis sprendimas 
gerokai įsitvirtino, dar palaikomas Martino Buberio atsako teolo- 
gijos. Dera atkreipti dėmesį į tai, jog čia reikalingas tam tikras tra- 
dicinės apreiškimo sampratos poslinkis. Priėmus pagrindines 
moderniosios Biblijos kritikos prielaidas, darosi sunku (kažin, ar 
kada nors buvo lengva) įsivaizduoti patį tekstą kaip apreiškimo 
įkūnijimą. Biblija yra žmonių kūrinys: žmonių parašyta, žmonių 
redaguota ir be paliovos žmonių interpretuojama. Ši mintis ne 
nauja. Vienas iš ankstyvųjų rabinų yra pareiškęs, jog “Tora byloja 
žmonių kalba”, oir Talmudas išduoda suvokimą, kad Tora nuolat 
vystosi. Žvelgiant iš šio taško, apreiškimo reikia ieškoti ne pačiuose 
užrašytuose žodžiuose, bet jų aprašomuose įvykiuose, jų pertei- 
kiamose idėjose ir, galima tvirtinti, netgi tame atbalsyje, kurį jie 
sužadina žmonių širdyse ir protuose. 

Šis požiūris taip pat išsaugo ar gal greičiau sugrąžina Toros 
vieningumo idėją, kurią taip brangino rabinai. Vargu ar galima 
paneigti, kad Biblijos tekste esama aiškių prieštaravimų: Biblijos 
kritikui jie reiškia raktą į pirminės autorystės ir redagavimo proce- 
są. Tokiam požiūriui, kuris pripažįsta mokslinę kritiką, bet, užuot 
pasidavęs jo dominuojančiai įtakai, vadovaujasi nenutrūkstama 
tradicija, šie prieštaravimai neatrodo pernelyg trikdantys. Šią vie- 
ningumo idėją Rosenzweigas pabrėžė garsiajame laiške vienam 


vokiečių ortodoksijos vadovų: 


Mes taip pat verčiame Torą kaip vieną knygą. Mums ji taip pat 
yra vienos dvasios kūrinys. Tarp savęs mes vadiname tą dvasią 
simboliu, kurį kritinis mokslas paprastai vartoja Toros numano- 
mam redaktoriui žymėti - R. Bet šį simbolį R mes išskleidžiame ne 
į redaktorių, bet į Rabeinu. Nes jis yra mūsų mokytojas; jo teolo- 


gija - mūsų mokymas. 

Rosenzweigas čia turi galvoje rašytinio teksto vieningumo 
problemą. Bet šią mintį galima išplėsti taip, kad ji apimtų tradiciją 
kaip visumą, taip pat ir masoretus, Viduramžių komentatorius 
bei moderniuosius kritikus. Žinoma, jie visi toli gražu nesutaria. 
Rabinai jau senų senovėje pripažino, kad kiekvieną Toros žodį ga- 
lima interpretuoti nesuskaičiuojama daugybe skirtingų būdų. Bet 
visos šios skirtingos interpretacijos pačios yra Toros dalis, ir Toros 
vieningumas kyla iš esminės pačios tradicijos vienybės. Pasak 


vieno senovės mokytojo, “Ir šie, ir anie yra gyvojo Dievo žodžiai". 


5. Teisės tradicija 


Amžina meile tu myli Izraelio namus, savąją tautą: išmokei tu mus 
Toros ir įsakymų, nuostatų ir sprendimų. Todėl, o Viešpatie mūsų 
Dieve, guldami ir keldami mes galvosime apie tavo nuostatus, 
džiaugsimės tavo Toros žodžiais ir tavo įsakymais per amžių am- 
žius. Juk jie yra mūsų gyvenimas ir mūsų dienų trukmė: mes mąs- 
tysime apie juos dieną ir naktį. Niekados neatimk iš mūsų savo 
meilės. Palaimintas esi, Viešpatie, kuris myli savo tautą Izraelį. 


Iš vakarinių pamaldų 


Bet kurio žydo gyvenime bar micva (berniukui) ir bat micva 
(mergaitei) apeigos yra nepaprastos reikšmės įvykis, švenčiamas 
kiekvienoje žydų šeimoje. Jis reiškia vaikystės pabaigą ir suau- 
gusiojo gyvenimo pradžią, šią ribą mergaitės paprastai pasiekia 
sulaukusios dvylikos, o berniukai - trylikos metų. Šventės sūkury 
lengvai pamirštama pirminė šių specialių terminų reikšmė: micva 
reiškia “įsakymas”, o būti suaugusiam, judaizmo požiūriu, t.y. būti 
įsakymo sūnumi (bar) arba dukra (bat), - tai būti visiškai atsakin- 
gam už savo veiksmus ir pavaldžiam visai įstatymo galiai. 

Įstatymo sąvoka visuomet buvo esminga pagrindinei judaiz- 
mo pakraipai. Tačiau jos vaidmuo pernelyg lengvai gali būti išpu- 
čiamas ar iškraipomas. Be teisės judaizmas neįsivaizduojamas 
(nors kai kurios religinės minties mokyklos būtų linkusios tuo 
abejoti), bet toks judaizmas, kurį sudarytų tik teisė, būtų apsišau- 


kėliškas. Judaizme taip pat nėra priešpriešos tarp įstatymo ir mei- 

lės (kaip kad teigia krikščionių polemistai). Priešingai, kaip ma- 
tome pacituotoje maldoje, įstatymas ir meilė yra neatskiriamai 
susiję. Įstatymas - tai Dievo meilės ženklas, o įstatymo studijavi- 
mas - tai būdas į tą meilę atsiliepti. 

Hebrajų kalba turi daug žodžių įstatymui pavadinti ir, kaip 
rodo toji pati malda, žodis “Tora” lengvai tarp jų dera; iš tikrųjų 
nemažą Toros turinio dalį sudaro įsakymai ir nuostatai. Bet teisė 
tėra vienas iš Toros aspektų ir, kaip jau įsitikinome, tikroji jos 
reikšmė yra "mokymas". Biblinis žodis mišpat tiksliau atitinka 
anglų kalbos žodžio law sąvoką; jis giminiškas žodžiui šofet, kuris 
reiškia “teisėjas”. Abu šie terminai ir dabar Izraelyje vartojami mo- 
derniojoje hebrajų kalboje. Žydų tradicijoje vartojamas kitas žodis, 
din, tiksliau išreiškiantis teisės idėją: jis gali reikšti teisę apskritai 
arba konkretų įstatymą. Taip pat jis turi reikšmę “teisingumas” ar 
“sprendimai”. Žydų teismas vadinamas et din, o rabinas, atliekan- 
tis teisėjo funkcijas, vadinamas dajan, tos pačios šaknies žodžiu. 
Šiuo žodžiu taip pat įvardijamas teisingumas kaip Dievo atribu- 
tas, ir išgirdus žinią apie kieno nors mirtį, priimta laiminti Dievą 
kaip tikrąjį dajan. Tai itin religinės reikšmės prisodrintas žodis. 

Bet tiksliausiai anglų kalbos žodį law atitinkantis nebrajiš- 
kas terminas yra halacha (tiek kaip įstatymų visuma, tiek turint 
galvoje atskirą nuostatą). Žodis halacha paprastai kildinamas iš 
šaknies halach, kuri reiškia “eiti”, taigi šis žodis reikštų daugmaž 
teisingą “kelią, būdą“, kaip žmogui dera elgtis. Šia etimologija 
dabar imta abejoti, pirmenybę teikiant formaliau teisiškai kilmei, 
ir iš tiesų tradiciškai halacha buvo suprantama kaip aukštesnė prie- 
dermė, o ne šiaip reikalavimas, paremtas priimtu ar priimtinu 
žmogaus elgesiu. Bet netgi ir halacha nereiškia visiškai to paties 
kaip law. Platesniąja prasme šis terminas, pavyzdžiui, senovės 


žydų literatūros tyrinėjimuose, vartojamas viskam, kas tik turi 

praktinį pritaikymą, skiriant nuo vadinamosios agada, t.y. neprak- 
tinių dalykų, tarp jų istorijos ir legendų, mokslo ir liaudies išmin- 
ties, ir netgi nuo spekuliatyvių klausimų, turinčių reikšmės prakti- 
kai, kaip antai teologijos ir etikos. Halacha apima tiek civilinę, tiek 
baudžiamąją teisę ir net religines taisykles bei nuostatus, regu- 
liuojančius žmonių gyvenimą jau nebe griežtai teisine prasme. 
Aiškus šitokio plataus spektro pavyzdys gali būti Dešimt Dievo 
įsakymų, kuriuose tokio įvairaus elgesio kaip vagystės, žudymo, 
politeizmo ir stabmeldystės, melagingo liudijimo ir svetimo labo 
geidimo draudimai atsiduria greta priesakų gerbti savo tėvus ir 
švęsti šabą. Labiau išplėtoti halachos kodeksai reguliuoja smul- 
kiausias asmeninio, visuomeninio ir religinio gyvenimo detales 
ir kartu dėsto bendruosius žmogaus elgesio principus. 

Halacha bene geriausiai iliustruoja tai, kokią vietą judaizme 
užima tradicija. Tiesą sakant, daugeliui žmonių halacha ir žydų tradi- 
cija yra bemaž sinonimiški dalykai, nors daug kitų žmonių priešta- 
rautų tokiam gana siauram žydų tradicijos apibrėžimui. Be jokios 
abejonės, tai tradicija, kuri, amžiams bėgant, patraukė nemaža iš- 
kiiiausių protų, o per visą ilgąjį vidurinįjį žydų istorijos laikotarpį 
halachos studijos sudarė žydų aukštojo mokslo šerdį. Halachos li- 
teratūra yra itin gausi ir nenutrūkstamu srautu tęsiasi nuo senovės 
iki šių dienų. Negana to, kiekvienas elementas halachos tradici- 
joje - kiekvienas teisinis sprendimas ar responsum, kiekvienas re- 
liginis ar ritualinis nutarimas - formuojamas remiantis ligtoline 
tradicija, taigi halacha iš tikrųjų yra tradiciškumo dominuojama 
tradicija, tradicija, kurioje tradicijos jausmas nepaprastai stiprus. 

Tai nereiškia, kad halacha yra pastovi ir nekintama. Priešin- 
gai, kaip ir visose teisinėse tradicijose, joje vyksta nuolatinis pritai- 
kymo prie kintančių aplinkybių procesas. Halacha tikra to žodžio 


prasme yra gyvoji tradicija: ji atsiliepia į žmonių realius besikei- 

čiančius poreikius ir savo ruožtu daro įtaką jų gyvenimui. Tiesa, 
akademinės halachos studijos apima galybę temų, mažai reikš- 
mingų ar išvis bereikšmių šiuolaikiniam gyvenimui. Bet šitokių 
studijų tikslas - parodyti, kaip nepaprastai tiksliai ir tiesiogiai gali 
būti taikomi pirminiai įstatymai gyvenimuose Žmonių, trokš- 
tančių savo veiksmuose vadovautis Dievo valia, išreikšta Toroje. 

Kaip ir visą žydų istoriją, halachos istoriją galima suskirstyti 
į tris dalis. 

Senovės laikotarpis davė tekstus, kurie ir iki šiol išliko svar- 
biausi, autoritetingiausi halachos tekstai, būtent Torą ir Talmudą. 
Abiejuose šiuose dokumentuose esama nemaža agados ar kitokios 
nehalachinės medžiagos, bet jųjų halachinis elementas sudaro 
visos vėlesnės halachos pamatą. Nė vieno iš šių dokumetų nega- 
lima traktuoti kaip teisės kodekso. Abu jie apima tikrą gausybę 
teisinės medžiagos, kurios dalis yra ankstesni kodifikavimo ban- 
gavimo procesą. Koks iš tiesų santykis tarp Toros ir Talmudo me- 
džiagos - tai klausimas, dėl kurio nuo žilos senovės buvo daug 
diskutuojama, kaip ir dėl kiekvienai šios medžiagos klasei priski- 
riamo santykinio autoritetingumo. Nors istoriškai Talmudas yra 
žymiai vėlesnis nei Tora, pati tradicija juos regi kaip vienos vi- 
sumos vienas kitą papildančius komponentus; Toros teisiniams 
elementams (kartais vadinamiems Mozės įstatymais) ji gana klai- 
dinamai vartoja “Rašytinės Toros“ terminą, o Talmudo teisinę 
medžiagą vadina “Sakytine Tora“. Tokį įvardijimą grindžia ne tiek 
mintis, esą po to, kai rabinai suformulavo Talmudo mokymus, 
jie tam tikrą laiką buvę perdavinėjami neužrašyti (nors ši idėja 
taip pat dažnai aptariama), taip skirstoma labiau dėl to, jog Mozė 
abi dalis esą gavęs Sinajuje, ir Sakytinė Tora lygiai kaip ir Rašy- 


tinė Tora ateinanti iš šio apreiškimo. 

Žodžio “Talmudas” šaknis reiškiastudijuoti, tad frazė Talmud 
Tora hebrajų kalba reiškia Toros studijavimą, o tai - religinė prie- 
dermė. “Geras dalykas Talmud Tora jungti su pasaulietiniu užsiė- 
mimu, - sako viena rabinų maksima, - nes tokiu būdu derinamas 
triūsas nepalieka laiko nuodėmei . (Talmud Tora taip pat gali reikšti 
mokyklą, kur studijuojama Tora). Iš tiesų egzistuoja du Talmudai - 
Palestinos Talmudas (dažnai vadinamas Jerušalmi) ir Babilono 
Talmudas (arba Bavli). Nors abudu Talmudai turiniu gerokai ski- 
riasi, juose esama nemaža abiems bendros medžiagos ir. abiejų 
vienoda struktūra. Jie prasideda kūriniu, vadinamu Mišna, kom- 
piliacija, laipsniškai susidariusia per ankstyvąjį rabinų laikotarpį 
(I m.e. a. pabaiga - II a.) ir tikriausiai įgavusia savo dabartinį pavi- 
dalą II a. pirmoje pusėje. Kiekvienas iš abiejų Talmudų išdėstytas 
kaip tam tikri komentarai (žinomi Gemara pavadinimu) Mišnos 
tekstui; tipinga tokia tvarka: pacituojama ištrauka iš Mišnos, o 
tada prasideda detalus aptarinėjimas, kuris iš tiesų gali toli nuk- 
rypti nuo Mišnos ištraukos turinio. Tam tikra prasme nė vienas 
Talmudas nėra užbaigtas, nes abiejuose yra ilgų Mišnos tekstų, 
netgi ištisų traktatų, neturinčių Gemara komentarų. Babilono Tal- 
mudas yra daug didesnis už Palestinos, bet palestiniškiame esama 
Gemara keletui Mišnos traktatų, kurie Babilono Talmude komen- 
tarų neturi. Dėlistorinių priežasčių, į kurias čia nėra reikalo galintis, 
Babilono Talmudas įgijo kur kas didesnį autoritetą negu Palesti- 
nos, bet abujie buvo nuolat perrašinėjami ir studijuojami nuo vė- 
lyvosios Antikos, o pastaraisiais laikais, atgijus rabinų literatūros 
tyrinėjimams Izraelyje, vėl imta domėtis palestiniškio Talmudo 
mokymais. Visą šią literatūrą patogu vadinti tiesiog Talmudu, 
nors rabinų literatūros tyrinėtojas puikiai suvokia skirtumus tarp 
Mišnos, Palestinos Talmudo ir Babilono Talmudo. Talmudui taip 


pat galima priskirti kūrinį, vadinamą Tosefta, kurio forma panaši 

į Mišnos. Įprasta atskirti Talmudą ir Midrašą, nes akivaizdžiai 
skiriasi tiek jų formalus išdėstymas, tiek tematika, bet iš tiesų yra 
ir nedidelė grupelė vadinamųjų “halachiškųjų midrašim' „kuriuo- 
se, nors jie ir sutvarkyti komentarų forma kaip Midrašas, gausu 
svarios medžiagos iš halachos. 

Tematiškai Talmudas suskirstytas pagal šešis stambius pa- 
vadinimus, kiekvieną šių skyrių sudaro dar keletas traktatų. Pir- 
majame skyriuje (“Sėklos”) daugiausia aptariami su žemės ūkiu 
susiję įstatymai, bet jis prasideda traktatu, skirtu maldoms ir laimi- 
nimams. Toliau eina “Nustatyti laikotarpiai”, t.y. nuostatai šabui, 
šventėms ir kitoms ypatingoms dienoms. Į trečiąjį skyrių ( Mote- 
rys”) įeina traktatai apie santuoką, skyrybas ir kitus šeimyninės 
padėties aspektus. “Žalos rūšys“, ketvirtoji dalis, nagrinėja civilinę 
ir baudžiamąją teisę, o likusieji skyriai - “Šventi dalykai" ir “Tyru- 
mas“ - atitinkamai apima šventyklos aukojimus ir ritualinio netyru- 
mo taisykles. Šios antraštės apibrėžia ankstyvojo rabinų judaizmo 
halachos interesus. Įdomu pastebėti, kad Gemara bemaž ignoruoja 
paskutines dvi dalis, išskyrus maisto taisykles ir taisykles, susi- 
jusias su menstruaciniu netyrumu, o Babilono Talmude Gemara 
sistemingai nenagrinėja žemės ūkį tvarkančių įstatymų, kurie buvo 
laikomi privalomais tik Izraelio žemėje. Mat halachos žinovai nors 
ir pasižymėjo aiškiai akademiniais interesais, pirmiausia jiems 
rūpėjo išsiaiškinti įstatymus toms sritims, kurios turėjo nuolati- 
nės praktinės reikšmės. Ir iš tikrųjų, nors dažnai diskutuodami 
dėl biblinių priesakų ir jų hipotetinių pasekmių, jie taip pat dažnai 
pateixia ir konkrečius atvejus, atsirandančius teismuose ir iškylan- 
čius klausimuose, kurie pateikiami rabinams kaip akademiniams 
teisininkams. Rabinai su dideliu jautrumu atsižvelgia į esamą 
paprotį, minhag: yra netgi toks posakis, esą “Paprotys naikina 


halachą“,- tatai primena, jog žydų teisė suprantama ne vien kaip 

duota dieviškuoju apreiškimu, bet ir kaip įsišaknijusi tautos 
gyvenime. 

Senovės periodas baigiasi, krikščionių valdžiai įsitvirtinus 
Palestinoje, o musulmonų - Babilonijoje, ir kaip tik atitinkamais 
laikotarpiais, kaip atrodo, buvo suredaguoti dabartinės formos 
Palestinos ir Babilono Talmudai. Toliau, Viduramžių laikotarpiu, 
kai žydai gyveno slegiami suvaržymų, kuriuos jiems primetė krikš- 
čionių ir musulmonų politinės sistemos, halachos raida pakrypo 
šiek tiek skirtingomis kryptimis, - tiek kalbant apie dėmesio pasi- 
skirstymą, tiek apie sukurtosios literatūros tipus. Išsirutuliojo trys 
pagrindiniai halachos raštų tipai. Pirma, tai komentarai Talmudui, 
klasikinis pavyzdys čia yra Raši Babilono Talmudo komentaras. 
Šie komentarai rašyti, norint papildyti ankstesniųjų tekstų tyri- 
nėjimus ir mokymus. Iš šių studijų išauga giminiškas žanras - hi- 
dušim, arba novellae, tobulinantys tuos halachos klausimus, kuriais 
šaltiniai aiškumo neteikia ar yra nenuoseklūs. Antrą iš svarbiausių 
raštų tipų sudaroresponsa, halachos žinovų atsakymai į klausimus, 
kuriuos jiems pateikia vietinio lygio teisėjai arba bendruomenių 
vadovai. Apytiksliai priskaičiuojama apie 300 tūkstančių šių res- 
ponsa, jie sudaro Viduramžių halachos precedentinę teisę, dariu- 
sią gyvybiškai svarbią formuojančią įtaką žydų teisės evoliucijai. 
Trečias ir kai kuriais atžvilgiais naujausias literatūros tipas yra 
kodeksai. 

Poreikis kodifikuoti halachą atsirado dėl milžiniškos ir sun- 
kiai aprėpiamos tradicinės medžiagos masės tiek pačiame Talmude, 
tiek vėlesnėje literatūroje. Norint rasti sprendimą šios tradicinės 
medžiagos pagrindu, kiekvienu atskiru atveju reikėdavo padėti 
nežmoniškas pastangas, ir šito galėdavo imtis tik labai nuodug- 
naus išsilavinimo ir didelės kompetencijos teisininkas. Savaime 


suprantama, kad pagundos sutraukti tradicinius sprendimus į 

aprėpti įmanomą kompendiumą būta išties įtaigios. Tačiau jai 
įnirtingai priešinosi daug iškilių įvairių laikų halachistų, atkak- 
liai tvirtinusių, esą kiltų pavojus, jog halacha bus atkirsta nuo savo 
šaltinių. Būtent dėl to, kad halacha yra tradicija, kiekvienas spren- 
dimas turi būti priimamas - įrodinėjo jie - remiantis gerai pažįstama 
gyvąja tradicija, o ne pasitelkiant jos “negyvą” kodifikaciją. Dėl 
šios priežasties kiekvienas žymus pionieriškas kodifikacijos ban- 
dymas susilaukdavo griežtos opozicijos, ir tai iš tikrųjų sutrukdė 
priimti kokį nors standartinį ir visuotinai pripažįstamą kodeksą 
beveik iki pat Viduramžių pabaigos. 

Halachos kodifikavimas prasideda pirmaisiais bandymais 
apibendrinti Talmudo temas. Šį ankstyvąjį etapą vainikuoja Izaoko 
Alfasi kodeksas, parašytas XI a. viduryje. Kaip ir ankstesni kodek- 
sai, šis išdėstytas Talmudo traktatų tvarka ir aptaria tik tas temas, 
kurios vis dar praktiškai pritaikomos, o praleidžia tas halachos 
sritis, kurios galioja tik Izraelio žemėje, arba jei egzistuotų Šven- 
tykla. 

Kitas iškilus kodeksas, Maimonido Mišne Tora, yra parem- 
tas kitokiais principais. Maimonidas kėlė sau tikslą įtraukti visas 
halachos temas, taip pat ir tas, kurios nebeturi politinio taikymo 
reikšmės, o savo medžiagą išdėstė nebe Talmudo tvarka, bet rem- 
damasis nauja tematine klasifikacija. Taip pat jis sąmoningai atsi- 
sakė visų nuorodų į Talmudo šaltinius, autoritetų vardų ir nesuta- 
riančių nuomonių, siekdamas sudaryti paprastą, trumpą ir aiškų 
kodeksą, kuriuo lengvai galėtų naudotis bet kas, o ne tik halachos 
specialistai. Savo kodeksui jis netgi sugalvojo specialią, paprastą 
hebrajų kalbos formą, užuot rašęs arabiškai, kaip kitus savo kū- 
rinius, ar komplikuota, sustingusių formulių kupina paties Tal- 
mudo aramėjų kalba. Kai kuriuose sluoksniuose šiuo Maimonido 


darbu didžiai žavėtasi, kituose jis buvo piktai puolamas už tai, 

kad drįso atkirsti pačius įstatymus nuo jų tradicinio fono. Dėl 
šios priežasties jo kodeksas taip niekuomet ir nepasiekė savo 
tikslo išstumti detalų tradicijos studijavimą praktiniais sumeti- 
mais, nors jis ir turėjo didelę įtaką vėlesnėms halachos kompilia- 
cijoms. 

XIV a. Jokūbas ben Ašeris naujai suskirstė halachos tematiką 
į keturis skyrius, arba “eiles” (iš čia ir jo kodekso pavadinimas, Ar- 
baa Turim, t.y. “Keturios eilės"). Pirmoji apima kasdienį gyvenimą 
ir ritualus, susijusius su šabu ir šventėmis; į antrąją įeina mitybos 
nuostatai ir įvairūs kiti dalykai; trečiojoje eilėje aptariami lyčių 
santykiai; ketvirtoji skirta civilinei ir baudžiamajai teisei. Jokūbo 
bendrasis metodas panašus į Maimonido, tik jo nedomina filosofi- 
niai klausimai. Bet kitaip negu Maimonidas, Jokūbas mini įvairias 
besikertančias nuomones, prieš pateikdamas savąją, kuri neretai 
sutampa su jo tėvo, Ašerio ben Jehielio, nuomone, mat tėvo ir pa- 
ties būta svarbaus halachos kodekso autoriaus. 

Iš tiesų ilgalaikės reikšmės Jokūbo ben Ašerio nuopelnas buvo 
jo halachos klasifikacija į keturias dalis, nes ją XVI amžiuje perėmė 
Juozapas Karo savo kodekse Šulchan Aruch, arba “Padengtas stalas", 
kuris iki šių dienų liko plačiausiai naudojamas halachos kodek- 
sas. Po žydų išvarymo iš Ispanijos įsikūręs Safede, Galilėjoje, Karo 
ėmėsi sudarinėti išsamius kritinius komentarus kodeksui Arbaa 
Turim, ir juose mėgino susintetinti esamas įvairias tradicijas, va- 
dovaudamasis, kur įmanoma, tarp savo trijų didžiųjų pirmtakų - 
Alfasi, Maimonido ir Ašerio ben Jehielio - nusveriančia nuomone. 
Iš šio stambesnio veikalo Karo atsijojo galutinius sprendimus ir 
įkūnijojuos kodekse Šulchan Aruch, įstabiai glaustame ir tvarkin- 
game žinyne, tokiu būdu autoritetingą halachos santrauką pa- 
darydamas iš tiesų prieinamą plačiai auditorijai. 


Spausdintu pavidalu Šulchan Aruch greitai paplito (pirmąsyk 

jis buvo išspausdintas 1565 m.) ir nepaprastai išpopuliarėjo, ypač 
po to, kai lenkų tyrinėtojas Mozė Isserlesas sefardo Karo veikalą 
papildė pastabomis (vadinamąja Mapa, arba "Staltiese“) apie aške- 
nazių praktiką. Aškenazių ir sefardų praktikos skirtumai liudija, 
kad Viduramžiais halacha vis dar buvo atvira vystymuisi, - nesvarbu, 
ar jį inspiruotų autoritetingi interpretatoriai iš viršaus, ar liaudies 
papročiai iš apačios. Isserlesas didžiai tikėjo papročio galia ir kriti- 
kavo Karo už tai, kad nepakankamai ją įvertino. Iš tikrųjų dide- 
lė dalis tos praktikos, kuri yra augte įaugusi įjudaizmą, atsirado 
Viduramžiais. Tai šventiškas Simchat Tora minėjimas, apeigos, susi- 
jusios su tapimu bar micva, ir paprotys maldos metu dengti galvą, 
taip pat kasmetinis mirusiųjų paminėjimas jų mirties dieną kal- 
bamomis tam tikromis maldomis ir trijų piligrimiškų švenčių 
pamaldos sinagogoje. Per halachos literatūrą, ypač kodeksus, šie 
papročiai pamažu įgijo įstatymo galią, ir jų imta laikytis kur kas 
plačiau, o ne tik toje vietoje, kur jie būdavo pirmiausia priimti. 
Šulchan Aruch buvo paskutinė didelė halachos kodifikacija. 
Nors jis paskatino parašyti gausybę komentarų, jo niekas taip ir 
nebeišstūmė. Neaišku, kodėl kodifikavimo tradicija turėjo šitaip 
pasibaigti, ypač turint galvoje, kad per laikotarpį nuo jo parašymo 
iki šių dienų daug kas pasikeitė, ir dabar jis yra akivaizdžiai pasenęs. 
Galbūt jau vien pats šio kodekso pasisekimas atėmė drąsą imtis 
naujos iniciatyvos, o gal dėl itin spartaus permainų tempo buvo 
sunku ir įsivaizduoti tokį milžinišką užmojį kaip naujo kodekso 
sudarymas. Halachos raidą dabar iš esmės įkūnija responsa ir iški- 
lių teisės autoritetų bei rabinų komitetų pareiškimai. Tai nepatogi 
sistema, reikalaujanti didžiulių įgūdžių bei milžiniškų bibliotekų 
fondų, todėl visa medžiaga darosi nebeprieinama visuomenei, 0 
tiesą sakant ir daugeliui rabinų (nors šią problemą pastaruoju 


metu padeda išspręsti kompiuterių naudojimas). Bet kad ir kaip 

būtų, moderniuoju laikotarpiu požiūris į halachos autoritetą ir 
jos vietą žydų gyvenime iš pagrindų kito. 

Viduramžių žydams halacha buvo Dievo įteisinta ir iš esmės 
nekintama, nes Dievas ją kartą ir visiems laikams apreiškė Sina- 
juje. Kai kurie filosofai net įrodinėjo, esą ji neprarasianti galios ir 
Būsimajame pasaulyje. Tai buvo ginčytinas klausimas, bet visi 
žydai, prieštaraudami krikščionims ir musulmonams, sutarė, jog 
Dievas niekados nedavė ir niekados neduos jokio naujo apreiš- 
kimo, kuris pakeistų Torą. Pasak garsiųjų Maimonido Trylikos 
judaizmo principų, “šioji Mozės Tora niekuomet nebus panaikinta, 
nei nauja Tora neateis iš Dievo. Niekas prie jos negali būti pridėta 
ar išjos išimta, - nei iš rašytinio teksto, nei iš sakytinių komenta- 
rų“. Buvo sutarta, kad Toroje iš viso esama 613 priesakų, iš kurių 
248 -liepiamieji įsakymai, o 365 draudimai. (Sakoma, jog šie skai- 
čiai atitinka žmogaus kūno kaulų ir raumenų skaičių.) Nors dėl 
priežasčių, slypinčių už įvairių priesakų, nemaža diskutuota, būti- 
numasjų laikytis iš tikrųjų niekada nekvestionuotas. Gyventi gerą 
gyvenimą reiškė gyventi paklūstant Dievo valiai, o Dievo valia 
buvo visa išdėstyta halachoje. Halachos galią palaikė rabinai, ku- 
riems Viduramžiais žydų turėtoje juridinės autonomijos sistemoje 
priklausė plati jurisdikcija. Jie galėjo taikyti griežtas sankcijas, 
taip pat ir galutinę sankciją - pašalinti iš bendruomenės. 

Visa pasikeitė, moderniojo laikotarpio pradžioje atėjus politi- 
nei emancipacijai ir plintant Švietimo idėjoms. Emancipacija nuš- 
lavė žydų juridinę autonomiją, išskyrus kai kurias ribotas šeimy- 
ninės padėties sritis. Praktiniais sumetimais iš teismų galimybių 
sferos iškrito likusioji halachos dalis. Netgi santuoka daugelyje 
šalių pirmiausia pavaldi tos valstybės civilinei teisei. O dėl sank- 
cijų, tai teismas prarado daugelį anksčiau turėtų įgaliojimų ir ne- 


gali netgi priversti žydus prieš jį stoti. Žydai vis dar gali kreiptis 

į rabinų teismą išspręsti religinį klausimą ar būti arbitru civilinėje 
byloje, bet dabar tai laisvo pasirinkimo reikalas, o paprastai žydai 
savo bylas duoda į civilinius teismus. Žydų visuomenė nebelaiko 
rabinų pirmiausia teisininkais, o tiesą sakant, šiais laikais ir kai 
kurie rabinai patys nelaiko savęs teisininkais. Visuomenės požiūriu 
paskutinis viduramžiško rabinato vaidmens reliktas yra košerinio 
(rituališkai tinkamo) vyno ir maisto priežiūra bei tvirtinimas. 
Tuo tarpu modernioji religijos filosofija ir Biblijos kritikos 
mokslas suardė antgamtinį halachos pagrindą. Dabar žydams 
įmanoma klausti ne tik kodėl Dievas nustatė tam tikrus priesakus, 
bet irar tikrai jis tai padarė. Racionaliais ir moralės pagrindais prieš- 
tarauta kai kuriems priesakams, net skambėjo pareiškimų, jog 
kai kurie iš jų yra ne tik anachronistiški, bet tiesiog neteisingi. 
Pavyzdžiui, tradicinė halacha skiria klasę asmenų, vadinamų 
mamzer. Tai tam tikrų kategorijų draudžiamos sąjungos palikuo- 
nis. Mamzer santuokos partnerio pasirinkimas negailestingai apri- 
botas: pagal Mišną jis tegali tuoktis su kitu mamzer, prozelitu ar 
išlaisvintu vergu. Liberalios mąstysenos ortodoksų autoritetai 
bandė palengvinti šią problemą, prieš ją užsimerkdami, bet jie 
negalėjo panaikinti mamzer kategorijos arba sušvelninti šio įsakymo 
pasekmių. Kita kebli problema yra aguna, moters, kurios vyras 
dingo be Žinios, statusas. Halachoje nėra mirties prezumpcijos, tad 
aguna negali dar kartą ištekėti. Rabinai jau seniai palengvino pap- 
rastai griežtas liudijimo taisykles, kad lengviau būtų užfiksuoti 
vyro mirtį ir išlaisvinti jo našlę, bet jei apie jo mirtį iš viso nėra jokių 
liudijiinų, žmona lieka susaistyta visam gyvenimui. Šios ir daugelis 
panašių problemų iliustruoja ypatingus halachos veikimo sunku- 
mus. Jau senovėje buvo nutarta, kad įstatymas gali būti atšauk- 
tas rabinų susirinkimo, aukštesnio už tą, kuris jį paskelbė. Kadangi 


joks šių laikų susirinkimas nelaikomas aukštesniu už senovės 

laikų sinedrionus, atrodo, kad niekas nebegali padėti. Todėl tokių 
atvejų kaip ką tik minėtieji, kur pati halacha, netgi liberaliausiai 
interpretuojama, negali situacijos pakeisti, atrodytų, jog šiuolaiki- 
niai ortodoksų autoritetai negali nieko padaryti, nebent sušauktų 
kokį ekumeninį sinodą, kuris imtųsi reformuoti įstatymą. 

Reformuotasis judaizmas užėmė visiškai kitokią poziciją ha- 
lachos atžvilgiu. Ankstyvieji Reformos teoretikai vieningai laikėsi 
įsitikinimo, kad halachą būtina reformuoti, net jei ir skyrėsi jų nuo- 
monės dėl reikalingų permainų masto ar tinkamo teorinio reformos 
pateisinimo. Samuelis Holdheimas (1806-1860), vienas iškiliausių 
ankstyvosios Reformos rabinų, tvirtino, kad netgi dieviškos įstaty- 
mo kilmės pripažinimas nesudarąs jokios kliūties jam reformuoti: 
“Dabartinei epochai būtina aiškiai paskelbti principą, kad įstaty- 
mas, net jeigu jis ir dieviškos kilmės, galioja tik tol, kol tebėra tos 
aplinkybės bei sąlygos, kurioms jis buvo pritaikytas; kai šios pa- 
kinta, įstatymas irgi turi būti panaikintas, net jei jo autorius - Die- 
vas”. Jo amžininkas Abrahamas Geigeris propagavo nuodugnų 
tradicijos studijavimą, turint tikslą nuspręsti, “kurios gyvenimo 
taisyklės yra reikalingos, kokia religinė praktika ir kurios institu- 
cijos gali padėti pagerinti religinį gyvenimą, kurios yra merdinčios, 
o kurios taip neatitinka mūsų reikmių ir gyvenimo aplinkybių, 
kad jau niekaip pozityviai neveikia“. 

Šie reformos gynėjai, remdamiesi kritiniu tradicijos tyrimu, 
įrodinėjo, esą pati įstatymo nekintamumo norma prieštaraujanti 
ankstyvųjų rabinų pažiūroms, -juk jie patys pripažinę vystymosi 
ir kaitos principą. Jie nepripažino jokio vidinio skirtumo įstaty- 
mams, paremtiems senumu ir šventumu; vienintelis jų rūpestis 
buvo taip pertvarkyti žydų praktiką, kad ji atitiktų epochos dvasią 
ir padėtų tobulinti religinį gyvenimą, kurį savo metu jie laikė ap- 


verktinu. Todėl jie buvo pasirengę sutikti neribotą reformų mastą. 

Pavyzdžiui, Geigeris, kad ir pripažindamas apipjaustymą esant 
“garbia sena tradicija”, ją puola kaip “barbarišką, kruviną ritua- 
lą”, o mitybos nuostatus apibūdina kaip “neturinčius racionalaus 
elemento ir tuo pat metu kliudančius plėtotis socialiniams santy- 
kiams”. 

Kiti to pat meto reformuotojai priėmė kiek kitokią nuostatą, 
jų ortodoksalius priešininkus išprovokavusią apkaltinti juos “neo- 
karaizmu”. Per pamokslą 1842 m. konsekruojant Londono refor- 


muotąją sinagogą, Davidas Marksas taip kalbėjo: 


Mes privalome, kaip liepia mūsų įsitikinimai, iškilmingai paneigti, 
kad tikėti dieviškumu tradicijų, užrašytų Mišnoje ir Jeruzalės bei 
Babilono Talmuduose, izraelitui yra tokia pat priedermė kaip ir 
tikėti Mozės Įstatymo dieviškumu. Mes žinome, kad šios knygos 
yra Žmonių kūriniai; ir nors esame pasirengę pagarbiai priimti iš 
savo pobiblinių protėvių patarimus ir pamokymus, negalime nesą- 
lygiškai priimti jų įstatymų. Izraelitams yra tik vienas nekintamas 
įstatymas, šventasis Raštų tomas, Dievo palieptas užrašyti, kad 
jojo tauta neklystamai juo vadovautųsi iki laikų pabaigos. 


Sunku paneigti, kad ši doktrina labai panaši į pagrindinę kara- 
izmo tikėjimo tiesą. Tačiau galima paabejoti, ar šis stiprus pakarto- 
tinis tikėjimo Raštų dievišku ir amžinu autoritetu patvirtinimas 
išreiškė nuoširdų įsitikinimą. Ši neokaraitiška pozicija, bent jau 
tokia aiškiai apibrėžta jos forma, nepergyveno augančio moder- 
niojo biblinio kriticizmo, net jeigu mažiau ryškiu pavidalu ji ir 
šiandien vis dar sulaukia tam tikro sentimentalaus pritarimo. 

Holdheimo ir Geigerio pradėta nuostata buvo gyvai palai- 
koma, ir Amerikoje ją įamžino Pittsburgho platforma, kurią priėmė 
rabinų konferencija, sušaukta skatinant įtakingam radikaliam teo- 
logui Kaufmannui Kohleriui. Čia neskiriami Mozės ir rabinų įsta- 


tymai, bet skiriami įvairių tipų įstatymai - moraliniai, apeiginiai 

ir (kaip implikacija) civiliniai bei baudžiamieji. Rabinai pareiškė: 


Mozės įstatymus mes pripažįstame esant sistema, skirta ugdyti 
žydų tautą jos misijai kaip tautai gyventi Palestinoje, o šiandien 
mes priimame kaip veikiančius tik tuos moralinius įstatymus ir iš- 
laikome tik tas apeigas, kurios pakylėja ir pašventina mūsų gyveni- 
mą, bet atmetame visa tai, kas nepritaikyta modernios civilizaci- 
jos pažiūroms ir papročiams. 

Mes teigiame, jog visi tie Mozės ir rabiniškieji įstatymai, kurie regu- 
liuoja mitybą, kunigišką švarumą ir aprangą, atsirado amžiams 
bėgant ir veikiant idėjoms, visiškai svetimoms mūsų proto ir dva- 
sios būviui. Jie nepajėgia įkvėpti šių laikų žydui kunigiško šven- 
tumo dvasios, tikėtina, kad jų laikymasis mūsų dienomis labiau 
trukdytų nei skatintų dvasinį kilimą. 


Šitoks formulavimas gali pasirodyti gana negatyvus. 1937 


metų Columbo platforma tas pačias idėjas įvilko į pozityvesnį pa- 


vidalą. Ir dargi didesnis steigėjų nepasitenkinimas negatyviuoju 


požiūriu justi paskutinėje [Reformuotųjų] Amerikos Rabinų Cen- 


trinės Konferencijos bendroje deklaracijoje Šimtmečio perspektyvoje, 


priimtoje 1976 m.: 

Judaizmas kaip pirmaeilę religinio gyvenimo išraišką labiau 
pabrėžia ne tikėjimo išpažinimą, o veiklą, tas priemones, kuriomis 
stengiamės pasiekti visuotinį teisingumą ir taiką. Reformuotasis 
judaizmas pritaria šiam pareigos ir priedermės iškėlimui. Mūsų 
steigėjai pabrėžė, kad žydų etinės pareigos, asmeninės ir visuome- 
ninės, yra Dievo skirtos. Praėjęs šimtmetis mus pamokė, kad mums 
keliami reikalavimai gali prasidėti mūsų etinėmis priedermėmis, 
betjos apima ir daugelį kitų žydų gyvenimo aspektų: žydiškų na- 
mų, kurie remtųsi šeimos pamaldumu, sukūrimas; visą gyveni- 
mą nepaliaujančios studijos; asmeninė malda ir viešos pamaldos; 
kasdieninės religinės apeigos; šabo ir kitų šventų dienų laikyma- 
sis; didžiausių gyvenimo įvykių šventimas; dalyvavimas sinago- 


gos ir bendruomenės gyvenime; kita veikla, prisidedanti prie žy- 
dų tautos išlikimo ir stiprinanti jos egzistenciją. Kiekvienoje žydų 
papročių srityje reformuotieji žydai raginami atsiliepti į žydų tra- 
dicijos reikalavimus, kad ir kaip skirtingai jie būtų suprantami, ir 
naudotis savąja individualia autonomija, kuriant ir renkantis įsi- 


pareigojimo ir pažinimo pagrindu. 


Ši formuluotė ir ypačjos baigiamasis sakinys išreiškia komp- 
romisą tarp dviejų besikertančių šiuolaikinio reformuotojo judaiz- 
mo srovių, kurių viena pabrėžia individo autonomiją, o kita siekia 
tam tikru mastu grąžinti discipliną, gal net ir kodifikuoti “Reformuo- 
tąją žydų halachą“. Nebūtų tikslu pasakyti, kad reformuotojai 
atsisakė halachos ar ją panaikino, nors jie neabejotinai linkę ju- 
daizmo svorio centrą paslinkti kur nors kitur. Amerikos Rabinų 
Centrinė konferencija visuomet turėjo Atsakų (responsa) komitetą, 
kurio atsakai visuomet galiausiai remdavosi halacha. Daugelis 
reformistų mokslininkų atsidėjo rabinų tradicijos studijoms, o vie- 
nasjų, Solomonas Freehofas, išspausdino keletą tomų reformuo- 
tųjų responsa (kuriuos jis apibūdino kaip “ne direktyvinius, bet 
patariamuosius“). Vis dėlto reikia pripažinti, kad teorinis hala- 
chos pamatas reformuotajame judaizme atrodo esąs šiek tiek ne- 
apibrėžtas. 

Konservatyvusis judaizmas mėgino sujungti stipriąsias tiek 
ortodoksų, tiek reformistų požiūrių puses, drauge vengdamas jų 
trūkumų. Solomonas Schechteris (1848-1915), padėjęs didžiumą 
sąjūdžio teologinių pamatų, perėmė kritišką santykį su tradicija, 
tapusį tipingu Europos modernizmo bruožu. Jis primygtinai 
priminė Viduramžių tradicijai būdingą įvairovę ir ypač pabrėžė 
geografinį faktorių, t.y. tuos požiūrio skirtumus, kuriuos galima 
įžiūrėti tarp, pavyzdžiui, aškenazių ir sefardų tradicijų. Schech- 


terio ir tų, kurie atėjo po jo, manymu, tradicija turinti stiprų pre- 

zumptyvų autoritetą, bet paskutinis žodis jai nepriklausąs. Louis 
Jacobsas, pripažintas gimstančio britų konservatyviojo sąjūdžio 


vadovas, yra rašęs: 


„halachos institucijose, nepriklausomai nuo jų kilmės, tapo jam- 
žintos tam tikros dvasinės gėrybės, arba vertybės, ir kaip tik jos daro 
halachą dar šiandien galiojančią. Šitaip netgi nefundamentalistinė 
nuostata gali išsaugoti micva kaip Dievo įsakymo sąvoką, teikian- 
čią halachai dvasinės jėgos. Bet iš to neabejotinai darytina išvada, 
kad tais atvejais, kai halacha, taip, kaip ji išsirutuliojo, arba neska- 
tina šitokių gėrybių, arba yra joms priešiška, ji Žymiai mažiau tegali 
pretenduoti į mūsų lojalumą. Tuomet gali būti, kad jos apskritai 
teks visiškai atsižadėti vardan gėrio, kaip ir moko pats judaizmas. 


Galime pastebėti, jog kai kalbama apie tradicijos prigimtį ir 
iš šių laikų žydo reikalaujamą atsaką jai, konservatyvioji nuostata 
turi daug bendrų pagrindinių prielaidų su reformuotuoju judaiz- 
mu. Konkrečiai abi srovės absoliučiai atmeta fundamentalistinį 
požiūrį į Biblijos bei Talmudo studijavimą. Kita vertus, konservatiz- 
mas žydų gyvenime halachai skiria daug reikšmingesnį vaidmenį 
negu reformuotasis judaizmas, jis linksta didesnę galią priskirti 
tradicijai ir atmeta reformuotojų teikiamą pirmenybę moraliniams, 
oneapeiginiams tradicijos elementams. Tačiau dera pridurti, kad 
konservatyvusis judaizmas apima kuo įvairiausias nuostatas bei 
praktiką ir iki šiol vengia sistemingai formuluoti savo santykį su 
tradicija ir pokyčiais. Praktikoje linkstama į liberalų ortodoksišką 
požiūrį į halachą, sankcionuojantį lengvinančias esamų įstatymų 
interpretacijas, bet atkakliai nedrįstama priimti radikalių spren- 
dimų pačioms sunkiausioms problemoms. Štai 1948 metais, Kon- 
servatyvioji Rabinų Asamblėja surengė žydų teisės konferenciją, 
skirtą būtentaguna problemai. Konferencija priėjo išvadą, kad, ne- 
sant sinodo, kuris turėtų pakankamą autoritetą pataisyti įstatymą, 

kaip ir nieko negalima padaryti. Šitoks požiūris kuo tiksliausiai 
atitinka anksčiau nusakytą ortodoksų poziciją. Tačiau Asamblė- 
ja vis dėlto turi Komitetą žydų teisei ir standartams, kuris rati- 
fikavo kai kurias menkesnio masto naujoves. 

Aiškesnę ir nuoseklesnę teoriją apie tai, kokią vietą ir kokį 
vaidmenį moderniajame judaizme turi turėti halacha, yra pateikęs 
rekonstrukcionizmas, susikūręs kaip konservatizmo atšaka. Re- 
konstrukcionizmo pradininkas Mordecai Kaplanas (1881-1983) 
išplėtojo filosofiją, jungiančią natūralistinę teologiją (kurioje nėra 
vietos tradicine prasme Dievo apreikštiems įsakymams) su stipriai 
sureikšminamu žydų tautos gyvenimu, - teorija, judaizmą apibū- 
dinančia ne kaip religiją, o kaip civilizaciją. Įvairūs judaizmo reli- 
ginės praktikos dalykai čia vadinami "liaudies papročiais“, o tai 
apytikriai atitinka tradicinę papročio (minhag) sampratą. Tačiau, 
nors minhaę tradicinėje halachoje tėra gal ir svarbus, bet ribotas 
veiksnys, Kaplano teorijoje visa halacha, atrodo, įgauna papročio 
statusą. Tradicija tik tiek turi vertės, kiek ji prisideda prie realaus 
žydų gyvenimo ir jį gilina - tiek individualiai, tiek tautos mastu. 
Per labai ilgą savo veiklą Kaplanas evoliucionavo nuo raginimo 
laikytis tradicinių religinių nuostatų, bet naujai interpretuoti juos 
naujų idėjų kontekste, iki aiškinimo, esą reikia atsirinkti “iš pra- 
eities judaizmo tuos įsitikinimus ir praktikos elementus, kurie 
originalia arba naujai interpretuota forma yra suderinami su tuo, 
ką dabar pripažįstame esant autentiška“. Kaplanas stoja užtai, kad 
kai kurių “liaudies papročių“ būtų atsisakoma, o įvedami kiti, 
“numatyti tam, kad kai žydų gyvenimą padarytų įdomų ir turi- 
ningą“. Šitaip ryšys tarp liaudies papročių ir tradicijos gali pasi- 
daryti visiškai atsitiktinis. Negana to, rekonstrukcionizmui gresia 
individualizmo pavojus. Rekonstrukcionistiniame Žydų ritualo 


vadove pripažįstama, kad galima įtampa tarp individo ir bendruo- 

menės, ir konstatuojama, jog “gyvenimo aplinkybės įvairiems žy- 
dams esti tokios skirtingos..., kad neprotinga būtų tikėtis, jog jie 
vienodai vertins tuos pačius ritualus". 

Su šiuo individualizmo pavojumi turi susidurti visi neorto- 
doksiški judėjimai, iškeliantys subjektyvius religinės praktikos 
kriterijus. Išaugusi modernioji psichologija ir egzistencinė filoso- 
fija linkusi sustiprinti individo pretenzijas. Viduramžiais uždaras 
žydų visuomenės pobūdis ir tikėjimas normatyvia tradicija drau- 
ge lėmė tai, kad buvo išsaugota vieninga žydų gyvenimo struktūra. 
Moderniaisiais laikais šie suvaržymai nebeveikia, ir vienas iš sun- 
kiausiai sprendžiamų neišvengiamų klausimų yra klausimas, kiek 
individui ar mažumų grupelėms turi būti paliekama erdvės teigti 
gyvenant “žydišką" gyvenimą ir tuo pat metu atmesti tradicinius 
įsitikinimus bei praktiką. 

Mūsų aptartas skirtingas nuostatas galima arčiau patyrinėti 
atsižvelgiant į konkrečias halachos sritis. Tiesiogiškiausiai daugelio 
žydų gyvenimui atsiliepia dvi sritys - mitybos nuostatai (kašrut) 
ir šabo laikymasis. Nors vyrauja nuomonė, kad šios halachos sritys 
sudaro, jei taip galima pasakyti, tradicinio žydų gyvenimo karkasą, 
Amerikoje ir kitur atlikti tyrimai atskleidė, kad realus jų laikymosi 
lygis tarp visų skirtingų modernistinių sąjūdžių nėra ypač aukštas 
ir kad jis toliau smunka. Tačiau čia mums rūpi ne reali jų praktika, 
o teorinis kiekvieno sąjūdžio santykis su jomis, ir pirmiausia aptar- 
sime Amerikos situaciją, nes tai ne tik didžiausia žydų bendruo- 
menė pasaulyje, bet dar ir geriausiai dokumentuota bei labiausiai 
artikuliuota. Kitose šalyse padėtis iš esmės panaši, bet ribos gali 
būti ne taip aiškiai apibrėžtos. 

Taigi pradedant nuo kašrut, ortodoksijai tradicinė halacha 
yra privaloma. Tai, kokį maistą galima valgyti, nustato gausybė 


taisyklių, ateinančių tiesiai iš Biblijos arba iš rabinų svarstymų 

apiejas. Pirmiausia Biblija leidžia valgyti vienus gyvulius, o drau- 
džia kitus. Pavyzdžiui, draudžiama valgyti kiaules, taip pat ir 
kitus gyvulius, neturinčius skeltos nagos. Uždrausta valgyti žuvis, 
kurios neturi pelekų bei žvynų, be to, įvairius paukščius ir pada- 
rus, kurie “rėplioja žeme". Pobiblinėje tradicijoje kiek nesutariama 
dėl detalios klasifikacijos, ir esama vietos tradicijų, leidžiančių 
valgyti tokias rūšis, kurios kitur draudžiamos. Bet apskritai dėl 
to, kurie gyvuliai valgytini, yra aiškiai sutariama. Tačiau netgi 
leistini gyvuliai gali būti valgomi tik tada, jei jie buvo nesužaloti 
ir sveiki, tam tikru būdu paskersti bei paruošti. Negana to, remian- 
tis triskart Biblijoje pakartotu draudimu virti ožiuką jo motinos 
piene, rabinų įstatymas draudžia kartu gaminti ar valgyti mėsos 
ir pieno produktus, ir skrupulingi ortodoksalūs žydai dargi turi 
atskirą virtuvės įrangą, indus bei stalo įrankius mėsiškiems ir pie- 
niškiems valgiams. Taip pat esama tam tikrų ribojimų daržovių 
derliaus dorojimui, o kai kurių rūšių maistas negali būti pagamin- 
tas ar netgi pardavinėjamas nežydų. Pesach šventė turi specialias 
ir net dar griežtesnes mitybos taisykles, daugiausia paremtas bibli- 
niais nuostatais. Teoriškai visi šie nuostatai yra vienodai privalomi 
ir esmingi, nors liberalūs ortodoksijos autoritetai turi šiokios to- 
kios erdvės keliose srityse, tokiose kaip nežydų pagaminto mais- 
to vartojimas, pasinaudoti nuolaidžiomis Viduramžių halachistų 
interpretacijomis. 

Visiškai atvirkščiai, kaip jau įsitikinome, klasikiniai refor- 
muotojai atmetė visus mitybos nuostatus kaip atgyvenusius, nesu- 
derinamus su tikro religingumo dvasia ir kenkiančius geriems 
žydųirnežydų santykiams. Praktiškai daugelis reformuotųjų žy- 
dų vis dėlto laikosi bent jau kai kurių tradicinių taisyklių (lygiai 
kaip nemaža ortodoksalių žydų jų nesilaiko), bet tam nėra racio- 


nalaus pagrindo, - tai visiškas asmeninio pasirinkimo dalykas. 

Iškiliausi reformistų mokytojai linkę arba nekreipti dėmesio į mi- 
tybos taisykles kaip jų interesų atžvilgiu neesmines, arba pabrėžti, 
esą jos lengvai galinčios tapti kliūtimi tikram religiniam jausmui. 

Konservatyvusis judaizmas šiuo, kaip ir daugeliu kitų po- 
žiūrių, užima tarpinę padėtį, atmesdamas tiek griežtų tradicinių 
normų laikymąsi, būdingą ortodoksijai, tiek reformuotojų radika- 
lizmą. Teoriškai niekas nedraudžia konservatyviam žydui pasi- 
tikrinti kiekvieną nuostatą savo gyvenimo atžvilgiu ir įsitikinti, 
ar ji pagilina prasmingą religinę egzistenciją, ar ją tik menkina. 
Tokio pasirinkimo rezultatas gali būti nuoseklus tradicinės hala- 
chos laikymasis, bet vienodai galimas ir labiau atrankinis požiūris, 
kuriam kai kurios taisyklės (pavyzdžiui, draudimas valgyti kai 
kuriuos gyvulius) gali atrodyti svarbesnės negu kitos (kaip kad 
itin griežtas pieno ir mėsos produktų skyrimas ar nežydų paruošto 
maisto ribojimas). 

Kita vertus, rekonstrukcionisto požiūrį tikriausiai veiks pir- 
miausia ta svarbi vieta, kurią mitybos įstatymai visuomet užimdavo 
žydų tautos kaip visumos gyvenime. Gal jis savo nuožiūra auto- 
matiškai ir nesilaikys visų šių nuostatų, bet jis visiškai gali savo 
asmeninius polinkius pajungti “žydų civilizacijos“ idėjai. 

Atsigręžę į kitą sritį - šabo laikymąsi, - regime tokią pačią teo- 
rijos ir praktikos įvairovę. Biblija išskiria septintąją dieną kaip 
dieną, skirtą ilsėtis nuo visų darbų, ir vėlesnioji halacha išvardija 
įvairiausias darbo rūšis, kurias dirbti tą dieną uždrausta. Mišnoje 
pateikiamos trisdešimt devynios tokios kategorijos, ir kiekvienoje 
jų skiriama dar įvairių smulkesnių kategorijų. Draudimai apima 
ne tik įvairių rūšių rankų darbą bei prekybą, - draudžiama taip 
pat keliauti ir kurti ugnį. Kaip ir mitybos nuostatai, šabo laikyma- 
sis visuomet buvo priskiriamas prie pačių svarbiausių išskirtinai 


žydiško gyvenimo būdo bruožų. Be negatyvių taisyklų dėl darbo, 

yra dar ir pozityvusis mokymas apie tai, jog šabas turįs būti džiaugs- 
mo diena, ir tradiciškai tai išreiškiama įvairiu fiziniu savęs lepini- 
mu, taip pat pasninko bei gedulo vengimu. 

Ortodoksiškasis judaizmas išlaiko visą tradicinės halachos 
griežtumą, o kai iškyla naujų klausimų, dažniausiai reaguoja 
griežtai, kad išvengtų rizikos pažeisti darbo draudimus. Pavyz- 
džiui, naudojimasis elektra priskiriamas prie ugnies kūrimo, todėl 
negalima įsijungti elektros šviesos rankiniu būdu. Kita vertus, 
konstruktyviai taikant technologinę pažangą halachos klausi- 
mams, leidžiama naudotis tam tikram laikui nustatomais jungik- 
liais bei kitokiais automatiniais įrenginiais, ir pastaruoju metu 
nemaža išradingiausių pastangų skiriama tobulinti panašiems 
būdams išvengti draudimų pažeidinėjimo. Ortodoksų šabas - tai 
ne tik “laisva nuo darbo diena" „bet iš laiko iškrentanti laiko atkarpa, 
iš visų pusių apribojama smulkiausiais nuostatais, išbraukian- 
čiais ne tik maisto gaminimą ir daugumą kitų namų ruošos darbų, 
bet netgi daugelį laisvalaikio leidimo būdų. Pavyzdžiui, draudžia- 
ma vairuoti; taip pat tvarkytis sode, griežti muzikos instrumentais 
ir atlikti bet ką, kas susiję su pinigų panaudojimu. 

Reformuotasis judaizmas nė kiek ne mažiau nei ortodoksija 
reikalauja laikytis šabo kaip išskirtinės dienos (kaip matėme, šabo 
laikymasis buvo atskirai paminėtas 1976-ųjų Šimtmečio perspekty- 
voje). Tačiau pagal pagrindinius reformuotojo judaizmo principus, 
detalių tradicinių draudimų atsisakyta. Galiausiai kiekvienas re- 
formuotasis žydas gali laisvai pasirinkti, kaip jam arjai dera švęsti 
šabą. 

Konservatyvusis judaizmas, ištikimas principui atgaivinti 
halachą taip, kad ji atitiktų laiko reikalavimus, linksta sutelkti 
dėmesį į pozityvius šabo laikymosi elementus (žvakių degimą, 
ypatingų šabo patiekalų ruošimą, sinagogos pamaldų lankymą), 

o ne į įvairius draudimus. Konservatizmas taip pat sąmoningai 
kultivuoja tradicinę “įsakymo išpuošinimo" idėją, - šiuo atveju ska- 
tinama kurti namuose šiltą ir malonią šabo atmosferą, raginama 
vartoti dailius apyvokos reikmenis (žvakides, vyno taures, duon- 
dengtes ir pan.). Galima sakyti, jog visa tai atitinka tradicinio juda- 
izmo dvasią. Dėl konkretaus draudimų palengvinimo nemažai 
ginčytasi, ir pasirodė, jog pasiekti susitarimą dėl galutinių hala- 
chos pakeitimų sunku. Vis dėlto Rabinų asamblėjos Teisės komi- 
tetas sankcionavo elektros naudojimą ir - dar radikaliau - leido šabo 
dieną keliauti, turint konkretų tikslą dalyvauti pamaldose. 

Rekonstrukcionistų Žydų ritualo vadove pabrėžiama, kad 
aukščiausias šabo laikymosi kriterijus yra žmogaus pilnatvės pa- 
siekimas. Tad per šabą leistinas darbas apima veiklą, “kuria žmo- 
gus negali užsiimti per savaitę ir kuri nėra pragyvenimo pelnymas, 
o būdas mėgautis gyvenimu". Negana to, Vadovas leidžia netgi 
su profesine karjera susijusį darbą, nes “šabo laikymasis neturėtų 
žlugdyti teisėtų ir gilių ambicijų”; priduriama, jog “mūsų noras 
gyventi kuo laimingiausiai ir daugiausiai pasiekti turi viršyti šabo 
laikymąsi”. 

Šis trumpas žvilgsnis į Amerikos judaizmo modernistinių 
sąjūdžių skirtingą santykį su tradicine žydų teise, be abejo, paliu- 
dija didžiulę įvairovę - ne tik konkrečių nuostatų laikymosi, bet 
ir požiūrių į teisės tradiciją kaip visumą ir jos išliekančią vertę. 
Visuomet prisimenant, kad teorinių teiginių foną sudaro labai 
ryškūs nukrypimai nuo normų tarp paprastų visų keturių sąjū- 
džių narių, tuos požiūrių skirtumus galima būtų apibendrinti taip. 
Ortodoksijai labai rūpi išsaugoti tradicinės teisės vientisumą ir 
autoritetą, o pati teisė laikoma nekintama ir amžinai galiojančia. 
Konservatizmas stengiasi palaikyti teisės statusą; iš tiesų lanks- 


tumąjis regi kaip vieną iš tradicinės teisės stipriųjų pusių. Tačiau 

kiekvienas pakeitimas turįs būti priimamas atsargiai ir pagrin- 
džiamas nuorodomis į pačią tradiciją ar į tam tikrus esmingus ir 
apibrėžiamus principus. Rekonstrukcionizmui ir reformuotajam 
judaizmui kiti siekiniai nustumia teisės tradiciją į antraeilių daly- 
kų sritį, ir teisė šiuolaikiniams žydams tegali kelti tik nuosaikius 
prezumptyvius reikalavimus. Abu šie sąjūdžiai labiau iškelia ats- 
kiro žmogaus pilnatvės siekį; greta to rekonstrukcionizmas pabrė- 
žia kolektyvią žydų tautos tapatybę, o reformistams iš tiesų svarbu 
žydų religija ir etika plačiąja prasme. 

Galiausiai reikia atkreipti dėmesį į tai, kad nors Amerikoje 
ir daugelyje kitų šalių žydų teisės reikalavimai būtinai buvo apri- 
boti labai maža gyvenimo sritimi, o teisės autoritetams palikta 
galios taikyti tik labai nedaugelį sankcijų, kad priverstų jos laiky- 
tis, Izraelyje padėtis yra iš esmės skirtinga. Rabinų teismai pripa- 
žįstami valstybės ir kai kuriose srityse turi išskirtinę jurisdikciją, 
pavyzdžiui, žydų santuokos bei skyrybų bylose. Jie netgi gali ape- 
liuoti į civilinius teismus, kad jų sprendimai būtų patvirtinti. Maža 
to, ir pati valstybė žydų teisę laiko vienu iš įvairių savosios teisės 
šaltinių bei mėgina palaikyti tam tikras normas visuomeninėje 


sferoje, ypač šabo ir mitybos įstatymų klausimais. 


6. Etinė tradicija 


Kartą pagonis prisiartino prie Šamajaus ir tarė: 

“Gali atversti mane į savo tikėjimą, jei tik išdėstysi man visą Torą, 
kol aš stovėsiu ant vienos kojos“. Šamajus nuvarė jį šalin su 
matuokliu, kurį laikė rankoje. Tada jis nuėjo pas Hilelį. Hilelis 
pasakė: "Kas tau nemalonu, nedaryk to savo artimui. Štai ir visa 
Tora; visa kita - tai komentarai. Dabar eik ir studijuok". 


Talmudas 


Net paviršutiniškai patyrinėjus žydų religinę tradiciją, ne- 
truks paaiškėti, kad beveik kiekvienoje tradicijos srityje gyvybiš- 
kai svarbų vaidmenį vaidina etiniai motyvai. Būtų galima pasakyti, 
jog viso žydų mokymo pamatą sudaro aistringas susirūpinimas 
teisingumu bei atjauta Žmonių santykiuose ir fundamentalus ti- 
"ėjimas ne tik žmonijos gebėjimu tobulėti, bet ir visų vyrų bei mo- 
terų priederme iš visų jėgų stengtis gyventi savo gyvenimą kaip 
įmanoma aukštesniu etiniu lygiu ir kaip tik įmanoma prisidėti 
prie visuomenės kaip visumos gerinimo. 

Žinoma, etika užima svarbią vietą ir graikų filosofinėje tra- 
dicijoje. Žydų tradicija nuo graikų tradicijos visuomet skyrėsi tuo, 
kad jai buvo nepriimtina traktuoti žmogų kaip visa ko matą ar 
kaip tikrą savojo likimo kalvį, taip pat tuo, kad ji niekuomet ne- 
norėjo sutikti moralinius principus turint kokią nors nepriklauso- 


mą būtį, galimą tirti moksliniais metodais studijuojant žmogų ir 

pasaulį. Etika Žydų tradicijoje geriausiu atveju tegali būti religi- 
jos šaka ir nuo religijos visiškai priklauso. Kaip tik šį skirtumą 
privalome turėti galvoje, mėgindami suprasti tuos mokytojus, 
kurie drauge su Hileliu netgi tvirtino, jog judaizmas iš esmės yra 
etinė sistema. Be jokios abejonės, graikų ar graikų įkvėptos filosofi- 
jos įtaka niekuomet nenutolsta į antrą planą, bet visi tokie mokyto- 
jai nedvejodami paneigtų mintį, esą etika - tai autonomiškas ir 
savaime pakankamas dalykas, lygiai kaip jie nedvejodami nugin- 
čytų ir idėją, kad religija yra kažkas, ką galima atskirti nuo pap- 
rastų vyrų ir moterų kasdienio gyvenimo. 

Dėl tos priežasties, žvelgdami į etinę tradiciją judaizme, turi- 
me prisiminti ne tik dorybingo gyvenimo taisykles ir jų pabrėžimą 
kitų judaizmo elementų atžvilgiu, bet ir tai, kaip jos susijusios su 
Dievo pobūdžio ir jo santykių su žmogumi samprata. 

Tvirti žydų etinės tradicijos pamatai buvo padėti senovės 
laikotarpiu, o ypač Biblijoje, kur tokios dorybės kaip sąžiningu- 
mas, teisingumas ir atjauta nuolat priskiriamos tiems, kurie pa- 
klūsta Dievo valiai. Negana to, jos minimos ir kaip paties Dievo 
atributai, o Žmogus skatinamas juo sekti: šioji imitatio Dei idėja 
tapo vienu iš atramos taškų vėlesnės žydų minties etinei reflek- 
sijai. Dorybingas žmogus bibline hebrajų kalba vadinamas cadik, 
o šis žodis siejamas su teisingumo idėja. (Abstraktus daiktavardis 
cedaka vėlesnėje hebrajų kalboje paplitęs reikšme “labdara” - tai 
vienas iš pozityviausių būdų, kuriais praktikoje gali būti išreiš- 
kiamas žmogaus atsakomybės už kitą žmogų jausmas.) Biblijos 
nuostata apibendrinama garsiojoje pranašo Michėjo frazėje: “Aš 
pasakysiu tau, o žmogau, kas yra gera ir ko Viešpats reikalauja iš 
tavęs, būtent: vykdyti teisybę, mėgti gailestingumą ir nuolankiai 
vaikščioti su savo Dievu“. Asmens teisumo ir socialinio teisingumo 


temos, kurios persmelkia visą Bibliją, taip ryškiai iškyla pranašų 


117 


knygose, kad gali netgi pasireikšti religinių nuostatų laikymosi 
atmetimu, jei tas laikymasis degeneravęs į tuščią formalizmą. 
Biblijos autoriai moralės požiūriu interpretuoja ir istoriją, tautos 
sėkmė ar neganda aiškinamos kaip Dievo siunčiamas atlygis ar 
bausmė; ši nuostata taip pat turėjo atgarsių vėlesnėje žydų min- 
tyje. 

Moralinių apmąstymų bei pamokymų turtingumu Biblijai 
nenusileidžia ir rabinų literatūra, o kai kurie rabinai mano, jog 
tikrasis visų Toros nuostatų tikslas žmogų daryti geresnį bei tobu- 
lesnį. Reikia pažymėti, kad žydų tradicijoje nėra vietos krikščioniš- 
kajam mokymui apie gimtąją nuodėmę, t.y. idėjai, kad žmogus iš 
prigimties esąs nuodėmingas ir galįs būti išgelbėtas tik dievišķo- 
sios malonės. Rabinai žmogų traktuoja kaip mūšio lauką, kuriame 
grumiasi dvi tendencijos - “palinkimas į gera” ir “palinkimas į blo- 
ga”. Rabinai griežtai neigė dualizmą ir tvirtino, jog abu šiuos “pa- 
linkimus” žmoguje įkurdinęs Dievas; toliau jie įrodinėjo, esą “pa- 
linkimas į bloga” neturėtų būti suprantamas kaip vien neigiamas 
dalykas: be jo esą būtų neįmanomas Žmonių gyvenimas su visais 
jo džiaugsmais ir vargais. Vis dėlto judaizmas iš žmogaus reika- 
lauja siekti dorybės ir kiek įmanoma stengtis įveikti palinkimą į 
bloga bei pajungti jį palinkimui į gera. O nusidėjėlis kuo griež- 
čiausiai raginamas atrasti kelią atgal prie Dievo per tešuva, “ grį- 
žimą“ arba atgailą, kuri pasiekiama pripažįstant savo klaidą ir 
nuoširdžiai pasiryžtant jos nebekartoti. 

Už šių rabinų idėjų glūdi gilus įsitikinimas žmogaus laisva 
valia. Stiprus biblinis patvirtinimas šiam įsitikinimui rastas Dievo 
pareiškime: “Šiandien šaukiu dangų ir žemę liudyti prieš tave: 
padėjau prieš tave gyvenimą ir mirtį, palaiminimus ir prakeiki- 
mus. Rinkis gyvenimą...“ 


Graikų įkvėpto filosofinio tyrimo kontekste šis tikėjimas laisva 


valia, gretinamas su lygiai tokiu pat stipriu tikėjimu Dievo apvaiz- 
da, vėliau turėjo sukelti nemenkų sunkumų, nes pastarasis tikėji- 
mas gali būti suprantamas tik kaip numatantis žmogaus veiksmų 
predestinaciją. Tačiau žydų mąstytojai itin retai tesiryždavo tikė- 
jimą žmogaus laisve apriboti šiuo pagrindu. Net priešingai, tikėji- 
mas laisva valia laikytas tokiu esmingu, kad kai kurie mąstytojai 
palinko į kitą kraštutinumą - ryždavosi verčiau apriboti Dievo 
apvaizdą, negu suteikti pagrindo manyti, neva Žmonės nėra visiš- 
kai atsakingi už savo veiksmus. Juk be šios atsakomybės pasiro- 
dytų pakirsti patys klasikinės žydų moralės sampratos pamatai. 
Pagal šią sampratą, raiškiai išreikštą Biblijoje ir rabinų literatūroje, 
visi geri poelgiai atlyginami, o už blogus poelgius baudžiama. At- 
lygio ir bausmių sistema, kaip iš tikrųjų ir visas žmogiškasis tei- 
singumas, atspindi Dievo teisingumą. 

Tačiau būtų klaidinga atlygio ir bausmių teorijos pagrindu 
daryti prielaidą, esą svarbiausias motyvas, skatinantis elgtis do- 
rybingai, - tai atlyginimo troškimas ar bausmės baimė. “Nebūkite 
nelyginant tarnai, kurie tarnauja savo ponui, kad galėtų gauti algą, 
bet telydi jus Dangaus baimė.“ Baimė, minima šiame senovės po- 
sakyje, nėra bausmės baimė, o tokia baimė, kuri Biblijoje minima 
kaip išminties šaltinis ir kuri ypač siejama su dorybingu gyvenimu. 
Ši baimė giminiška baimingai pagarbai; Dievo baimė nesudaro 
kontrasto Dievo meilei, bet ją papildo. Abi jos nustato emocinį 
santykį su Dievu, pasireiškiantį dorybingais poelgiais. Pagal ra- 
binų mintį, poelgiai nebūna abstrakčiai teisingi ar neteisingi, jų 
moralinį pobūdį lemia jų motyvas. “Visus savo poelgius darykite 
Dangaus vardan“, - sako vienas mokytojas, ir rabinai didžiulę 
reikšmę teikia biblinei maksimai: “Kad ir kur eitum, pripažink Jį, 
ir Jis rodys tau kelią“. 

Senovės laikotarpio etinės literatūros kaip tokios tėra labai 

maža. Turime keletą laisvos sandaros rinkinių, kuriuose sudėti 
tokie praktiniai moralės principai, kokius galima rasti Biblijos 
Patarlių knygoje ar rabinų kompiliacijoje Tėvų posakiai (kuri iki 
šiol lieka daugiausiai studijuojamas ir mėgstamiausias iš visų 
rabiniškųjų tekstų); bet sistemingos moralaus gyvenimo taisyklių 
kodifikacijos nėra. Tik Viduramžiais etinė tradicija išsilieja į ats- 
kirą literatūrą ir pradedama traktuoti kaip atskira sritis. Veikiami 
arabų ir galop graikų minties, Viduramžių filosofai etikai skiria 
nemaža dėmesio. Pavyzdžiui, Saadija sistemingai skiria dvi prie- 
sakų rūšis - apeiginius priesakus, besiremiančius vien apreiškimo 
autoritetu, ir etinius priesakus, kurie esą racionalūs ir jų būtų lai- 
komasi net be apreiškimo. Šis skyrimas vėlesnėje religijos filoso- 
fijoje turėjo tapti itin svarbus, ypač ankstyvuoju moderniuoju 
laikotarpiu, kai racionalios religijos idėja pradėjo daryti nemenką 
įtaką nuomonei, kas yra ir kas nėra esminga bei svarbu žydų tradi- 
cijoje, o tam tikruose sluoksniuose imta abejoti grynai apeiginio 
pobūdžio priesakų pagrįstumu. Saadijos skyrimas taip pat iške- 
lia įdomų ir Viduramžių filosofų daug diskutuotą klausimą, ar 
etika yra autonomiška: ar poelgis geras dėl to, kad jį įsako daryti 
Dievas, ar įsakytas dėl to, kad yra geras? Šioje diskusijoje glūdi 
neįvardytas įsitikinimas (beje, randamas jau rabinų raštuose), jog 
kai kurie fundamentalūs etiniai principai saisto visą žmoniją, vie- 
nodai žydus ir nežydus, kitaip negu detalūs halachos nuostatai, 
saistantys tiktai žydus. Filosofas neoplatonikas Saliamonas Ibn 
Gabirolis žengė novatorišką žingsnį, savo knygoje Sielos savybių 
tobulinimas pateikdamas etikos sistemą, nepriklausomą nuo reli- 
ginės tradicijos, o Maimonidas savo didžiojo kodekso įvadinę dalį 
paskyrė sistemingam etiško gyvenimo taisyklių aptarimui, ir čia 
labai (kai kas pasakytų - pernelyg) pabrėžiama graikiška kraštu- 


tinumų vengimo idėja. 

Ypatingą vietą etinės tradicijos istorijoje užima kitais at- 
žvilgiais mažai Žinomas ispanų moralės filosofas Bahija Ibn Paku- 
da (XI a. pab.), kurio veikalas Nurodymų apie širdies pareigas knyga 
tapo klasikiniu žydų etinės minties išdėstymu. Veikalo pavadini- 
mas remiasi išoriško įvairių praktinių priesakų laikymosi, “galū- 
nių pareigų“, ir vidinių, dvasinių "širdies pareigų“ priešprieša. 
Bahija perspėja, jog nedera per daug uoliai vykdyti pirmąsias, 
kad dėl to nebūtų apleistos antrosios. “Galūnių pareigos, - rašė jis 
įvade, - yra bevertės, jei mūsų širdis nepasiryžta jų vykdyti ir jei 
mūsų siela netrokšta, kad jos būtų atliktos”. Taigi jo knyga skirta 
papildyti halachos literatūrą ir užsimoja būti ne mažiau sisteminga. 
Širdies pareigos klasifikuojamos ir iš eilės smulkiai aptariamos, 
o visa ši schema sudaro savotiškas dvasines kopėčias, vedančias 
prie viršutinės pakopos - tikrosios meilės Dievui. Ši schema neori- 
ginali - ji perimta iš musulmonų mistikų darbų, o Bahijos idėjos 
daug kuo skolingos ir arabų neoplatonizmui, - bet toji schema 
žymi naują žydų tradicijos žingsnį, o pati knyga labai išpopulia- 
rėjo, iš arabų kalbos į hebrajų išversta XII a., vėliau - ir į daugelį 
kitų kalbų. 

Toji pati, tam tikra prasme mistinė, tendencija įsikūnijo ir ki- 
tuose etikos traktatuose, kaip antai Abraomo bar Hijos Liūdinčios 
sielos meditacijoje. Daugeliui atžvilgių panašūs, nors ir kylą iš kitos 
žydų mistinės tradicijos gijos, yra XIII a. vokiečių chasidų darbai, 
pavyzdžiui, Judo Chasido Regensburgiečio ir jo mokinio Eleazaro 
iš Wormso. Šiam įstabiam sąjūdžiui būdingiausios savybės yra 
vidinis pamaldumas ir skrupulinga moralė, lydima stipraus po- 
linkio į asketizmą; su šiuo judėjimu taip pat siejama neįprasta 
Viduramžių etinės literatūros rūšis - vadinamieji "etiniai testa- 
mentai”, kuriais mokslininkai savo vaikams palikdavo ne žemiš- 


kas gėrybes, o moralinius patarimus. Panašių testamentų žinoma 

ir iš Antikos; Viduramžiais jie sudaro atskirą tradiciją, o Eleazaro 
iš Wormso testamentas gali būti ryškus ankstyvas jos pavyzdys. 

Kraštutiniausios formos Viduramžių tradicija kartais galė- 
davo ir nukrypti nuo pagrindinės judaizmo krypties atsidavimu 
asketizmui, vidujiškumu ir griežčiausiu asmeninio tyrumo laiky- 
musi. Vis dėlto apskritai judaizmas visuomet vengdavo introspek- 
tyvaus pietizmo ir reikalaudavo gyventi žydišką gyvenimą šeimoje 
ir platesnėje bendruomenėje. Judaizmas susilaikydavo nuo aske- 
tizmo ir vertino veikiau jau nuosaikų lepinimąsi, motyvuodamas 
tuo, kad šio pasaulio malonumus taip pat dovanoja Dievas. Taigi 
šiame platesniame kontekste moralė užima savo vietą halachos 
rėmuose, palaikydama žydų visuomenės struktūrą ir teikdama 
išraišką Torai kaip Dievo valiai visos žmonijos atžvilgiu. Šventumo 
atributais gėrimasi, bet labai jau santūriai, o pasiekti juos daugu- 
mai paprastų mirtingųjų galį būti ne pagal jėgas. Moralės tikslas 
šiuo populiariu požiūriu esąs labiau ne individo tobulėjimas, o 
visuomenės apsaugojimas nuo ištvirkimo. 

XIX a. Lietuvoje Izraelio Salanterio (1810-1883) įkurtas Mu- 
zaro sąjūdis liudijo viduramžinės dvasinės ir etinės tradicijos atsi- 
naujinimą, - iš šios tradicijos kilęs ir sąjūdžio pavadinimas (muzar 
hebrajų kalba reiškia "etiką" ). Kitaip nei lenkų chasidizmas, su ku- 
riuo jis turėjo bendrų bruožų ir tam tikra prasme konkuravo, Mu- 
zaro sąjūdis nemenkino akademinio Talmudo studijavimo vertės, 
bet ragino jį papildyti giliu asmeniniu maldingumu ir etinių tekstų 
meditavimu; daugelis tų tekstų šio atsinaujinusio domėjimosi dė- 
ka buvo atgaivinti ir iš naujo išleisti. Šių tekstų studijavimu kaip tik 
ir išsiskyrė “muzaro namai”, kur kasdien savo sielos patikrinimui 
užsisklęsdavo tiek profesionalūs mokslininkai, tiek plačiosios vi- 
suomenės nariai, o akademijose, kurias šis sąjūdis veikė, šie etiniai 


tekstai būdavo garsiai giedami tam tikromis melodijomis. 

Tuo metu Vakarų Europoje Švietimas atgaivino domėjimąsi 
filosofine diskusija dėl etikos vietos judaizme. Judaizmo apibūdi- 
nimas kaip “etinio monoteizmo"“, visiškai įsigalėjęs XIX amžiaus 
antroje pusėje, atitiko du tikslus - pabrėžė judaizmo giminiškumą 
“proto religijai“ ir sykiu kėlė reikšmę tų etinių vertybių, kurios 
(tokiu mastu, kokiu ateina iš Biblijos) vienija judaizmą ir krikščio- 
nybę. Tokie argumentai savo laiku atliko naudingą apologetinę 
funkciją, stiprindami judaizmo respektabilumą ir racionalistų, ir 
krikščionių akyse. Taigi Švietimas, tiek daug ką kita judaizme iš 
pagrindų išjudinęs, iš tiesų prisidėjo prie etinės tradicijos kaip 
racionaliausio ir universaliausio žydų tradicijos elemento įtvirti- 
nimo. Tarp XIX amžiaus žydų filosofų nekilo jokių ginčų dėl žydų 
etikos prigimties ar jos svarbos judaizme: vienintelė problema 
buvo tai, kaip ją suderinti su partikuliaristine religija. 

XIX a. reformuotojai, radikaliai kritikavę halachą, noriai pro- 
pagavo “pranašų judaizmo" idėją, turėdami galvoje ne tik biblinių 
pranašų vizijos visuotinumą, bet ir jų apeliavimą į moralines ver- 
tybes, iššūkį įsigalėjusiai valdžiai bei tvarkai ir pastangas ginti 
nuskriaustuosius, neprivilegijuotuosius visuomenės narius. Todėl 
visiškai natūralu, kad jie pabrėžė skirtumą tarp apeiginių ir etinių 
priesakų ir pirmenybę teikė pastariesiems. Ir čia skambėjo ne jų 
vienų balsai. Žydų sekuliaristai, tarp jų ypač socialistai, akcentavo 
moralines vertybes, kurias judaizmas davęs pasauliui, jie taip pat 
buvo linkę prisiminti pranašų universalizmą kaip priešnuodį par- 
tikuliarizmui, kuris jiems atrodė esąs žydų egzistencijos rykštė. 

Labiausiai reformuotojai ir sekuliaristai skyrėsi, žinoma, po- 
žiūriu į religiją. Reformuotasis judaizmas neiškrypsta iš žydų tra- 
dicijos nužymėtų takų, jungdamas meilę žmogui su meile Dievui, 
o pasaulietinis judaizmas artimesnis graikiškajam idealizmui, nes 


į pirmą vietą iškelia žmogaus reikmes. Vis dėlto, kalbant apie 

veiksmų programą, tarp jų maža tėra skirtumo. 1937 m. Columbo 
platformos etikos skirsnis glaustai apibendrina reformuotojų pozi- 
ciją. Pirmasis paragrafas svariai apžvelgia tradicinius žydų moky- 
mus, o antrasis, neprarasdamas darnaus sąskambio su ta tradicija, 


galėtų būti visas priimtas daugumos sekuliaristų: 


Etika ir religija. Judaizme religija ir moralė susilieja į vieną neišardo- 
mą visumą. Ieškoti Dievo reiškia atkakliai siekti šventumo, dorybin- 
gumo ir gerumo. Dievo meilė yra nepilna be meilės mus supantiems 
žmonėms. Judaizmas pabrėžia žmonijos giminiškumą, Žmogaus gy- 
venimo ir asmenybės šventumą bei vertę, individo teisę į laisvę 
beijo pasirinktojo pašaukimo įgyvendinimą. Teisingumas visiems, 
nepriklausomai nuo rasės, sektos ar klasės - tai visų žmonių nepa- 
žeidžiama teisė ir neišvengiama priedermė. Valstybė ir organi- 
zuotas valdymas tam ir egzistuoja, kad padėtų siekti šių tikslų. 

Socialinis teisingumas. Judaizmas siekia sukurti teisingą visuo- 
menę, savo mokymus taikydamas ekonominei santvarkai, pramo- 
nei bei prekybai, nacionaliniams bei tarptautiniams santykiams. Jis 
kelia tikslą išnaikinti žmogaus kuriamas nelaimes ir kančias, skur- 
dą ir degradaciją, tironiją ir vergiją, socialinę nelygybę ir prietarus, 
piktą valią ir kovas. Judaizmas skatina įtvirtinti harmoningus san- 
tykius tarp kovojančių klasių lygybės ir teisingumo pagrindais, 
taip pat sukurti tokias sąlygas, kuriomis galėtų suklestėti žmo- 
gaus asmenybė. Jis reikalauja apginti vaikystę nuo išnaudojimo. 
Jis gina reikalą visų tų, kurie dirba, ir jų teisę į atitinkamą gyveni- 
mo lygį, prioritetinę didelės nuosavybės atžvilgiu. Judaizmas ak- 
centuoja labdaros pareigą ir siekia tokios socialinės santvarkos, 
kuri apsaugotų Žmones nuo materialinės nedalios, susijusios su 
senatve, liga ir nedarbu. 


Nors niekas nestotų prieš tokios tradicinio žydų etinio mokymo 
interpretacijos turinį, konservatyvesniosios srovės reikalautų sieti 
etiką su halacha plačiausia prasme. Iš tikrųjų pastarojo meto etinių 
problemų tyrimai tokiose gyvenimo srityse kaip lyčių santykiai, 

verslas ir medicina parodė, kiek daug halachos tradicija turi 
moralės įžvalgų, kurias ir šiandien dar galima vaisingai pritaikyti 
įvairiausiomis mūsų laikų aplinkybėmis. Nereikia nė sakyti, jog 
tokių tyrimų rezultatai ne visuomet dera su pažangiausiomis Va- 
karų pasaulietinių mąstytojų pažiūromis, o liberalūs žydų kriti- 
kai nurodė kai kurias tradicines nuostatas, kurios, jų nuomone, 
yra nebetinkamos ir nebepadeda, o tik kliudo; tačiau apskritai 
šie rezultatai atskleidžia nuoširdų ir atjaučiantį rūpinimąsi žmo- 
gaus, ypač išnaudojimo ir priespaudos aukos, poreikiais, rūpini- 
mąsi, papildytą visuomenės kaip visumos gerovės vizija, visiškai 
derančia prie moderniosios minties plataus horizonto ir galinčia 


įnešti savitą įnašą į rimtą diskusiją dėl nūdienos problemų. 


7. Mistinė tradicija 


Giesmę audžiu, gaidą giedu, nes mano siela tavęs geidžia, 

Tavo galingam šešėly trokšdama pažinti tavo mįslingą slėpinį. 
Kai tavo šlovę nusakyt bandau, mano protas aukštybėse sklendžia. 
Todėl giedu apie tavo šlovę, su meile šlovindamas tavo vardą. 
Visai neregėdamas aš tavo garbę giedu, visai nepažinęs apie tave 
kalbu, 

Nes tavo pranašai ištikimieji rodo paslapties paveikslus. 
Vardydami tavo darbus jie tave įvardijo, tavo jėgą ir galybę piešdami; 
Iš tavo žygių jie suteikė tau pavidalą, kuris nuo jų buvo paslėptas. 
Kiekviena vizija savą paveikslą piešia, bet iš tiesų esi Vienas, 
Metų kupinas, ar jaunas nugalėtojas, kurio skruostus dažo pasi- 
didžiavimas laimėtais mūšiais... 


Iš “Šlovės himno” 


“Šlovės himnas“ - tai Viduramžių kūrinys, vis dar užimąs 
garbingą vietą aškenazių liturgijoje. Daugelyje bendruomenių jis 
giedamas kiekvieną šabą priešais atvirą arką papildomų pamaldų 
pabaigoje, o giesmę neretai veda mažas vaikas (kad ir kaip tai ga- 
lėtų atrodyti nederama). Šis himnas yra viena iš labiausiai sutelktų 
ir neblėstančių mistinės tendencijos judaizme išraiškų. Jis mistiš- 
kas dviem skirtingomis prasmėmis. Pirma, jame apmąstomas es- 
mingas Dievo nepažinumas, slėpininga esmė, kurios visi epitetai 
tėra apytikriai vaizdiniai. Bet šis himnas taip pat išreiškia degi- 


nantį asmenišką Dievybės artumo troškulį, nuo amžių ryškiausią 

mistikos požymį. Ir vis dėlto, nepaisant visos šio eilėraščio misti- 
nės stilistikos ir karšto jausmo, jame esama kažko, kas mus verčia 
kelti klausimą, ar jo misticizmas tikrai yra tas pats misticizmas, 
paprastai žymimas šiuo priimtu terminu. Mes linkę įsivaizduoti 
mistiką užsidariusį savyje, visiškoje slaptumoje siekiantį bendra- 
vimo su Dievu, niekinantį bendruomeninę patirtį ir viešąjį kultą. 
Nors tokio tipo žydų mistikų ir pasitaikydavo, žydui sunku atsiri- 
boti nuo išorinių judaizmo formų. Kai kurie iš Žymiausių visų lai- 
kų žydų mistikų taip pat prisimenami dėl labiau konvencionalių 
nuopelnų teisės, filosofijos ar tradicinio Biblijos komentavimo 
srityse. Čia esama įdomios įtampos, taip patjuntamos ir himno žo- 
džiuose. Pripažindamas, jog Dievo esmė yra nepažini, poetas ieško 
jo įvaidžių Biblijos žodžiuose, interpretuojamuose rabinų. Štai ir 
senolio, ir jauno kario paveikslai, žymintys du skirtingus Dievo 
vaizdinius, paimti atitinkamai iš Danieliaus knygos ir iš Giesmių 
giesmės, kurią rabinai interpretuodavo kaip meilės tarp Dievo ir 
Izraelio alegoriją. Šioje mistinio ilgesio ir visos tautos patirties 
bei likimo jungtyje esama kažko kvintesenciškai žydiško. Ši būdinga 
žydų misticizmo ypatybė lemia tai, kad judaizme mistinę tradi- 
ciją sunku izoliuoti: mistiniai elementai giliai šaknijasi tradicijoje 
apskritai. 

Pagaliau juk dar palyginti neseniai buvo laikoma savaime 
suprantamu dalyku tikėti, jog visos judaizmo šaknys glūdi savotiš- 
kame mistiniame susidūrime su Dievu. Biblijoje Dievas visiškai 
natūraliai kalba patriarchams bei pranašams, žydų misticizmo 
užuomazgų galima ieškoti jų regėjimuose ir aistrose. Jau įsitikino- 
me, kad dar XIX a. šeštajame dešimtmetyje toks modernus (ir ne- 
mistiškas) mąstytojas kaip Samsonas Raphaelis Hirschas galėjo 
skelbti, esą “Ortodoksiškojo judaizmo požiūriu..., Dievas kalbėjo 


Mozei' yra paprasčiausias antgamtinis faktas, lygiai kaip vienas 

žmogus kalbasi su kitu“. Tačiau tarp apreiškimo ir mistinės patir- 
ties turi būti daroma perskyra: apreiškimo metu Dievas sakytu- 
mei įsiveržia į žmogaus pasaulį, norėdamas perteikti tam tikrą žinią 
apie save ir savo valią, o mistikas - tai žmogus, besistengiantis pra- 
siskverbti į dieviškąją karaliją. Mistiko patirtis yra emocinė patir- 
tis, neturinti tikslios formos ar turinio, ieškodamas žodžių, kuriais 
galėtų ją nusakyti, mistikas dažnai linkęs atsigręžti į priimtąją 
tradiciją. Kaip tik tai teikia žydų misticizmui jo išskirtinį atspalvį. 
Nors mistiko patirtis yra neprilygstamai asmeniška, ji neretai 
apvelkama tradicinėmis formomis. Tai apsaugo žydų mistiką nuo 
visiško individualizmo, tokio svetimo judaizmui, ir priverčia jį 
bent tam tikru laipsniu integruoti savo idėjas į platesnį žydų tra- 
dicijos kontekstą. 

Kadangi ši tradicija labai didele dalimi yra mokytumo tradici- 
ja, paremta Šventuoju Raštu irjo interpretavimu, tai žydų misticiz- 
mas dažnai bent išoriškai reikšdavosi biblinės ekspozicijos forma. 
Atrodo, jog Antikos laikais būta dviejų skirtingų mistinio tyrinėji- 
mo mokyklų, kurių viena buvo atsidėjusi bibliniam pasakojimui 
apie pasaulio sukūrimą, o kita - Ezekielio Viešpaties sosto-vežimo 
regėjimui. Viduramžių laikotarpiu didžioji kabalos klasika, Zo- 
haras, iš esmės turi midrašinio Toros aiškinimo pavidalą. Žino- 
ma, mistinė interpretacija skiriasi nuo įprastesnio komentavimo 
ne tik turiniu, bet ir pačiomis prielaidomis. Mistikai kartais lygina 
Torą su gyva būtybe, kurios kūną atitinka tiesioginės jos žodžių 
reikšmės, o sielą - iš išorės nematomi slėpiniai. Viena įdomi Vidu- 
ramžių laikų idėja sako, kad tasai, kuris turi akis tai matyti, visą 
Torą gali skaityti ne kaip pasakojimus ir priesakus, bet kaip virti- 
ne Dievo vardų. Čia matome mistinį santykį su tradicija labiausiai 
kraštutiniu pavidalu, bet toks požiūris galbūt ne taipjau ir tolimas 


vienai iš vyraujančių konvencionaliosios rabiniškosios egzegezės 

srovių, kuri kiekvieną Toros raidę, kiekvieną jos mažiausią ženk- 
lelį traktuoja kaip raktą į kokią nors gilią jos paslaptį. O Giesmių 
giesmės kaip meilės tarp Dievo ir Izraelio alegorijos interpretacija, 
išplėtota rabinų, ruošia dirvą išaugti nemažai daliai vėlesniųjų 
mistinių įvaizdžių, tokių, kokius regime “Šlovės himne”. 
“Šlovės himnas” atsirado vokiečių chasidų, arba chasidei aš- 
kenaz, sluoksniuose, o jo autoriumi paprastai laikomas Judas Cha- 
sidas (miręs 1217 m.), vienas iškiliausių sąjūdžio narių. Kaip jau 
įsitikinome, vokiečių chasidai tokiu mastu praktikavo asketizmą, 
rituališkumą ir itin griežtą moralę, derindami tatai su aistringu 
domėjimusi mistine teologija, religine simbolika ir net magija, kad 
pasiekė kraštutinumą, kažin ar prilygtą visoje žydų tradicijoje. 
Daugeliu atžvilgiu šie interesai daugiau bendra turi su krikščio- 
niškuoju dvasingumu negu su tradiciniu judaizmu, ir buvo gan 
įtikinamai įrodinėjama, kad juos tiesiogiai paveikė to meto krikš- 
čionybės idėjos ir religinė praktika. Tačiau daugelis jų turi aiškių 
pirmtakų tam tikruose Babilonijos gaonų sluoksniuose, o kai kurių 
ištakos siekia graikų-romėnų laikotarpio Palestinos judaizmą. Tai 
ypač pasakytina apie vadinamąjį Merkava misticizmą, dangiškojo 
Viešpaties sosto-vežimo slėpinio kontempliavimą, dažnai siejamą 
su askezės praktika, magiškais ritualais, giesmėmis ir inkantaci- 
jomis, taip pat su slaptai perteikiamu pažinimu. Tokio mistinio su- 
sitikimo su Dievybe ieškojimo elementų rasta senuosiuose apoka- 
liptin1uose raštuose (tokiuose kaip Enocho knyga) ir Negyvosios 
jūros ritiniuose, taip pat ankstyvajame rabinų judaizme, kur jie, 
nors ir traktuojami didžiai atsargiai, siejami su iškilių rabinų var- 
dais. Atrodo, kad šis misticizmas bus atsiradęs Palestinoje, vei- 
kiant graikų filosofijai, ir savo ruožtu jis reikšmingai paveikė anks- 
tyvąją krikščionybę, krikščioniškąjį bei pagoniškąjį gnosticizmą 


ir rabinų judaizmą Babilonijoje. Pagrindinį terminą kavod, "šlovė", 

galima aptikti ankstyviausiose šios ezoterinės tradicijos gijose. Jis 
gali būti vartojamas kaip vienas iš Dievo vardų mistinės spekulia- 
cijos kontekste ir netgi Žymėti pačią šios rūšies spekuliaciją. Saadija 
pasinaudojo šiuo terminu filosofiškai aptardamas Dievo vienumą. 
Pabrėždamas Dievo absoliutų vienumą ir bekūniškumą, jis atkak- 
liai tvirtino, jog Biblijos antropomorfizmas (tai yra, Dievo veiklos 
aprašymas žmogaus kūno sąvokomis) esąs visiškai vien metafo- 
riškas. O dėl pranašų Dievo regėjimų, Saadija įrodinėja, esą prana- 
šai paties Dievo nematę, bet tiktai jo Šlovę, kuri pati buvusi Dievo 
sukurta. Ši “sukurtosios Šlovės" teorija vėliau taps svarbia vokie- 
čių chasidų teologijos dalimi. Ji leido jiems, kalbant apie “Šlovę“, 
išsijuosus vartoti fizinius terminus ir tuo pat metu išlaikyti vi- 
sišką neregimojo “Kūrėjo" bekūniškumą. 

Kaip šios rytietiškos idėjos prasiskverbė į Vokietijos žydų 
mąstymą? Tikriausiai jos keliavo drauge su pačiu talmudiškuoju 
rabinizmu ir pasiekė Vokietiją per Prancūziją ir Italiją. Patys vokie- 
čių chasidai teigia, kad IX a. stebukladaris mistikas vardu Abu 
Aaronas Bagdadietis Italijoje perdavė kai kuriuos Merkava misti- 
cizmą plėtojančius mokymus Mozei Ben Kalonymos, kuris vėliau 
įsikūrė Vokietijoje ir tapo daugelio vokiečių pietistinio sąjūdžio 
vadovų, taip pat ir Eleazaro iš Wormso, protėviu. Iš tiesų esama 
duomenų, liudijančių tai, kad Merkava misticizmas Italijoje ir Pran- 
cūzijoje jau buvo įsitvirtinęs dar prieš Abu Aarono pasirodymą, 
bet labai galimas dalykas, kad jo nuopelnas (galbūt greta kitų ke- 
liaujančių magų) yra tai, kad Vakaruose pasklido kai kurios nau- 
jesnės idėjos iš Babilono, pavyzdžiui, numerologijos (gematria) 
naudojimas nustatinėti sąryšiams tarp magiškų Dievo vardų ir 
Biblijos bei liturgijos žodžių. Saadijos Dievo Šlovės interpretacija 
paplito per jo kūrinų vertimus į hebrajų kalbą ir jų parafrazes, o 


neoplatonizmo filosofijos idėjas, kurios irgi veikė chasidizmą, turbūt 

skleidė keliaujantys mokytojai ispanai, tokie kaip Abraomas Ibn 
Ezra, XII a. viduryje nukeliavęs į Prancūziją ir netgi į Angliją. 
Todėl, kalbėdami apie mistinę tradiciją, mes iš tikrųjų kalba- 
me apie keletą skirtingų persipinančių gijų, kurios įvairiu laiku 
nevienodai išsidėsto ir jungiasi. Tuo pat metu, kai Judas Chasi- 
das ir kiti chasidai plėtojo savo idėjas Vokietijoje, Provanse pradė- 
jo formuotis kita mistinės spekuliacijos mokykla, - čia XII a. antroje 
pusėje buvo išleista Sefer ha Bahir, paremta iš Rytų ar galbūt ir iš 
Vokietijos atkeliavusiais tekstais. Šiame veikale Merkava misticiz- 
mas derinamas su neabejotinai gnostikų simboliais ir tradiciniais 
biblinių istorijų aiškinimais, šitaip dedami pamatai toms teosofi- 
nėms spekuliacijoms, iš kurių vėliau išsivystys ispaniškoji kabala. 
Tuo pat metu islamiškasis sufistų misticizmas maitino kitas žydų 
misticizmo sroves, ypač per Bahijos Ibn Pakuda Širdies pareigas: 
šis vadovėlis chasidams, trokštantiems pasiekti bendrystę su Dievu, 
turėjo nemažą pasisekimą net tarp kabalistų. Stipri sufizmo įtaka 
taip patjuntama Egipte, tenai vardas “chasidas“ taikytas keletui 
rabinų, pasukusių introspekcijos ir savitramdos keliu, o Maimonido 
sūnus ir anūkas ten rašė sufistinius darbus ir subūrė sekėjų ratą. 
Trys pagrindiniai elementai mistinėje tradicijoje yra Dievo 
pažinimas, Dievo meilė ir bendrystė su Dievu arba sugrįžimas 
pas jį. Dievo pažinimas mistikams linkęs įgauti ezoterinio pažinimo, 
arba gnosis, formą; paprastai mokytojas jį perduoda mokiniui ir 
žiūrima, kad jis nepasklistų plačiojoje visuomenėje. Musulmonų 
sufijai paprastai savo mistinį pažinimą siedavo su Mahometu, o 
štai žydų ezoterinė tradicija kartais būdavo siejama su labai toli- 
mos praeities figūromis, kaip antai Abraomu ar net Adomu, lei- 
džiant suprasti, esą ji nepriklausoma nuo apreiškimo Sinajuje. 
Tačiau Dievo pažinimas taip pat lengvai gali įgauti ir alegorinio 


ar simbolinio Toros interpretavimo formą, kai hebrajiški Toros 

žodžiai laikomi raktais į slaptas tiesas. Šios ezoterinės interpre- 
tacijos būdavo dažnai pateikiamos kaip atsiradusios ankstyvųjų 
rabinų laikais. Mistikas naujo apreiškimo negauna, o atranda naują 
Toros reikšmę, kuri gyvu balsu byloja kiekvienam žmogui, besiar- 
tinančiam prie jos atvira širdimi. 

Kaip jau matėme, mistinį Dievo pažinimą taip pat maitina 
ir išorės šaltiniai, tarp kurių itin reikšminga neoplatoninė filosofija, 
teigianti aukščiausiojo Vienio nepažinumą ir jį su pasauliu siejan- 
čią emanacijų grandinę. Emanacijų teorija - labai būdingas kaba- 
listinės sistemos bruožas. Gilindamiesi į Dievo ir regimojo pasaulio 
santykio problemą, kabalistai sutiko, jog pats Dievas yra už bet ko- 
kio žmogiško pažinimo ribų, neprieinamas net mistinei intuicijai. 
Jungtį tarp šios visiškai tobulos ir nepažinios esybės, paprastai 
vadinamos Ein Sof (“Begalybė”), ir kūrinijos pasaulio sudaro gran- 
dinė emanacijų, prasidedanti Dievo Valia ir besitęsianti toliau 
per dešimtį sefirot. Šios sistemos panašumas į neoplatonikų sistemą 
akivaizdus, bet jis kartu tik paviršinis, nes kabalistų emanacijos 
visos telpa Dievybėje ir net žemiausia bei prieinamiausia iš jų 
yra anapus fizinio pasaulio. Todėl kabalistų sistemą derėtų iš tiesų 
vadinti teosofine, o ne filosofine. Gausi kabalistinė literatūra su- 
daro solidžią dalį žydiškųjų mėginimų ištirti Dievo prigimtį, bet 
šis tyrimas vyksta toli nuo pramintų racionalaus pažinimo kelių. 

Tam tikra prasme kabalos teosofija gali būti suprasta kaip 
reakcija į filosofų Dievo miglotumą ir abstraktumą. Bet filosofų 
via negativa, neigimą, kad Dievui galima priskirti kokius nors pozi- 
tyvius atributus, kaip kad, atrodo, daroma bibliniuose raštuose, - 
šį neigimą galima taip pat traktuoti kaip atveriantį duris misticiz- 
mui. Mistikas į Dievo nepažinumo keliamą išbandymą atsiliepia 
ne jį neigdamas ar nuojo nusigręždamas, bet aistringai stiebdama- 


sis jo link. Toks reagavimas įžvelgiamas kūryboje netgi tų žmonių, 


132 


kurie paprastai laikomi ne mistikais, o filosofais. Saliamono Ibn 
Gabirolio poezija išreiškia galingą asmenišką troškimą pažinti 
Dievą, ir net Maimonidas, atrodo, kartais Dievo pažinimo paiešką 
nusako mistiniais terminais. Iš tiesų nėra lengva nubrėžti ribą tarp 
religinės filosofijos ir misticizmo, lygiai kaip ne visuomet lengva 
nubrėžti ribą tarp Biblijos egzegezės ir mistinės alegorijos. Vokie- 
čių chasidų ir kabalistų nepaprastą domėjimąsi Dievo esminio 
nepažinumo idėja patvirtina ir jų pastangos skirti aukščiausiąjį 
Dievą, esantį anapus bet kokio įmanomo žmogaus pažinimo ribų, 
nuo įvairių jo galių bei manifestacijų, kurios teisėtai gali būti kon- 
templiuojamos ir tiriamos, ir šitaip apsaugoti nepažinumo idėją 
nuo bet kokių pažeidimų. Be abejonės, ši perskyra gali lengvai nu- 
vesti į dualizmą ar net politeizmą, ir žydų mistikai su didele atodai- 
ra sergėjosi, kad nebūtų apkaltinti neigią esminį Dievo vienumą. 

Dievo meilė priklauso nuo Dievo pažinimo, nes mylėti galima 
tik tai, kas pažįstama (kaip ne sykį nurodyta, Biblijoje sąvokoms 
"pažinti" ir “mylėti” vartojamas tas pats veiksmažodis). Rabinai 
Dievo meilę apibūdina kaip patį svarbiausią įsakymą. Bet rabinai 
linkę suprasti šią meilę kaip veiksmą: Dievo meilė išreiškiama 
paklusimu Dievo įsakymams. Mistikams ji - galingas jausmas. 
Bahija apibūdina ją kaip “spontanišką sielos ilgėjimąsi savojo Kū- 
rėjo“, bet šią meilę jis regi kaip galutinį tikslą, kuriam visas jo mo- 
kymas tiktai rengia. Tik tuomet, kai žmogus suvokia Dievo didybę 
ir puola kniū:bsčias prieš ją iš baimės, prabus meilė jo širdyje. Mai- 
monidas pateikia panašų argumentą: paprasti žmonės mokosi tar- 
nauti Dievui iš baimės; tik po to, kai Dievą pažįsti, gali jį pamilti. 
“Kur maža pažinimo, ten maža meilės; kur pažinimo daug, ten ir 
meilės daug”. Šia mintimi paremtas mistinis devekut, “kabinimosi" į 
Dievą idealas. 

Devekut yra mistiko pastangų tikslas, - pastangų, kuriomis 

išjo sąmonės išstumiamos visos kitos mintys, ir jis nepatiria nieko 
kito, kaip tik Dievo kontempliaciją. Kabalistai apie šį glaudų ben- 
dravimą kalba džiaugsmingai žavėdamiesi, bet paprastai jie būna 
atsargūs ir stengiasi neapibūdinti jo kaip tikro sielos susijungimo 
su Dievu, kuriame ištirpsta sielos individualybė. 

Žydų mistikams pagrindine priemone, padedančia kilti aukš- 
tynį Dievybės kontempliavimą, tarnavo malda. Kabalistai sukūrė 
sistemą meditatyvių kavanot (intencijų), kurios būdavo nukreiptos 
į kiekvienos maldos slaptą reikšmę ir padėdavo besimeldžiančia- 
jam kanoninius maldos žodžius panaudoti kaip laiptelius, vedan- 
čius Dievo vardų ir visatos slėpinių suvokimo link. Iš esmės ši 
kavana pratęsia tą kavana, kuri lydi kiekvieną įsakymo laikymosi 
aktą: pradžioje buvusi sąmoningu dėmesiu, sutelkiamu į patį 
veiksmą ir priežastį, liepiančią jį daryti, kabalistams ji tampa kon- 
centravimusi į simbolinę kabalistinę poelgio reikšmę. Dievo garbi- 
nime, kuris mažiau susijęs su konkrečiais veiksmais, šis santykis 
netrukus atveda į visapusiškas meditacijų pratybas ir dievogarba 
transformuojama iš viešos veiklos į iš esmės privačią ir asmenišką 
veiklą. 

Šios kavanot, kurių nemaža galiausiai buvo suformuluota ir 
įtraukta į liturgijos leidinius, iš tiesų buvo skirtingos kiekvienam 
besimeldžiančiajam ir kiekvienam momentui, ir manyta, jog nie- 
kada nėra buvę dviejų vienodų maldų. Tatai ypač pabrėžė vėles- 
nioji, lurijinė kabala, o Izaokas Lurija skirdavo savo mokiniams 
meditacijų pratybas, paremtas Dievo vardo raidžių kombinacijo- 
mis. Raidžių kombinacijų (cerufim) meditavimas ateina iš ankstes- 
nės tradicijos, konkrečiai siejamos su Abraomo Abulafijos (g. 1240) 
vardu: jo “pranašų kabala” rekomendavo įvairias technikas, turin- 
čias padėti sielai kilti aukštyn, - tokias kaip kvėpavimo pratimai ir 
inkantacijos. Šių technikų paralelių nesunku rasti krikščionių hesi- 

chastų bei musulmonų sufijų ir, žinoma, jogų praktikoje. MisticiZ- 
mas yra taškas, kuriame labiausiai suartėja visos religijos ir tikėti- 
na jų įtaka viena kitai, net jeigu galimas dalykas, kad kai kurios 
technikos nepriklausomai rutuliojosi lygiagrečia trajektorija. 
Misticizmas kaip bendrystės su Dievu siekimas įgijo ypatingą 
reikšmę lurijinėje kabaloje, kuriai būdinga tikun doktrina. Tikun 
reiškia “atitaisymas”, ir norint suprasti, ką iš tiesų šis terminas reiš- 
kia, reikia šį tą Žinoti apie Lurijos pasaulio atsiradimo teoriją. Anks- 
tesniojoje kabaloje visa randasi iš Ein Sof palyginti tvarkingu ir 
nuosekliu emanacijų ir kūrimo procesu, o štai lurijinėje sistemoje 
įvesta kai kurių vyksmo komplikacijų ir posūkių, iš kurių svar- 
biausias nusakomas dviem vaizdiniais - cimcum (“susitraukimas”) 
ir ševira (“indų trūkimas" ). Cimcum idėja kyla iš tos keblios aplin- 
kybės, kad jau pats Ein Sof begalinumas lyg ir nebepaliktų vietos 
kūrimui. Todėl Lurijos sistemoje pats pirmasis įvykis yra tarytum 
koks Dievo susitraukimas į save, paliekantis savotišką vakuumą, 
kuriame gali atsirasti pasaulis. Kad ir koks svarbus kabalos turi- 
spekuliatyvus, o svarbiausias jo poveikis - nustatyti aiškią ribą 
tarp begalinio Dievo ir baigtinumo pasaulio ir šitaip pašalinti tą 
panteizmo atspalvį, kuris daugelio žmonių sąmonėje siejamas su 
kabala. O “indų trūkimas" turi kur kas praktiškesnių implikaci- 
jų. Pagal šią teoriją, kūrybinei Dievo šviesai srūvant į dar pavidalo 
neįgijusį Kūrinį, kai kurie ją talpinantys indai arba kanalai neat- 
laikė spaudimo ir sprogo. Dalelės pažiro ir ėmė kristi, drauge su 
jose įkalintomis dieviškosios šviesos kibirkštimis, pagimdydamos 
žemą materiją ir sitra ahra, - “kitą pusę“, kuri esanti blogio karalija. 
Maža to, šis krytis išjudino visą griežtos tvarkos visatos schemą, 
ir visa kas išjudėjo iš savo skirtųjų vietų. Taigi “indų trūkimas" - tai 


nei daugiau, nei mažiau kaip kosminė katastrofa, įvykusi anksčiau 

net už mums žinomą pasaulio sukūrimą. Dėl šios priežasties ne 
tik žmonija ar materialusis pasaulis, bet visas kosmosas yra reika- 
lingas nedelsiamo išgelbėjimo ir atitaisymo (tikun). 

Šis tikun tampa pagrindiniu lurijinės kabalos rūpesčiu, ir akty- 
vus vaidmuo šiame procese priskiriamas pačiam žmogui, konk- 
rečiai žydui, nes jei jis gyvena mistinio atsidavimo dieviškajam 
įstatymui gyvenimą, jo galioje yra išlaisvinti tas įkalintas kibirkš- 
tis ir šitaip priartinti ne tik pasaulio, bet, jei taip galima pasakyti, 
ir paties Dievo atpirkimą. Tokią prasmę turi Lurijos mokyklos dva- 
sinės pratybos: jų tikslas yra ne tik leisti individualiai sielai palai- 
mingai susilieti su Dievu, bet ir visą kosmosą pataisyti. Šiame darbe 
Dievas ir žmogus susaistomi artimesniais saitais negu Talmudo 
judaizme ar netgi ankstesnėje kabaloje, įkūnytoje Zohare: Dievas 
ir žmogus vienas kitam reikalingi, ir žmogaus veiksmai gali tam 
tikru būdu paveikti patį Dievą. 

Lurijinė kabala nepaprastai išpopuliarėjo, o nuo XVII a. pra- 
džios ji praūžė per žydų pasaulį nelyginant miško gaisras, šimt- 
mečio viduryje išsiliedama mesianizmo protrūkiu, kurio centre 
buvo Šabetajaus Cvi figūra. Praėjus dar amžiui, dar vieną lurijinės 
kabalos pakilimą atnešė lenkų chasidizmas, išpopuliarinęs jos 
idėjas ir paskleidęs jas plačiosiose, daugiausia neišsimokslinusio- 
se masėse. Chasidizmas akcentavo nuoširdų santykį ir beasmenį 
atsidavimą, pasiekiamą visiems žmonėms. Kabalistų intelektua- 
linę kontempliaciją pakeitė didelį emocinį krūvį turįs entuziaz- 
mas, kuris ypač pasireikšdavo maldoje. Chasidai melsdavosi susi- 
telkę, kad išsilaisvintų iš kūniškojo pasaulio varžtų, ir siekdavo 
visiško susijungimo su dieviškąja niekuma. Kavana (intencija), 
devekut (kabinimasis) ir hitlahavut (entuziazmas) yra esminiai cha- 
sidizmo terminai, o kai kurie chasidų mokytojai netgi kelia tikslą 


pasiekti visišką sielos susinaikinimą sąjungoje su Dievvbe. Viena 

chasidizmo pakraipa, vpač siejama su Šneuro Zalmano iš Liadų 
(1747-1813), chasidizmo Chabado mokyklos įkūrėjo, vardu, taip 
interpretuoja Lurijos c/mcum doktriną, kad grąžintų esminę Dievo 
ir pasaulio vienybę. Šis požiūris teigia, esą egzistuoja tik Dievas; 
visa kita yra jame, ir nėra tokios vietos, kurioje jo nebūtų. Visatos 
egzistenciją palaiko iš Ein Sof nenutrūkstamai emanuojanti neiš- 
senkanti galia; be šito ji akimirksniu išnyktų. Chabado chasidiz- 
mas vėl perkelia akcentą nuo jausmo į intelektualinę kontemplia- 
ciją. Besimeldžiantis asmuo, pavyzdžiui, užuot aklai atsidavęs 
jame sukvlančios džiaugsmingos ekstazės proveržiui, savo mintis 
kreipia į tai, kokiu būdu Ein Sofpalaiko visą visatos būtį, sekdamas 
dieviškosios šviesos kelią žemyn iš vieno pasaulio į kitą lig pat šio 
materialiojo pasaulio ir vėl viršun, atgalios į Ein Sof, kol jojo širdis 
ekstaziškai susijungia su Dievybe. Chasidiškąjį asmeniško susi- 
jungimo su Dievu ilgesį apskritai gana tipingai išreiškia garsioji 
Levi Icchako Berdičeviečio daina: 

Kur tik einu aš - tu! 

Ką tik pagalvoju - tu! 

Tiktai tu, ir vėl tu, visados tu! 

Tu! Tu! Tu! 

Mistinė tradicija savo ryškiausiomis formomis beveik visiš- 
kai išnyko, nukirsta tuomet, kai buvo sugriautos ir išblaškytos 
senosios bendruomenės, kur kadaise ji buvo gyvybinė jėga - Maro- 
ke, Vidurio Rytuose ir Rytų Europoje - ir nužudyta racionalizmo 
bei materializmo dvasios, dabar vyraujančios pagrindiniuose nū- 
dienos žydų pasaulio centruose. Dar esama išlikusių kabalistų ir 
chasidų bendruomenių, bet nedaug, jos izoliuotos nuo pagrindi- 
nių žydų gyvenimo srovių ir labiau primena praeities šlovę, o ne 
sudaro gyvąjėgą šiandieniame judaizme. Po įtarumo ir atviro prie- 


šiškumo laikotarpio XIX amžiuje žydų tvrinėtojai atkreipė dėmesį 

į mistinę literatūrą ir pasirodė kelios labai rimtos mokslinės studi- 
jos, iš kurių ryškiausi yra velionio Gershomo Scholemo darbai. 
Tačiau mokslinis misticizmo tyrinėjimas - tai visiškai skirtingas 
dalykas negu pats misticizmas; šios studijos tik patarnauja tam, 
kad išryškėtų skirtumas tarp mistinės ir mokslinės sąmonės. 
Apie mistinės tradicijos įtaką moderniajam judaizmui labai 
menkai ką tegalima pasakyti. Būta keleto mėginimų integruoti 
kabalistų ar chasidizmo idėjas į modernią judaizmo filosofinę 
sistemą, originaliausias išjų yra Abrahamo Isaaco Kooko, Palesti- 
nos aškenazių vyriausiojo rabino (1922-1935), mistinis sionizmas. 
Pažintis su chasidizmu labai giliai paženklino įtakingų šiuolaiki- 
nių religinių mąstytojų Martino Buberio ir Abrahamo Joshua Hes- 
chelio protus; jie abu išspausdino nemaža šio dalyko studijų. Bu- 
berio nuopelnu galima laikyti įstabiai atsinaujinusį susidomėjimą 
tuo, koks būtų potencialus chasidizmo įnašas į modernųjį dvasin- 
gumą, ir nors suabejota, ar jo pateiktas chasidizmo paveikslas yra 
tikrai tikslus, Buberiui, be abejonės, pavyko prakalbinti žydų mis- 
ticizmą gyvu balsu, kurį išgirsta Vakarų racionalistine tradicija 
išugdyti žmonės. Bet jei kur nors ir galima rasti tvarios žydų mis- 
ticizmo įtakos apraiškų, tai sinagogos liturgijoje, kurioje vis dar, 
nepaisant visų modernių reformų, tebegyvena Merkava mistikų 
maldos, vokiečių chasidų ir kabalistų himnai ir sielos stygas žadi- 
nančios lenkų chasidų melodijos, apeliuojančios labiau į šiandie- 
ninių maldininkų širdį negu protą ir subtiliai formuojančios jų 


tikėjimą. 


8. Teologinė tradicija 


Didis yra gyvasis Dievas, ir liaupsintinas: 


esantis ir neribojamas laiko. 


Vienatinis savo vienumu, jis yra Vienas, 
Slypintis savo begalinėj vienybėj. 


Neturi jis kūno, substancijos nei pavidalo 


joks atvaizdas negali nusakyti jojo šventumo. 


Ankstesnis už visą kūriniją, Pirmasis, 
savo pirmumu neturįs pradžios. 


Amžinasis Viešpats jis, ir pasaulis visas 
skelbia jojo didybę ir prakilnumą. 


Žmonėms, kuriuos pasirinko savo vardo šlovei atskleisti, 
Jis suteikė gausingas pranašystės dovanas. 


Nebuvo kito tokio pranašo Izraely 
kaip Mozė, regėjęs jį akis į akį. 


Per jį, pranašą, "ištikimą jo namuose“, 
Dievas savo tautai davė vienintelę tikrąją Torą. 


Ir savojo įstatymo jis niekados nebeatšauks 
nei jojo vieton jokio kito nebeduos. 


Įžvelgia jis mūsų paslaptis širdžių 
Ir žino baigtį visų daiktų iš anksto. 

Visiems geriems darbams jis deramą atpildą duos, 


Bet nusidėjėlį už nuodėmes nubaus. 


Galop atsiųs jis mūsų Pateptąjį 
Išgelbėt tuos, kurie šlovingo galo laukia. 


Mirusius mūsų mylintis Dievas prikels: 
Tebūna per amžius jo vardas su liaupsėm garbinamas! 
Jigdalis 


Kiekvienam, kuris mano, esą judaizmas neturi tikėjimo išpa- 
žinimo ir ne itin domisi teologija, turėtų kelti nuostabą tai, kad šis 
griežtas teologinis himnas, iš tiesų eiliuota Maimonido Trylikos 
principų santrauka, galėjo tapti ir tebelieka viena populiariausių 
iš visų sinagogoje skambančių giesmių. Bet iš tikrųjų esama ir dau- 
giau tokių pat teologinio pobūdžio himnų bei maldų, o Maimo- 
nido Trylika principų daugelyje maldaknygių vis dar galima rasti 
performuluotų į tikėjimo išpažinimą, kuriame kiekvienas teigi- 
nys prasideda “Tyru tikėjimu tikiu, kad...“. Vis dėlto reikia pripa- 
Žinti ir tai, kad judaizmui teologija niekada nebuvo tokia svarbi 
kaip krikščionybei. Jei žydų autoritetai kartkartėmis ir paskelbda- 
vo anatemą kitiems žydams ar ekskomunikuodavo juos teologi- 
niais pagrindais, tai tokių atvejų iš tiesų pasitaikydavo labai retai, 
palyginti su krikščionybės patirtimi, o klausimai, dėl kurių tai atsi- 
tikdavo, dažniausiai būdavo susiję su šventųjų raštų ar tradicijos 
privalomu autoritetu, o ne siauresniais Dievybės prigimties klau- 
simais, taip dažnai paskatindavusiais griebtis drastiškų priemo- 
nių krikščionybėje. Pastaraisiais klausimais judaizmas būdavo 
linkęs tokiu mastu toleruoti kitamanybę, kad bemaž galėjo atrodyti 
priartėjęs prie agnosticizmo ribos. 

Žydų teologija, kaip ir krikščioniškoji bei musulmoniškoji, 


yra kilusi iš susidūrimo tarp semitų ir graikų mąstysenos tipų, o 

tiksliau - iš sistemingo racionalaus tyrimo metodo taikymo Bibli- 
joje pateiktam Dievo paveikslui ir jo santykiui su pasauliu. Bibli- 
joje iš pat pradžių Dievas iškyla kaip asmuo - kad ir didesnio mas- 
telio, bet vis dėlto labai realus. Jis yra pradinis taškas ir sykiu ašis, 
apie kurią sukasi likusioji pasakojimo dalis: biblinį pasakojimą 
bemaž galima skaityti kaip Dievo biografiją, bent jau jo santykio 
su pasauliu požiūriu. Jo buvimas savaime suprantamas, o ne įro- 
dinėjamas, ir jo asmeniškumas imamas kaip prielaida, bet ne tyri- 
nėjamas: priešingai, tai žmogaus egzistencija kyla iš Dievo ir žmo- 
gaus charakteris suprantamas kaip Dievo charakterio atspindys. 
Biblijos pasaulyje vienintelis patikimas ir tikras dalykas yra Die- 
vas,o visa kita priklauso nuojo. Jis sukuria pasaulį iš chaoso, žmogų 
nulipdo pagal savo paveikslą ir vadovauja žmonijos istorijai nelygi- 
Jis kalba, o žmogus atsiliepia. Žmogaus aukščiausioji pareiga - išti- 
kimai vykdyti Dievo jam suteiktą paskirtį, o jo galutinis likimas 
vra visiškai Dievo rankose. 

Šitoks požiūris diametraliai priešingas požiūriui, plėtojamam 
graikų filosofų, - ten žmogus vra visų daiktų matas, o klausimai 
apie esminį pasaulio ir žmogaus būties pobūdį tiriami žmogaus 
patirties pagrindu, pasitelkiant žmogaus mąstymo teikiamus įran- 
kius. Graikų mąstytojai nuo mitologinių pasakojimų laipsniškai 
stiebėsi į suvokimą absoliučių vertybių ir principų, kurie yra ana- 
pus jų vadinamojo “regimojo pasaulio“ detalių įvairovės ir pade- 
da suvokti jų prasmę, netiesiogiai teigdami už visa ko slypinčią 
vienovę ir visa vienijantį tikslą. Šią mąstymo kryptį vainikuoja 
vis rafinuotesnis visatos sąrangos aiškinimas, tačiau toks, kuria- 
me galutinė tikrovė visuomet neliečiamai abstrakti ir tolima kas- 
dienei patirčiai. Graikų mąstytojai, ypač veikiami Platono, taip 


pat buvo linkę pakylėti neregimąjį, “inteligibilų” pasaulį regimojo 

pasaulio sąskaita, o pastarąjį apibūdinti kaip vien blausų ir nepa- 
tikimą pirmojo atspindį. Todėl tikrasis pasaulio supratimas - tai 
išskirtinė intelektualo prerogatyva ir tik jis vienas geba prasiskverb- 
ti pro klaidinantį fenomenų šydą iki anapus joslypinčios galutinės 
tiesos. 

Graikų mąstytojų racionalumas, jų įsitikinimas, jog visa pa- 
saulyje galima suprasti ir paaiškinti remiantis viena idėjų sistema, 
nepaprastai plačiai įsigalėjo net populiariu lygiu, tačiau lemiami 
ankstyvojo judaizmo raidos tarpsniai klostėsi atokiau nuo pagrin- 
dinių graikų minties centrų (Filono atstovaujama Aleksandrijos 
sintezė judaizmo požiūriu buvo akligatvis). Žydų intelektualinė 
tradicija buvo ugdoma rabinų mokyklose, kur pagrindinis studijų 
objektas buvo Biblija ir halacha. Nors daugelis ankstyvojo laiko- 
tarpio rabinų puikiausiai išmanė bent populiaresniąsias graikų 
minties sroves, nepanašu, kad jie būtų laikę vertu dalyku įtraukti 
metafizikos studijas į savo mokymo planus (arba - literatūroje esama 
užuominų apie tai -jiems atrodė perlenyg pavojinga dėstyti meta- 
fiziką klasėje, juolab kokioj nors dar viešesnėje auditorijoje). Ko 
gero iš čia ir klasikinio judaizmo teologinės minties necentruo- 
tumas, ir tolydžios teologinės tradicijos stoka. 

Bet net jeigu rabinai, kaip atrodo, nemėgino išdėstyti savo 
teologijos sistemingai, jie vis dėlto tvirtai laikėsi tam tikrų teologi- 
nių įsitikinimų, kartkartėmis patikrinamų gretinant su konkuruo- 
jančiomis formuluotėmis. Jie nuosekliai teigdavo ir visuomet gin- 
davo fundamentalų įsitikinimą Dievo vienumu: Dievas yra vienas 
ne tik ta prasme, kad neturi jokių antrininkų ar priešininkų, bet 
ir ta prasme, kad jis unikalus, visiškai nepanašus į jokią kitą būty- 
bę. Rabinai įnirtingai atmeta atvirą pagonišką politeizmą bei stab- 
meldystę, bet jie taip pat puola subtilesnio pobūdžio pavojaus 


Dievo vienumui šaltinius, - kaip antai idėją, esą pačioje Dievybėje 


142 


galima įžiūrėti skirtingus aspektus ar “galias”, arba esą aukščiau- 
sioji būtybė turinti padėjėją, savotišką “antrąjį Dievą”, kuris ir sukū- 
ręs pasaulį. Iš fragmentiškų teologinių ginčų atpasakojimų galime 
sugraibyti tik šių idėjų nuotrupas, bet nekyla abejonių dėl to, kad 
kiekviena koncepcija, galbūt galinti kvestionuoti Dievo vienovę, 
būdavo sutinkama ryžtingu ir dogmatišku Dievo neskaidomo ir 
visa apimančio vienumo teigimu. Iš tikrųjų rabinai puikiai suvo- 
kė, kad Dievas gali būti suvokiamas ir nusakomas daugeliu skir- 
tingų būdų, kad netgi pati Biblija turi jam daug skirtingų vardų. 
Jie patys vadindavojį įvairiais vardais, pvz.: “Vieta”, “Dangus”, “Kūrė- 
jas”, “Visatos Viešpats“, “"Maloningasai" ir taip toliau, o liturginių 
laiminimų formulėse jie nuolatos vardija specifinius jo veiklos 
aspektus, tokius kaip “Izraelio Atpirkėjas“, “Maldų Klausytojas", 
“Mirusiųjų Atgaivintojas“. Jie taip pat daro vaisingas išvadas iš 
daugelio skirtingų Biblijoje pasirodančių Dievo įvaizdžių, pavyz- 
džiui, Tėvo, Karaliaus, Ganytojo, Teisėjo, Atpirkėjo, ir konkrečiai 
skiria trylika skirtingų Dievo atributų, pateikiamų Išėjimo kny- 
gos 34, 6-7: “Viešpats, Viešpats, esu gailestingas ir maloningas 
Dievas, lėtas pykti, gausus gerumo ir ištikimybės, lydintis gerumu 
lig tūkstantosios kartos, atleidžiantis kaltę, nusižengimą ir nuo- 
dėmę”. Ir vis dėlto pamatinė Dievo vienumo doktrina nusveria vi- 
sas skirtingas jo manifestacijas ir visus skirtingus jo paveikslus ir 
padeda sulydyti juos visus į vieną darnią visumą. 

Net trumpai apžvelgdami rabinų požiūrį į Dievą, privalome at- 
sižvelgti į jo sudėtingumą, į tai, kad jis kupinas vidinių prieštarų 
ir net paradoksų. Dievas suvokiamas kaip transcendentinis, tolimas 
ir nepažinus, tačiau jis veikia pasaulyje, esti artimas tiems, kurie 
jo šaukiasi, ir pažįstamas patyrimu. Pasaulyje gyvenančio Dievo 
artumui rabinai turi specialų vardą, Šekina, ir jie net gali apibū- 


dinti Sekina kaip kenčiančią drauge su žmogumi ar išeinančią 

tremtin kartu su Izraelio tauta. Ir vėlei Dievas įsivaizduojamas 
esąs didingas ir nepalenkiamai teisingas, o sykiu - mylintis, geras 
ir atleidžiantis. Paradoksas akivaizdus; rabinų požiūriu, Dievui 
būdingi gailestingumo ir teisingumo atributai kažkaip vienas kitą 
atsveria. Maža to, Dievas yra gėris ir iš Žmogaus reikalauja neprie- 
kaištingos doros, o vis dėlto jis leidžia pasaulyje egzistuoti blogiui 
ir suteikia žmogui laisvą valią rinktis tarp gėrio ir blogio. Toliau, 
kaip pasaulio Kūrėjas, Dievas yra visos žmonijos Dievas, bet su Iz- 
raelio tauta jį sieja išskirtinis santykis. Šis santykis neparemtas 
kokiu nors ypatingu Izraelio nuopelnu, bet yra laisvas malonės 
ar pasirinkimo aktas iš Dievo pusės. Šiuo santykiu su Izraeliu jis 
parodo savo santykį su visu pasauliu. Nors Dievo galybė reiškiasi 
gamtos pasaulyje, jis taip pat yra apsireiškęs atskiriems žmonėms 
- patriarchams ir pranašams, visų pirma - Mozei, kuris Sinajuje gavo 
Dievo mokymo ir valios įkūnijimą Toros pavidalu, ir tai yra sim- 
bolis sandoros, kurią Dievas sudarė su Izraeliu, o Izraelį tai daro 
šventa tauta, tauta, “išskirta” Dievo tarnystei. Visas Izraelis yra 
Dievo liudytojas pasaulyje ir sykiu jo įrankis, padėsiąs išganyti 
visą žmoniją, kuri galų gale būsianti priversta mesti visus netikrus 
dievus ir pripažinti jo aukščiausiąją valią. 

Judaizme ir šiandien dar labai įtakinga ši rabinų teologija, 
besiremianti Dievo vienumo idėja ir trimis atraminiais taškais - 
pasaulio sukūrimu, apreiškimu ir išganymu, nes ją įkūnija gerai 
žinomi sinagogos liturgijos žodžiai. Ją taip pat implikuoja liturgi- 
nių metų švenčių pobūdis: Naujieji metai - tai pasaulio sukūrimo 
metinės; Šavuot žadina atminimą apie apreiškimą Sinajuje; o at- 
pirkimas - visų formų - švenčiamas per Pesach. 

Ir tiktai Viduramžių judaizme, bent jau tam tikruose sluoks- 
niuose į pirmą vietą išėjo griežta filosofinė mintis bei domėjima- 


sis metafizikos klausimais. Čia aiškiai regima graikų idėjų įtaka, 

ateinanti per musulmonų tyrinėjimus. Saadija, pirmasis iš tikrųjų 
svarbus žydų teologas nuo Filono laikų, gyveno Irake tuo metu, 
kai skleidėsi islamo religinė filosofija; jis buvo tokių iškilių musul- 
monų mąstytojų kaip al Ašari ir al Farabi amžininkas, irjo filoso- 
finės kūrybos samprata įkvėpta pagrindinės islamo racionalistinės 
mutazilitų mokyklos (Mutazilite Kalam) - mokyklos, kuri pirmoji 
interpretavo islamo doktriną graikų filosofinės minties požiūriu. 
Pradedant Saadijos laikais, žydų religinės filosofijos kontūrai įs- 
tabiai primena islamo minties kontūrus. Neoplatonizmas isla- 
me pasiekė kulminaciją su Avicena (980-1037), ojudaizme - su Ibn 
Gabiroliu (apie 1020-apie 1057), mąstytojais, kurių abiejų idėjos 
nuspalvintos būdingų mistinių elementų. Filosofinei kritikai, isla- 
me siejamai su al Gazalio (1058-1111) vardu, judaizme lygiagreti 
Judo ha Levi (prieš 1075-1141) veikla. Dar įstabesnis tas faktas, 
kad abiejų tradicijų žymiausi filosofai aristotelininkai, Averojus 
(1126-1198) ir Maimonidas (1135-1204), buvo amžininkai ir abu 
kilę iš Kordobos Ispanijoje; abu šie mąstytojai vėliau reikšmingai 
paveikė XIII a. krikščioniškąją scholastiką. 

Viduramžių filosofai laikė savo uždaviniu sutaikyti teologi- 
nius įsitikinimus, randamus Biblijoje ir išrutuliotus rabinų tradici- 
joje, su savojo meto racionalistine filosofija, kurios tikrasis šaltinis 
buvo klasikinė graikų mintis. Šios užduoties imtis juos skatino 
pirmiausia poreikis apginti tradicinį tikėjimą nuo prieštaravimų, 
kuriuos reiškė intelektualai racionalistai, niekinę jį kaip neva nepa- 
kankamai griežtą ir besikertantį su proto principais. Šia gynyba 
jie, kaip ganytojai, siekė išlaikyti tokius intelektualus judaizmo 
prieglobstyje bei numalšinti abejones, kurias jie galėtų pasėti ma- 
žiau išsimokslinusių tikinčiųjų protuose. Bet šiame procese jie taip 
pat atsakinėjo į kritiką, judaizmo adresu reiškiamą islamo ir krikš- 


čionybės propaguotojų, o rabinų judaizmo adresu - karaizmo 

sekėjų. Tad pirmasis jų tikslas buvo apologetinio pobūdžio. Tačiau 
užuot paprasčiausiai iš viso atmetę filosofų metodą arba užsipuolę 
jo per dideles pretenzijas, žydų teologai leidosi į tikrą dialogą su 
filosofija, priimdami jos pagrindines prielaidas ir naudodamiesi 
proto instrumentais tam, kad praturtintų judaizmo supratimą ir 
pateiktų nuoseklų ir sistemingą jo išdėstymą. Ankstyvieji mąs- 
tytojai, iš kurių labiausiai išsiskyrė Saadija, buvo linkę sekti mu- 
tazilitų pavyzdžiu ir dėstyti tradicinius įsitikinimus, vartodami 
filosofinę terminiją ir argumentaciją; šitaip jie mėgino parodyti, 
kad tarp religijos ir proto nėra vidinio konflikto. Tačiau jau labai 
greitai pradėjo aiškėti, kad protas - tai šis tas daugiau nei papras- 
tas įrankis tradiciniams įsitikinimams aiškinti ir net daugiau nei 
alternatyvus kelias į tiesą. Filosofui protas yra aukščiausia žmo- 
gaus galia, pats patikimiausias vadovas siekiant pažinimo už jus- 
lėms prieinamos ribotos srities. Ir net Saadija, kad ir tvirtai teigda- 
mas per apreiškimą ateinantį ir protu pasiekiamą pažinimą esant 
iš esmės tapatų, pripažįsta, jog protas geba savomis išgalėmis pa- 
siekti dieviškojo apreiškimo tiesą, ir iš tikrųjų tiesos ieškojimą pro- 
to priemonėmis laiko religine priederme. Saadija dargi įrodinėja, 
esą tais atvejais, kai biblinio teksto raidinė reikšmė prieštarauja 
protui, turi būti perinterpretuojama ne kas kita, o Raštas: todėl 
(nors ir ribota prasme) protas gali mums kelti pagrįstesnių reika- 
lavimų negu tradicija. Kaip tik dėl to, kad žmogus geba mąstyti, 
jis privalo panaudoti visą šį savo gebėjimą, siekdamas pažininimo. 
Šį principą perėmė ir toliau plėtojo vėlesni žydų mąstytojai, taip pat 
kaip ir musulmonų bei galop krikščionių filosofai. Iš tiesų dau- 
guma Žydų mąstytojų savo pastangas skyrė filosofiškai pateisinti 
judaizmui, o platesnių fizikos bei metafizikos klausimų tyrimą 
paliko savo kolegoms musulmonams. 


Tačiau netgi tarp žydų atsirado tokių, kuriuos masino filoso- 

finis visų visatos paslapčių tyrinėjimas. Šis magėjimas ryškiausiai 
justi Saliamono Ibn Gabirolio kūryboje, - filosofo, kuris kartu buvo 
stiprus ir talentingas poetas. Didžiausias jo filosofinis veikalas, 
Gyvenimo šaltinis, vėliau reikšmingai paveikęs krikščioniškąją scho- 
lastiką, - tai grynosios metafizikos darbas, atsijęs nuo bet kokio 
religinio konteksto. Tos pačios metafizinės idėjos religijos termi- 
nais reiškiamos jo liturginėje poemoje Karališkoji karūna, kuri kai 
kuriose apeigų sistemose buvo įjungta į Permaldavimo Dienai 
skirtas maldas. Į iš pažiūros neišsprendžiamą klausimą, kaipgi 
mums pažįstamas netobulas pasaulis galėjo atsirasti iš Dievo, kuris 
esąs tobula, visiškai dvasinė būtybė, Ibn Gabirolis atsako tipiškai 
neoplatoniška emanacijų teorija: iš Dieviškosios Valios (kuri tam 
tikra prasme identiška Dievui, tačiau skiriasi savo išoriniais padari- 
niais) emanuoja du pagrindiniai principai - bendrosios materijos“ ir 
“bendrosios formos”, - paskatindami ištisą grandinę emanacijų, už- 
sibaigiančią esamuoju pasauliu, kuriame vis dar veikia Dieviškoji 
Valia. Žmogus - tai mikrokosmosas, dalyvaujantis tiek inteligibi- 
liajame, tiek daiktiškajame pasaulyje, todėl jis savomis galiomis 
geba suvokti dvasines, nematerialiąsias formas. Šios rafinuotos 
sistemos atskiros vietos toli gražu nėra aiškios, tačiau intencija 
akivaizdi: išlaikyti sąsają tarp Dievo ir žmogaus, o drauge išlaikyti 
nepažeidžiamą absoliutų Dievo tobulumą. Ta pati intencija vėliau 
davė pradžią kabalos emanacinei sistemai; neoplatoniškasis ema- 
nacionizmas smelkė taip pat konkuruojančią filosofinę sistemą - 
aristotelizmą, žydų religinėje filosofijoje įsivyravusį daugmaž nuo 
XII a. vidurio, nemažu mastu iškilios Mozės Maimonido figūros 
dėka. 

Niekas neabejoja, kad Maimonidas atstovauja žydų teologi- 
jos istorijos viršūnei. Jis klasikiniu būdu suformulavo žydų raciona- 


lizmą, palikdamas visus savo pirmtakus šešėlyje ir nurodydamas 

kelią visiems, ėjusiems įkandin jo, netgi tiems, kurie jo pažiūroms 
nepritarė. Jo kūrybą vainikuoja ne tiek originalaus genijaus pas- 
tangos atverti naujas erdves, kiek puiki, kūrybinga sintezė. Jo 
gyvenamuoju metu vyravusi filosofija, išrutuliota virtinės retų 
gabumų musulmonų mąstytojų, buvo tam tikros formos aristo- 
telizmas, giliai persmelktas neoplatoninių idėjų. Josios stiprybę 
sudarė tikėjimas Žmogaus proto galia pasiekti pažinimą ir tą pa- 
žinimą sistemingai tvarkyti. Kita vertus, Maimonido religinė tra- 
dicija tvirtai rėmėsi dieviškuoju apreiškimu, perteiktu Biblijoje. 
Maimonidas pripažino neribotą reikšmę bei galią tiek apreiški- 
mui, tiek protui, nemėgindamas kurio nors vieno kitam pajungti. 
Taip pat jis nemėgino įrodinėti, neva religija ir filosofija esančios 
tiesiog du skirtingi ir vienodai teisingi būdai žiūrėti į tą patį dalyką, 
ar neva dvi visiškai skirtingos karalijos su skirtingais rūpimais 
dalykais ir iš esmės viena su kita nesikertančios. Jis tvirtai tikėjo 
pranašystės galia ir apreiškimu, o ypač didžiausiajam iš pranašų 
- Mozei - dovanotu apreiškimu; bet jis lygiai tvirtai buvo įsitikinęs 
ir proto galia bei proto lavinimu kaip aukščiausiąja žmogaus už- 
duotimi. Įstabioje parabolėje jis palygina Dievą su savo rūmuose 
sėdinčiu karaliumi, kurio valdiniai klajoja aplink, jo ieškodami. 
Daugumas žydų, kurie tiesiog vykdo Toros priesakus, tų rūmų 
nėra nė regėję. Talmudo tyrinėtojai, neturį filosofinio išsilavinimo 
ir nemėginą savojo tikėjimo pagrįsti protu, rūmus pasiekia, tačiau 
taip ir lieka aplink juos vaikščioti. Tie, kurie pradeda mokytis filo- 
sofijos, jau yra įžengę į rūmų prieangį; kai jų mokslas bus baigtas 
irjie sužinos ribą to, kas gali būti pažinta ir įrodyta, jie bus su kara- 
liumi rūmų viduje. Nenuostabu, kad šitoks Talmudo studijavimo, 
paprastai laikomo žydų švietimo viršūne, nuvertinimas tam tik- 
ruose sluoksniuose sukėlė tulžingą reakciją. Tačiau Maimonidas 


taip pat tvirtino egzistuojant griežtas ribas, ligi kurių protas gali 

būti vadovas. Už šių ribų vienintelis patikimas vadovas tegali 
būti apreiškimas, perteikiamas tradicijos. Žymiausias pavyzdys, 
iliustruojantis tai, kaip Maimonidas riboja filosofinio mokymo 
vaidmenį, yra jo teikiama pirmenybė biblinei pasaulio sukūrimo 
sampratai, o ne aristotelinei pasaulio amžinumo doktrinai, kurią 
jis parodo esant nepakankamai pagrįstą racionaliais įrodymais. 
Šis radikalus nukrypimas nuo aristotelinės doktrinos atvėrė 
kelią tikrai biblinės religijos ir aristotelinės filosofijos sintezei. Kaip 
tik šis Maimonido laimėjimas atnešė jam šlovę tarp vėlesniųjų 
mąstytojų - žydų, musulmonų ir krikščionių, - šlovę žmogaus, žydų 
tikėjimui padėjusio tvirtus filosofinius pamatus. Jo nuosekliai pag- 
rįsti dėstymai taip pat nepaprastai paskatino filosofinį mąstymą 
platesniuose išsilavinusių žydų sluoksniuose. Jo svarbiausias filo- 
sofinis veikalas, Vadovas dvejojantiems, imtas traktuoti kaip filoso- 
finis judaizmo išdėstymas par excellence, ojo glaustai suformuluoti 
Trylika žydų tikėjimo principų pradėti laikyti savotišku tikėjimo 
išpažinimu ir netgi, kaip matėme, supaprastinta forma įtraukti į 
sinagogos liturgiją. Betjau vien pats Maimonido sintezės pasiseki- 
mas išprovokavo nuožmią reakciją, iš pagrindų sukrėtusią žydų 
intelektualinį gyvenimą. Tarp filosofų būta skirtingų mokyklų ir 
nemažų nesutarimų tiek dėl bendrųjų principų, tiek dėl konkrečių 
detalių. Kad ir koks didis būtų buvęs Maimonido autoritetas, kai 
kurie jo sekėjai jam griežčiausiai priekaištavo: Geršonidas (1288- 
1344), vienas iškiliausių Viduramžių žydų intelektualų, manė Mai- 
monidą pernelyg smarkiai pažeidus aristotelizmo principus ir 
nukrypus į neoplatonizmą, o Chasdajus Kreskas (apie 1340-1410) 
pateikė įžvalgią paties aristotelizmo filosofinę kritiką. Šiuose filo- 
sofų nesutarimuose nebūdavo abejojama dėl pagrindinio laisvo 
filosofinio tyrimo principo. Tačiau kai kuriuose sluoksniuose pul- 


tas visas religinio racionalizmo pagrindas. Kai kada tai būdavo 

reakcija į besaikį racionalizmą ir jo nemenką paveikumą; kiti kriti- 
kai, tokie kaip šiaurės Prancūzijos rabinai, vieningai smerkę Mai- 
monidą, gyveno kitokioje kultūrinėje aplinkoje, kur karaliavo Tal- 
mudo studijavimas, o filosofijos studijos niekuomet neįsitvirtino. 
Kad ir kokie būtų buvę motyvai, skatinę pulti Maimonidą, jis pju- 
dytas energingai ir tulžingai. Ši kontroversija taip įsiaitrino, kad 
1232 m. Vadovas dvejojantiems Montpellier buvo krikščionių viešai 
sudegintas, kaip teigiama, Maimonido priešininkams sukursčius. 
Maimonido kontroversijos paskleistas antiracionalistinis raugas 
ilgam paveikė žydų nuostatas, ir didžiojoje žydų pasaulio dalyje 
filosofinis tyrimas šitaip buvo ištisiems šimtmečiams veiksmingai 
užgniaužtas. 

Kaip tik tuo metu Provanse ir šiaurės Ispanijoje - tose srityse, 
kur ši kontroversija vyko įnirtingiausiai, - radosi teosofinė kabalos 
sistema. Jau įsitikinome, jog kabala netraktuotina kaip papras- 
čiausiai viena iš reakcijų prieš filosofinį racionalizmą. Jos būdingi 
įsitikinimai liudija neoplatoninės filosofijos įtaką, o už visų jos 
teorijų slypi troškimas perprasti Dievo prigimtį, pradine pozicija 
iš esmės ne taip jau tolimas filosofų užmojui. Norint apžvelgti 
Viduramžių žydų spekuliacijų apie Dievo prigimtį bei jo santykį 
su pasauliu tradiciją, jokiu būdu negalima apeiti kabalistų į ją 
įdėto indėlio. 

Kokia prasme ši tradicija gali būti laikoma autentiška žydų 
tradicija ir kokia jos vieta platesniame judaizmo kontekste? Pir- 
miausia reikia pasakyti, kad ir filosofinis tyrimas, ir kabala atliepė 
realų dalies žydų poreikį geriau suprasti teologijos klausimus. Fi- 
losofijos atžvilgiu šis poreikis jungė žydus ir nežydus, t.y. musul- 
monus bei krikščionis, o tai, ką ši paskata davė, buvo veikiau nebe 
vidinė žydų tradicija, net jei ir maitinama iš išorės pasaulio dvelkian- 


čių idėjų, - pavyzdžiui, žydų dalyvavimas platesniuose debatuose, 

į kuriuos įsijungdavo visų trijų tikybų intelektualai. Jų dalyviai 
žydai, semdamiesi argumentų iš savo pirmtakų žydų darbų, iš 
esmės atsakinėdavo į savo amžininkų užduodamus klausimus 
žengdavusią konfesines ribas. Kabalos padėtis buvo kitokia: nors 
ją, be jokios abejonės, maitina išorinės įtakos, ji yra unikali žydiš- 
ka sintezė, dar daugiau - tai autentiška tradicija ta prasme, kad ji 
buvo perduodama tiesiogiai mokytojo mokiniui, ir kiekviena kar- 
ta išplėtodavo ir pratęsdavo, ką paveldėjusi iš ankstesniosios. Abi 
šios tendencijos įgijo daug sekėjų, ir tatai ypač pasakytina apie 
kabalą, kuri nepaprastai plačiai išplito geografiškai - nuo Ispanijos 
iki Vidurio Rytų, o galiausiai pasiekė ir Šiaurės Europą; be to, kai 
kurios jos formos sėkmingai virto išties populiariu sąjūdžiu. Kita 
vertus, reikia pripažinti, jog abiejų tendencijų - filosofijos ir ka- 
balos - paveikumo sfera buvo keletu atžvilgių griežtai ribota. 
Pirma, abi jos sąmoningai skiriamos ezoteriniam ratui. Kiek- 
viena savaip savo lobius siūlo inicijuotiesiems - žmonėms, pasi- 
rengusiems priimti įsipareigojimą, peržengiantį įprastinius žydų 
religijos reikalavimus. Kabalos atveju tai emocinis ir dvasinis įsi- 
pareigojimas. Kabalistai paprastai nustatydavo ribojimus žmo- 
nėms, kuriems galėjo būti perteikiami jų mokymai, - pavyzdžiui, 
nustatydavo minimalų amžių ar tam tikrą etinių savybių lygį. Fi- 
losofijai taip pat kartais būdavo keliamas tam tikras amžiaus 
reikalavimas, bet esminis įsipareigojimas būdavo intelektualinis. 
Kabalistai savo mokymus traktavo kaip slaptą apreiškimą, kurio 
viešai skleisti esą nedera, o štai filosofai linko manyti, jog jųjų 
teorijos paprastiems Žmonėms neįkandamos. Net Maimonidas, 
kuris, kaipjau įsitikinome, teigia filosofinės tiesos suvokimą esant 
būtiną kiekvienam geidžiančiam prisiartinti prie Dievo, - netgi jis 


savo mokymus Vadove dvejojantiems dėstė tokiu painiu stiliumi, 

kadjie suvokiami tik nedidelio inicijuotųjų rato, nors savo Trylika 
principųjis ir pateikia kaip glaustą santrauką tiems žmonėms, ku- 
rie priversti kliautis ne intelekto galia, o tikėjimu. 

Todėl neišvengiamai filosofijos ir kabalos pasiektos įžvalgos 
buvo prieinamos tik mažai daliai žydų, intelektualiniam ir, tam 
tikru mastu, socialiniam elitui. Kad ir kaip jų gynėjai laikė jas pra- 
našesne alternatyva įsigalėjusioms religijoms formoms bei kon- 
vencionaliems keliams į Dievą, jie negalėjo ar nenorėjo paversti 
jų autoritetinguoju, “tikruoju” keliu visiems žydams, kaip Talmu- 
do rabinams (pasižymėjusiems ne mažiau elitiškomis pažiūromis) 
pavyko padaryti halachą. Reikia pridurti dar tai, kad geografijos 
požiūriu filosofija turėjo labai ribotą įtaką. Ji neperžengė musul- 
monų pasaulio ir gretimų krikščioniškosios Europos dalių sienų 
(Ispanijos Provanso ir, mažesniu mastu, Italijos). Net ir šioje terito- 
rijoje ji klestėjo tik keliuose centruose. Jai niekada taip ir nepavyko 
prasiskverbti į svarbius žydų intelektinio gyvenimo centrus šiauri- 
nėje Prancūzijoje ir Vokietijoje, o Bizantijoje jos įtaka atrodo buvus 
menka. 

Su tuo, kas minėta, susijęs kitas svarbus veiksnys - tai abiejų 
šių tendencijų išprovokuota stipri opozicija. Jau pabrėžėme ryškų 
priešiškumą racionalizmui, būdingą Maimonido pažadintai kon- 
troversijai. Judaizme įsivyravo ir net tarytum tapo norma kaip 
tik ši antiracionali nuostata, o tam tikruose sluoksniuose ji juntama 
ir iki šios dienos. Kaip liudija kabalistų raštai, kabala taip pat įsigi- 
jo nemenką opoziciją, ir net jeigu kabalistams žymiai labiau negu 
filosofams pasisekė įveikti tą opoziciją (nes jie galėjo jungti savo 
įsitikinimus su liaudies religiniu jausmu), ji neišnyko ir visuomet 
grėsė įsiplieksti, ypač politinių bei socialinių krizių momentais. 

Visų šių aplinkybių rezultatas tas, kad reiškinys, mūsų gana 
apibendrintai ir net apytikriai įvardytas kaip teologinė tradicija, 

judaizme niekada nepajėgė įsitvirtinti kaip svarbiausia jo dalis. 
Viduramžių judaizme ir toliau vyravo Talmudo studijos, sutelk- 
tos į halachą, o visoms konkuruojančioms mąstymo mokykloms 
teko susitaikyti su antraeile padėtimi, ir žvelgta įjas įtariai, jei ne 
tiesiog smerkiant. Reikšminga tai, kad Maimonidas buvo pirmiau- 
sia prisimenamas kaip halachos autoritetas; tiesą sakant, tikėtina, 
jog jei ne pagarba, jam rodyta kaip halachos mokovui, jis būtų bu- 
vęs nedvejojant pasmerktas, ojo filosofiniai veikalai būtų buvę už- 
miršti. Toks likimas ištiko Ibn Gabirolį: jo neblėstanti šlovė žydų 
sluoksniuose rėmėsi jo eilėraščiais, kurių daugelis buvo įtraukti į 
sinagogos liturgiją. Jo Gyvenimo šaltinis, išverstas į lotynų kalbą, bu- 
vo paplitęs tarp krikščionių scholastų, kurie tarė, jog jos autorius 
(tarp jų žinomas iškraipytu Avicebrono vardu) buvęs musulmonas. 
Tik 1845 m. prancūzų ir žydų mokslininkas Solomonas Munkas 
atrado, kad Avicebronas ir Ibn Gabirolis buvo tas pats žmogus. 

Reali filosofijos ir kabalos įtaka judaizmui vertinta įvairiai. 
Tiesa tai, kad nė vienam iš šių metodų nepavyko įteisinti “oficia- 
lios” žydų teologijos, ir jeigu jie to siekė (o dėl šito galima ginčytis), 
tai galima daryti išvadą, kad juos ištiko nesėkmė. Tačiau filosofai ir 
kabalistai vis dėlto pasitarnavo vertingam tikslui - daugeliui žydų 
nurodė kelią į tvarkingą intelektinį teologinių klausimų supra- 
timą, kurio negebėjo pasiūlyti talmudiškasis judaizmas. Be to, ka- 
balistai gana gerai sutarė aprašydami Dievo prigimtį bei veiklą, 
ir net jei šis jų aprašymas liko nepripažintas platesnių žydų sluoks- 
nių kaip kokia nors prasme “ortodoksinė” žydų teologija, vis dėl 
to labai ilgą laiką (bent apvtikriai nuo 1500 iki 1800 m.) jo niekas 
ir nenusvėrė. O dėl filosofų, tai jie įnešė svarbų savitą įnašą į 
kabalistinę Dievo sampratą (labiausiai - per kabalistinei sistemai 
fundamentalią neoplatonistinę emanacijų teoriją) ir padėjo pag- 


rindus vėlesniam racionaliam žvdų tikybos tyrimui. Halacha, per 

visą Viduramžių laikotarpį buvusi būdingiausia ir plačiausiai pri- 
pažinta judaizmo išraiška, iš esmės domėjosi praktiniais klausi- 
mais, todėl liko tiesiogiai beveik nepaliesta teologinių spekuliacijų, 
nors ir esama įdomių duomenų apie kabalos įtaką tiek oficialiajai 
halachos formuluotei, tiek liaudies praktikai, - pastaruoju atveju 
šios įtakos būta žymiai platesnio masto. Bet turbūt reikšmingiau- 
sią ir filosofijos, ir kabalos poveikį galima pajusti liturgijoje. Nors 
pagrindinės maldos buvo pavydžiai sergstimos nuo mėginimų 
peržiūrėti, todėl ir toliau reiškė iš esmės rabinų požiūrį į Dievą, 
esamo meto idėjos būdavo laisvai gabenamos liturgijos karalijon 
giesmėmis ir liturginiais eilėraščiais, kurie užimdavo vis daugiau 
ir daugiau vietos sinagogos dievogarboje. Daug pavyzdžių liudija 
filosofinių idėjų brovimąsi į sinagogos giesmių fondą, drauge esa- 
ma daugybės kabalistinių himnų, iš kurių keletas pergyveno radi- 
kalų liturgijos “valymą” dar radikalesniame amžiuje ir neprarado 
populiarumo iki šių dienų. Per Dievo garbinimą sinagogoje šie 
ezoteriniai įsitikinimai skverbėsi į platesnius žydų sluoksnius ir 
šitaip greta senesniųjų rabinų idėjų nepaliaujamai formavo žydų 
liaudies tikėjimą. 

Filosofinė spekuliacija judaizme niekuomet nebuvo visiškai 
išblėsusi, tačiau pradedant XIV a. ji ruseno vis mažesniame rate, 
kol XVIII a. vėl įsiliepsnojo Europos Švietimo kontekste. Vieninte- 
lis dėmesio vertas šio tarpinio meto bruožas - tai Viduramžių filo- 
sofų, tokių kaip Maimonido, Geršonido ir Kresko, įtaka Spinozos 
filosofinei minčiai. Tačiau Spinozos filosofija, kad ir siekdama šak- 
nimis, be kita ko, ir ankstesniąją žydų filosofiją, taip radikaliai nu- 
krypsta nuo judaizmo, kad vargu ar gali būti laikoma tiek ankstes- 
niosios tradicijos tąsa, tiek autentiška žydiška pastanga suprasti 
Dievą. Iš tiesų Spinoza nuosekliai kreipia savo kritikos ietis į pa- 


čius religijos pagrindus ir atmeta bet kokį mėginimą materialųjį 

pasaulį kildinti iš transcendentiško Dievo. Nors Spinoza ir neat- 
sisako žodžio “Dievas”, - iš tikrųjų net suteikia jam didelę reikšmę, 
dėstydamas savo idėjas, - jojo Dievas labai jau nutolęs nuo tradicinio 
judaizmo Dievo, įasmeninto veikėjo, skirtingo nuo savo kuriamo 
pasaulio. Spinozos Dievas - tai beasmenė ir begalinė substancija, 
ir visa yra “Dieve”, visa ko būtis priklauso nuo jo būties ir paklūsta 
nepalenkiamiems būtinumo dėsniams. Kažin ar svarbu atsakyti 
į klausimą, ar ši sistema geriau apibūdintina kaip “panteizmas”, 
ar kaip “ateizmas”. Svarbu tai, kad nors paviršutiniškam žvilgsniui 
gali pasirodyti, neva ji išlaiko klasikinį tikėjimą į vieną unikalų 
Dievą, nuo kurio viskas priklauso, iš tikrųjų ji visiškai nesuderina- 
ma sujokiu teistiniu tikėjimu. Spinozos veikalai nėra skirti specia- 
liai žydams, bet europiniams mąstytojams apskritai, jie turi vietą 
platesnėje moderniosios filosofijos istorijoje. Ir tik tada, kai žydų 
mąstytojai po truputį įsijungė į tą platesniąją istoriją, žydų filoso- 
finėje mintyje pradėjo reikštis Spinozos įtaka. 

Reikšminga, pavyzdžiui, tai, kad Moses Mendelssohnas iš 
esmės domėjosi Spinozos idėjomis ir joms prijautė; ryškiausiai 
tai matytijo paskutiniame kūrinyje Morgenstunden (Ryto valandos), 
kur jis parodė tikėjimo Dievo buvimu racionalumą. Šis veikalas 
adresuotas ne atskirai žydams, o apsišvietusiam vokiečių skaity- 
tojui, ir Mendelssohnas entuziastingai priima Švietimo raciona- 
lizmą drauge su jo tikėjimu visuotiniu moralės įstatymu, paremtu 
racionalia religine tiesa. Mendelssohnas sutaria su Spinoza ta pras- 
me, kad racionalią tiesą ir religiją išskiria į atskiras sferas, tačiau, 
kitaip negu Spinoza, jis palaiko religijos vertę ir iki gyvenimo 
pabaigos lieka ištikimas praktikuojantis žydas. Kaip ir Viduram- 
žių žydų filosofai, pradedant Saadija,- o jų argumentais jis rėmėsi, 
- Mendelssohnas tvirtai tiki apreiškimu Sinajuje, apreiškimu, kurio 
tikrumą, kaip ir Saadijai, garantuojąs tas faktas, kad jo liudytoju 

tapo ištisa tauta. Kaip ir ankstesni žydų filosofai, o sykiu ir kaip 
jo meto krikščionių filosofai, Mendelssohnas teigia apreiškimo ir 
proto tarpusavio suderinamumą. Tačiau jis nesutinka, jog apreiš- 
kimas perteikia ir įteisina doktrinas, nepriklausomai pavaldžias 
ir protavimui. Jis daro perskyrą tarp universalių tiesų, randamų 
tik protu ir dėl šios priežasties prieinamų visiems Žmonėms, ir 
Toros priesakų, apreikštų Sinajuje žydų tautai ir tik jai vienai pri- 
valomų. Dievo apreikštasis įstatymas esą papildąs universaliąją 
proto religiją, su kuria derąs judaizmas kaip visuma. 

Kaip ir Mendelssohnas, jo sekėjai žydai ir toliau stengėsi doro- 
tis su apreiškimo ir proto religijos santykiu, nors maža kas pritarė 
jo judaizmo kaip apreikštų įstatymų visumos kategorizavimui. 
Iš esmės jie tęsė Viduramžių filosofų ieškojimus, bet jau kantinės 
ir pokantinės vokiečių filosofijos kontekste. Viduramžių filoso- 
fams rūpėjo suderinti apreiškimą ir protą, jie abu buvo suprantami 
kaip turį vienodą aukščiausią autoritetą. Po Švietimo epochos gy- 
venę mąstytojai leido sau kvestionuoti apreiškimo dievišką au- 
toritetą. Vis dėlto jų Dievo sąvokos supratimas visiškai atsilaikė 
prieš vokiečių idealizmą ir jie liko įstabiai ištikimi tradiciniam 
žydų tikėjimui laisvu, trancendentiniu Dievu Kūrėju, teikiančiu 
žmogui moralinę laisvę. Savo domėjimąsi jie buvo linkę telkti 
labiau į etikos, o ne į metafizikos sritį. Pastangą sutapatinti juda- 
izmą su proto religija paskutinįkart ir visapusiškiausiai išreiškė 
Hermanno Coheno darbai, ypač jo vėliausia knyga Proto religija 
judaizmo šaltiniuose, išspausdinta 1919 m., po autoriaus mirties. 
Čia Cohenas peržengia etinį idealizmą, būdingą ankstesniems jo 
veikalams, kuriuose Dievas suvokiamas kaip beasmenė idėja, ir 
pereina prie nuodugnaus judaizmo aptarimo, kuriame Dievas vėl 
virsta įasmeninta būtybe, egzistuojančia atskirai nuo žmogaus ir 


palaikančia su juo tam tikrą santykį, kurį galima nusakyti kaip 

meilės santykį. Tačiau net šiame paskutiniame darbe, persmelk- 
tame gilaus judaizmo supratimo bei nuoširdžios simpatijos reli- 
giniam jausmui, Dievas lieka greičiau idėja, o ne nepriklausoma 
tikrovė: tarp filosofijos Dievo ir religijos Dievo tvyro nemąžtanti 
įtampa. 

Hermannas Cohenas žymi tam tikrą pabaigą, bet sykiu jis ir 
nurodo kelią naujos pradžios link. Jo paskutiniame veikale pradė- 
tos plėtoti idėjos įkvėpė jaunąją kartą labiau ieškoti emociškai 
praturtinančio suvokimo, kokia Dievo prigimtis ir jo santykis su 
žmogumi, o šiose paieškose savo žvilgsnį kreipti už seniai pramin- 
tų filosofinio racionalizmo takų. Iškiliausias iš Coheno mokinių 
buvo Franzas Rosenzweigas (1886-1929), kurio knyga Atpirkimo 
žvaigždė, pradėta rašyti ant armijos atvirukų motinai iš karinės 
tarnybos Pirmajame pasauliniame kare, tapo įtakingiausiu moder- 
niųjų laikų žydų teologijos veikalu. Rosenzweigas pradeda rea- 
lia žmogaus patirtimi, tiksliau - mirties baime. Kadangi filosofija 
negali išgydyti Žmogaus nuo šios baimės, filosofija yra klaidinga, 
taip pat klaidinga jos pretenzija viską redukuoti į vieną principą. 
Reikalinga nauja mąstysena, tinkamai įvertinsianti paties žmo- 
gaus reikmes ir deramą reikšmę skirsianti natūraliam Dievo, žmo- 
gaus ir pasaulio kaip trijų skirtingų esybių suvokimui. Kiekvieną 
jųjis studijuoja atskirai, eidamas nuo neigimo prie teigimo, tuomet 
įsižiūri į kiekvieno elemento santykį su kitais. Tokiu būdu triada 
Dievas-žmogus-pasaulis veda prie triados kūrimas (regimas kaip 
Dievo santykis su pasauliu)-apreiškimas (regimas kaip Dievo san- 
tykis su žŽmogumi)-atpirkimas (regimas kaip žmogaus santykis 
su pasauliu). Šių dviejų triadų jungtį Rosenzweigas simboliškai 
įkūnija šešiakampėje žvaigždėje, kuri yra judaizmo simbolis ir 
kartu jo knygos pavadinimo šaltinis. Šioje paprastoje struktūroje 


sutelpa nepaprasta įvairovė sugestyvių įžvalgų, prieitų daugiau 

asmenine patirtimi, o ne remiantis tradiciniais mokymais ar logi- 
niais argumentais, ir reiškiamų sąmoningai miglota ir poetiška 
kalba. Rosenzweigo filosofijoje kalba kaip komunikacijos priemo- 
nė vaidina esminį vaidmenį, taip pat kaip ir meilė, fundamentali 
Dievo ir žmogaus santykiui. Atpirkimo žvaigždė nėra judaizmo 
aprašymas ar analizė, - tai kur kas platesnio spektro, o sykiu ir daug 
asmeniškesnis kūrinys, - bet jis visiškai naujai ir kūrybiškai įverti- 
na judaizmo dvasią, atspindimą jo įsitikinimų bei praktikos. Ro- 
senzweigas atveria kelią į naują, egzistencinę religijos filosofiją; 
tiesą sakant, jis neabejotinai anticipavo daugelį egzistencializmo 
principų ir idėjų. Deja, jo knyga neturėjo tokios tiesioginės įtakos, 
kokios buvo verta: egzistencialistai ją ignoravo, manydami esant 
grynai žydišką kūrinį, o Vokietijos žydų intelektualai, kurie gal 
būtų išvystę jo idėjas, žuvo ar buvo išblaškyti nacizmo košmaro 
metu. Tačiau per išlikusiųjų kūrybą (tokių kaip S. H. Bergmano, 
Nahumo CGlatzerio, A. Heschelio, Ignazo Maybaumo ir Ernsto Si- 
mono, kurie buvo vienaip ar kitaip susiję su Rosenzweigu) jo filo- 
sofinės idėjos pamažu prasiskverbė į platesnę žydų visuomenę, 
o puikus Williamo W. Hallo Žvaigždės vertimas į anglų kalbą (iš- 
leistas 1970 m.) jo Žodžius padarė prieinamus jaunesnei kartai, 
jau nemokančiai vokiškai. 

Martinas Buberis buvo Rosenzweigo draugas ir bendramin- 
tis, ir jo žymioji dialogo filosofija, kaip ir Rosenzweigo “naujasis 
mąstymas”, yra paremta asmeniška patirtimi ir asmenišku santy- 
kiu. Buberio Dievas, apibūdinamas kaip “Amžinasis Tu”, pažįsta- 
mas ne doktrinų formuluotėmis ar metafizine spekuliacija, bet 
per asmenišką susitikimą. Būtent šis susitikimas su Amžinuoju 
Tu ir sudaro apreiškimą, o apreiškimas neturi objektyvaus turi- 
nio, atviras kiekvienam, kas pasirengęs visa esybe atsiliepti į pa- 


saulį, plytintį aplinkui. Buberio idėjos - tai kraštutinė reakcija prieš 

tradicines pastangas atrasti racionalų Dievo supratimą, sykiu jos 
išreiškia naujesnes asmeniškus lūkesčius labiau tenkinančio paaiš- 
kinimo paieškas. Nors formaliai ir teisinga būtų sakyti, kad iki 
šioljos darė ryškesnį poveikį krikščionių, o ne žydų mąstytojams, 
tačiau jos taip pat atliepė neįvardytą poreikį, patiriamą daugelio 
žydų, arba nusiviliančių institucine religija, arba papiktintų ar 
atgrasintų tradicinių mokymų apie Dievą. 

Vieną iš sunkiausių išmėginimų per visą istoriją klasikiniams 
žydų mokymams apie Dievą sudarė nacių holokausto įvykiai. 
Kaipgi galima tikėti į tobulai laisvą, tobulai gerą, tobulai teisingą 
Dievą, veikiantį istorijoje, neabejingą savo kūrinijai ir specialiai 
suinteresuotą Izraelio tauta, jei jis panorėjo, kad įvyktų ar bent 
jau toleravo šitokio masto apgalvotą blogį, kai buvo kankinama 
ir brutaliai žudoma didelė žydų tautos dalis, įskaitant daugybę 
rabinų, pamaldžių žmonių ir net ką tik gimusių kūdikių? Į tokius 
klausimus kaip šie lengvai neatsakysi ir jų nenumaldysi atsajais 
filosofų svarstymais apie žmogaus laisvą valią arba pietistiniais 
pamokslais apie skaistinantį kančios ir atgailos poveikį. Žydų 
istorijoje apstu įrašų apie persekiojimus bei žudynes, tačiau joje 
esama tam tikrų įvykių, kurie savo nežmoniškumu peržengia įp- 
rastines kategorijas. Toks įvykis buvo pirmosios Šventyklos su- 
griovimas; taip pat antrosios Šventyklos sugriovimas, o vėlesniais 
laikais - turbūt išvarymas iš Ispanijos ir kazokų skerdynės Lenki- 
joje. Visi šie įvykiai paliko nenykstamus randus kolektyvinėje 
žydų sąmonėje, visi jie negailestingai sukrėtė žydų teologinius įsiti- 
kinimus. Kai kurie nacių holokaustą pergyvenę mąstytojai mėgino 
pastarąjį įvykį asimiliuoti į ankstesniųjų katastrofų grandinę; ta- 
čiau kitiems jis - pernelyg nežmoniška ir gniuždanti patirtis, kad 


ją būtų galima įtalpinti į kokį nors modelį, todėl ją dera priimti 

Radikaliausias atsakas į šį iššūkį - tai tradicinio tikėjimo į vie- 
ną asmeninį, mylintį Dievą neigimas. Šis požiūris ypač siejamas 
su vardu Richardo Rubensteino, savąją “Dievo mirties“ teologi- 
ją išdėsčiusio 1966 m. išleistoje knygoje Po Auschwitzo (After Aus- 
chwitz). Tačiau reikia pridurti, kad Rubensteinui pripažinimas, 
jog Auschwitze Dievo nebuvo, - tai tik pradžia. Atmetęs su Dievu 
susijusias iliuzijas, žmogus raginamas atsigręžti į savo egzistenci- 
nę situaciją ir rasti prasmę būties beprasmybėje. Žydams ypatingą 
prasmę gali pasiūlyti žydų tautos ir žydų religijos formų egzisten- 
cija. Todėl Rubensteino požiūris turi šį tą bendra su natūralistine 
teologija, kurios pradininkas Mordecai Kaplanas jau 1934 m. kny- 
goje Judaizmas kaip civilizacija išdėstė požiūrį, jog Žydų egzisten- 
cija esanti pagrįsta nepriklausomai nuo Dievo. 

Žinoma, Rubensteinas artikuliuoja instinktyvią reakciją dau- 
gelio žmonių, kurie patyrė holokaustą kaip aukos arba kaip stebė- 
tojai; tačiau jo pateikiamas teologinis šios reakcijos formulavimas 
lieka bemaž unikalus: daugumas žydų teologų priešinasi iš šio krau- 
paus įvykio daromai tokiai drastiškai ir revoliucingai išvadai. Kai 
kurie verčiau regi jį kaip paslaptį, kuri negali būti suvokta. Pavyz- 
džiui, Emilis Fackenheimas atsisako numanyti bet kokią galimybę 
holokaustą paaiškinti teologiškai: neįmanoma jokia Dievo geru- 
mo ar jo veikimo istorijoje teorija, galinti holokaustą įprasminti. 
Plėtodamas Buberio susitikimo su Dievu filosofiją, Fackenheimas 
toliau atskleidžia pozityvią šios katastrofos pamoką, - tai esąs 
apreiškimo žydų tautai momentas. Iš Auschwitzo dujų kamerų 
prabyla įsakmus balsas, o įsakymas yra toks: “Jūs išliksite",- kad 
Hitleriui nebūtų pripažinta pomirtinė pergalė. Ortodoksų teolo- 
gas Eliezeras Berkovitsas, griežtai kritiškas Buberio filosofijos 
atžvilgiu, taip pat akcentuoja teologinį Auschwitzo slėpinį, bet 
jis jį išreiškia, pasitelkdamas iš neatmenamų laikų paveldėtą žydų 


160 


idėją, kad Dievas kartais nesuprantamai “slepia savo veidą“. Pa- 
aiškinimo tam, kas įvyko, ieškodamas tradiciniuose žydų moky- 
muose apie Dievą, Berkovitzas pabrėžia tikėjimą žmogaus laisve: 
kadangi Dievas kantriai toleruoja blogį, tai turi būti kas nors, kas 
kenčia nuo nedorėlių rankos. Auschwitzas liudija ne “Dievo mirtį", 
ojo kantrybę ir gailestingumą. Iš tiesų, Berkovitzui holokaustas 
nėra unikalus įvykis, bet įstabus universalios teologinės proble- 
mos - kančios problemos - pavyzdys. O nenutrūkstamą žydų tau- 
tos egzistavimą, neįveiktą jų ilgos kančių istorijos, jis traktuoja 
kaip įtikinamą Dievo buvimo istorijoje liudijimą, patvirtinantį, 
kad Dievas joje yra, nors jis ir slepiasi. 

Rosenzweigo mokinys Ignazas Maybaumas holokausto pras- 
mės taip pat ieško žydų tautos istorijoje (tiesą sakant, ir platesnėje 
Europos civilizacijos istorijoje), ir taip pat, kaip Berkovitzas, jis 
atsisako laikyti šį įvykį unikaliu ir neturinčiu precedento. Kaip ir 
abiejų Šventyklų sugriovimai, tai esąs epochinis įvykis, nušluojantis 
praeitį ir atveriantis kelią žmonijos pažangai. Taigi ir Maybaumas 
šiame košmare įžvelgia viltingą pamoką. 

Šie šiuolaikiniai teologai, kiekvienas skirtingu būdu besi- 
grumdami su problemomis, kurias žydų tikėjimui iškėlė neįtikė- 
tinas Auschwitzo siaubas, atrodo veikiau ne mėginą sutaikyti tikė- 
jimą su protu, kaip kad darė Viduramžių filosofai, bet besistengią 
išsaugoti biblinio ir rabinų Dievo vaizdinio esmę egzistencinių 
reakcijų į žydų istoriją tyrinėjimo kontekste. Jų darbas liudija žydų 
teologijai būdingą lankstumą bei šiokį tokį miglotumą, atsiran- 
dantį dėljudaizmo kaip visumos necentruotumo. Dažnai pastebi- 
ma, jog judaizme Dievas, Tora ir Izraelis sudaro glaudžiai susijusį 
kompleksą; lygiai kaip neįmanoma pašalinti vieno iš elementų, 
nepažeidžiant visumos, nė vienojų negalima per daug iškelti vir- 


šum kitų. Dievas judaizmui yra esmingas, ir norėdami kalbėti 

apie Dievą, privalome turėti kažkokią jo sampratą. Tačiau Dievo 
idėjos negalima kultivuoti vakuume. Nacių holokausto patirtis, 
opojos- žydų valstybės atkūrimas Izraelyje grąžino žydų teolo- 
gus iš visuotinio humanizmo nuotaikų atgal į žydų tautos egzis- 
tencijos tikrovę, ojų dėmesį atitraukė nuo metafizikos, kad jį vėlei 


sutelktų istorijon kaip Dievo veikimo scenon. 


9. Eschatologinė tradicija 


Amžina tavo galybė, Viešpatie, tu esi mirusiųjų Atgaivintojas ir di- 
dis gelbėtojas, mylintis gyvųjų palaikytojas ir gailestingas mirusių- 
jų prikėlėjas, puolančiųjų rėmėjas, sergančių gydytojas, belaisvių 
vaduotojas ir patikimas tiems, kurie miega žemėje. Kieno galybė 
gali su tavąja lygintis, kas yra lygus tau karalius, dalijantis mirtį, 
gyvybeir išsigelbėjimą? Tavimi kliaujamasi, jog prikelsi mirusiuo- 
sius. Palaimintas esi, Viešpatie, mirusiųjų Atgaivintojau... 

Pūsk didįjį mūsų išvadavimo trimitą, kelk aukštai vėliavą, 
kad sukviestumei mūsų tremtinius ir surinktumei mus draugėn 
iš keturių pasaulio kraštų. Palaimintas esi, Viešpatie, savo išblaš- 
kytosios Izraelio tautos Rinkėjau. 

Grąžink mūsų teisėjus, kaip ankstesniais laikais, ir mūsų pa- 
tarėjus, kaip pradžioje, atimk iš mūsų sielvartą ir dūsavimus ir 
viešpatauki mums pats vienas, Viešpatie, su meile ir atjauta, teisin- 
gai mus teisdamas. Palaimintas esi, Viešpatie, teisingumo ir teismo 
Mylėtojau... 

Ir su užuojauta grįžki į savo miestą Jeruzalę, ir gyvenk jame, 
kaip esi žadėjęs; amžiams jį atstatyk, greit, dar mums gyviems 
esant, ir netrukus atkurk tenai Dovydo sostą. Palaimintas esi, Vieš- 
patie, Jeruzalės Statytojau. 

Padaryk, kad netrukus iškiltų tavo tarno Dovydo palikuo- 
nis ir savo gelbstinčia parama vesk jį pergalės linkui, nes laukia- 
me tavo pagalbos nuo ryto ligi vakaro. Palaimintas esi, Viešpatie, 
Pergalingasis Gelbėtojau. 

Iš kasdienės amidos 

Daugumas religijų idealią žmogaus būtį priešina mums pa- 
žįstamam ir mūsų gyvenamam gyvenimui, ir judaizmas čia nėra 
išimtis. Daug religijų - ir vėl judaizmas ne išimtis - šią idealią bū- 
tį sieja su ta dalia, kuri, kaip manoma, laukia kiekvieno atskiro 
žmogaus po mirties ir kuri bent keletui laimingųjų atnešianti 
išlaisvinimą iš netobulo ir riboto gyvenimo šiame pasaulyje. Bet 
judaizmas taip pat reiškia stiprų nepasitenkinimą gyvenimu pla- 
tesniu mastu - visos Izraelio tautos ar iš tikrųjų ir visos Žmonijos 
gyvenimu - ir laukia to meto, kai ir šitai bus pataisyta. Ši viltis yra 
fundamentali ir būdinga judaizmo ypatybė. Ji jau juntama Bibli- 
joje, kuri prasideda prarastuoju Rojumi ir, galima sakyti, puoselėja 
lūkestį laiko pabaigoje ateisiant Atgautąjį Rojų; ji teikia nuolati- 
nę paguodą ir padrąsinimą žydams per, atrodytų, begalinius iš- 
mėginimus ir pralaimėjimus. 

Jokiu būdu nereikia manyti, kad ši viltinga nuostata kokia 
nors prasme menkina tokį gyvenimą, kokį mes pažįstame. Šis gy- 
venimas su visomis negandomis ir vargais laikomas brangia Die- 
vo dovana, ir, kaip jau įsitikinome, net palinkimas į bloga gali būti 
pozityviai interpretuojamas. Esama gausybės puikių pamokslų 
kančios tema, juose pabrėžiama, jog ji gali teikti stiprybės ir tau- 
rumo: kančia net gali būti apibūdinama kaip “meilės neganda”, 
tam tikra prasme liudijanti Dievą ir žmogų saistantį meilės ryšį. 
Tačiau greta šio teigiamo gyvenimo vertinimo justi aštrus šio gy- 
venimo trūkumų suvokimas, gyvenimo, nuolatos lydimo gniuž- 
dančių nesėkmių ir nusivylimų, kupino neteisybės ir žmonių tar- 
pusavio išnaudojimo, ypač gretinant su Dievo tobulumu, kurį 
pasiekti - žmogui skirta galimybė. 

Tačiau nevalia vaizduotis, neva judaizmas turi kokį nors 
aiškų mokymą apie likimą, neįžvelgiamoje ateityje laukiantį tiek 


atskiro Žmogaus, tiek Izraelio tautos, tiek žmonių giminės. Juk 

ateitis iš tikrųjų yra neįžvelgiama, o pripažinti pažinimo šaltiniai - 
patirtis, protas ar apreiškimas - neteikia aiškių nuorodų apie tai, kas 
turi įvykti. Vienintelis tikras dalykas tai, kad kiekvienas žmogus 
turi mirti, - o toliau galime tik spėlioti. 

Senovės rabinai iš Biblijos perėmė įvairių idėjų apie ateitį, o 
šias papildė iš kitų šaltinių ateinančiais tikėjimais. Pirmų pir- 
miausia iš Biblijos jie paveldėjo Sandoros idėją, - to seno ir nepa- 
žeidžiamo ryšio tarp Dievo ir Izraelio tautos, užtikrinančio per- 
galę bei klestėjimą, jei tauta paklus Dievo įsakymams, ir visišką 
žlugimą tuo atveju, jeigu ji juos atmes. Bet netgi nelaisvės ir pa- 
žeminimo grandinėse Dievas visuomet prisimins savo tautą, o 
jeijiįjį atsigręš - sugrąžins jai sėkmę. “Net jei jūs būsite išblašky- 
ti po dangaus tolybes, ir iš ten Viešpats jūsų Dievas jus surinks ir 
sugrąžins. Jis jus grąžins į tą žemę, kuri priklausė jūsų protėviams, 
ir ji jums priklausys; jis padarys, kad jūs klestėtumėt ir kad taptu- 
mėt gausesni, nei jūsų protėviai buvo“. Su šiuo įsitikinimu neabe- 
jotinai susijusi pranašystė apie Viešpaties Dieną - tiesioginį Dievo 
įsikišimą, kad būtų panaikinta priespauda ir išnaudojimas, abe- 
jingumas tikėjimui ir arogancija, kad būtų atlyginta doriesiems 
ir įsigalėtų taika bei teisingumas. Biblijos pranašų knygose yra ir 
kitų vizijų: būsianti atkurta Dovydo karalystė ir Jeruzalė įteisinta 
kaip centras, į kurį visos tautos plauksiančios ieškodamos Izrae- 
lio Dievo ir jo mokymų. Ar Viešpaties Dieną Izraelis bus išaukš- 
tintas, o jo priešai nubausti, ar Izraelis taip pat bus teisiamas? 
ar Dievo valią vykdys stiprus vadovas arba išvaduotojas, ar Die- 
vas veiks tiesiogiai? ar šis įsikišimas bus natūralus ar antgamtiš- 
kas įvykis? ar taikos bei teisingumo įsigalėjimas suvoktinas na- 
tūralia, ar antgamtine prasme? ar Izraelis turės valdžią kitoms 
nacijoms, ar bus įveikti tautiniai skirtumai ir visi vienodai džiaug- 


sis naujojo amžiaus palaima? Kada naujasis amžius ateis ir iš ko 

bus atpažintas? Į šiuos ir kitus panašius klausimus aiškaus atsa- 
kymo nebuvo. 

Įvairius biblinius mokymus rabinai papildė kitais, atėjusiais 
iš kitų šaltinių, taip pat jie įvedė ir savų naujovių bei patobulini- 
mų. Viena svarbi sritis, kurioje radosi daug naujų dalykų, - tai gy- 
venimo po mirties klausimas. Biblijoje šiuo klausimu labai maža 
kas tepasakyta, bet rabinų laikais tarp žydų buvo jau gana plačiai 
paplitusios dvi skirtingos idėjos. Viena, turbūt atėjusi iš graikų fi- 
losofijos, buvo nemirtingos sielos, sakytum įkalintos mirtingame 
kūne, idėja. Kūno mirtis išlaisvinanti sielą, ir šioji grįžtanti pas sa- 
vo Kūrėją. Antra idėja, kaip manoma, persų kilmės, - tai prisikėli- 
mo idėja: mirtis - tik regima pabaiga, o tam tikru laiku ateityje 
mirusiesiems būsianti grąžinta gyvybė. Šios idėjos užuomazgas 
galima įžvelgti kankinystės laikotarpiu per Makabiejų sukilimą 
II amžiuje pr. m. e. Rabinų laikais ši idėja buvo jau labai tvirtai įsi- 
šaknijusi, nors mes Žinome ir tai, kad kai kurie žydai jai įnirtingai 
priešinosi. Rabinai be išlygų pasmerkdavo kiekvieną, kas neigda- 
vo prisikėlimą ir iš kailio nerdavosi, stengdamiesi įrodyti jį esant 
paminėtą Biblijoje. Tikėjimas prisikėlimu nedviprasmiškai išreikš- 
tas maldoje, cituotoje šio skyriaus pradžioje, - čia Dievas vadina- 
mas “mirusiųjų Atgaivintoju“. Gana įtikinamai tvirtinama, jog ši 
malda įtraukta į pamaldas kaip išmėginimas, kad tie, kurie neigia 
prisikėlimą, negalėtų vadovauti Dievo garbinimui. Iš pradžių šios 
dvi idėjos - nemirtingumo ir prisikėlimo - yra visiškai skirtingos 
ir viena kitai net prieštarauja, bet rabinų raštuose jos jungiamos: 
po mirties siela palieka kūną, bet prisikėlimo metu į jį sugrąži- 
nama. Ši mintis glaustai išreikšta senovinėje maldoje, kalbamoje 
per rytines pamaldas: “Mano Dieve, siela, kurią tu manyje įkurdi- 
nai, yra skaisti. Tu ją sukūrei ir suformavai, ir įkvėpei ją man, tu 


palaikai ją manyje ir tu ją iš manęs atimsi, bet ateityje ją į mane 

sugrąžinsi...“ Ši idėja susijusi su kitu rabinų mokymu, kurio Bib- 
lijoje nerandame, t.y. mokymu, kad geri ir blogi žmonių poelgiai 
atlyginami ir baudžiami ne šiame gyvenime, bet po mirties nedel- 
siant, arba per vėliau ateisiantį prisikėlimą. 

Rabinų mokyme apie ateitį labai ryškios ir dar kitos trys idėjos: 
Mesijo, Dievo karalystės ir Būsimojo pasaulio. Terminas Mesijas, 
reiškiantis “pateptasis”, Biblijoje skiriamas karaliui arba aukštajam 
kunigui, kurie patepami aliejumi savo įžengimo į postą ženklan. Jis 
netaikomas ateities atpirkėjui, nors kai kuriuose pranašų tekstuo- 
se neabejotinai esama minties apie karaliaus Dovydo palikuonį, 
kuris priartinsiąs tautos atpirkimo laikotarpį. Rabinai reguliariai 
vartoja Mesijo terminą kalbėdami apie atpirkėją, o ir atpirkimo 
amžių jie vadina “Mesijo dienomis". Iš pradžių jie nekantraudami 
laukė jo atėjimo, o kai kurie įsitraukdavo į masinius mesijinius 
sąjūdžius, siekusius nusimesti Romos jungą. Vėliau jie būdavo linkę 
neskatinti mėginimų pagreitinti Mesijo atėjimą ar apskaičiuoti 
numatytąjį laiką, bet mesijinio atpirkimo viltis neišblėso. 

Terminas “Dievo karalystė" taip pat dažnai randamas rabinų 
raštuose; jis vartojamas keliais būdais, kuriuos nelengva atskirti. 
Dažnai jis teikiamas kaip priešybė žemiškajai karalystei, kuri 
ankstyvojo laikotarpio rabinams reiškė Romos imperiją. Nors jis 
gali reikšti paprasčiausiai vieno asmens atsidavimą Dievo valion, 
kontrastas su Romos valdžia lengvai asocijuojamas su atpirkimo 
amžiumi. Būtent šia prasme šis terminas vartojamas aramėjiškoje 
maldoje, žinomoje kaip kadiš, užimančioje svarbią vietą sinagogos 
pamaldose, taip pat kalbamoje gedėtojų: “Tebūnie išaukštintas 
ir pašventintas jo didis vardas pasaulyje, kurį jis sukūrė pagal savo 
valią. Teįkuria jis savo karalystę jūsų gyvenime ir jūsų dienomis, 
ir visiems Izraelio namams esant gyviems, sparčiai ir netrukus, 


ir sakykit: Amen...“ 


Plačiau ši idėja išdėstyta maldoje, kuri aškenazių apeigose 


užbaigia kiekvienas pamaldas: 


Tad mes dedame į tave viltis, Viešpatie, mūsų Dieve, kad greit ga- 
lėtume išvysti tavo neprilygstamą galybę, kuri išnaikins šiame pa- 
saulyje stabus taip, kad bus išrauti visi netikri dievai, kuri Visaga- 
lio Karalyste taip patobulins pasaulį, kad visa Žmonija ims šauktis 
tavo vardo, ir kuri visus nedorėlius pasaulyje patrauks į save. Visi 
šios žemės gyventojai pripažins ir žinos, jog tai prieš tave kiekvie- 
nas turi suklupti ir tau prisiekti. Prieš tave, Viešpatie mūsų Dieve, 
jie sulinks ir puls kniūbsti, ir tavo šlovingajam vardui garbę pri- 
skirs; jie visi prisiims tavo Karalystės jungą, ir tu greitai imsi jiems 
karaliauti, ir karaliausi per amžius. Nes tau priklauso karaliaus vai- 
nikas, ir tu šlovingai karaliausi per visus amžius, kaip užrašyta tavo 

Toroje: “Viešpats valdo per amžių amžius”. Ir pasakyta: “Viešpats 

bus karalius visame pasauly; tą dieną Viešpats bus vienas, ir jo 

vardas vienas". 

Čia implikuojamas tikėjimas, esą žemiškieji valdovai pasi- 
glemžia tą galią, kuri iš tiesų priklauso vien Dievui, o šis Dievo val- 
džios neigimas tiesiogiai veda į netikrų dievų ir materialių stabų 
garbinimą. Tad pripažinusi Dievo karalystę, visa žmonija imsianti 
garbinti Vieną Dievą. 

Būsimasis pasaulis (Olam ha Ba, kartais verčiama kaip “Pa- 
saulis, kuris turi ateiti”) skiriamas nuo Mesijo dienų: Mesijo die- 
nos įsivaizduojamos kaip iš esmės šio pasaulio įvykiai, o Būsimasis 
pasaulis apima fundamentalų kūrinijos sandaros pokytį. Pasak 
vieno rabino, “Mesijo dienos visai nesiskiria nuo dabarties, išsky- 
rus tai, kad Izraelis nebevergaus kitoms pasaulio karalystėms“. Bet 
iš panašių vizijų galima surinkti šiokios tokios, kad ir miglotos, 
informacijos apie Mesijo dienas, o štai dėl Būsimojo pasaulio mes 
paliekami visiškoje nežinioje. Kito rabino žodžiais tariant, “Kiek- 


vienas pranašas pranašavo apie Mesijo dienas; o dėl Būsimojo 

pasaulio, tai jokia akis neregėjo to, ką Dievas parengęs jo lau- 
kiantiems“. Tačiau tatai netrukdo rabinams savo mokyme itin 
akcentuoti Būsimąjį pasaulį ir net spekuliuoti apie jo pobūdį. “Bū- 
simajame pasaulyje nei valgoma, nei geriama, nėra jokio giminės 
pratęsinėjimo ar verslo, jokio pavydo, neapykantos ar varžymosi 
tarpusavyje, bet dorybingieji ten sėdi su karūnomis ant galvų ir 
mėgaujasi Šekinos šviesumu”. Kitais žodžiais tariant, būsią paša- 
linti visi tie žmogaus gyvenimo bruožai, kurie kyla iš žmogaus gy- 
vūniškos prigimties bei palinkimo į bloga įtakos, ir žmonės būsią 
nelyginant angelai, amžinai gyvenantys tokioje, sakytum, nesu- 
drumsčiamos palaimos būsenoje. Judaizmui būdingas tas ypatu- 
mas, kad ši godojama žmogaus būties kulminacija, šis aukščiau- 
sias dorybės atpildas, t.y. artimas bendravimas su Dievu, neretai 
taip priešinamas esamajam pasauliui, kad bemaž perša mintį, jog 
labiau vertintinas šis gyvenimas: jis bentjau teikiąs tam tikrų po- 
tyrių, kurie Būsimajame pasaulyje būsią užginti. Tad vienas mo- 
kytojas pareiškia: “Geriau viena atgailos ir gerų darbų valanda 
šiame pasaulyje negu visas gyvenimas Būsimajame pasaulyje“, 
o kitas teigia, neva Teismo Dieną Žmogus turėsiąs atsiskaityti už 
kiekvieną gerą dalyką, kuriuo jis būtų galėjęs pasimėgauti, bet 
nepasimėgavęs. Todėl neperdėsime pasakę, jog, nepaisant stip- 
raus anapusinio gyvenimo ilgesio, judaizmas iš pagrindų yra šio 
pasaulio religija. 

Jei įmanoma trumpai apibendrinti rabinų pažiūras į gyveni- 
mą anapus (teisėtai galėtų būti prieštaraujama, jog kiekvienas 
toks mėginimas iš anksto pasmerktas žlugti kaip šiurkštus supa- 
prastinimas), tai galėtų skambėti maždaug taip: po mirties dory- 
bingųjų sielos siunčiamos į Edeno sodą, o blogųjų sieloms tenka 
atlikti bausmės laikotarpį Gehinome. Prieš Mesijo atėjimą už- 


griūsiančios įvairios socialinės ir ekonominės krizės; tuomet 

grįšiąs pranašas Elijas, nuaidėsiąs didis trimito garsas, ir būsią 
surinkti tremtiniai; toliau ištiksiąs karo kataklizmas, žinomas kaip 
Gogo ir Magogo karas, paskui pasaulis atsinaujinsiąs eroje, kuri 
būsianti taikos ir harmonijos žemėje era. Galiausiai mirusieji būsią 
prikelti ir teisiami drauge su gyvaisiais, o tie, kurie per šį teismą 
išliksią, gyvensią amžinai Būsimajame pasaulyje. 

Viduramžiais, blogėjant išorinėms sąlygoms, mesijinio atpir- 
kimo troškimas pradėjo vis labiau ir labiau stiprėti. Šio laikotarpio 
maldos ir giesmės perteikia tikrai skausmingą nekantrą, o daugelį 
sykių atpirkimo ilgesys pratrūkdavo tiesioginiais veiksmais, - 
tuomet Mesiju laikomos figūros suburdavo aplink save pulkus 
entuziastingų pasekėjų. Žymiausioji iš šių figūrų - tai Šabetai Cvi, 
1665 m. gruodį Smirnos sinagogoje viešai pasiskelbęs Mesiju; 
garsas apie jį sparčiai apskriejo žydų pasaulį. Didis buvo nusivy- 
limas, kai po dvejų metų, gelbėdamas savo gyvybę, jis perėjo į 
islamo tikybą, bet kai kurie aistringiausi jo pasekėjai nesiliovė tikė- 
ti juo netgi po jo mirties. Šabetai Cvi - tai tik vienas vardas iš ilgo 
pretendentų į mesijus sąrašo, siekiančio dar Romos laikus ir api- 
mančio tokias spalvingas figūras kaip Abu Isa iš Isfahano, kuris 
VIII a. vedė 10 tūkstančių pasekėjų į mūšį prieš Abasidų pajėgas, 
Dovydas Alrojus iš Kurdistano, XII a. suorganizavęs maištą prieš 
seldžiukų sultoną, Saliamonas Molcho, 1532 m. Mantujoje sude- 
gintas ant laužo, ir Jacobas Frankas, su karališkomis iškilmėmis 
pasikrikštijęs Varšuvoje 1759 metais. Kiekvienu atveju revoliucinį 
įkarštį ir eschatologinę viltį sugniuždydavo nusivylimas. Ir kiek- 
vienu atveju pretenzijas į Mesijo statusą įtariai sutikdavo ar net 
tiesiai pasmerkdavo oficialioji žydų religinė vadovybė, paisiusi 
ir savo delikačios politinės atsakomybės, ir rabinų perspėjimų 
nesileisti į mėginimus apskaičiuoti pasaulio pabaigą ar pagrei- 


tinti jos atėjimą. 

Maimonido raštuose randame įdomios informacijos apie 
įvairias XII a. žydų pažiūras, susijusiąs su anapusiniu atpildu ir 
bausmėmis. Skųsdamasis, esą dorai praktikuojantys žydai šiuo 
klausimu laikosi labai jau įvairių ir visiškai supainiotų pažiūrų, 
Maimonidas nurodo penkias skirtingas jų grupes. Pirma grupė 
teigianti, esą geriesiems būsią atlyginta Edeno sode, o blogieji 
baudžiami Gehinome. Edeno sodas - “tai vieta, kur žmonės valgo ir 
geria be vargo, kur namai sumūryti iš brangiųjų akmenų, o lovos 
šilkais paklotos, kur teka upės vyno ir kvapniųjų aliejų, ir taip 
toliau“, o Gehinomas esąs “vieta, kupina liepsnojančios ugnies, 
kur kūnai deginami ir žmonės kenčia įvairius skausmus bei kan- 
kinimus, kuriuos aprašyti užtruktų pernelyg ilgai”. Antra grupė 
mano, jog atpildas dorybingiesiems būsiąs išgyventi ir pamatyti 
Mesijo dienas, kai “gatavi drabužiai ir iškepta duona augsią iš 
žemės ir vvksią panašūs neįtikėtinumai"“. Trečia grupė tiki, jog 
dorvbingam žmogui būsią atlyginta tuo, kad po mirties jis vėl 
bus prikeltas ir “prisijungs prie savo šeimos, gers, valgys ir daugiau 
niekados nemirs”. Ketvirta grupė teigia, esą atpildas už dorybę - 
tai “fizinė ramybė ir žemiškų troškimų išsipildymas šiame pa- 
saulyje, kaip antai geri derliai, turtai, gausios šeimos, kūno sveikata, 
taika, pasitikėjimas, suverenus žydų karalius ir viešpatavimas 
mūsų priešams". Penkta grupė, jungdama šiuos įvairius įsitikini- 
mus, laukia Mesijo atėjimo ir mirusiųjų prisikėlimo, kai jie įžengs 
į Edeno sodą ir ten gyvens amžinai. Maimonidas visiškai aiškiai 
visas šias nuomones vertina menkai ir priskiria jas daugiausia 
pernelyg raidiškam Biblijos bei rabinų žodžių interpretavimui. 
Jis taip pat skundžiasi, kad bemaž niekas rimtai nežiūri į Būsimojo 
pasaulio idėją ir nesusimąsto apie tai, ką ji reiškia. 

Pats Maimonidas tvirtina, kad bibliniai ir rabinų mokymai 


turį būti suprantami perkeltine prasme ir kad galutinis atpildas, 

kurįjis tapatina su Būsimuoju pasauliu, esąs visiškai dvasinis ne- 
mirtingos sielos susijungimas su Dievu, o galutinė bausmė už blo- 
gus darbus esąs sielos sunaikinimas. Mirusiųjų prisikėlimą Maimo- 
nidas apibūdina kaip fundamentalų ir esminį judaizmo principą, 
betjis galiosiąs tik teisiesiems. Būsimojo pasaulio amžinas gyveni- 
mas pasiekiamas laikantis visų Toros įsakymų iš tobulos meilės, 
o ne dėl kokių kitų tikslų. Mesijo dienos esančios visiškai šio pa- 
saulio įvykiai. Mesijas, karaliaus Saliamono palikuonis, būsiąs 
didis ir galingas karalius, surinksiąs visus tremtinius ir atkursiąs 
žydų suverenumą Izraelio žemėje. Galų gale jis numirsiąs, ir po 
jo valdysią jo įpėdiniai; jųjų valdžia truksianti tūkstančius metų, 
nes tobula visuomenė lengvai nepasiduoda irimui. Kasdienis gy- 
venimas nepakisiąs, išskyrus tai, kad viskas pasidarysią lengviau, 
ir žmonės gyvensią ilgiau, nes neturėsią rūpesčių. Izraelio tauta, 
kuriai nebekliudysiąs pavaldumas kitoms pasaulio imperijoms, 
galėsianti laisvai vykdyti visus Toros įstatymus ir šitaip išplėsianti 
savo galimybes pasiekti Būsimojo pasaulio dvasinę palaimą. 
Reikia pasakyti, kad Maimonido pažiūros nebuvo visuoti- 
nai priimtos (jis pats tą pripažįsta), jis negailestingai kritikuotas 
dėl daugelio momentų, pavyzdžiui, dėl natūralistinės Mesijo eros 
sampratos ir nepakankamo mirusiųjų prisikėlimo ir sielos nemir- 
tingumo sampratų vertinimo. Kai kuriuose sluoksniuose imta pla- 
čiai tikėti sielų persikėlimu (gilgul), o kabalistai dargi išvystė sudė- 
tingą požiūrį į įvairias sielų rūšis ir po kūno mirties jas ištiksiantį 
likimą. Lurijinė kabala su savo “indų trūkimo" doktrina žydų me- 
sijizmą papildė nauju matmeniu. Žmogaus uždavinys esąs 
užbaigti kosmoso atitaisymą ar tobulinimą (tikun), vykdant micvot 
su teisinga mistine intencija, kad įkalintos kibirkštys būtų išvaduo- 
tos ir grąžintos į jų dieviškąjį šaltinį. Kai šis procesas būsiąs už- 


baigtas, atpirkimas ateisiąs ne tik žmonijai, bet ir visam kosmosui, 


TZA 


o tam tikra prasme ir pačiam Dievui. 

Ankstyvasis chasidizmas šią doktriną net dar labiau ištobu- 
lino, mokydamas, jog kiekvienas žmogus turi jam skirtąją tikun 
užduotį, savas kibirkštėles, kurias privalo išlaisvinti. Jei šios už- 
duoties neįvykdo šiame gyvenime, jis reinkarnuos, kad galėtų 
tęsti savo darbą kitu kūnu. Chasidizmui taip pat buvo būdingas 
Mesijo ilgesvs, XVIII a. paplitęs Rytų Europoje, ypač dar neišblė- 
sus šimtmečiu anksčiau Šabetajaus Cvi epizodo sukeltai sumaiš- 
čiai ir nerimui. Pasakojama, kad garsusis chasidas Levi Icchakas 
iš Berdičevo netgi sudraskęs dokumentą, skelbusį, jog jo sūnaus 
sutuoktuvės įvyks Berdičeve. Jis tūžmingai pareiškęs raštininkui, 
kad jis turėjęs užrašyti: “Sutuoktuvės įvyks Jeruzalėje, išskyrus 
tą atvejį, jei dar nebus atėjęs Mesijas, - tuomet apeigos bus atlik- 
tos Berdičeve”. Apie chasidizmo įkūrėją Baal Šem Tovą kalbama, 
esą jis pasakojęs, kaip kartą pakilęs į Mesijo menę ir paklausęs jo, 
kada šis ateisiąs. Atsakymas buvęs toks: tada, kai Baal Šem Tovo 
mokymai persmelks visą pasaulį, pasibaigs visos “skeveldros”, įka- 
linančios dieviškąsias kibirkštis, ir prasidės išganymo era. Tačiau 
tam tikra prasme chasidizmas taip pat sudarė atsvarą mesijizmui, 
nes chasidų idealas - devekut, “kabinimasis į Dievą”, - galėjo būti 
pasiekiamas čia ir dabar, ir kai kuriuose chasidų tekstuose klasi- 
kinis mesijizmo terminas “atpirkimas" vartojamas individualios 
sielos išganymo prasme. 

Chasidizmas žymi paskutinį viduramžinės eschatologinės 
tradicijos suklestėjimą. Jos tikėjimai dar ir šiandien turi paveiku- 
mo žmonėms, bet jau XIX a. pradžioje Švietimo įtaka vertė kai 
kuriuos žydus iš naujo įvertinti šias tradicines idėjas. Švietimo 
mintis buvo nusiteikusi priešiškai tiek antgamtiškumo, tiek par- 
tikuliarizmo atžvilgiu, o juk šie abu bruožai buvo taip būdingi 


tradiciniams įsitikinimams. Ypač Vakarų Europoje ir Amerikoje 

XIX a. kartu su platesniais užmojais pritaikyti judaizmą moder- 
niai epochai radosi naujų tradicinės medžiagos interpretacijų. 
Tikėjimas pomirtiniu gyvenimu ir gyvenimu Būsimajame 
pasaulyje patyrė palyginti maža pakitimų. Šiaip ar taip, šie žydų 
tikėjimo elementai buvo vieni iš nepastoviausių bei migločiausių; 
kadangi jie beveik arba visai neturėjo įtakos praktiniams, halachos 
klausimams, jie netapo atviros kontroversijos ar dramatiškų per- 
vertinimų objektu. Tikėjimas sielos nemirtingumu išliko bemaž 
nepakitęs, netgi atrodo, kad silpstant tikėjimui kūno prisikėlimu, 
jis dar sustiprėjo. 1885-ųjų Pittsburgho platforma galbūt kalba ne tik 
reformuotojo rabinato, bet ir daugelio kitų žydų vardu: “Mes pat- 
virtiname judaizmo mokymą, kad žmogaus siela yra nemirtinga, 
šį tikėjimą grįsdami dieviška prigimtimi žmogaus dvasios, kuri am- 
žinai patiria palaimą dėl dorybės, o vargą - dėl nedorumo. Mes 
atmetame judaizme šaknų neturintį įsitikinimą tiek kūno prisikė- 
limu, tiek Gehena ir Edenu (pragaru ir rojumi) kaip amžinos baus- 
mės ar atpildo buveinėmis". Apie tikėjimą Būsimuoju pasauliu, 
tokiu svarbiu rabinų judaizmui, Pittsburgho platforma išvis neturėjo 
ką pasakyti. Teisybė, kai kurie mąstyto jai ne taip jau lengvai atsi- 
sveikino su praeityje svarbiu tikėjimu prisikėlimu, bet daugumas 
žydų atrodė patenkinti, galėdami juo nusikratyti ar bent jau trak- 
tuoti jį su tam tikru agnosticizmu. Reformuotosios liturgijos pašali- 
no iš maldynų aiškias nuorodas į prisikėlimą arba pakeitė jas ap- 
takesnėmis aliuzijomis į “atsinaujinimą” ar “amžinąjį gyvenimą". 
Ryškiausias vertybių perkainojimas įvyko su Mesijo viltimi 
susijusiais klausimais. Čia galima pastebėti dvi skirtingas kryp- 
tis, abi paremtas atpirkimo interpretavimu kaip šio pasaulio dalyko, 
kuris pasiekiamas žmogaus pastangomis; tačiau šios dvi tenden- 
cijos skirtingai vertina tradicinių pažiūrų tautinį elementą. Pir- 


moji kryptis, siejama su reformuotuoju judaizmu, bet iš tiesų 

būdinga įvairioms modernistinėms tendencijoms, pabrėžia pra- 
našų vizijų universalizmą; antroji, galiausiai apvainikuota sioniz- 
mo, iškelia pozityvią nacionalizmo reikšmę ir pareiškia, jog žydai 
pirmučiausia privalą rūpintis savo išganymu. 

Religiniai modernistai buvo linkę atkakliai tvirtinti, esą žydų 
tapatybė visuomet buvusi dvasinio ryšio reikalas. “Kraštas ir dir- 
va, - skelbė S. R. Hirschas, ortodoksijos propaguotojas, - niekados 
nebuvo Izraelio vienybės saitas“. Žydų tautos misija esanti skleisti 
Dievo pažinimą ir judaizmo moralines bei religines vertybes vi- 
sai žmonijai. Žvelgiant iš šio taško, pasklidimas neturi būti prily- 
ginamas tremčiai: tai ne kliūtis, o priemonė, padedanti pasiekti 
pasaulinį atpirkimą. Šis požiūris šaknimis siekia Antiką (vienas 
senovės rabinas lygina Dievą su ūkininku, kuris plačiai sėja sėklą, 
norėdamas sulaukti geresnio derliaus); moderniaisiais laikais jo 
užuomazgas galima rasti Nachmano Krochmalio (1785-1840) isto- 
rijos filosofijoje. Izraelitai buvę išrinkti būti “kunigų karalyste ir 
šventąja tauta”: nelyg senovės laikų kunigams jiems neskirta že- 
mės, bet jie pašaukti tarnauti Dievui už visus kitus. Emancipaci- 
jos atnešama socialinė integracija gali būti suprantama kaip savo- 
tiškas grįžimas namo, barjerų tarp žydų ir nežydų pašalinimas, 
įgalinantis juos darbuotis kartu Dievo karalystės, teisingumo ir 
taikos įsigalėjimo žemėje labui. Pittsburgho platforma apžvelgia ir 


teigiamus, ir neigiamus šios idėjos aspektus: 


Moderniojoje širdies ir proto visuotinės kultūros eroje mes atpa- 
žįstame artėjantį Izraelio didžiosios Mesijo vilties išsipildymą, - 
vilties, jog tarp visų Žmonių įsigalės tiesos, teisingumo ir taikos 
karalija. Mes laikome save nebe tauta, o religine bendrija, ir todėl 
nesitikime nei grįžimo į Palestiną, nei Dievo garbinimo auko- 
mis, vadovaujant Aarono sūnums, nei kurio iš įstatymų, susijusių 


su Izraelio valstybe, atnaujinimo. 


Mes pripažįstame, jog mūsų epochos plataus humanizmo 
dvasia yra mūsų sąjungininkė, padedanti įgyvendinti mūsų misi- 
ją, todėl tiesiame draugystės ranką visiems, kurie bendradarbiau- 


ja su mumis įtvirtinant tarp Žmonių tiesos ir dorybingumo karaliją. 


Šią deklaraciją, paskelbtą tuoj po pirmų Rusijos pogromų ir 
penkiasdešimt metų prieš Niurnbergo rasinius įstatymus Vokieti- 
joje, buvo perskverbęs viltingas universalizmas. Vėlesnė istorijos 
raida jam lėmė negailestingus išmėginimus ir retas kuris žydas 
šiandien pasirašytų po šia deklaracija visiškai nepakeista, tačiau 
jos pagrindinis principas vis dar turi įtakos. 

Antrą kryptį pirmąsyk galima įžiūrėti dviejų Rytų Europos 
rabinų raštuose - Cvi Hiršo Kališerio iš Poznanės (1795-1874) ir Judo 
Alkalajaus iš Sarajevo (1798-1878). Jie buvo tradicionalistai, ku- 
riems ankstyvųjų Europos nacionalinių sąjūdžių stebėjimas (ati- 
tinkamai Lenkijoje ir Graikijoje) pakišo mintį, jog įmanomas ir žydų 
nacionalizmas. “Atpirkimas prasidės, - rašė Kališeris 1836 m., - 
dėl natūralių priežasčių, dėl žmogaus pastangų ir vyriausybių 
valios surinkti pasklidusį Izraelį į Šventąją žemę”. Jo siūlymai dėl 
tremtinių surinkimo, aukojimų religinėje praktikoje atnaujinimo 
ir žemės ūkio įstatymų, laikomų privalomais tik Šventojoje Že- 
mėje, atgaivinimo teikia šiokią tokią istorinę perspektyvą, kuri 
paaiškina, kodėl šios idėjos visiškai atmetamos Pittsburgho platfor- 
moje. Šiems jų siūlymams prieštaravo ir kiti religiniai tradiciona- 
listai, palaikę senąjį rabinų draudimą “skubinti pabaigą“ ir atkakliai 
tvirtinę, esą atpirkimas ateisiąs tada, kai Dievui būsią paranku, ir jo 
paties antgamtišku įsikišimu. Tuo tarpu Moses Hessas (1812-1875), 
ankstyvojo socializmo veikėjas, žydų nacionalizmo klausimą trak- 
tavo visiškai kitame kontekste. Hessui nepasitenkinimą kėlė asi- 
miliacija, taip įsigalėjusi tarp Vokietijos žydų, ir šiai problemai, 


jo nuomone, negalėjo pasiūlyti sprendimo nei ortodoksija, nei 

reformuotasis judaizmas, kuriems neigti žydų nacionalizmą buvo 
į kraują įaugęs dalykas. Judaizmo esmės ir tikslo, - įrodinėjo jis, - 
negalima tapatinti su humanistine nuostata: humanizmas - tai 
žiedas, o šaknys yra nacionalizmas. 

Per XIX a. žydų nacionalizmas darėsi vis labiau pasaulieti- 
nis, net antireliginis sąjūdis, ir jį puolė ne tik religiniai modernis- 
tai bei tradicionalistai (kiekvieni iš savo skirtingų požiūrio taškų), 
bet ir daugelis nuosaikesnių religingų žydų, būgštavusių, kad jis 
išstumia religines vertybes ir jas mėgina pakeisti pasaulietinėmis. 
Vis dėlto įvairūs nacionaliniai judėjimai turėjo daugybę šalininkų, 
ir įdomu pastebėti, kad nors šie judėjimai pasižymėjo stipriu pa- 
saulietiniu nusistatymu, jie niekada nenusikratė žydų mesijizmui 
būdingos kalbos. Iš tikrųjų kai kurie religiniai mąstytojai net ly- 
gino žydų kančias nacistinio režimo metu su “Mesijo gimdymo 
skausmais”, o fakte, kad po to buvo įkurta Izraelio valstybė, įžiū- 
rėjo Mesijo eros aušrą. Netgi Izraelio Nepriklausomybės Dekla- 
racija, kad ir suformuluota pasaulietinėmis sąvokomis, skelbia, 
jog “Izraelio valstybė bus atvira žydų imigracijai ir tremtinių su- 
rinkimui" ir “paremta laisve, teisingumu ir taika, kaip vaizdavosi 
Izraelio pranašai”. O baigiama Deklaracija tokiais žodžiais: “Mes 
kreipiamės į žydų tautą visoje Diasporoje, ragindami ją burtis 
aplink Izraelio Žemės žydus, vykdant imigracijos ir valstybės kū- 
rimo užduotis, ir palaikyti juos didžiojoje kovoje už šimtametės 


svajonės - Izraelio atpirkimo - įgyvendinimą. 


Epilogas: šiuolaikinio judaizmo krizė 


Dabar jau turėtų būti aišku, kad paprastai nusakyti judaizmą 
nėra lengva, o gal ir iš viso neįmanoma. Prieš du šimť 1s metų, pačo- 
je moderniojo laikotarpio pradžioje, būtų buvę įmanoma nemažu 
mastu susitarti dėljudaizmo elementarios prigimties ir skiriamųjų 
ypatybių. Šio sutarimo nedera pervertinti: net tais laikais judaiz- 
mas įvairiose vietose reikšdavosi skirtingais pavidalais, ir aiškiai 
fundamentalių pokyčių, vėliau transformuosiančių žydų pasaulį. 
Bet tąsyk būtų buvę gana lengva nurodyti palyginti vienalytę tra- 
diciją ir pasakyti: “Tai yra judaizmas“. Šiandien tai jau nebegali- 
mas dalykas. Tradicija tebėra, bet vieningumo nebeliko. Nebėra 
visuotinai priimto etalono, pagal kurį būtų galima pamatuoti kurį 
nors konkretų tikėjimo ar religinės praktikos elementą, kurią nors 
sektą ar ideologiją. Judaizmas turi daugelį skirtingų išraiškų, ir 
kiekviena pretenduoja į autentiškumą, bet kitų nė viena nėra 
neabejotinai pripažįstama kaip autentiška. 

Žinoma, esamą padėtį sąlygojo gilias šaknis turintys istori- 
niai pasikeitimai, savo žymę palikę ir krikščionybėje. Per pasta- 
ruosius du šimtmečius pasaulis pasikeitė kone neatpažįstamai, 
ir būtų stulbinantis dalykas, jeigu judaizmas per tą laiką būtų 
stovėjęs vietoje. Tačiau greta bendrų politinių, socialinių, intelektu- 


alinių ir religinių pervartų žydams teko susidurti su tam tikrais 

istorijos mestais iššūkiais, kurie juos ypač paveikė. Pirmiausia jie 
buvo fiziškai išrauti iš savo gimtųjų vietų ir turėjo iš naujo įsikurti 
visiškai skirtingomis sąlygomis. Nemažiau negu šis fizinis atotrū- 
kis nuo šaknų normalią orientaciją trikdė kitas procesas - tai so- 
cialinių šaknų ardymas, kurį lėmė griaunamos senųjų getų sienos 
ir būtinumas prisitaikyti prie gyvenimo atviroje visuomenėje. 
Trečia, nacizmo holokaustas sunaikino ne tik nemažą dalį žydų 
pasaulio, bet ir tą savikliovą, kuri buvo pradėjusi augti anks- 
tesniųjų Žydų egzistencijos išbandymų akivaizdoje. Galiausiai 
Izraelio valstybės įkūrimas 1948 m. iškėlė būtinumą prisitaikyti 
prie dar vienos naujos realybės, ir tai visur iš pamatų paveikė žy- 
dų gyvenimą. 

Migracija - nerimą sėjantis procesas. Žydams migracija ne- 
svetima, iš tiesų tai nuo seno būdingas žydų istorinės patirties 
bruožas. Bet tą Žinant nepasidaro lengviau susidoroti su šiuo 
nerimu ir praktiniais sunkumais. Tikroji žydų migrantų patirtis 
panaši į tai, ką išgyvena ir visi kiti migrantai. Netikrumo ir prisi- 
taikymo laikotarpis gali užtrukti ilgiau, nei pasikeičia kelios kar- 
tos: kyla priėmimo naujoje visuomenėje problemų, taip pat tam 
tikra prarastos praeities nostalgija. O daugeliui tenka tiesiog ko- 
voti už būvį, ir ši kova kitus rūpesčius nustumia į antrą vietą. Dau- 
gelis žydų migrantų yra buvę pabėgėliai nuo persekiojimo, ir tatai 
suteikė jų nuostatoms ypatingą atspalvį: prie kitų jų problemų 
prisidėjo atstumtumo jausmas, 0 gal ir prisiminimas apie košma- 
riškas kančias. | 

Netgi tie žydai, kuriems neteko patirti persikėlimo fizine 
prasme, kaip ir imigrantai bei pabėgėliai turėjo per kelias kartas 
prisitaikyti prie kitokios visuomenės, kurioje nieko nebėra kaip 
anksčiau. Šiuos pokyčius lėmė politinė emancipacija. Senojo geto 


žydai nebūdavo tikri piliečiai toje šalyje, kurioje gyveno. Jie nebuvo 

iš tikrųjų atsakingi šiai valstybei, negalėjo dalyvauti jos valdyme 
bei administravime. Kita vertus, žydų bendruomenė galėjo nau- 
dotis nemenko masto savivalda. Bendruomenės viduje rabinai 
turėjo tikrą valdžią, žydų teisė funkcionavo kaip gyva sistema. Poli- 
tinės emancipacijos dėka žydai buvo integruoti į modernios valsty- 
bės struktūrą. Jie įgijo visą piliečio atsakomybę ir visas jo pareigas, 
mokėdami už tai savų institucijų praradimo kainą. Rabinai neteko 
politinės galios, žydų teisė galiausiai tapo savanoriška disciplina, 
ojos veikimo sfera buvo apribota ritualiniais ir parapiniais klau- 
simais. Šie pokyčiai iškėlė esminių klausimų dėl žydų bendruo- 
menės moderniojoje epochoje pobūdžio, žydų vyresnybės auto- 
riteto ir žydų teisės vaidmens. 

Politinė emancipacija atvedė prie socialinės integracijos. 
Senajame gete žydai buvo izoliuoti nuo juos supančios visuome- 
nės. Jiems nebuvo reikalo kvestionuoti ar pateisinti savo žydišką 
tapatybę: ji buvo realus gyvenimo faktas. Jie gyveno fiziškai izo- 
liuoti, taip pat jie buvo izoliuoti kultūrine bei intelektine prasme. 
Jiems tebuvo atviros negailestingai apribotos galimybės: jie turė- 
jo ribotą namų, santuokos partnerio ir profesijos pasirinkimą, o 
jų intelektinį akiratį siaurino tai, kad jų neįsileisdavo nežydiškos 
švietimo įstaigos. Šiuos įvairius barjerus laipsniškai pašalinus, 
atsivėrė milžiniškos galimybės ir plačiausi intelektiniai horizontai, 
bet naujai atrastoji laisvė veikė trikdomai ir iškėlė daugybę proble- 
mų individui ir žydų visuomenei apskritai. Geto sienų nebesaugo- 
mi nuo aplinkinės kultūros, daugelis žydų suabejojo vertybėmis bei 
institucijomis, paveldėtomis iš praeities. 

Po visų kitų pervartų traumuojanti nacistinio košmaro patir- 
tis buvo dar sumaištingesnė. Naciai pradėjo tuo, kad metė iššūkį 
žydų emancipacijai ir apgręžė integracijos procesus priešinga link- 


me: iš žydų nacistinėje Vokietijoje buvo atimta pilietybė, jų ne- 

begynė įstatymai, jie buvo išstumti iš armijos, administravimo ir 
profesinės veiklos ir atskirti nuo likusios visuomenės dalies. Dau- 
gelį žydų šis modernių istorinių procesų posūkis atgal privertė 
suabejoti pačia galimybe iš tikrųjų normalizuoti politinį ir socialinį 
žydų statusą Europoje. Tolesnės deportacijos ir masinės žudynės, 
atskleidusios žydų bejėgystę ir giliai įsišaknijusio masinio antise- 
mitizmo mastą, atrodė tik patvirtinančios argumentus tų žmonių, 
kurie abejojo, ar integracija būtų pageidautina bei išvis įmanoma. 
Nacistinio holokausto katastrofa palaužė tikėjimą pažanga, ji taip 
pat pakirto ir religinį tikėjimą. Po šios katastrofos daugeliui atrodė, 
kad jau niekas nebegalės būti kaip anksčiau. Pamažu prisitaikymo 
procesas ir vėl pradėjo įsibėgėti, bet jis vyko apgaubtas niūresnių, 
nebe tokių optimistinių nuotaikų. Jei ir esama teigiamų šių įvykių 
padarinių, tai nebent to, kad pradėta rimtai mėginti įvertinti isto- 
rines antisemitizmo šaknis ir ypač duota pradžia tikram dialogui 
tarp krikščionių ir žydų, tvirtai pasiryžusių su šaknimis išrauti 
prietarus ir užkirsti kelią pasikartoti tokiam baisingam netole- 
rancijos protrūkiui. 

Žydų valstybės susikūrimas Izraelyje labai padėjo įveikti 
holokausto sukeltą niūrų pesimizmą. Tas faktas suteikė žydams 
naują tikslo bei pasitikėjimo jausmą, ir tai juos nepaprastai palaikė. 
Bet ir Izraelio susikūrimas atnešė naujų pervartų ir naują būtinybę 
prisitaikyti. Žydų valstybė su sava vėliava, armija ir valstybiniu 
himnu - tai visiškai naujas ir nežinomas dalykas. Ši nauja tikrovė 
kelia prob'emų ir tiems žydams, kurie gyvena žydų valstybėje, ir 
tiems, kurie gyvena užjos ribų. Izraelyje gyvenančių laukia klau- 
simai, susiję su žydų tapatybe, nesutampantys su tais klausimais, 
kurie iškyla žydams kitose šalyse: ar izraeliečio tapatybė sykiu 
apibrėžia ir žydų tapatybę? Jei taip, tai koks statusas tenka nežy- 


dų mažumoms Izraelyje? Kokiu mastu pagrįsti lieka tradiciniai 

rabiniškieji žydų tapatybės apibrėžimai? Ir koks santykis tarp 
Izraelio žydų tapatybės ir gerokai skirtingos diasporos žydų ta- 
patybės? Arba jeigu izraeliečio tapatybė - tai kažkas kita nei žydų 
tapatybė, tai koks santykis tarp šių dviejų tapatybių Izraelio žy- 
dams? O žydų valstybės sąvoką taip pat lydi klausimai dėl žydų 
religijos ir žydų tradicinių vertybių statuso šioje valstybėje. Ar ju- 
daizmas turėtų būti įteisinta valstybinė religija ir kokią padėtį 
turėtų gauti religinės mažumos? Ar šalis turėtų būti (visiškai ar 
iš dalies) valdoma pagal žydų teisę? Arba jeigu tarp žydų teisės 
ir valstybinės teisės esama konflikto, kaip tas konfliktas spręsti- 
nas? Ar valstybės politika turėtų įkūnyti žydų etines vertybes ir 
kaip tatai paveiktų užsienio politiką, vidaus ekonominę politiką 
ir mažumų traktavimą? Ar į valstybės funkcijas įeina skatinimas 
laikytis žydų religinių normų bei gerbti jos institucijas, ar žydai 
kaip individai Izraelyje turėtų turėti tas pačias laisves, kuriomis 
naudojasi žydai kitose demokratinėse šalyse? Šie nelengvi klausi- 
mai sukėlė karštus ginčus. Tačiau su nė kiek ne lengvesniais klausi- 
mais tenka dorotis ir ne Izraelio žydams: kokios yra žydų valsty- 
bės Izraelyje egzistavimo implikacijos jų pačių žydiškai tapatybei? 
Kaip tatai atsiliepia jų lojalumui savajai šaliai, ypač įsiliepsnojus 
konfliktui ar netgi atviram karui? Ar žydai diasporoje privalo laiky- 
tis ypatingo lojalumo Izraeliui, o jei taip, tai ar šis lojalumas turi 
apimti ir konkrečią atskirtų Izraelio vyriausybių vykdomą poli- 
tiką? Ar Izraelio egzistavimas daro žydų gyvenimą diasporoje 
nepagrįstą? Ar visiems žydams privalu įsikurti Izraelyje? Ar diaspo- 
ra turi suvokti save kaip tam tikrą Izraelio tąsą? Dėl šių klausimų 
taip pat įtemptai diskutuota, ir kol kas neišryškėjo jokių aiškesnių 
atsakymų. 

Visų šių didžiulės reikšmės pokyčių rezultatas buvo tas, kad 


visą žydų pasaulį apėmė pervertinimo ir prisitaikymo procesas. 

Toks prisitaikymo procesas gimdo daugybę nerimo formų, iš 
kurių ryškesnis yra rūpestis dėl asimiliacijos. Kokią kultūrą, ko- 
kias ve.tybes tėvai turėtų perteikti savo vaikams? Ar jiems derėtų 
stengti< išlaikyti tą kultūrą ir tas vertybes, kurių dvasia jie patys 
užaugo, ar jie turėtų padėti savo vaikams pasijusti savais visuome- 
nėje, kurioje jie gyvena? Atsakymas bemaž neišvengiamai esti 
koks nors kompromisas. 

Asimiliacija veikia įvairiais lygmenimis. Ji gali būti palyginti 
paviršutiniška arba ribotis tam tikrais gyvenimo kontekstais. Ta- 
čiau apskritai, jeigu nebūna pasiekta kokio nors prisitaikymo prie 
sąlygų, jos poveikis dažniausiai linkęs palaipsniui plisti į visus 
gyvenimo ir mąstymo aspektus. Mažumos bendruomenė sėkmin- 
gai gali apginti savo tapatybę, sąmoningai ar nebyliai susitardama 
nustatyti asimiliacijos įtakai tam tikras ribas. Tatai lengviausiai 
pasiekiama tada, kai bendruomenė yra izoliuota nuo supančios 
aplinkos. Kai mažuma perima daugumos kalbą ir yra integruoja- 
ma į platesnę švietimo sistemą, tampa sunku ar net neįmanoma 
užkirsti kelią laipsniškai, bet toli siekiančiai asimiliacijai su vyrau- 
jančia gyvensena ir mąstysena. 

Žydams asimiliacija nėra nauja patirtis. Daugelis giliai įsi- 
šaknijusių žydų įsitikinimų ir papročių yra atėję iš aplinkos. Jidiš 
kalba, prie kurios iki šiol labai prisirišę nemaža žydų aškenazių, 
yra kilusi iš vokiečių kalbos, kurią Viduramžių Vokietijoje perėmė 
žydai, ir panašiai sefardų ladino, arba žydų-ispanų kalba liudija 
Viduramžių Ispanijos žydus kalbėjus tos šalies kalba. Tačiau toje 
epochoje socialinė žydų izoliacija savo ruožtu ribojo asimiliaci- 
jos procesus. Žydai turėjo savo mokyklas ir net savo kvartalus 
miestuose, tai padėjo jiems net būnant išblaškyta mažuma išlaikyti 
savo tapatybę bei kultūrą. 


Dėl emancipacijos, socialinės integracijos bei masinio persi- 

kėlimo pasidarė daug sunkiau priešintis asimiliacijos spaudimui. 
Suvokdami šį spaudimą, kai kurie žydai pasirinko savanorišką 
izoliaciją “naujajame gete“ ir ėmėsi atkurti glaudžiai suaugusias 
bendruomenes, išlaikydami jose senuosius gyvenimo ir mąstyse- 
nos modelius ir kiek įmanoma pašalindami išorės įtėkmes. Tatai 
- viena kraštutinė reakcija; žinoma, yra ir kitas kraštutinumas - 
visiškas asimiliavimasis, išsižadant bet kokio prisirišimo prie bū- 
dingai žydiškos tapatybės ir gyvenimo būdo. 

Tarp šių dviejų kraštutinumų driekiasi ištisa galimų komp- 
romisų skalė, ir ankstesniuosiuose šios knygos puslapiuose turė- 
jome progą patyrinėti kai kurias būdingesnes formas, kurias toks 
kompromisas įgyja. Daugelyje šalių, kur gyvena žydai (su viena 
ryškia Izraelio išimtimi), asimiliacija reiškia asimiliavimąsi su se- 
kuliarizuota krikščioniška visuomene, t.y. visuomene, anksčiau 
grįsta krikščioniškomis idėjomis bei institucijomis, tačiau tokia, 
kurioje šios idėjos ir institucijos jau nebeturi praeityje turėto svar- 
biausio vaidmens. Šitokia visuomenė nėra ypač grėsminga tokiai 
mažumai kaip žydai, kuriems ji pripažįsta daugelį jos pagrindi- 
nių prielaidų ir kuriems primeta vos vieną kitą nepageidautiną 
reikalavimą. Šiomis aplinkybėmis galima nemenka paviršutiniška 
asimiliacija, kuri neatrodo grėsminga esminiam žydų bendruo- 
menės pobūdžiui. Iš tiesų tam tikras asimiliacijos laipsnis net pa- 
geidautinas, jei žydai nori būti socialiai integruoti į visuomenę, 
kurioje jie gyvena, ir pasinaudoti galimybėmis, kurias ši visuomenė 
jiems nevaržomai atveria. Bet vis dėlto esama tam tikrų konflikto 
zonų, tam tikro spaudimo prisitaikyti ir juntamas nepastebimos, 
subtilios įtakos žydų mąstysenai ir elgsenai pavojus. 

Kokios yra leistinos asimiliacijos ribos ir kokios specifinės 
asimiliacijos rūšys pageidautinos, toleruotinos ar priimtinos? Šiais 


klausimais bendro sutarimo nėra. Skirtingi mėginimai rasti at- 

sakymą, kaip jau pastebėjome, paskatino didžiulę žydų tapatybės 
ir gyvensenos formų įvairovę. Netikrumo ir nerimo atmosferoje 
jie taip pat sąlygojo gilų susiskaldymą ir nemaža antagonizmo. Ta- 
čiau skirtingose vietose ši įvairovė ir šis susiskaldymas įgyja skir- 
tingus pavidalus. 

Izraelis, pavyzdžiui, yra savotiškas mūšio laukas, kuriame 
grumiasi kraštutinių formų religinis tradicionalizmas ir žydų se- 
kuliarizmas. Ši konfrontacija, kuri audringomis demonstracijomis 
dažnai užpildo pirmuosius laikraščių puslapius, yra atsiradusi 
dėl tarpusavy susikertančių Izraelio vaizdinių ir skirtingų tipų 
europinės imigracijos. Pirmieji persikėlėliai sionistai daugiausia 
(nors ne visiškai visi) buvo sekuliaristai, o sionizmo skelbtas pag- 
rindinis tikslas - įkurti žydų Tautos Namus (kraštą, kurį žydai 
galėtų vadinti savu). Bet dar prieš atsikeliant sionistams, čia jau 
gyveno seniai įsitvirtinusios religingų žydų bendruomenės, ypač 
susitelkusios Jeruzalėje ir kituose “/šventuosiuose miestuose“ - 
Safede, Tiberijoje ir Hebrone; šie persikėlėliai vadovavosi reli- 
giniais motyvais ir Izraelį traktavo kaip Šventąją Žemę. Apskritai 
religingi žydai laikėsi atstu nuo sionistų ir priešinosi žydų vals- 
tybės kūrimui. Šiandien Izraelio religinis sektorius pats yra giliai 
susiskaldęs. Jis apima jidiš kalba kalbančius antisionistiškai nusi- 
teikusius ultratradicionalistus, kaip antai “Miesto sergėtojai”, kurie 
ir žydų valstybėje išlaiko geto būvį, Agudat Israel, nuosaikesnės 
antisionistinės pozicijos politinę partiją, kuri bendradarbiauja su 
valstybe, siekdama savų tikslų, ir religinius sionistus, kurių daugu- 
mas remia Nacionalinę religinę partiją, aktyviai dalyvavusią sėk- 
mingai dirbusiose koalicinėse vyriausybėse. Religinis sektorius 
išlaiko savo mokyklas bei aukštojo mokslo įstaigas ir godžiai 
saugo savo teises ir privilegijas. Bet taip pat šio sektoriaus atsto- 


vai kur įmanvdami stengiasi tradicionalistinį religinių nuostatų 

laikymąsi įteisinti ir visoje šalyje. Pavyzdžiui, jie sėkmingai pasi- 
priešindavo mėginimams įvesti civilinę santuoką ir šitaip išlaikė 
žydų santuokų kontroliavimo galią rabinų teismų rankose, tuo 
pat metu užkirsdami kelią santuokoms tarp žydų ir nežydų. Tarp 
daugelio kitų jiems rūpimų dalykų yra žydų tapatybės apibrė- 
žimas, šabo laikymasis, kašrut, abortai ir pomirtiniai tyrimai, por- 
nografija ir bendri pliažai. Tradicionalistai taip pat pasinaudojo 
savo galia, užkirsdami kelią religinio modernizmo plitimui Izrae- 
lyje. Pasaulietinė dauguma yra padariusi daug nuolaidų ir, dėl 
šventos ramybės, išsaugojusi esamus kompromisus, bet justi ir 
nemenkas priešiškumas tradicionalistų atžvilgiu. Stiprėja spau- 
dimas apriboti religinio sektoriaus galią ir įtaką, o konkrečiai - 
įsteigti civilinę santuoką. Ši konfliktų istorija atvedė prie ryškios 
poliarizacijos tarp religinio ir pasaulietinio gyventojų sektorių. 
Religija tapatinama su tradicionalizmu, ir labai didelė visuomenės 
dalis turi neigiamą religijos įvaizdį. 

Dėl staigios ir masinės žydų iš daugybės skirtingų pasaulio 
dalių imigracijos į Izraelį, dramatiško ir didžiai simboliško “trem- 
tinių rinkimosi" kilo kitokio pobūdžio konfliktas - tarp žydų “va- 
kariečių“ ir “rytiečių”. Daugelyje šalių sėkmingai sugyvendavo 
skirtingos kilmės žydai, bet unikali Izraelio istorija ir pobūdis paska- 
tino tam tikrą santykių įtampą, ir atrodo, jog šie įtempti santykiai 
verčia suabejoti fundamentalia žydų tautos vienybės samprata. 

Didžiausiame judaizmo centre, Jungtinėse Valstijose, padėtis 
yra visiškai kitokia. Čia ir tradicionalizmas, ir sekuliarizmas nėra 
tokie kovingi. Daugumas žydų sieja save su sinagoga, priklausan- 
čia vienai kuriai iš modernistinių srovių, ir apskritai labiau links- 
tama šlietis prie religinių, o ne politinių institucijų. Prieš šimtme- 
tį Amerikoje vyravusį reformuotąjį judaizmą skaičiumi aplenkė 


konservatizmas, o ortodoksija per pastaruosius dešimtmečius 

patyrė žymų pakilimą iš dalies dėl to, kad parodė sėkmingą ini- 
ciatyvą steigti privačias religines mokyklas. Pliuralizmą, laikantis 
bendro amerikietiškojo etoso, imta plačiai pripažinti kaip teigiamą 
savybę, ir įvairios srovės nemenku mastu pasiekė praktinio bendra- 
darbiavimo santykį. Institucijų požiūriu denominacinis prisky- 
rimas tebėra toks pat svarbus kaip ir anksčiau, bet asmeniniu lygiu 
tatai dažnai turi maža reikšmės, ir net būta atvejų, kai skirtingų 
pakraipų sinagogos susilieja. Tradiciškai garsiau ir artikuliuočiau 
reiškiasi reformuotojo ir konservatyvaus judaizmo sparnas, bet 
dabar ir ortodoksija, atrodo, prabyla savitu balsu. Vienas iš klausi- 
mų, į kuriuos ji ima griežčiau Žiūrėti, - tai tikrasis santykis tarp mo- 
dernistinės ortodoksijos ir įvairių tradicionalizmo apraiškų. Iš 
tikrųjų justi tendencija visas jas vadinti vienu “ortodoksijos" vardu, 
nors tuomet reikia pripažinti tam tikrą pliuralizmą pačioje or- 
todoksijoje. Kokių pasekmių turės ši tendencija, išreiškianti ben- 
dras pastangas atremti radikalesnį reformistų ir konservatorių 
modernizmą, dar ne iki galo aiškų; šiuo metu tradicinio sektoriaus 
vis dar nemažai polemizuojama su modernistine ortodoksija. 
Fundamentalus klausimas, skiriantis įvairias judaizmo sro- 
ves, vra religinių nuostatų laikymosi klausimas. Įvertindami esamą 
padėtį, kurioje bendras laikymosi lygis yra labai žemas (1981 m. 
atlikta New Yorko žydų apklausa parodė, jog apytikriai tik treč- 
dalis jų užsidega šabines žvakes ar perka košerinę mėsą, o kitas 
trečdalis niekados nelanko pamaldų sinagogoje), reformuotojo 
ir konservatyviojo judaizmo rabinai buvo linkę akcentuoti jau 
nebe liberalizaciją, bet griežtesnę discipliną ir didesnį įsipareigo- 
jimą, o štai ortodoksija linkusi reaguoti “tverdama tvoras aplink 
Torą“, t.y. griežtindami pačią halachą. Nors kai kurie ortodoksų 
rabinai kėlė mintį, esą ortodoksija turėtų veikti konservatyvųjį 


judaizmą griežtesnio nuostatų laikymosi linkme, bet galima tvir- 

tinti, jog pats konservatizmas stipriau veikia ortodoksiją, - ir ne 
stiprindamas jos liberaliąją tendenciją, kaip būtų norėję nemaža 
konservatyviųjų rabinų, o priešingai, skatindamas nelankstumą. 
Tatai savo ruožtu sustiprina pozicijas tų konservatorių, kurie teigia, 
esą joks kompromisas su ortodoksais neįmanomas, ir tuo pat metu 
skatina modernistinės ortodoksijos ir tradicionalizmo suartėjimą. 
Šie procesai turėtų baigtis Amerikos judaizmo persigrupavimų; 
vienoje pagrindinės takoskyros pusėje turėtų atsidurti reformuo- 
tasis bei konservatyvusis judaizmas, o kitoje - ortodoksija ir tradi- 
cionalizmas. (Didžiojoje Britanijoje tokia padėtis jau yra.) 
Judaizmui dabar aiškiai kintant, sunku pateikti kokius nors 
apibendrinimus ar prognozuoti ateitį. Visų šių skirtingų grupių 
vadovams iškyla pagrindinė problema išsiaiškinti žydų tapaty- 
bės klausimą atviroje visuomenėje, - tai ne tik techninis tapatybės 
apibrėžimo klausimas, bet platesni klausimai, susiję su jos turiniu 
ir išraiška. Dėl plataus masto asimiliacijos ir dažnų mišrių vedybų 
per ilgą laiką pasidarė labai sunku protingai ir nuosekliai taikyti 
tradicinį gimimu paremtą žydų tapatybės apibrėžimą, o kartu jį 
taikyti taip, kad neatrodytų, jog siekiama uždarumo. Esama dau- 
gybės mišrių šeimų, kurių vaikai techniškai jau nežydai, ir nežydų 
tėvų, kurių vaikai žydai. Daug žydų yra gavę labai menką žydišką 
išsilavinimą ar iš viso jo neturi, ir sykiu yra nemaža ne žydų tauty- 
bės žmonių, labai prisirišusių prie judaizmo. Tai nauja situacija, 
ir religijai, taip stipriai besiremiančiai šeima ir namais kaip judaiz- 
mas, ji sudaro rimtą išmėginimą, su kuriuo tradicinės institucijos 
dar nežino kaip dorotis. Iš tiesų greta konkuruojančios sinagogos 
ir mokyklos įtakos tradicinė žydų namų stiprybė ima blėsti, nes 
kaip tik sinagogoje ir mokykloje telkiamos didžiausios pastangos 
išlaikyti ateinančią kartą žydišką ir suteikti gilesnį turinį žydiškai 


raiškai. Tai antras išmėginimas, kurį sunku atremti. Nėra lengva 

atviroje visuomenėje pritraukti ryškiausius talentus tarnauti žydų 
bendruomenėse rabinais ir švietimo darbuotojais ar garantuoti 
visiems žydų vaikams bent elementariausią žydišką išsilavinimą. 

Tas faktas, kad egzistuoja žydų sekuliarizmas, t.y. žydiška 
tapatybė ir įsipareigojimas, derantis su apatija ar priešiškumu 
religijos atžvilgiu, sudaro dar vieną naują situaciją, kuri dar nepa- 
kankamai įsisamoninta, ojuo labiau neišspręsta. Kol kas sekulia- 
rizmas atvirai ir visu balsu prabilo dar tik Izraelyje, tačiau nėra jo- 
kių abejonių, kad žydų sekuliarizmas - plačiai paplitęs reiškinys. 
Jis kelia problemų tiek patiems sekuliaristams, tiek religinei vy- 
resnybei. Sekuliaristai susiduria su problema, kaip išreikšti ir iš- 
saugoti žydišką įsipareigojimą, kuris nebūtų siejamas su religija. 
Religiniams vadovams iškyla problema, kokiu mastu pasaulieti- 
nis judaizmas gali būti pripažįstamas mūsų laikų autentišku juda- 
izmo variantu, ir kitas, subtilesnis uždavinys - kaip pripažinti ir 
reaguoti į pasaulietinių vertybių ir papročių invaziją į pačią religi- 
jos karaliją. Pavyzdžiui, sinagoga, diasporoje tapusi pagrindiniu 
žydiškos identifikacijos ir veiklos centru, turi tendenciją sekulia- 
rizuotis ir virsti bendruomenės namais, kuriuose vyksta įvairūs ren- 
giniai, pamaldos juose sudarytų tik dalį, o kai kuriais atvejais net 
mažesniąją dalį. Šis poslinkis liudija apie faktą, kad dabar dau- 
gelio, gal netgi daugumos žydų gyvenime religija nebeužima 
svarbiausios vietos, o vis dėlto jie jaučia poreikį būti viešai tapati- 
nami su žydų bendruomene, bendrauti su kitais žydais ir perduoti 
savo vaikams nors kokį įsipareigojimą žydų tautai. 

Šiame kontekste dera užsiminti ir apie ypatingas problemas, 
iškylančias trečiam pagal dydį žydų pasaulio centrui, Sovietų Są- 
jungai. Sovietiniai žydai, atkirsti nuo reguliaraus sąlyčio su likusiu 
žydų pasauliu, ypač su jo didžiausiais židiniais Amerikoje ir Izraely- 


je, ir neturėdami sąlygų religiniam švietimui bei Dievo garbinimui 

(visoje Sovietų Sajungoje tėra kokios šešiasdešimt sinagogų, ir 
pusė jų - Kaukaze bei Vidurinėje Azijoje, toli nuo pagrindinių 
žydų gyvenamų teritorijų), net negali laisvai plėtoti savų pasau- 
lietinės žydų tapatybės bei kultūros formų be nuolatinių grumty- 
nių su valstybės aparatu. Tarp visų kitų nerimą keliančių dalykų, 
susijusių su žydų išlikimu dar neužgijus holokausto traumai, var- 
gana Sovietų Sąjungos žydų padėtis kelia ypatingą rūpestį. 

Kokią vietą religija užima žydų gyvenime? Praeityje jos įtaka 
buvo visa apimanti. Nūdienėje situacijoje tik saujelė jaučiasi galį 
gyventi “visapusiškai žydišką gyvenimą“. Šią saujelę sudaro, viena 
vertus, tradicionalistai ir kai kurie modernistų bendruomenių na- 
riai ir, kita vertus, profesionalūs modernistų bendruomenių va- 
dovai, kurie retkarčiais turbūt pasijunta virtę atstovais, įkūnijan- 
čiais savo bendruomenių narių judaizmą. Ar judaizmas turi būti 
diktuojamas iš viršaus, ar turi reaguoti ir į spaudimą iš apačios? 
Tai senas klausimas, bet šiandienėmis aplinkybėmis, kai religinių 
nuostatų laikymosi lygis labai žemas, šis klausimas įgyja naują 
reikšmę. Rabinai gali mėginti paveikti savo ganomuosius pamo- 
kymais ir pamokslavimu, taip pat asmeniniu pavyzdžiu, bet jie 
neturi galios priversti juos paklusti. Ar tuomet jie turėtų užsimerkti 
prieš aplaidumą, ar mėginti prilipdyti mažiau pareigingiems savo 
bendruomenės nariams nusidėjėlių etiketę, ar iš naujo pervertin- 
ti savo reikalaujamų normų lygį ir, galbūt, šiuos naujus reikalavi- 
mus netgi taikyti savo pačių elgesiui? 

Iš dalies atsiliepdamos kaip tik į šią problemą, įvairios žydų 
modernizmo kryptys vystėsi sau būdinga linkme, ir kiekviena jų 
neabejotinai pasiūlydavo vis kitokį sprendimą. Tačiau pagrindinė 
problema lieka neišspręsta; atviras lieka ir klausimas, kokiu mastu 
turėtų būti akcentuojamas įstatymas ir ritualas žydų gyvenime, 


palyginti su kitokia veikla, pavyzdžiui, studijavimu ar socialine 

atsakomybe. Yra ir kitų klausimų, kaip antai klausimas dėl pu- 
siausvyros tarp nuoširdaus pamaldumo ir formalaus religinių 
nuostatų laikymosi, arba dėl moralaus elgesio, peržengiančio 
raidinę įstatymų reikšmę, būtinumo. Į šiuos klausimus siūlyti įvai- 
rūs atsakymai, bet turbūt iš jų visų svarbiausias yra klausimas 
dėl tolerancijos kitamanybei ir ryžimosi pripažinti, jog esama įvai- 
rių būdų būti žydu ir galbūt nė vienas iš šių būdų nėra visiškai 
teisingas ar klaidingas. 

Religijos srityje iškyla dar du su šiuolaikine situacija susiję 
klausimai. Vienas jų - tai klausimas, kokia vieta žydų religiniame 
gyvenime tenka moterims. Kaip jau įsitikinome, tradicinis judaiz- 
mas moterims skyrė tik labai ribotą vaidmenį. Šiuolaikinis žydų 
tradicionalizmas išlaiko tą pačią poziciją, ir net ortodoksija tėra 
padariusi vos vieną kitą nuolaidą. Laikas parodys, kaip ilgai galima 
išlaikyti tokią nuostatą lyčių lygybės epochoje, bet jau auga žydų 
ir siekiantis iškovoti moterims platesnį dalyvavimą religinės ben- 
druomenės gyvenime, taip pat reformuoti tas religinės teisės vie- 
tas, kurios diskriminuoja moteris vyrų naudai. 

Antrasis klausimas - santykio tarp judaizmo ir kitų religijų 
klausimas. Judaizmas niekuomet neteigė esąs vienintelis kelias į 
išganymą ir dėl šios priežasties jis niekuomet labai nesidomėjo 
kitomis religijomis, išskyrus tiek, kiek jautė poreikį apsiginti nuo 
agresyvios polemikos ir misionieriškos jų veiklos. Tačiau dabar- 
ties situacijoje, teikiančioje pirmenybę skirtingų religijų suartė- 
jimui, ir kai ypač krikščionys siekia artimesnio bendravimo su 
judaizmu tarpusavio supratimo ir dialogo pagrindais, o ne atverti- 
nėjimo į savo tikėjimą sumetimais, daugelis žydų pajuto esą įpa- 
reigoti ištiesti draugystės ranką kitoms religinėms grupėms, daly- 


vauti jungtiniuose renginiuose, o tam tikromis aplinkybėmis netgi 

telkti pajėgas ir drauge darbuotis dėl specifinių tikslų. Šis poslinkis 
taip pat pareikalavo nemenkų prisitaikymo pastangų ir susidūrė 
su tam tikru priešiškumu. Gali būti, jog esama prietarų barjerų, 
kuriuos ateityje dar reikės nugriauti. 

Iki šiol aptarinėjome klausimus bei problemas, ir, be abejonės, 
jų yra apsčiai. Tačiau būtų neteisinga užbaigti šią knygą nepabrė- 
žus kai kurių teigiamų šiuolaikinės situacijos aspektų. Nepaisant 
visų pervartų, nepaisant niokojančios holokausto negandos, žydų 
pasaulis išliko daugeliu atžvilgiu savo naujausios istorijos išban- 
dymų užgrūdintas. Neišsipildė daugiau kaip šimtmetį kartotos 
niūrios pranašystės. Nei atviram priešui - antisemitizmui, nei 
subtilesniam - asimiliacijai nepavyko išvaduoti pasaulio nuo žydų 
ar sugniuždyti jų dvasią. Priešingai, ryžtas išlikti dabar stipresnis 
nei kada nors anksčiau. Į laisvės mestą iššūkį žydai atsakė pasi- 
naudodami naujomis aplinkybėmis ir prisitaikydami prie naujų 
situacijų. Po ilgą laikotarpį trukusio visiško netikrumo ir besaikio 
ėjimo į kompromisus dabar suvokiama, kad laisva visuomenė gali 
duoti mažumoms laisvę būti savimi. Užuot tūnojęs suglaudęs au- 
sis ir stengęsis nežymiai susilieti su savo aplinka, šiandien Ame- 
rikoje ir kitur žydų jaunimas puikuojasi savo žydiškumu ir ieško 
naujų bū.lų jį išreikšti. Judaikos studijos įtraukiamos į universi- 
tetų dėstymo planus, pozityviai vertinama žydų kultūra ir žydų 
įnašas į civilizaciją. Netgi Sovietų Sąjungoje, nepaisant grėsmin- 
giausių kliūčių, su dideliu susidomėjimu iš naujo atrandamas žy- 
dų kultūrinis palikimas. Tiesa, žydiškumas yra ne tas pats daly- 
kas kaip judaizmas: turimas omeny daugiau ne religinis, o etninis 
įsipareigojimas, atitinkantis bendrą nūdienos tendenciją. Bet esa- 
ma ir religinio atgimimo požymių, - giliau suvokiami tradicinės 
žydų religijos dvasiniai lobiai, jos emocinis įkarštis ir ritualo bei 


mistinių įvaizdžių turtingumas. 

Visai šiai atgajai didžiulę reikšmę turi Izraelio fenomenas. 
Tuoj po košmariškų nacizmo eros kančių susikūrusi žydų valstybė 
ne tik atgaivino ir labai pakėlė subyrėjusią žydų savikliovą. Ji at- 
kūrė legendinę jungtį tarp Izraelio tautos ir Izraelio žemės. Ji su- 
teikė Žydų tapatybei konkretų ir regimą fokusavimosi tašką ir 
padėjo pasaulio žydams susivienyti bendromis aspiracijomis ir 
sutelktomis pastangomis. Žydų jaunimas iš asimiliuotos aplinkos 
plūstelėjo į Izraelį, vieni pasilikdavo ten ir kurdavosi, kiti grįžda- 
vo persiėmę tokiu atsidavimu žydų idealams, kokį dar prieš keletą 
kartų galėjai tik vaizduotis. O tiems žydams, kurie gimė ir užaugo 
žydų valstybėje, teko privilegija žinoti, ką reiškia natūraliai ir be 
sąmoningų pastangų būti žydu, nevaržomam dvigubo lojalumo 
ar mažumos statuso. Daugeliui jų, ypač po dramatiško Jeruzalės 
susijungimo 1967 m., pabudo religinis jausmas ir grįžo susidomėji- 
mas judaizmo dvasiniu potencialu. Bet ir visur gyvenantiems žy- 
dams Izraelis tapo žydų tautos gyvenimo, įvairovėje gimstančios 


vienvbės ir, svarbiausia, - vilties simboliu. 


Asmenvardžių rodyklė 


Aaronas 175 
Abraomas 21-23, 34, 37, 131 
Abraomas bar Hija 121 
Adler N. M. 69 

Adler Samuel 70 

Al Ašari 145 

A! Farabi 145 

Alfasi Izaokas 99-100 
Alkalajus Judas 176 
Ašeris ben Jehielis 100 
Averojus 145 

Avicena 145 


Baal Šem Tov 55, 173 

Bahija Ibn Pakuda 55, 121, 131 
Bergman S. H. 158 

Berkovitz Eliezer 160-161 
Bialik H. N. 52 

Buber Martin 90), 138, 158-159 


Cohen Hermann 52, 156-157 
Dovydas 87-88, 163 
Eiger Solomon 46 


194 


Eleazaras ben Arachas 38 
Eleazaras iš Wormso 121-122, 130 
Eliezeras ben Hyrkanas 38 

Elijas 170 

Estera 23 


Fackenheim Emil 160 

Filonas Aleksandrietis 77, 142, 145 
Flavijus Juozapas 77 

Frank Jacob 170 

Frankel Zacharias 67, 87-88 
Freehof S. B. 107 


Geiger Abraham 45-46, 104-105 
Geršonidas 149, 154 

Glatzer Nahum 158 

Gogas ir Magogas 170 


Heschel A. J. 138, 158 
Hess Moses 176 

HRilelis 38, 116 

Hirsch S. R. 87, 127, 175 
Holdheim Samuel 104-105 


Ibn Ezra Abraomas 27, 81-82, 84, 131 

Ibn Ezra Mozė 27 

Ibn Gabirolis Saliamonas 27, 120, 133, 145, 147, 153 
Imanuelis Romietis 27 

Isserles Moses 101 

Izaokas 21, 37 


Jacobs Louis 108 
Jigdal 140 


195 


Jochananas ben Zakajus 38 

Jokūbas 23, 37 

Jokūbas ben Ašeris 100 

Jona 23 

Jozė Kunigas 38 

Jozuė 38 

Jozuė ben Chananija 38 

Judas Chasidas Regensburgietis 121, 129, 131 
Judas ha Levi 27, 145 


Kališer Cvi Hirš 176 
Kaplan M. M. 109, 160 
Kimhi Dovydas 27 

Kohler Kaufmann 105 
Kook A. J. 138 

Kreskas Chasdajus 149, 154 
Krochmal Nahman 175 


Levi Icchakas Berdičevietis 137, 173 
Lurija Izaokas 61, 134-137 


Maimonidas 27, 69, 83, 99, 102, 120, 131, 133, 140, 147-154, 171-172 
Maybaum Ignaz 9, 158, 161 

Mendelssohn Moses 85-86, 155-156 

Mordekajus 23 

Munk Solomon 153 


Mozė 22, 38, 42-43, 46, 82, 84-85, 95, 106, 127, 144, 148 


Platonas 141 


Raši 27, 81, 83 
Rosenzweig Franz 90-91, 157-158 
Rubenstein Richard 160 


196 


Saadija 43-44, 61, 80, 120, 130, 145-146, 155-156 
Salanter Israel 122 

Saliamonas 172 

Samuelis ha Nagidas 27 

Schechter Solomon 107-108 

Scholem Gershom 138 

Simeonas ben Natanielis 38 

Simeonas Teisusis 38 

Simon Ernst 158 

Spinoza Baruch 84-86, 154-155 


Šabetai Cvi 136, 170, 173 
Šamajus 38, 116 
Šneuras Zalmanas iš Liadų 137 


Wise I. M. 72 


Zangwill Israel 63 


Hebrajiškų terminų rodyklė 


agada 94 

aguna 103, 109 
amida 58, 60, 163 
Arbaa Turim 100 
aron hakodeš 56 
aškenazim 28 
avoda 54, 60 


bar micva 75, 92, 101 
Bavli 96 

bet din 93 

brit mila 21 


cadik 117 
cedaka 117 
cerufim 134 
chazan 65 
cimcum 135, 137 


dajan 93 

dat 15 

devekut 133, 136, 173 
din 93 


Ein Sof 132, 135, 137 


emuna 15 


galut 36 

Gehinom, Gehena 169, 171, 174 
Gemara 96-97 

gematria 130 

geonim 27 

ger 22 

gilgul 172 

gola 36 


haftara 75 
halacha 93 
Hanuka 59 
haskala 29 
havdala 58 
hidušim 98 
hitlahavut 136 


jahadut 15 
Jerušalmi 96 
jidiš kalba 183 
Jom Kipur 59 


kabala 39, 131-136, 150-152 
Kadiš 167 

kašrut 111, 186 

kavana 55, 136 

kavod 129 

Ketuvim 76 


mamzer 103 
masora 77 
masoret 39, 77, 91 


mehitsa 50 


199 


Merkava 129-131, 138 
mezuza 58 

micva 92, 108, 172 
Midraš 42, 79, 80-81, 97 
minhag 97, 109 

minjan 50 

Mišna 96-97, 105, 112 
mišpat 93 


muzar 122 
Neviim 76 
Olam ha Ba 168 


Pesach 22, 34-35, 59, 111, 144 
pijutim 61-62, 69 


Purim 59 
Roš Hašana 59 


sefardim 28 

Sefer ha Bahir 131 

Sefer Tora 40 

sefirot 132 

Simchat Tora 59, 64, 75, 76, 101 
sitra ahra 135 

Sukot 22, 59 


Šavuot 22, 59, 76, 144 
šekina 143, 169 

šema 58, 60 

ševira 135 

štibl 57 

Šulchan Aruch 47, 100-101 


200 


talit 73 

Talmudas 96 

Tanach 76 

Targum 77-78, 80 
tefila 58 

tefilin 58 

tešuva 118 

tikun 135-136, 172-173 
Tora 40 

Tosefta 96 


zekenim 46 


Nicholas de Lange 
JUDAIZMAS 


Dailininkas Audrius Klimas 


Leidykla “Aidai” (SL 1728) 
Universiteto g. 4, 2001 Vilnius 
Tiražas 3 000 egz. Užsakymo Nr 632 
Spausdino Adomo Jakšto spaustuvė 
Girelės g. 22, 4230 Kaišiadorys 


Serija PAŽINTIS 
Nicholas de Lange 


JUDAIZMAS 


“Judaizmas, krikščionybė ir islamas iš tiesų sudaro vieną religi- 
jų grupę. Visos jos radosi toje pačioje pasaulio dalyje, Vidurio 
Rytuose. (Visos jos, kiekviena savaip, garbingą vietą skiria Je- 
ruzalės miestui kaip gyvam šios aplinkybės liudytojui.) Iš čia 
jos plito, apskritai kalbant, panašiomis kryptimis. Konkrečiai ju- 
daizmui šis aspektas yra itin svarbus. Po krikščionybės ir islamo 
atsiradimo judaizmas retai kada plito - ir niekuomet neklestėjo 
- anapus pasaulio, kurį būtų galima pavadinti krikščioniškuoju- 
musulmoniškuoju, ribų. Judaizmas, krikščionybė ir islamas vys- 
tėsi sąveikaudami, kiekviena šių religijų svarbiais požiūriais 
veikė kitų raidą. Tad istorine prasme šeimos metafora čia pa- 
kankamai dera." è 


Nicholas de Lange Kembridžo universitete dėsto judaizmą. Yra 
svarbių knygų apie judaizmą Apocrypha: Jewish Literature of 
the Hellenistic Age ir Atlas of the Jewish World autorius. 


PAŽINTIS - serija verstinių knygų, kurias leidžia įvairios lei- 
dyklos, remiamos Atviros Lietuvos fondo. Serijoje pristatomos 
humanitarinių ir socialinių mokslų kertinių temų šiuolaikinės 
sampratos. 


